
Lilianei, 

descendentelor ei spirituale, 
femeile şamane 



Ne vom purifica, 
Pământul, părintele nostru, în braţe ne va legăna 
ştergîndu-ne lacrimile de pe obraji 
iar Bătrînul Coiot printre noi va umbla. 
Voi toţi sînteţi generaţia care va face posibil 
acest lucru iar cercul frînt al naţiunii 
din nou se va închide. 


Wallace Black Elk 
Vraci oglala 






Introducere 


Şamanul, fizicianul şi misticul este o evocare a culturii 
tradiţionale a unor popoare deschise spre dimensiunea as¬ 
cunsă a lumii. Pentru acestea, mediul înconjurător, spiri¬ 
tele din natură şi zeii fac parte din aceeaşi sferă magică. Aceas¬ 
tă carte prezintă învăţămintele şamanilor pe care i-am întîlnit 
în cursul călătoriilor mele în cele două emisfere 1 , viziuni¬ 
le lor despre viaţă şi moarte, despre boală şi vindecare. Car¬ 
tea abordează totodată şi aspectul puterilor lor paranorma¬ 
le, al profeţiilor şi al incursiunilor lor în lumea spiritelor. 

Nu sînt decît un neofit pe această cale a conştiinţei şa- 
manice, dar am avut în repetate rînduri senzaţia că sînt re¬ 
cuperatorul unor cunoştinţe uitate. Am dorit, aşadar, să arăt 
cum se poate ajunge la o remarcabilă cale de eliberare psi¬ 
hologică şi spirituală — un mod de a fiinţa care desfide con¬ 
cepţiile noastre despre trup, spirit şi suflet. Cred că învă¬ 
ţăturile popoarelor tradiţionale sînt şi astăzi la fel de bogate 
şi incitante cum erau înainte de sosirea primilor europeni. 

Această carte este de fapt rodul întîlnirii dintre concep¬ 
ţia occidentală despre fiinţa umană, despre rolul şi locul său 
în univers, şi sfera magică a viziunii şamanice. Ea prezintă ex¬ 
perienţe ale unor reprezentanţi ai tradiţiei amerindiene, din 
bazinul Amazonului şi din Polinezia, precum şi fascinaţia 
exercitată de acestea asupra căutărilor mele personale. 

Ca fizician, am început, către sfîrşitul anilor ’70, să fac 
cercetări asupra conştiinţei umane. Am trăit eu însumi ex- 

1 Am străbătut, în acest scop, peste cinci mii de kilometri. 


9 


perienţa unor călătorii spre lumea interioară, experienţă pe 
care le-am prilejuit-o şi altora. Am cunoscut formele de di¬ 
latare a conştiinţei descrise de toate tradiţiile spirituale — 
călătoria într-o viaţă anterioară, proiectarea conştiinţei în 
afara corpului uman şi incursiunea în lumi subtile. Am cău¬ 
tat în învăţăturile tibetane şi yoghine paralele cu concep¬ 
tele noastre occidentale. 

La începutul anilor ’80, pe cînd trăiam la New York, am 
participat la întîlniri interculturale între reprezentanţi ai ci¬ 
vilizaţiei albilor şi ai culturii aborigene din America de Nord 
şi am întîlnit astfel cîţiva exponenţi ai tradiţiei şamanice ame¬ 
rindiene. Ritualurile, rugăciunile de mulţumire aduse Pă- 
mîntului Părinte şi viziunea lor despre boală şi tămăduire 
m-au impresionat profund. Mi s-a părut că, de-a lungul în¬ 
tregii lor istorii, aceste culturi dezvoltaseră învăţături şi prac¬ 
tici spirituale care permit transccnderea straturilor realităţii 
convenţionale şi atingerea unei dimensiuni în care noţiu¬ 
nile noastre de timp, spaţiu şi cauzalitate sînt suspendate. 

Cercetările mele m-au antrenat spre domenii atît de di¬ 
verse precum istoria medicinei,'mitologia comparată a lui 
Joseph Campbell, studiul relatărilor primilor exploratori, 
folclorul şi povestirile aborigenilor de dinainte de contact 1 . 

M-au interesat, de asemenea, stările de conştiinţă trans- 
personale descrise de tradiţiile orientale şi şamanice. Dru¬ 
muri la capătul cărora se află învăţături, concepte, perspec¬ 
tive şi experienţe şi care ne vorbesc astăzi cu o uimitoare şi 
irezistibilă pertinenţă. 

Aş vrea, totodată, să menţionez în această introducere 
existenţa unei tradiţii cehe. într-o bună zi, Raymond Graf, 
un reprezentant al vechii culturi maori din Pacificul de Sud, 
mi-a spus: „Sub cele cincisprezece secole de substrat creş¬ 
tin, rădăcinile voastre culturale cele mai adînci sînt celtice!“ 
Stranie remarcă venită din partea unui tahitian atît de străin 

1 Voi reveni asupra acestei noţiuni de „contact", în cuprinsul lucrării. 

de cultura noastră. Celţii sînt creatorii unei concepţii de via¬ 
ţă denumită Wyrd 1 : un mod de a trăi şi de a deveni care de¬ 
păşeşte noţiunile noastre convenţionale de liber-arbitru şi 
determinism. Totul este perceput ca un flux, ca o mişcare 
continuă între cei doi poli psihologici şi mistici care sînt fo¬ 
cul şi gheaţa: o viziune creatoare şi organică paralelă con¬ 
ceptelor orientale clasice de yin şi yang. Viziune susţinută 
astăzi de progresele înregistrate în fizica teoretică. 

Din acest concept de Wyrd rezultă o viziune asupra uni¬ 
versului — de la zeităţi la lumea subterană — reprezentată 
de un sistem de fibre gigantice, un soi de pînză de păian¬ 
jen tridimensională de dimensiuni monumentale. Atunci 
cînd unul dintre firele pînzei este făcut să vibreze, ansam¬ 
blul intră în rezonanţă, deoarece toate componentele sale 
sînt legate. Este o imagine care depăşeşte maniera noastră de 
abordare a ecologiei, în care conceptul de cauză şi efect a fost 
totuşi extins, fiind aplicat unor lanţuri de influenţă mai lungi 
şi mai laterale. Dar pînza şamanului celt ia în considerare 
atît evenimentele vieţii individuale, cît şi fenomenele fizi¬ 
ce şi biologice, atît evenimentele imateriale, cît şi cele ma¬ 
teriale, ea repunînd în discuţie însuşi conceptul nostru de 
cauzalitate. 

Nenumărate dovezi confirmă faptul că în toate colţuri¬ 
le lumii s-a dezvoltat o tradiţie şamanică. Aceasta implică co¬ 
existenţa unei lumi dinamice şi omniprezente a spiritelor 
cu lumea materială. Aceste spirite, manifestări ale forţelor 
naturii, sînt invizibile pentru majoritatea oamenilor, dar nu 
şi pentru şamani, fiinţe dotate cu capacităţi paranormale. 

Şamanii practicau vindecarea şi divinaţia, prezidau ritu¬ 
alurile de adoraţie şi alte ceremonii, servind chiar drept sfă¬ 
tuitori ai regilor. Aptitudinile lor erau recunoscute, culti¬ 
vate şi întreţinute deoarece ele permiteau accesul la domeniul 
magiei. Cel dotat cu astfel de capacităţi trata în mod direct 
cu spiritele şi opera ca mediator între lumea lăuntrică şi cea 
materială. Prăpastia culturală dintre viziunea carteziană cla- 

1 Brian Bates, Le Sorcier, fiditions du Rocher, Monaco. 

sică şi tradiţiile şamanice este desigur imensă. Totuşi apti¬ 
tudinile conştiinţei umane nu paf să se schimbe prea mult 
în timp. Astfel, emergenţa tradiţiei şamanice mondiale, în¬ 
văţăturile, credinţele, practicile şi căile sale de iniţiere repre¬ 
zintă pentru Occident un mod preţios de eliberare psiholo¬ 
gică şi spirituală. 

Toate popoarele tradiţionale au un mit al Genezei care 
reprezintă osatura viziunii lor şanţianice asupra universului. 
Am încercat, într-o manieră cu totul modestă, să folosesc sis¬ 
temul metaforic al acestor popoare pentru a înfăţişa mitul po- 
linezian al originilor omului şi profeţiile primelor contac¬ 
te în Polinezia. Acest sistem nu se articulează pe lobul stîng, 
cel logic, al creierului nostru, ci pe expresia artistică şi crea¬ 
toare tipică funcţionării lobului drept, cu imensul său po¬ 
tenţial neutilizat, pînă astăzi, de către sistemul nostru cul¬ 
tural occidental. 

La noi, spectaculoasa reînviere a conştiinţei şamanice din 
ultimii douăzeci de ani este întîmpinată cu o atitudine din 
ce în ce mai favorabilă. Ca modalitate de transformare per¬ 
sonală şi spirituală, ea este regăsită în miezul a numeroase 
problematici contemporane. Fiecare capitol ilustrează în- 
tîlnirea mea cu o anumită dimensiune a acestei tradiţii. 

Perspectiva şamanică depăşeşte limitele înguste ale psihia¬ 
triei şi psihologiei, precum şi ale acelei viziuni ale unei lumi 
ordonate, stabile şi determinate. Descoperirile revoluţiona¬ 
re din fizica cuantică, studiul structurilor disipative, cercetă¬ 
rile asupra potenţialului creierului uman, holografia, experien¬ 
ţele de dilatare a conştiinţei, toatd acestea pot fi combinate 
cu învăţăturile marilor tradiţii spirituale, precum şi cu ex¬ 
perienţele prezentate de antropologi. Se impune o revizui¬ 
re radicală a conceptelor noastre fundamentale de natură 
umană şi de univers. 

Am înţeles, încă de la începutul cercetărilor mele, care sînt 
lacunele unei abordări ştiinţifice a căii şamanice. Nu există 
o fizică a conştiinţei sau, mai exact, nici cea mai mică ten¬ 
tativă de conciliere a ştiinţei cu şamanismul. Nedînd uită¬ 
rii formaţia mea de fizician, am încercat să fac această apro- 


12 



piere în capitolul V al acestei cărţi. Primelor mele încercări 
li s-au adăugat o serie de idei noi. 

Cum să concepem experienţele şamanice, vehiculate de 
tradiţiile tuturor epocilor istorice, într-o lume determinis- 
tă ? Această întrebare traduce o tensiune profundă în gîndi- 
rea noastră occidentală care, pe de o parte, favorizează cu¬ 
noaşterea obiectivă, pe de altă parte, propovăduieşte un ideal 
umanist al responsabilităţii şi libertăţii. Ne aflăm astăzi în- 
tr-un stadiu crucial al acestei aventuri. în punctul de pleca¬ 
re al unei noi raţionalităţi care nu mai identifică ştiinţa cu 
certitudinea, probabilitatea cu ignoranţa. în zorii celui de-al 
treilea mileniu, au intervenit multe schimbări: numeroşi oa¬ 
meni aspiră astăzi către un stil de viaţă diferit, un sistem eco¬ 
logic reconsiderat, o medicină mai umană, un schimb de cu¬ 
noştinţe, o respectare a diferenţelor. Ceea ce era de neconceput 
acum treizeci de ani a devenit de acum posibil. 

După Karl Poppcr 1 , pe lîngă faptul că pune în discuţie 
libertatea umană, determinismul face imposibilă orice con¬ 
fruntare cu realitatea, confruntare care reprezintă totuşi vo¬ 
caţia cunoaşterii noastre. în consecinţă, se impun o fizică 
şamanică a conştiinţei,precum şi o reformulare a legilor fun¬ 
damentale ale fizicii. înrădăcinarea indeterminismului şi a 
experienţelor şamanice în legile fizicii, iată răspunsul pe care 
îl putem aduce acestei provocări. Dacă ne dovedim inca¬ 
pabili de acest lucru, legile despre care vorbeam vor rămîne 
tot atît de incomplete ca în cazul în care ar neglija gravitaţia 
sau electricitatea. Eroarea inerentă în care alunecă legile şti¬ 
inţei actuale constă în aceea că ele descriu o lume idealiza¬ 
tă şi stabilă în locul lumii instabile şi evolutive în care trăim. 
Experienţele descrise în această carte ne obligă să reconsi¬ 
derăm valabilitatea legilor fundamentale, fie ele clasice sau 
cuantice. 

Stările vizionare au jucat din toate timpurile un rol im¬ 
portant. Le regăsim atît la baza stărilor de transă extatică, în 
cazul şamanilor, cît şi la originea revelaţiilor celor care au 

1 Karl Popper, La Quete inachevee, Calman-Levi, Paris, 1981. 

fondat marile curente religioase, sau chiar a unor remarca¬ 
bile fenomene de vindecare sau de inspiraţie artistică. Cul¬ 
turile antice şi preindustriale au văzut întotdeauna în aceste 
stări speciale de conştiinţă un mod de abordare a aspecte¬ 
lor ascunse ale realităţii şi de atingere a unei dimensiuni spi¬ 
rituale. 

începuturile revoluţiei ştiinţifice din secolele al XVII-lea 
şi al XVIII-lea urmau să aducă schimbări radicale şi în acest 
sens. Stările de conştiinţă şamanică nu au mai fost consi¬ 
derate ca o prelungire a stării normale de veghe, ci ca o dis¬ 
torsiune a activităţii mentale. Plecînd din acel moment, per¬ 
soanele care prezentau anomalii emoţionale sau psihosomatice 
au fost în mod automat considerate bolnave. Ştiinţa mo¬ 
dernă nu face distincţie între psihoză şi starea de veghe şa¬ 
manică; ea tinde să trateze stările speciale de conştiinţă cu 
ajutorul medicamentelor antidepresive şi anxiolitice. 

în aceşti ultimi treizeci de ani, tendinţa a început să se in¬ 
verseze. Treptat, un număr semnificativ de cercetători, prin¬ 
tre care unii de mare reputaţie, au recunoscut că experien¬ 
ţele de maturizare şi de dezvoltare personală duc către o mai 
bună stare psihologică şi spirituală. 

Sîntem din ce în ce mai îngrijoraţi din cauza crizei pe care 
le traversează civilizaţia umană, modul nostru de a gîndi şi 
starea noastră de conştiinţă. Renaşterea interesului pentru 
cele două vechi tradiţii spirituale, căutarea şamanică şi con¬ 
topirea aurei noastre luminoase cu cea a Pămîntului Părin¬ 
te, este un semnal încurajator şi promiţător. 

în aprilie 1997, l-am întîlnit la Bello Horizonte, în Bra¬ 
zilia, pe Leonardo Boff 1 , teolog şi vechi părinte franciscan, 
care părăsise Biserica catolică după ani de confruntări cu Va¬ 
ticanul. La 12 octombrie 1992, data aniversării eliberării po¬ 
poarelor africane şi amerindiene din America Latină, el a 
rostit acea faimoasă predică de la statuia lui Cristos de pe 
muntele Corcovado din Rio. Aceasta este un imn de spe¬ 
ranţă pentru toate popoarele tradiţionale ale planetei. Iată 
cîteva extrase din această predică: 

1 La Terre en devenir, fiditions Albin Michel, Paris, 1994. 

Sufăr pentru voi, milioane şi milioane de fraţi şi surori, 
voi, cei mărunţi şi daţi la o parte, voi, cei singuri şi ascunşi în 
păduri, înghesuiţi în cartierele mărginaşe sau zăcîndpe atî- 
tea drumuri, pe unde nu s-a găsit nici un bun samaritean 
să vă vină în ajutor. 

Priviţi pădurile şi desişurile, gigantica Cordilieră şi imen¬ 
sa Amazonie, rîurile viguroase şi văile adînci, animalele săl¬ 
batice şi păsările fără de număr. Toate acestea vă sînt fraţi 
şi surori. Tatăl nostru are grijă de voi, tot astfel să aveţi şi 
voi grijă de voi înşivă. Toate vieţuitoarele din cosmos vor 
moşteni împreună Regatul Său. 

Binecuvîntaţi fiţi voi, indigeni americani, primii mei mar¬ 
tori pe aceste pămînt uri fertile ale Abiei Ayala. Oraşele, pi¬ 
ramidele, drumurile şi ritualurile voastre. Soarele şi Luna pe 
care le veneraţi, sînt semne ale Creatorului, ale acestui Dum¬ 
nezeu aflat atît de aproape şi totuşi atît de departe, Dum¬ 
nezeul prin care trăieşte tot ceea ce există. Iar pentru toate 
acele războaie pe care le-aţi îndurat în apărarea ideii de sa¬ 
crificiu, El vă va milui. 

Vai de cei ce v-au supus şi asuprit, v-au distrus culturi¬ 
le, v-au pîrjolit florile, au încercat să-i răpească Soarelui pu¬ 
terea, v-au dărîmat altarele, v-au amăgit înţelepţii, şi-au im¬ 
pus zi şi noapte propriile doctrine prin forţa spadei şi a crucii. 
Fericiţi aceia dintre voi care cred în puterea ascunsă a sămîn- 
ţei. Ei vor avea puterea de a redeştepta poporul şi de a reîn¬ 
via acele culturi, spre bucuria celor bătrîni şi spre lauda Nu¬ 
melor Sfinte ale lui Dumnezeu, Viracocha şi Quetzalcoatl. 

Această carte descrie, cu adevărat, o cale de eliberare spi¬ 
rituală ce poate fi descoperită parcurgînd întreaga tradiţie 
şamanică. Este cîntecul victorios al marilor înaintaşi dispă¬ 
ruţi, iar eu nu sînt decît umilul lor mesager. 

Patrick Drouot 
Paris, vara anului 1998 

Călătoria samanică 

* 


Crowley Lake, la baza masivului High Sierra, 
California, septembrie 1992 

în interiorul cortului de sudaţie, bătăile tobei erau din ce 
în ce mai pătrunzătoare. Vocile, cîntecele şi rugăciunile, din 
ce în ce mai intense. Uruitoarea vraciului imprima armo¬ 
niei sonore a acestei ceremonii yuwipi un ton particular. 

Aşezat pe un strat de frunze de salvie aşternute pe jos, 
cu picioarele încrucişate, în apropierea drumului spiritelor, 
undeva între intrarea în colibă şi focul ceremonial, alune¬ 
cam tot mai adînc în propriile-mi gînduri. Tremuram, cu 
toate că aerul era încă blînd de această parte a sierrei cali- 
forniene. Luna prunelor coapte — luna august — îi cedase 
locul celei a frunzelor galbene. 

Focul sacru continua să ardă în spatele meu, înroşind pie¬ 
trele aşa cum o cerea ritualul. Făceam eforturi să rămîn atent 
la tot ceea ce spunea vraciul aflat în interiorul acelei sweat 
lodge. 

Trecuseră deja două ore de cînd începuse ritualul mile¬ 
nar desfăşurat în etape succesive pe care generaţie după ge¬ 
neraţie de şamani, fideli învăţăturilor înaintaşilor lor, le res¬ 
pectau. Ritmul tobelor, cîntecele, rugăciunile, cadrul natural 
al masivului Fligh Sierra în care mă aflam mă conduseseră 
deja spre o stare pe care o cunoşteam bine. Spiritul meu, 
obişnuit cu acest mecanism aparte, reacţiona de îndată prin- 
tr-o mai mare disponibilitate şi o expansiune a conştiinţei. 

Aveam senzaţia greu de definit de a mă găsi cu un pi¬ 
cior în universul exterior şi cu celălalt în universul interior. 

Mă aventuram întotdeauna cu o plăcere nemărginită în aces¬ 
ta din urmă, care îmi procura o delicioasă senzaţie de aban¬ 
don, ca şi cum aş fi redevenit un călător în cele două lumi. 
De o parte, lumea vizibilă, cu munţii, cerul înstelat, copa¬ 
cii şi prospeţimea acelei brize de vară tîrzie. De cealaltă, in¬ 
vizibilul şi misterele sale. „Lumea ascunsă în spatele lumii" 
mi se dezvăluia din nou. 

Toţi cei din cort, americani veniţi de la oraş sau indieni 
de la ţară, împărtăşeau acelaşi ritual, aceleaşi cîntece. Eu îmi 
simţeam creierul răspunzînd unor stimuli externi. Mi se pă¬ 
rea evident faptul că activitatea acestui organ atît de deo¬ 
sebit nu se limitează la cele cinci simţuri. Un stimul exte¬ 
rior poate permite, de fapt, proiectarea conştiinţei în stări 
de extraordinară luciditate, de meditaţie, de concentrare şi 
contemplare profundă. Descopeream, la drept vorbind, o 
manieră lucidă de pătrundere în acel palier de conştiinţă pe 
care îl numisem nivelul 21 şi care se caracterizează prin sen¬ 
zaţia de evadare din timpul linear obişnuit — este al treilea 
din cele şapte paliere accesibile conştiinţei umane 1 . Deschi¬ 
derea sa favorizează apariţia stărilor vizionare, ca şi percep¬ 
ţia cîmpurilor energetice şi a aurelor. 

Experimentam din nou acel sentiment de pătrundere pe 
celălalt versant al realităţii, rămînînd totodată conştient de 
timpul meu propriu — de realitatea lui aici şi acum. Corpul 
meu fizic nu mai era decît un vehicul, un simplu suport. 
Pentru a porni în această explorare, conştiinţa mea îşi re¬ 
lua dimensiunea reală. în această noapte din Sierra califor- 
niană, pătrundeam într-un spaţiu firmament — un fel de no 
man ’s land. Dacă dăm crezare vechilor tradiţii, aceasta este 
graniţa dincolo de care se găseşte lumea de după moarte. 

Aşezat pe patul meu din frunze de salvie, căzusem pra¬ 
dă unui sentiment ciudat. Practicam stările de expansiune 
a conştiinţei de mai mulţi ani, dar întotdeauna în condiţii 
protejate: culcat, într-un cadru privilegiat, cu sau fără sti- 

1 Patrick Drouot, Guerison spirituelle et immortalite, fiditions du Ro- 
cher. Monaco. 

muli externi (muzică, sunete de sincronizare a emisferelor 
cerebrale create la Institutul Monroe din Statele Unite...). 
Or, aici corpul meu lucid comunica cu mediul exterior ca 
şi cum aerul pe care îl respiram mi-ar fi adresat un mesaj 
de întîmpinare, ca şi cînd cerul înstelat mi-ar fi insuflat bu¬ 
curia sa de a trăi... Ah, misterul Vieţii! 

Emisfera stîngă a creierului meu îşi descoperea mecanis¬ 
mele logice iar cea dreaptă capacitatea de a aprecia o reali¬ 
tate mai subtilă. Un alt nivel al conştiinţei mele, uşor ca o 
pană, percepea funcţionarea simultană a acestor două pro¬ 
cese. Creierul nostru este o maşină memorială, o interfaţă 
între lumea fizică şi acele dimensiuni ale fiinţei receptive la 
cîmpuri memoriale de mult dispărute. 

Această expansiune progresivă a conştiinţei mele mă 
ajuta să descifrez mesajul pe care mi-1 adresa Pămîntul. Au¬ 
zeam alunecarea uşoară a mocasinilor indienilor care forfo¬ 
tiseră odinioară prin aceste locuri. Ca într-un aici absolut, 
îngemănare a unei naşteri trecute şi a unei morţi ce nu se 
va produce, totul este prezent, totul este just, totul este bine. 

Urletul Bătrînului Coiot care venea din spatele cortu¬ 
lui de sudaţie mă smulse din starea de visare — un reflex 
al creierului stîng. Oarecum neliniştit, mă întrebam cum să 
reacţionez dacă vor apărea coioţii. M-am apropiat totuşi în¬ 
crezător de foc, pîndind sosirea Bătrînului Coiot — un sim¬ 
bol deosebit de puternic la indienii de pe întinsele Cîmpii. 
O prezenţă greu de precizat se făcu dintr-o dată simţită. Ochii 
mei — cei ai corpului şi cei ai sufletului — se întoarseră spre 
copacii din spatele meu în care distingeam o imensă masă 
fluidă ce plutea uşor printre ramuri. 

Cum să descrii oare un nor energetic ? Cum să explici 
oare o viziune în cinci dimensiuni ? E imposibil să faci acest 
lucru în cuvinte, şi totuşi celălalt eu — cealaltă dimensiune 
a mea—înregistra, ca într-un film făcut cu încetinitorul, fa¬ 
zele succesive ale evenimentului. Atenţia mea s-a concen¬ 
trat apoi asupra cîntecelor obsedante care tîşneau din mi¬ 
cul spaţiu de sudaţie şi mi-am dat seama că vocea vraciului 
cîştiga în intensitate. El chema spiritele yuwipi. 

în absenţa oricărei adieri, frunzele şi ramurile copaci¬ 
lor din jur începură să danseze, fiind parcă mîngîiate de un 
vînt imperceptibil. Dintr-o dată, spiritele Oamenilor Pie¬ 
trei îşi făcură apariţia chiar deasupra focului în preajma că¬ 
ruia mă aflam. Eu însumi devenisem „de nedefinit“. Ştiam 
că trupul meu este capabil să se supună impulsurilor creie¬ 
rului şi, cu toate acestea, nu mai aveam nici o dorinţă, nici să 
rămîn aşezat, nici să mă ridic. Pur şi simplu existam. 

Spiritele naturii — arbori, munţi, plante, animale — cele 
trecute, prezente şi viitoare, trecură, îngemănate ca într-un 
lung suspin, pe deasupra micului altar aflat la intrarea în cor¬ 
tul de sudaţie şi se năpustiră în spaţiul ceremonial. 

în timp ce priveam cum acel nor energetic fluid se for¬ 
mează în copacul cel mare de lîngă mine, vocea bătrînului 
Wallace mă strigă din interiorul cortului: 

— Firekeeper, is somebody out there 

Apoi adăugă pentru nepotul său Andrew, care asista la 
ceremonie: 

— Este cineva afară, vine cineva. 

Cu sensibilitatea sa exacerbată, şamanul simţise spirite¬ 
le adunîndu-se încă înainte ca acestea să pătrundă în spaţiul 
ceremonial. Ceea ce se ridica din rîndul grupului de parti¬ 
cipanţi nu mai era un cor de rugăciuni sau cîntece şamani- 
ce, era cîntecul Genezei. 

Priveam lucirile roşiatice ale jăraticului. Cine eram eu oare ? 
Un alb sau un indian ? Dar ce importanţă mai avea! Sînge- 
le meu este desigur cel al unui alb însă, în acel moment, mă 
identificam cu toate fiinţele umane, fără deosebire de rasă 
sau culoare. A trăi, mă gîndeam eu, înseamnă a te adapta. 
Dacă nu eşti capabil să faci asta, atunci trebuie să laşi locul 
altora. Trecutul şi viitorul sînt doar o iluzie, nu există de- 
cît clipa prezentului perpetuu. 

Mă simţeam învăluit de un parfum. Era aroma salviei — 
plantă misterioasă care nu îmbătrîneşte şi nu moare nicio¬ 
dată, plantă rituală care purifică şi ajută fiinţa să intre în ar¬ 
monie cu natura şi cu spiritele. 


1 Paznic al focului, este cineva afară ? 

în clipa în care am simţit cum alunec într-o stare deose¬ 
bită de somnolenţă, din crengile pe care cei din grup le adu¬ 
naseră în spatele meu, chiar înainte de ceremonie, pentru a 
delimita spaţiul sacru, se auziră ciripeli uşoare. Aceste scurte 
zgomote de păsări adormite se repetau fără încetare, nu tare, 
ci doar atît cît să mă împiedice să adorm de-a binelea. Am 
simţit dintr-o dată nevoia să ating pămîntul. Mîna mea stîn- 
gă aluneca uşor asupra lui, ca şi cînd ar fi mîngîiat obrazul 
unui copil. La origini, pămîntul era o forţă spirituală şi, după 
cum spun cei din Vechime, va veni o zi în care această for¬ 
ţă îl va reabsorbi. Mîngîind pămîntul, mi se părea că recunosc 
fiecare fir de iarbă şi că simt pulsînd sub el eterna forţă spi¬ 
rituală a Marelui Părinte. 

în acest moment al reflecţiilor mele, mica trapă de la in¬ 
trarea în cort s-a deschis. Wallace Black Elk mi-a cerut să aduc 
apă pentru ca fiecare participant să poată bea o gură. I-am 
spus că vreau să adresez grupului o rugăciune de mulţumi¬ 
re. Obţinîndu-i permisiunea, am intrat în colibă — era o căl¬ 
dură sufocantă însă toţi cei aşezaţi în cerc păreau destinşi, 
fericiţi, calmi. Erau cu toţii prietenii mei: Wallace Black Elk, 
vraciul, Andrew Thunderdog 1 , nepotul lui adoptiv, Kim Busz- 
ka, o graficiană din Boston, blackfoot 2 de origine, Leslie, 
prietena ei, şi ea tot din Boston, Julie din San Francisco, An¬ 
tonio, şofer de autobuz în suburbiile Los Angeles-ului, Jef- 
frey, indian crow dintr-o rezervaţie vecină, Josh, metis sho- 
shon aflat în vizită la bătrînul Wallace. 

Eram cu toţii ca răvăşiţi de suflul Marelui Mister. Fie¬ 
care fiinţă — un mister în misterul global, parte a unui suflet 
comun, o conştiinţă în comuniune cu cea a grupului. M-am 
aşezat între Black Elk şi Andrew. Cu un semn din cap, ma¬ 
rele şaman m-a invitat să vorbesc şi atunci am spus: 

— Le mulţumesc tuturor celor prezenţi aici pentru fap¬ 
tul că mi-au permis să fiu paznicul focului. Mi-am îndepli¬ 
nit misiunea într-un spirit de compasiune şi cu dragoste. 


1 Cîinele Tunetului. 

2 Picior Negru. 

L-am rugat pe Tunkashila 1 ca toţi cei de faţă să aibă numai 
bucurii şi să fie fericiţi tot restul vieţii. 

Wallace strigă Aho !, în maniera de a încuviinţa a indie¬ 
nilor lakota, apoi îl rugă pe nepotul lui să-mi întoarcă mul¬ 
ţumirile. Indienii sînt oratori minunaţi datorită, probabil, 
îndepărtatelor lor origini asiatice. Cel care urma să-mi de¬ 
vină frate şi prieten mi-a mulţumit la rîndul lui, apoi Black 
Elk le-a cerut şi celorlalţi să facă acelaşi lucru; a fost unul 
dintre acele momente deosebite în care oamenii se reunesc 
într-o comuniune profundă. 

în cort, Antonio, cel din Los Angeles, mi-a mărturisit că 
simţise imediat prezenţa spiritelor. Se întîmplă, în timpul 
unor astfel de ceremonii, să apară un val de nelinişte care 
apoi dispare, să se instaleze un sentiment de bucurie, de li¬ 
bertate sau, dimpotrivă, de opresiune, ca şi cînd fiecare par¬ 
ticipant ar resimţi lucrurile după starea sa de spirit sau după 
arborele lui psihologic. în astfel de momente, ni se recoman¬ 
dă să ne rugăm intens. Ar fi ideal să cunoaştem rugăciuni¬ 
le în limba lakota, însă noi, reprezentanţi ai feţelor palide, 
ştim, din nefericire, doar cîteva frînturi. 

în timpul ritualului, Wallace primea instrucţiuni de la 
spirite şi le răspundea într-un limbaj sacru, pentru a se face 
înţeles de acestea şi a face posibil schimbul. Momentul cel 
mai impresionant a fost marcat de un soi de fîlfîit de aripi 
— mici luciri de lumină electrică albăstruie. Acestea ar fi pro¬ 
duse de nişte pietricele zburînd prin colibă şi care sînt, se 
spune, formele pe care le iau spiritele. 

La sfîrşitul ceremoniei, toţi participanţii au intonat cîn- 
tecul de rugăciune şi cîntecul de ofrandă prin care spirite¬ 
le erau invitate să primească darurile sacre aşezate pe altar — 
printre care se găsea desigur şi hrană — pentru ca acestea 
să-i binecuvînteze înainte de a se retrage. La rîndul lui, şi 
şamanul este binecuvîntat de spirite, siguranţa acestuia de- 
pinzînd de sinceritatea de care dă dovadă pe întreg par¬ 
cursul ceremoniei. 


1 Marele Spirit. 

Wallace a luat apoi pipa sacră de pe altar şi a întins-o pe 
rînd fiecăruia dintre noi. Toţi eram profund emoţionaţi de 
experienţa pe care tocmai o trăiserăm. Pe măsură ce pipa sa¬ 
cră trecea din mînă în mînă în jurul cercului, fiecare trăgea 
două sau trei fumuri, rostind cu religiozitate cuvintele Mi- 
takuye Oyasin 1 . în penumbra saunei, ne simţeam cu toţii în¬ 
rudiţi cu elementele Creaţiei. Aveam senzaţia că mă găsesc 
în chiar matricea Marelui Părinte, ocrotit asemeni unui 
prunc în pîntecul mamei sale. 

Chanunpa, pipa sacră, a fost trecută în jurul cercului pen¬ 
tru ultima oară. Tabacul fusese îndesat cu mare grijă, deoa¬ 
rece bătrînii spun că Wakinyan — fulgerul, misterul zbu¬ 
rător — se înfurie dacă vraciul scapă pe jos fie chiar şi o fărîmă 
de tutun, atunci cînd umple pipa. Am ieşit apoi din cort în 
ordinea dată de sensul acelor ceasornicului, ultimul fiind 
conducătorul ceremoniei. 

Fiecare trăgea adînc în piept aerul tonifiant de munte. 
Black Elk a apărut şi el în cele din urmă. Şi-a îndreptat 
trupul masiv şi a rămas tăcut. M-am apropiat de el cu res¬ 
pect şi i-am mărturisit că mai devreme auzisem urletul Co- 
iotului venind din spatele acelui inipi — cortul de sudaţie. 
Marele Lakota izbucni în rîs şi se adresă întregului grup: 

— Aţi auzit ce a spus omul alb ? A auzit urletele coiotu- 
lui; sînt sigur că i-a fost frică. 

Nu am reacţionat, aşteptîndu-1 să se explice. Au izbuc¬ 
nit şi alţii în rîs. în cele din urmă i-am întrebat care este ca¬ 
uza acelei ilarităţi. Noii mei prieteni mi-au spus că în zonă 
nu existau coioţi. Am rămas blocat. Wallace a adăugat că pri¬ 
mul spirit care se manifestase fusese cel al Bătrînului Coiot. 

— Aşadar, le explică el celor de faţă, ce-a auzit el este 
învăţătura primită de celălalt spirit al său. 

Am rămas în continuare tăcut, gîndindu-mă cît de mult 
putem auzi ceea ce nu poate fi auzit şi vedea ceea ce nu poa¬ 
te fi văzut atunci cînd există condiţii prielnice şi cînd fiin¬ 
ţa se abandonează naturii sale profunde, veritabile, auten- 


1 Sîntera cu toţii înrudiţi. 

tice. Celălalt spirit al meu, „vocea mea familiară", nu mă în¬ 
şela, şi cu toate acestea lăsase nişte glumeţi invizibili să mă 
ia peste picior. 

în cele din urmă, grupul se îndreptă spre clădirea prin¬ 
cipală unde urma să ne odihnim. Am rămas o clipă pe gîn- 
duri, reamintindu-mi reflecţiile lui Ruth Beebe Hill 1 , a că¬ 
rei carte o recitisem chiar înainte de a pleca din New York. 
în această carte, ea arată că în vocabularul populaţiilor an¬ 
cestrale de indieni nu existau termeni precum a admite, spe¬ 
ranţă, sfîrşit, îndoială, a-şi asuma, deoarece, a crede, a uita, 
vinovăţie, dăunător, ar trebui, regret, risipă, ei, noi. Cuvin¬ 
tele acestea, precum şi tot ceea ce ele defineau pur şi sim¬ 
plu nu existau pentru ei, ele pătrunzînd în Lumea Nouă o 
dată cu civilizaţia albă. îmi era greu, cel puţin pentru mo¬ 
ment, să mă cufund din nou în memoria lor colectivă. Doar 
celălalt spirit al meu — „vocea mea familiară" — putea să 
mă ajute. 

Wallace Black Elk, inipi, 
aşa-numita sweat lodge 

Născut în 1921 în Dakota de Sud, Black Elk 2 a fost de 
la cea mai fragedă vîrstă învăţăcelul bunicului său, vestitul 
Nicolas Black Elk. El este unul dintre ultimii şamani amer¬ 
indieni care a fost crescut în spiritul tradiţiei şi care a ur¬ 
mat „calea cea roşie şi sacră". Recunoscut de către poporul 
său drept reprezentant al tradiţiei şi şef spiritual, Wallace 
ţine numeroase conferinţe în Statele Unite, Europa şi Ja¬ 
ponia. El răspîndeşte o învăţătură şamanică autentică, ve¬ 
nită din chiar interiorul tradiţiei. 

Wallace sau Grand-Pa, cum îl numesc cei apropiaţi, a 
jucat un rol major pe plan politic, luptînd pentru liberta- 

1 Ruth Beebe Hill, Hanţa Yo, Editions du Rocher, Monaco. 

2 Despre viaţa lui W. Black Elk, cf. Wallace Black Elk & William S. 
Lyon, Les Voies sacrees cl’un Sioux Lakota, Le Mail, fiditions du Ro¬ 
cher, Monaco. 

tea indienilor americani. El conduce ceremoniile tradiţio¬ 
nale ale indienilor lakota: dansul soarelui, căutarea viziunii 
yuwipi, sweat lodge, inipi etc. în timpul ritualului Chanun- 
pa — pipa sacră al cărei deţinător este — el comunică direct 
cu animalele care-1 străjuiesc şi poate astfel veni în ajuto¬ 
rul oamenilor prin ceremoniile de vindecare. Pentru indie¬ 
nii lakota, pipa sacră este obiectul cel mai sfînt din univers, 
puterea ei nefiind întrecută de nimic. Toate pipele lor pro¬ 
vin din pipa sacră originară, pe care o păstrează veşnic şi care 
le-a fost adusă de Femeia Bizon Alb. 

Ceremonialul fumatului, spune Grand-Pa, are menirea 
de a reafirma atît dimensiunea orizontală a înrudirii indi¬ 
vidului cu semenii lui, cît şi dimensiunea verticală a identi¬ 
tăţii sale. Conceptul de înrudire se sprijină pe faptul că toţi 
cei care fumează împreună participă la aceeaşi ceremonie 
şi fac aceleaşi gesturi rituale ancestrale. 

în timp ce fumam într-o linişte religioasă, simţeam aceas¬ 
tă legătură cu toate elementele creaţiei. 

Vraciul spusese: 

— Să cuprindem forţele din cele patru zări în care sălăş¬ 
luiesc cele patru vînturi, reunite într-una singură la sînul 
tatălui lor, vîntul de sus, din ceruri. îndrept ţeava pipei sa¬ 
cre spre cele patru zări şi apoi spre cer. 

în vreme ce Wallace făcea aceste gesturi, noi spuneam 
ceea ce el ne învăţase: 

— Fumez împreună cu Tunkashila 1 . 

Prin acest ritual, conceptul de înrudire fuzionează cu cel 
de identitate. Atunci cînd tutunul este pus în butoiaşul pi¬ 
pei, i se dau nume de păsări şi de animale. Sînt evocate ast¬ 
fel toate forţele, toate formele de viaţă din univers. O dată ter¬ 
minată pregătirea ei, pipa sacră devine corpul reconstituit 
al Marelui Spirit, o totalitate sintetică şi semnificativă. Toa¬ 
te formele de existenţă sînt astfel adunate şi apoi unite prin 
acţiunea Focului. 

în timpul şederii mele la Crowley Lake, Black Elk a în¬ 
deplinit mai multe ceremonii yuwipi. Era vorba de ritua- 


1 Cf. nota supra, p. 22. 

luri de vindecare destinate uşurării suferinţei unor persoa¬ 
ne atinse de boli grave (cancer, scleroză în plăci, sida, tul¬ 
burări pulmonare şi renale). Majoritatea ceremoniilor yu- 
wipi se desfăşoară în rezervaţiile din Dakota, dar anumiţi 
vraci le practică şi în alte locuri, ca în cazul celei din nord-es- 
tul Californiei, la care tocmai participasem. 

Ceremonia yuwipi este ritualul cel mai important la in¬ 
dienii Sioux din tribul lakota. Cu acest prilej, şamanul îşi 
cheamă spiritele păzitoare pentru a înfăptui ritualuri de vin¬ 
decare dar şi pentru a găsi un obiect pierdut, a localiza o 
turmă de bizoni sau a face profeţii. Ceremonia yuwipi de¬ 
curge într-un mod asemănător cu cea a cortului care tre¬ 
mură întîlnită la populaţiile ojibwa şi cree din Canada şi din 
regiunea Marilor Lacuri. Există multe similitudini între cele 
două, precum şi între ele şi încăperea spiritelor arapaho. Un 
vraci lakota devine rareori maestru yuwipi — „cel care li se 
adresează spiritelor" —înainte de a împlini patruzeci de ani, 
dacă nu chiar cincizeci, deoarece are nevoie de o mare ex¬ 
perienţă pentru a suporta şi canaliza forţa considerabilă pro¬ 
dusă de această ceremonie specială. 

Ucenicia durează cîţiva ani. în general, ea se desfăşoa¬ 
ră sub îndrumarea unui alt Yuwipi, însărcinat să-l înveţe 
pe ucenic sunetele necesare, modul de aranjare a altarului 
şi de desfăşurare a ritualului. Chiar dacă are deja douăzeci 
sau treizeci de ani de experienţă în calitate de vraci, uceni¬ 
cul trebuie să facă multe încercări personale înainte de a do- 
bîndi forţa şi capacităţile suficiente pentru practicarea aces¬ 
tei ceremonii. Black Elk spune că majoritatea abordează acest 
ritual cu precauţii şi respect infinite, ţinînd cont de marea 
putere şi de natura volatilă a spiritelor yuwipi. Trebuie să 
fii capabil să controlezi toate spiritele pe care le invoci, pre¬ 
cum şi Fiinţele Tunet, extrem de puternice şi de zgomotoa¬ 
se. O forţă care nu este stăpînită riscă să se dovedească pe¬ 
riculoasă pentru şaman şi membrii familiei lui, îndeosebi 
pentru copii. 

Auzisem de ceremoniile yuwipi dar nu participasem nici¬ 
odată la vreuna. Pentru început, toate obiectele necesare sînt 

purificate atent cu salvie, înainte de a fi dispuse pe altar. Stea¬ 
gurile de rugăciune reprezentînd cele patru direcţii cardina¬ 
le sînt plasate în cele patru colţuri ale altarului în funcţie de 
culoare. Au fost pregătite patru sute cinci săculeţe pentru 
rugăciune conţinînd tabac sau kinikinick — acestea repre¬ 
zintă cele patru sute cinci spirite. Hrana ceremonială este 
depusă la picioarele altarului, în general spre est. Black Elk 
ne-a explicat faptul că, în momentul în care pătrund în lodge, 
spiritele ating uşor alimentele, care din clipa aceea capătă 
virtuţi curative, lată de ce sînt consumate cu atîta deferen- 
ţă în timpul festinului de după ceremonie. 

Aproape toate triburile practică ceremonia sweat lodge 
pentru a-şi purifica atît corpul, cît şi spiritul. Baia de aburi 
exista la maiaşi şi azteci cu mult înainte de sosirea spanio¬ 
lilor. în secolul al XVII-lea, un dominican, fratele Diego 
Duran, a descris modul în care aztecii făceau băi uscate în 
interiorul unor construcţii de sudaţie numite temezcalli: 
„Aceste băi sînt încălzite cu foc şi sînt relativ mici. în fie¬ 
care colibă, încap zece persoane culcate. Intrarea este strim¬ 
tă şi foarte joasă. Oamenii nu pot intra decît pe rînd.“ 

Aztecii aveau un zeu al saunei pe care-1 venerau şi căru¬ 
ia îi adresau rugăciuni în timpul purificării. După spusele 
fratelui Duran, căldura degajată era atît de mare încît un spa¬ 
niol nu ar fi putut să o suporte şi ar fi rămas paralizat pe viaţă. 
Conchistadorii au observat aceleaşi temezcalli la vechile po¬ 
poare din Mexic ( teme însemnînd în azteca veche „a face 
baie" iar călii, „casă"). 

Este curios faptul că misionarii spanioli, care au venit în 
urma conchistadorilor, au depus atîta efort să descrie aceste 
temezcalli, pentru ca apoi să contribuie la distrugerea lor. 

Inuiţii aveau şi ei un tip de saună (kashim). Aceasta era 
o construcţie mare de lemn prezentată ca fiind centrul vie¬ 
ţii sociale şi religioase a satului. Un călător din secolul al 
XVIII-lea, aflat în vizită la indienii delaware din Pennsylva- 
nia, a observat: „în fiecare sat, la o anumită distanţă de cor¬ 
turi, se afla un cuptor. Acesta era construit din lemn acope¬ 
rit cu lut şi era plasat în preajma unei coline. înăuntru se puneau 

pietre încălzite pînă la înroşire. Indienii îl foloseau pentru 
a se curăţi şi a se purifica. La indienii navajo, acea sweat 
lodge seamănă cu o mică movilă, avînd o intrare făcută din- 
tr-un cadru din lemn de cedru. Indienii din zona de cîmpie 
îndeplineau ceremonia sudaţiei în patru timpi, acompani¬ 
ind-o cu rugăciuni şi cîntece sacre." 

Pe la 1830, vestitul pictor din Vest, George Catlin, a pic¬ 
tat un cort de sudaţie mandan amenajat în interiorul unui 
ţipi. Antropologul James Mooney a relatat că loja de suda¬ 
ţie era o practică aproape zilnică la indienii cheyenne şi kio- 
wa. Peste tot în America, această sweat lodge este construi¬ 
tă în aceeaşi manieră: ramuri suficient de lungi sînt îndoite 
şi legate pentru a forma o cupolă de aproximativ un metru 
şi jumătate înălţime, care era odinioară acoperită cu piei de 
bizon, în zilele noastre folosindu-se păturile. La început, 
un număr de şase pînă la zece persoane se aşezau în jurul 
unei vetre centrale, unde sînt puse pietrele încălzite pînă la 
înroşire. Peste acestea se varsă apă rece, pentru a obţine ast¬ 
fel aburi fierbinţi. După cum spun membrii tribului, aceas¬ 
tă ceremonie este practicată cu ocazia serbărilor pubertă¬ 
ţii, înaintea unui dans al soarelui sau a altor ceremonii sacre, 
înaintea plecării la vînătoare sau pe poteca războiului, după 
uciderea unui vultur sau a unei fiinţe umane. 

Inikagapi, „a transpira “, este un ritual de purificare care 
poate fi îndeplinit şi pur şi simplu pentru a te simţi bine, 
curat, sau pentru a scăpa de oboseală. însă, de cele mai mul¬ 
te ori, este vorba de o ceremonie sacră. Este preludiul unui 
ritual de o şi mai mare solemnitate: căutarea viziunii. 

Cu peste cincizeci de ani în urmă, şamanul Nicolas Black 
Elk 1 spunea că în sweat lodge se reunesc toate forţele uni¬ 
versului: pămîntul, apa, focul şi aerul. Apa este bineface¬ 
rea oferită omului de către Spiritele Tunetului. Aburul care 
se ridică din pietrele aflate în jurul focului ne purifică şi ne 
ajută să trăim în acord cu voinţa lui Wakan Tanka. Dacă 

1 Nicolas Black Elk & John Neihardt, Hehaka Sopa. Les rites secrets 
des Indiens sioux, Iiditions Payot, Paris. 

sîntem suficient de puri, putem chiar să sperăm că vom avea 
o viziune. 

învăţătura lui Archie Fire Lame Deer *, vraci lakota, spu¬ 
ne că loja de sudaţie este delimitată de doisprezece ţăruşi 
şi patru orizonturi. Fiecare element simbolizează ceva şi fie¬ 
care simbol este sacru. Pămîntul în care sînt înfipţi ţăruşii 
trebuie să se afle în apropierea unei ape, într-un loc în care 
să existe mult lemn — întotdeauna salcie albă, cea care ia 
durerea de cap. Lame Deer povesteşte 1 2 : „Tatăl meu (John 
Fire Lame Deer) îmi spunea mereu că toate acestea repre¬ 
zintă scheletul poporului nostru. Ramurile de salcie au ro¬ 
lul de a evoca viaţa şi moartea. Salcia moare iarna dar re¬ 
naşte primăvara, asemeni oamenilor care mor dar continuă 
să trăiască în lumea spiritelor." 

Intrarea în colibă trebuie să fie orientată întotdeauna spre 
vest, pentru a uni soarele care apune cu soarele nopţii, cel 
care mai este numit şi lună. Numai heyoka, visătorul tu¬ 
net, procedează întotdeauna invers fată de tradiţie. Intra¬ 
rea în coliba sa se face prin partea de est. Black Elk afirmă 
că inipi ar trebui orientat spre est. 

Pămîntul extras din vatra aflată în mijlocul încăperii este 
folosit pentru trasarea unei căi sacre care duce la o movi- 
liţă numită uneori Unei 3 şi aflată la circa cincizeci-şaizeci 
de centimetri de la intrare. Puţin mai departe, va fi aprins 
Focul Fără Sfîrşit. Pentru amenajarea acestuia, se aşază pa¬ 
tru buşteni orientaţi spre est şi vest, peste care sînt puşi alţi 
patru orientaţi spre nord şi sud. De aceştia se sprijină apoi 
alţi buşteni, pentru a forma o construcţie asemănătoare unui 
ţipi. în vîrful acestui rug, sînt aşezate pietrele. Focul Fără 
Sfîrşit nu reprezintă numai Unei, dar şi puterea eternă a Ma¬ 
relui Spirit căci, dacă oamenii mor, munţii şi stîncile tră¬ 
iesc veşnic. 


1 Cerb Şchiop. 

2 Archie Fire Lame Deer, Le Cercle sacre, fîditions Albin Michel, 
Paris. 

3 Pămîntul. 

Lîngă vatra în care ard pietrele, se afla un altar în formă 
de craniu de bizon pe care se pune pipa sacră; la picioarele 
acestui altar, se află o găleată cu apă de izvor, cu care se udă 
pietrele înroşite şi în care unii vraci pregătesc în prealabil 
o infuzie de salvie. în anumite cazuri, pietrele sînt duse în 
sweat lodge cu ajutorul unor furci, tradiţia recomandînd însă 
folosirea coarnelor de cerb. Se cuvine ca, în fiecare etapă de 
pregătire a unui inipi, să se rostească rugăciunile potrivite. 

în urmă cu cincisprezece ani, în timpul primelor mele 
experienţe de sudaţie, bărbaţii erau separaţi de femei. Anu¬ 
miţi lideri tradiţionali, îndeosebi Lame Deer, respectă în 
continuare această regulă, în vreme ce alţii, precum Wallace 
Blake Elk, înfăptuiesc ritualul fără cea mai mică discrimi¬ 
nare. Participanţii intră în încăpere în sensul acelor de cea¬ 
sornic, sensul solar, şi se aşază apoi chiar pe pămînt. Con¬ 
ducătorul ceremoniei se aşază în partea de est a intrării. 
Paznicul focului oficiază în exterior, lîngă vatra centrală. El 
este cel care, la cererea liderului ceremonial, duce pietrele 
înroşite în interiorul încăperii de sudaţie. El este totodată 
cel care ridică sau coboară cuvertura care acoperă intrarea 
şi cel care execută ordinele conducătorului. 

Pietrele încălzite pînă la incandescenţă capătă un aspect 
deosebit. 

Black Elk le numeşte stone pe ople'. Cînd sînt aduse în 
încăpere şi aşezate pe vatra centrală, pe ele se văd conturîn- 
du-se chipuri, forme... Oamenii realizează astfel cît de vii sînt 
aceste pietre. Liderul presară salvie sau cedru deasupra lor, 
şi un miros deosebit umple încăperea. 

Se aşteaptă apoi ca spiritele bune să se manifeste, ca Wa- 
kan Tanka să vină pentru a linişti şi a îndruma inimile par¬ 
ticipanţilor. în timp ce apa rece este vărsată asupra pietre¬ 
lor incandescente, toţi se roagă şi îi mulţumesc Creatorului, 
încetul cu încetul, coliba se umple cu un abur alb, ca şi cînd 
o undă de aer cald ar izvorî din pămînt. 

1 Poporul Pietrelor. 

Aceste sweat lodges sînt adeseori agreabile. Se întîmplă 
însă ca ele să se dovedească deosebit de neplăcute pentru 
cei neobişnuiţi cu genul acesta de experienţe. îmi amintesc 
că am participat în 1985 la un astfel de ritual condus de că¬ 
tre un tînăr lakota, în timpul căruia cineva a fost incomo¬ 
dat de căldura devenită insuportabilă. Cu toate acestea, ma¬ 
joritatea şamanilor cunosc limitele care nu trebuie depăşite 
în cazul novicilor. 

Treptat, atmosfera devine plină de vrajă. Îngînat de cîn- 
tece, de rugăciuni şi de sunetele produse de uruitoare, con¬ 
ducătorul ceremoniei imploră sosirea spiritelor şi a Tatălui 
Ceresc. Jerry Dunson, unul din prietenii mei kiowa pon- 
ca, spunea mereu: „Tată, eu nu sînt decît un lucru neînsem¬ 
nat; dă-mi umilinţa necesară pentru a împlini această cere¬ 
monie." Dacă un participant nu mai suportă căldura, el cere 
permisiunea de a ieşi strigînd: Mitakuye OyasinK Paznicul 
focului îi deschide de îndată uşa, iar acesta iese respectînd 
sensul acelor de ceasornic. în derularea ritualului există pa¬ 
tru etape sau patru deschideri, mai exact, intrarea în încă¬ 
pere este deschisă de patru ori. De fiecare dată, vraciul în¬ 
treabă dacă cineva doreşte să iasă. 

Cbanunpa trece din mînă în mînă. Fiecare primeşte pipa 
sacră rostind cîteva cuvinte sau spunînd o rugăciune. O ce¬ 
remonie de o asemenea importanţă purifică trupul şi spiri¬ 
tul — în anumite cazuri, se poate practica spălarea cu salvie. 
în general, un puternic sentiment de fraternitate şi armo¬ 
nie îi uneşte pe participanţi. Cbanunpa este cea care i-a aju¬ 
tat pe indienii lakota-sioux să păstreze, în pofida evenimen¬ 
telor imprevizibile ale istoriei lor, o legătură strînsă cu Marele 
Părinte — Pămîntul. 

îmi mai amintesc de prima mea ceremonie yuwipi cu Wal- 
lace Black Elk. încă de la sosirea mea la Crowley Lake, el 
înfăptuia ritualul de dimineaţă, îndreptînd pipa sacră în cele 
şapte direcţii. Această ceremonie se poate derula folosind 
fie pipa, fie doar un pumn de tutun. Cele şapte direcţii sînt: 


1 Cf. nota supra, p. 23. 

nordul, estul, sudul, vestul, patria Vulturilor (legătura cu 
Marele Creator), Unei Maka 1 şi Tunkashila 2 . 

O dată încheiată această operaţiune prealabilă esenţia¬ 
lă, ziua putea să înceapă. Aşadar, la începutul după-amie¬ 
zii, am construit sub îndrumarea lui un cort pentru ritua¬ 
lul de sudaţie, după regulile dictate de tradiţie, cu focul fără 
sfîrşit şi calea centrală. 

Deşi eram vreo cincisprezece aşezaţi în cerc în interio¬ 
rul cortului, formam cu toţii o singură fiinţă spirituală. Black 
Elk aşternu un strat de salvie pe jăraticul incandescent şi 
aşteptă ca valurile de fum parfumat să înceapă să urce. Pu¬ 
terea plantei trebuia să-l ajute să închidă uşa în faţa spirite¬ 
lor rele. Andrew, toboşarul, începu să bată în instrumen¬ 
tul său ritualic şi cîntă o melopee în registru acut. Eram 
cufundaţi în întuneric absolut. Se scurseseră doar cîteva mi¬ 
nute, cînd o schimbare de atmosferă deveni perceptibilă. 

— Părinte al nostru, strigă Black Elk, ascultă-mă, mă în¬ 
rudesc cu toţi cei care merg în picioare, se tîrăsc, zboară sau 
înoată. încă de la început, chipul meu, pieptul, braţele şi pi¬ 
cioarele mele sînt din acelaşi aluat din care sînt alcătuite toa¬ 
te creaturile. Ne înrudim cu toţii. Ştiu asta. Văd minunile 
tale peste tot, în frunza tomnatică, în copacul din care se 
desprinde această frunză, în rădăcinile celor care stau înpi- 
cioare i , Părinte, ascultă-mă, te rog. 

Wallace ceru să i se aducă primele pietre încălzite pînă la 
incandescenţă. Acestea au fost puse în vatra din mijlocul 
cortului iar intrarea a fost reînchisă, întreaga asistenţă cu- 
fundîndu-se într-o beznă adîncă. 

— Simt, spuse şamanul, că toate vieţuitoarele sînt pro¬ 
tejate. Trăiesc, deci sînt protejat. Trăiţi, deci sînteţi prote¬ 
jaţi. Gîndiţi, vă minunaţi, luaţi decizii... Faptele voastre vă 
protejează. Sînteţi fiinţe umane, prin urmare regăsiţi în voi 
o putere tămăduitoare — aceea care îi ajută pe cei aflaţi în 


1 Marele Părinte (Pămîntul). 

2 Cf. Nota supra, p. 25. 

5 Copacii. 

nevoie. Mă rog Marelui Spirit să vadă în voi nişte căutători 
ai adevărului, ai binelui şi ai puterii de regenerare. 

Pătrundeam treptat în straturile tot mai adînci ale con¬ 
ştiinţei şamanice, graţie mai multor stimuli corporali: sal- 
via, cedrul, zgomotul tobei, cîntecele şi rugăciunile. Timpul 
se scurgea, fără însă ca înainte sau după, trecut sau viitor, 
să mai existe — nimic decît prezentul perpetuu. Brusc, în 
încăperea închisă au năvălit val-vîrtej Poporul Pietrelor sub 
forma unei lumini de un albastru turcoaz. Am urmărit cu aten¬ 
ţie fenomenul, pentru a mă asigura că nu e vorba de o reac¬ 
ţie chimică naturală a pietrelor încălzite pînă la incandes¬ 
cenţă. în van. 

Atmosfera era intensă, căldura extremă, corpul îmi era 
transpirat. Bătăile tobei se accelerau. Deodată, am auzit ci¬ 
ripit de păsări, fîlfîit de aripi, foşnete de stofă, în timp ce un 
vînt uşor sufla în interiorul încăperii închise ermetic. în anu¬ 
mite momente, cîntecele şi toba se opreau pentru a-i permi¬ 
te lui Wallace să vorbească. 

— Această ceremonie este o chemare spirituală unică. Yu- 
wipi le va arăta celor care doresc sincer să comunice cu lu¬ 
mea spiritelor care este calea de urmat. Ei vor putea apoi să-şi 
ajute poporul, indiferent de religie sau rasă, şi lumea întrea¬ 
gă. Pentru a stabili această comunicare, trebuie să urmaţi exem¬ 
plul şamanului care umblă printre voi. Voi, oamenii albi în¬ 
deosebi, învăţaţi să depăşiţi constrîngerile eului vostru. Dacă 
doriţi să vă apropiaţi şi mai mult de Marele Spirit şi să de¬ 
veniţi un şaman natural, dezvoltaţi-vă, de asemenea, respec¬ 
tul faţă de voi înşivă, reechilibraţi-vă cunoştinţele şi trăiţi 
în armonie cu legile Creaţiei. 

îi absorbeam pur şi simplu cuvintele prin toţi porii tru¬ 
purilor noastre. 

— Priviţi, a continuat el, după ce a turnat apă peste pie¬ 
tre, acest abur sfînt, care se înalţă din Poporul Pietrelor, este 
suflul Marelui Spirit. Respirîndu-1, asimilaţi energia Mare¬ 
lui Mister. 

O senzaţie extraordinară îmi străbătu corpul. Am sim¬ 
ţit o uşoară accelerare a ritmului cardiac, ca şi cînd inima 

ar fi încercat să ardă din balastul, emoţiile şi îndoielile vechi, 
ascunse încă în conştiinţa mea obişnuită. Mă simţeam mi¬ 
nunat, cum de altfel mă simţisem şi în timpul altor experien¬ 
ţe de expansiune a conştiinţei — numai că, în cazul de faţă, 
trupul meu era purificat simultan cu spiritul. 

In realitate, ceremonia a mai durat încă o oră şi jumă¬ 
tate. Unii se rugau pentru părinţii bolnavi sau pentru ru¬ 
dele dispărute, alţii pentru natură. După cum spunea Black 
Elk: „în yuwipi, nu mai există bărbaţi şi femei, rase sau di¬ 
ferenţe religioase, ci doar fiinţe umane unite într-o stare de 
comuniune perfectă, într-un elan spiritual comun." Nu pu¬ 
team să-mi reprim gîndul că aceste ceremonii coboară pînă 
în negura timpurilor şi au răzbit prin toate capriciile Istoriei. 
Pentru noi, occidentalii, care am pierdut sensul unor astfel 
de ritualuri, a sosit probabil clipa să regăsim aceste căi stră¬ 
vechi de împlinire a sinelui prin redescoperirea învăţămin¬ 
telor şamanice cu o vechime multimilenară. 

în timp ce fumam împreună pipa sacră, Grand-Pa spuse: 

— Au trecut, iată, cinci sute de ani de cînd fumăm Cha- 
nunpa. în vremea aceea, un clan lakota care se stabilise în 
actuala Virginie de Vest a trăit un eveniment atît de extra¬ 
ordinar şi de sacru pentru noi, ca pentru voi momentul în 
care Dumnezeu i-a înmînat lui Moise tablele Legii. O feme¬ 
ie a venit în căutarea clanului, aducînd cu ea o profeţie şi o 
pipă, obiect al unirii poporului. Ea era din spiţa acelor „pa¬ 
tru labe“, care aveau să devină în curînd hrana şi adăpos¬ 
tul clanului (bizonii). Strania vizitatoare pretindea de alt¬ 
fel că se numeşte Ptesanwin, familia sa era poporul Bizon — 
masculii erau Pta, iar femelele Pte. Ea era, aşadar, femeia 
Pte, sora fiecărui indian lakota. „Sînt femeie, spuse ea. Gura 
mea grăieşte adevărul şi în mine nu este nimic răuvoitor." 
Apoi, ea a dat clanului o ţeavă lungă şi dreaptă, laringele lui 
Pte pe care îl scosese şi-l uscase pentru ca el să poarte su¬ 
flarea omului. „Cu ajutorul acestui tub, spuse ea, suflarea voas¬ 
tră va deveni vizibilă. Folosiţi-o pentru a intra în contact 
cu înţelepciunea celor dispăruţi, pentru a vă menţine uniţi 
şi pentru ca vorbele voastre să fie întotdeauna armonioase." 

Cunoşteam povestea femeii Bizon. Ea este cea care le-a 
transmis siouxilor lakota cele şapte ceremonii care formea¬ 
ză osatura cosmogoniei lor. Cîteva dintre ele au căzut în de¬ 
suetudine, dar altele au rezistat şi au ieşit iar la lumină în ul¬ 
timii treizeci de ani, graţie redeşteptării conştiinţei şamanice 
în America de Nord: dansul soarelui, căutarea viziunii şi ce¬ 
remonia sudaţiei, în varianta yuwipi. Aceasta din urmă a de¬ 
venit foarte populară, atît la indieni cît şi la alţii. 

Am avut în mai multe rînduri ocazia de a vorbi cu An- 
drew Thunderdog, fratele şi prietenul meu. Acest povestitor 
admirabil mi-a relatat numeroasele sale experienţe de căuta¬ 
re a revelaţiei. Hamblecheyapi, căutarea viziunii, este elemen¬ 
tul central al călătoriei spirituale a indianului dornic să intre 
în contact direct cu Wakan Tanka. Este o ceremonie indivi¬ 
duală care se desfăşoară pe un munte izolat, îndeosebi pe ves¬ 
titul Bear Butte 1 din Montana. Anumiţi indieni din zonele 
împădurite, siouxii santee, care trăiau în regiunile acoperite 
de desişuri din Minnesota, au construit, în vîrful copacilor, 
platforme pe care efectuau acest exerciţiu spiritual. 

Cel plecat în căutarea revelaţiei trebuie să-şi impună o 
perioadă de patru zile de post negru. în ce mă priveşte, ţi¬ 
nusem deja post de cîteva ori, dar niciodată post negru. 

— Ce se întîmplă atunci cînd nu bei timp de mai multe 
zile ? l-am întrebat eu pe Andrew. 

— Ei bine, a doua zi este neplăcut, şi atunci te rogi Ta¬ 
tălui din ceruri. Dar cel mai greu este în cea de-a treia zi. 

— Şi ce faci atunci ? am insistat eu. 

Mă privi cu un aer ironic şi spuse: 

— Hey, then you pray more 2 . 

în ajunul plecării noastre, eram cu toţii aşezaţi confor¬ 
tabil în jurul focului. Ca de obicei, Wallace bea sifon. Atunci 
ne povesti întîmplarea cu vulturul. 

— într-o zi, rulam pe autostradă împreună cu tata şi cu 
vărul meu, cînd am zărit o pasăre mare culcată pe o parte. 


1 Colina Ursului. 

2 Ei, atunci te rogi şi mai mult. 

Am făcut cale întoarsă. Era un vultur rănit de un vînător. în 
cădere, îşi rupsese o aripă. Nefericitul încerca totuşi să-şi ia 
zborul, dar era prea slăbit. Atunci, am mestecat o bucată de 
salvie şi i-am pus-o ca un plasture pe rană. Am adunat apoi 
mai multe tulpini de salvie pe care le-am pus peste şi sub 
corpul păsării. Am încercat după aceea să-i pun la loc aripa 
frîntă. în cele din urmă, ţinîndu-1 strîns de labe cu mîna stîn- 
gă, l-am ridicat spre răsărit şi am început să mă rog. Pe la 
jumătatea rugăciunii mele, vulturul a murit în mîinile mele. 

L-am adus în cortul Poporului Pietrelor. Ne rugam, cînd 
s-a produs o străfulgerare şi spiritul vulturului a pătruns 
în încăpere. Bătînd din aripi, mă atinse cu ele — aş fi jurat 
că este atingerea unei mîini omeneşti. îmi mulţumi pentru 
ceea ce făcusem pentru el. Eram gîtuit de emoţie şi mi-au dat 
lacrimile. Vulturul îmi spuse: „Cînd zăceam în agonie pe mar¬ 
ginea drumului, cuprins de chinuri, m-ai legănat în braţe. Ai 
încercat să-mi vindeci rana şi te-ai rugat să rămîn în viaţă. Dar 
acum ştii că şi eu am un spirit. Rămăsesem fără sînge, aşa că 
am plecat. De acum, îmbrăcămintea mea care zace pe jos (pe¬ 
nele) îţi aparţine. Am venit să-ţi ofer penele mele, pentru că 
mi-ai mîngîiat rana, te-ai rugat- pentru mine şi mi-ai arătat că 
mă iubeşti. îţi promit că, atît timp cît le vei purta, eu voi zbu¬ 
ra deasupra ta.“ Iată ce mi-a promis spiritul vulturului în 
ziua aceea. 

Un membru al grupului nostru i-a cerut Bătrînului să ne 
povestească despre învăţăturile primite de la bunicul lui, ves¬ 
titul Nicolas Black Elk, unul dintre cei mai mari şamani din 
prima jumătate a secolului. Cu privirea pierdută în gol, Wal- 
lace spuse: » 

— Era o perioadă dificilă. Prin anii ’30, Departamentul 
pentru problemele indienilor interzicea ceremoniile tradi¬ 
ţionale. Nick şi cu mine mergeam în adîncimile pădurii pen¬ 
tru a le îndeplini. Pe cînd era copil, bunicul meu a căzut din- 
tr-o dată într-o comă profundă care a durat mai multe zile. 
Şi-a părăsit trupul şi a fost purtat spre un nivel supranatu¬ 
ral, unde a asistat la diverse evenimente premonitorii şi unde 
a descoperit bogăţia căii lakota. Pe măsură ce treceau anii, 

sensul acestei experienţe i-a devenit evident. El avusese, de 
pildă, viziunea înfrîngerii poporului nostru de către albi, el 
văzuse cercul „frînt“ al naţiunii noastre. Se crede că viziu¬ 
nile lui nu se limitau la durata propriei vieţi, ci mergeau din¬ 
colo de ea. Nick s-a plîns adeseori de neputinţa lui de a re¬ 
face cercul frînt, deşi mulţi cred că nu a dat greş. Un alt efect 
al revelaţiei avute de bunicul meu în copilărie a fost şi do¬ 
tarea lui cu puteri şamanice diverse — cea a elanului îl făcea 
realmente irezistibil în ochii femeilor, ceea ce nu l-a împie¬ 
dicat în nici un fel să-şi asume mari responsabilităţi spiri¬ 
tuale pe tot parcursul vieţii... 

Războaiele din cîmpie, încheiate cu masacrul celor din 
clanul Marelui Picior, petrecut la Wounded Knee în 1892, 
au frînt inima şi coloana vertebrală a Poporului. Totuşi, aşa 
cum fiinţele supranaturale au lăsat adeseori să se înţeleagă, 
spiritul Poporului nostru nu a fost distrus definitiv. Pe tot 
parcursul secolului al XX-lea, amerindienii au fost mătu¬ 
raţi de mari furtuni. Cu toate acestea, ei ies astăzi din aceste 
încercări mai viguroşi ca oricînd, iar anii care vor veni vor 
vedea împlinindu-se scena finală a viziunii bunicului meu: 
cercul naţiunii noastre va fi reconstituit şi Poporul va trăi 
din nou în pace şi armonie. 

Conştiinţă amerindiană a mediului, 

Flora Jones, indiancă wintu, zona 
de joasă altitudine a muntelui Shasta 

în toamna anului 1995, cu ocazia unui congres intercul- 
tural în sud-estul Franţei, am avut prilejul de a mă întreţi¬ 
ne îndelung cu Jack Walking Eagle, un indian din nordul 
Californiei care învăţase şamanism cu Flora Jones, o wintu 
din regiunea lui. 

Vreme de mii de ani, indienii wintu, karok, yurok şi hupa 
au trăit izolaţi într-o zonă minunată extrem de retrasă. Aceste 
triburi vecine şi-au format, deşi vorbeau limbi diferite, mo¬ 
duri de viaţă asemănătoare: pescuitul somonului, vînătoa- 
rea cerbului lopătar şi cultivarea porumbului. Printre alte- 


37 




le, fiecare dintre aceştia manifestă acelaşi respect pentru na¬ 
tură — cei din tribul wintu venerează în special muntele 
Shasta, muntele lor sacru. în timpul ceremoniei autumna¬ 
le numite „dansul pieii de cerb alb“, şamanii perpetuează 
riturile secrete vizînd reînnoirea naturii şi bunăstarea co¬ 
munităţii. Se remarcă şi aici un respect inegalabil pentru con¬ 
ştiinţa naturii. Flora Jones este una dintre ilustrele repre¬ 
zentante ale acestor şamani wintun. 

Odinioară, poporul wintun ocupa un teritoriu care se 
întindea de la muntele Shasta, de-a lungul malului stîng al 
rîului Sacramento, pînă în golful San Francisco. în secolul 
trecut, înainte de 1870, erau aproape douăsprezece mii de 
oameni. însă un secol de violenţă rasială, boala, sărăcia, mi- 
graţiile şi căsătoriile consanguine le-a redus numărul la puţin 
peste o mie 1 . 

în ciuda dispariţiei treptate a celei mai mari părţi a tra¬ 
diţiilor lor, indienii wintun continuă să-i considere pe şa¬ 
manii iniţiaţi vindecători şi îndrumători spirituali. 

— Ceremoniile lor încep seara, mi-a spus Walking Eagle. 
Şamanii şi ucenicii lor dansează şi cîntă în jurul focului 
pentru a invoca spiritele, a căror sosire o anunţă cu ajuto¬ 
rul unui fluier de os. Dacă un spirit acceptă un anumit can¬ 
didat, el pătrunde în trupul acestuia, care este cuprins de 
îndată de convulsii. Omul salivează şi se întîmplă ca din gură 
şi din nări să-i curgă sînge. în final, acesta cade la pămînt 
şi şamanii mai vechi îl duc în cealaltă parte a focului, unde 
îl veghează cîntînd. 

Puţini sînt astăzi indienii wintu care păstrează memo¬ 
ria limbii şi tradiţiilor lor. Flora Jones este singura femeie 
şaman recunoscută. Ea continuă să practice arta de a vin¬ 
deca a strămoşilor ei, organizează şedinţe şamanice şi le pre¬ 
scrie bolnavilor din triburile vecine ierburi tradiţionale. în 
stare de transă, Flora Jones stabileşte diagnosticul doar cu 
ajutorul mîinilor. 

1 Despre sfîrşitul tragic al indienilor din California, cf. Theodora 
Krueber, Ishi, Editions Terre Humaine, Paris. 

38 


— Şedinţa începe în momentul în care spiritul pune stă- 
pînire pe trupul ei, un eveniment spectaculos, continuă Jack 
Walking Eagle. Plimbîndu-şi mîinile pe deasupra celui bol¬ 
nav, Flora îi simte trupul pînă la cel mai mic muşchi şi cea 
mai mică venă. Ea simte chiar şi durerile acestuia. Dacă o per¬ 
soană are probleme cardiace, inima Florei începe să bată mai 
repede. Ea suferă de tot ceea ce suferă bolnavul. Devine o 
parte a celuilalt. Dacă spiritul identifică sursa bolii, el pre¬ 
scrie cura terapeutică, vorbind prin gura şamanului. 

Shasta este muntele sacru al tuturor indienilor din 
nord-vestul Statelor Unite, motiv pentru care aici se des¬ 
făşoară mai multe ceremonii în fiecare an. Se vorbeşte ade¬ 
sea de cazuri de revelaţii spontane şi de diverse apariţii. Flo¬ 
ra Jones ştie cum să intre în legătură cu spiritul muntelui 
Shasta. Prin urmare, nu mai este ea cea care vorbeşte, ci prin 
vocea ei grăieşte însuşi muntele, care se exprimă prin in¬ 
termediul unui corp perfect purificat. 

Flora Jones s-a născut în 1909. Pe la sfîrşitul anilor ’80, 
ea a anunţat că se retrage, însă continuă să practice pentru 
fraţii ei wintun şi pentru cei care o consultă de mult timp. 
Pe la începutul anilor ’90, ea continua să susţină ceremo¬ 
nii publice pe muntele Shasta, cu ocazia Paştelui şi la mij¬ 
locul lunii august. 

După ce în 1854 poporul ei a semnat un tratat, cedînd gu¬ 
vernului Statelor Unite cea mai mare parte a teritoriului tri¬ 
bal, şeful Seattle din tribul Suquamish i s-a adresat lui Isaac 
Stevens, guvernatorul noului stat Washington, în felul ur¬ 
mător: 

„Atunci cînd omul roşu va fi pierit şi cînd amintirea tri¬ 
bului meu va fi devenit un mit printre oamenii albi, aceste 
ţărmuri vor fi locuite de morţii noştri invizibili, iar atunci 
cînd urmaşii voştri, copiii copiilor voştri, se vor crede sin¬ 
guri în prerie sau în liniştea pădurilor întinse, ei nu vor fi 
niciodată singuri. Noaptea, cînd pe străzile oraşelor şi sate¬ 
lor voastre va fi linişte iar voi le veţi crede pustii, ele vor fi de 
fapt pline de mulţimea celor reveniţi pe meleagurile pe care 
au trăit şi care nu au încetat niciodată să iubească aceste 

locuri minunate. Omul alb nu va fi niciodată singur. Să fie, 
aşadar, drept şi bun cu poporul meu, căci morţii nu vor 
fi neputincioşi. Morţi, am zis ? Nu există morţi, ci doar lumi 
diferite." 

Ritualul cortului tremurător 
la indienii Cree — nordul Quebecului 
— toamna anului 1992 

După ce am părăsit Montrealul şi am traversat cele Trei 
Rîuri, mă îndrept acum spre Saint-Jean, mai exact spre Mis- 
tassini-Baie-du-Poste, pentru a ajunge într-o tabără Cree din 
apropiere de golful James. Pădurea laurentină care se întin¬ 
de la sud de pădurea boreală este magnifică, un adevărat mo¬ 
zaic de pajişti şi copaci, pini, printre care maiestuosul pin 
alb, arţari, stejari, mesteceni şi atîtea alte specii ale căror de¬ 
numiri nu le cunosc şi care dau splendoarea toamnei cana¬ 
diene. 

Drumul merge de-a lungul parcului naţional de la Mau- 
ricie. La nord de Trei Rîuri, după Shawinigan şi Grand-Mere, 
urmează un lanţ de coline unde sălăşluiesc elanul canadian, 
vulpea, ursul şi castorul. Unul din visurile mele este să văd 
un elan în libertate — acest animal de talie mare trăieşte în 
regiunile mlăştinoase din nord, dincolo de lacul Saint-Jean, 
unde aşezările civilizate se răresc. Acest solitar poate fi une¬ 
ori zărit pe şosele, îndeosebi noaptea, iar prezenţa sa în re¬ 
giune este semnalată la tot pasul de panourile indicatoare. 

Urmează să petrec vreo două săptămîni la indienii cree din 
Mistassini-Baie-du-Poste, la recomandarea lui Agnes, o in¬ 
firmieră de provincie care lucrează la dispensarul rezerva¬ 
ţiei. O întîlnisem de mai multe ori la Montreal. Originară din 
Grenoble, această femeie de treizeci şi cinci de ani a părăsit 
Franţa la vîrsta de optsprezece ani, pentru a răspunde che¬ 
mării Lumii Noi. Agnes este o enciclopedie vie în materie 
de civilizaţie amerindiană. Trebuie menţionat faptul că timp 
de şapte ani a trăit la inuiţii din extremul nord canadian. 

Aş fi vrut să profit şi eu de această călătorie pentru a vi¬ 
zita acea parte de nord dar, din păcate, timpul îmi era mă¬ 
surat. Această civilizaţie necunoscută, atît de îndepărtată dar 
totodată şi atît de apropiată, mă fascina. Cuvîntul inuit se 
referă la toţi eschimoşii din Canada, deosebindu-i de eschi¬ 
moşii din Asia sau din Insulele Aleutine din Alaska. Cuvîn¬ 
tul „eschimos “, deloc apreciat de inuiţi, este folosit din ce în 
ce mai puţin. Cît despre „inuit “, acesta înseamnă pur şi sim¬ 
plu „Poporul". 

Nişte artişti amerindieni pe care i-am întîlnit la Montreal 
mi-au explicat că, după mai mult de cincisprezece ani de ne¬ 
gocieri, inuiţii au semnat cu guvernele federal şi teritorial 
acordul de la Nunavut, rod al celor mai importante reven¬ 
dicări ale indienilor autohtoni din istoria Canadei. Acest 
acord prevede crearea în 1999 a unui nou teritoriu, Nunavut, 
în partea estică a actualelor Teritorii numite de Nord-Vest. 
Nunavut, în traducere: Pământul Nostru (echivalentul po- 
linezianului Fenua), se întinde pe o suprafaţă de peste două 
sute de mii de kilometri pătraţi, adică o cincime din supra¬ 
faţa Quebecului. Limba inuktitut este aici limbă oficială, ală¬ 
turi de engleză. Eschimoşii înşişi îşi spun inuiţi, „Poporul" 
sau „oamenii ", în timp ce pe indieni îi numesc Itkilits, adi¬ 
că „Purtători de Păduchi" iar pe oamenii albi Kallunaat, adi¬ 
că „cei cu Sprîncene Lungi". 

în timpul sejurului său la inuiţi, Agnes fusese adoptată 
de o familie cu aproximativ şaptezeci de membri. Acolo, ea 
a descoperit vînătoarea de vulpi argintii. Pe o întindere albă 
şi netedă, total lipsită de vegetaţie, fără denivelări, lipsiţi de 
cel mai mic punct de reper, vînătorii umblă ore întregi, pu- 
nînd capcane, apoi vin să le ridice fără să uite vreuna. Agnes 
mi-a spus că femeile le erau superioare bărbaţilor în aceas¬ 
tă artă. 

— Cum aşa ? am întrebat-o eu. 

— într-o zi de vînătoare, un prieten m-a rugat să merg 
pînă la mama lui. Am pornit, aşadar, spre ea, pe întinderea 
aceea albă, măturată de vîrtejuri de vînt. Femeia mi-a cerut 
să urinez pe zăpada îngheţată — urina face o groapă mică 

în care inuitul îşi aşază capcana. Cînd am terminat, ea mi-a 
aruncat o privire dezaprobatoare deoarece, asemeni bărba¬ 
ţilor, nu reuşisem să fac decît trei găuri. Ele, femeile, reu¬ 
şesc să urineze de cîte şapte ori. 

Trecînd de lacul Saint-Jean, pătrund în adîncimile pă¬ 
durii laurentine. Un panou de semnalizare indică: Urmă¬ 
toarea staţie de benzină:120 km. O sută douăzeci de kilo¬ 
metri de pădure! Mă gîndesc la codrii noştri din Evul Mediu 
şi la campaniile de defrişare din Franţa secolului al VUI-lea. 
In ţara noastră, cu excepţia cîtorva frumoase păduri ce ţin 
de anumite domenii, nu au mai rămas spaţii comparabile 
celor care încă mai există aici. La ieşirea dintr-un viraj, mă 
opresc pentru a-mi oferi o oră de plimbare prin pădure. Prie¬ 
tenii mei din Montreal îmi vorbiseră despre o plantă rară, „le 
suce-pin“, care creşte în stratul de frunze moarte din zo¬ 
nele umbrite şi care face o floare unică. Este o plantă eva¬ 
nescentă, de un alb-argintiu, fără frunze. îmi fuseseră elo¬ 
giate şi fructele de pădure, afinele şi vestitele albăstrele care 
cresc din abundenţă în zonă. Plimbîndu-mă, îmi treceam 
în revistă cunoştinţele despre condiţiile de viaţă actuale ale 
indienilor canadieni. 

Populaţiile aborigene, cum mai sînt ei numiţi, se împart în 
trei grupe care trăiesc în Yukon, în Teritoriile de Nord-Vest 
şi în Ontario. Întîlneşti însă comunităţi aborigene în toate 
provinciile. Acestor trei grupe li se mai spune şi canadie¬ 
nii autohtoni sau Primele Naţiuni, referire implicită la in¬ 
dependenţa pierdută a aborigenilor canadieni. Există, se pare, 
peste două mii de rezervaţii răspîndite pe întreg teritoriul, 
reunind vreo şase sute de tipuri etnice din care mare parte 
trăiesc modest, dintr-o alocaţie guvernamentală. Este cazul 
băştinaşilor cree de la Mistassini-Baie-du-Poste. 

Cu toate acestea, asistăm de la începutul anilor ’60 la o 
deşteptare a mîndriei amerindiene, ca şi la o afirmare a drep¬ 
turilor şi specificităţii culturale ale primilor locuitori, în spe¬ 
cial prin Carta drepturilor şi libertăţilor semnată în 1982. 
De la începutul anilor ’60, liderii indienilor încearcă să-şi po¬ 
litizeze revendicările. Fie că invocă Constituţia, revendică 

terenuri sau îşi apără drepturile miniere, mai multe orga¬ 
nizaţii naţionale, în special Adunarea Primelor Naţiuni, se 
angajează în apărarea drepturilor indienilor. Graţie acestor 
acţiuni, vocea lor s-a făcut în cele din urmă auzită. Reven¬ 
dicările lor ajung adeseori în sălile tribunalelor, îndeosebi 
cele privind dreptul la autonomie al popoarelor aborigene. 

Eram la Montreal în 1990, cînd o facţiune rebelă a in¬ 
dienilor mohawk, Războinicii, au pus mîna pe arme şi au 
blocat podul Mercier care leagă insula Montreal de malul su¬ 
dic al lacului Saint-Laurent, pentru a atrage atenţia mass-me- 
diei. Semnarea acordului de creare a teritoriului Nunavut, 
prevăzută pentru 1 aprilie 1999, a fost urmarea acelor tul¬ 
burări şi angajează un proces de restituire a pămînturilor că¬ 
tre popoarele autohtone. Ştiam că Mistassini avea un dis¬ 
pensar, o infirmerie, un mic supermarket, o şcoală, o biserică, 
pe scurt, scheletul unei organizări sociale de tip occidental. 
Crearea şcolilor indiene permite controlul educaţiei religioa¬ 
se şi predarea limbilor autohtone, precum şi crearea unui 
sistem judiciar indian. Ca şi în Statele Unite, mişcarea amer- 
indiană este extrem de activă şi participă din ce în ce mai mult 
la diverse manifestări care reclamă respectul faţă de religia, 
limba, cultura şi istoria poporului lor. 

Iubesc această ţară în care mi-am făcut numeroşi prieteni. 
O iubesc pentru blîndeţea şi forţa ei, pentru clima aspră şi 
verile călduroase. îmi plac de asemenea arta, cultura şi lite¬ 
ratura din Quebec şi Acadia. Mă gîndesc la toţi acei fran¬ 
cezi acadieni care, în secolul al XVIII-lea, şi-au pierdut pă- 
mînturile. Evangeline, lungul poem al lui Henry Longfellow, 
a făcut cunoscută întregii lumi drama lor. Există şi o litera¬ 
tură indiană, graţie unor scriitori ca Georges Clutesi şi mai 
ales Ipougri care, prin anii ’30, a scris mai multe opere tra¬ 
duse în întreaga lume, printre care admirabila Pilgrims of 
the Wild. Zugrăvind Acadia, Antonine Maillet a redat via¬ 
ţă în La Sagouine unei ţări căreia i-a fost furat trecutul. 

Sosind în rezervaţie, sînt surprins, deoarece mă aşteptam 
să găsesc aici un sat mai tradiţional. Indienii cree de astăzi 
sînt descendenţii vînătorilor nomazi din Marele Nord care 

trăiau în imensa pădure boreală, cea care se întinde pe patru 
mii opt sute de kilometri, din zona litorală a Labradorului 
pînă la cursul inferior al rîului Mackenzie şi pînă în Yukon. 
înainte de sosirea europenilor, aceşti vînători trebuiau să 
se adapteze unui cadru natural aspru. Armele, îmbrăcămin¬ 
tea, uneltele, obiectele ritualice erau confecţionate cu aju¬ 
torul materialelor naturale. Viaţa se organiza în jurul unor 
tehnici învăţate în comun şi al unor instrumente simple. As¬ 
tăzi, nu mai există aşa ceva! Ajutoarele primite de la guver¬ 
nul federal le-au permis să-şi construiască acele mici case de 
lemn specifice orăşelelor nord-americane. 

Agnes soseşte de îndată şi mă ajută să mă instalez. Vizi¬ 
tez dispensarul cree, foarte bine echipat, cu o mică sală de 
operaţii şi paturi de spital. Personalul „străin" îi include, pe 
lîngă Agnes, pe Mercedes, o doctoriţă de origine spaniolă, 
şi încă o persoană. Toţi ceilalţi angajaţi sînt localnici. Anun¬ 
ţurile de pe diversele panouri sînt scrise în limbile engleză 
şi algonquin. 

Am vizitat satul de mai multe ori. E un sat pierdut în mij¬ 
locul pădurii, la peste optzeci de kilometri de cel mai apro¬ 
piat oraş. Mă aştepta o altă surpriză: în centrul rezervaţiei 
se înalţă un cort mare — biserica penticostală, instalată aco¬ 
lo de mai mulţi ani. împins de curiozitate, într-o după-a- 
miază am intrat şi eu în biserică. înăuntru se derula un spec¬ 
tacol uimitor. „Cortul “, cum îl numesc familiar indienii cree, 
seamănă cu o cupolă de circ. în interior, sînt bănci cu cîte 
două locuri, dispuse ca într-o sală de clasă. Trei predicatori 
tineri cu păr scurt, cămaşă albă şi cravată cîntau la chitară 
şi psalmodiau cîntece religioase, în faţa unui număr de vreo 
douăzeci de indieni. La fiecare cinci sau zece minute, spec¬ 
tatorii părăseau cortul şi alţii le luau locul. Am înţeles re¬ 
pede că aceasta era una dintre atracţiile majore ale satului. 
Cînd un indian nu avea nimic de făcut, el le spunea celor 
de lîngă el: Let’s go to the tent 1 . 

într-o seară i-am întîlnit pe fostul şef al satului, în vîrstă 
de peste optzeci de ani, şi pe cea mai bătrînă femeie, care 


1 Să mergem la cort. 

avea o sută doi ani. I-am întrebat dacă apreciază modul de 
viaţă occidental. în mod evident, bătrînii, care cunoscuseră 
timpurile vechi ale wigwamului şi comuniunii cu natura, se 
simţeau stingheri în noul lor cadru de viaţă. Şeful mi-a zis: 

— Trăim patru sau cinci luni în aceste case, dar nu aş¬ 
teptăm decît un lucru, ca tinerii să dea semnalul de plecare! 
Atunci petrecem şase sau şapte luni în pădure, unde vînăm, 
pescuim şi regăsim mediul nostru natural. 

Am surîs, gîndindu-mă că tinerii respectivi erau în mare 
parte nişte sexagenari voinici. 

La recomandarea lui Agnes şi a lui Mercedes, m-am dus 
în vizită la şamanul satului, doctorul de campanie, bush doc¬ 
tor , cum i se spune aici. După multe reticenţe, el mi-a ex¬ 
plicat modul în care foloseşte plantele şi mi-a vorbit despre 
anumite ceremonii, printre care cea a celebrei tobe de vî- 
nătoare a băştinaşilor cree şi a cortului tremurător. L-am 
întrebat dacă mai practică ritualurile cortului tremurător. 
Chipul i s-a adumbrit de îndată. După cîteva ore de con¬ 
versaţie, am realizat, spre marele meu regret, că aceşti băş¬ 
tinaşi pierduseră multe din credinţele şi ritualurile lor. 

— Totuşi, spuse el, legendele noastre astăzi în mare par¬ 
te uitate povestesc cum naţiunea cree s-a organizat în co¬ 
munităţi, s-a înmulţit, şi-a întemeiat o societate — o lume doar 
a ei — şi a stabilit astfel ordinea într-o lume haotică. 

Atunci cînd lumea oamenilor se constituie, se nasc mi¬ 
turi şi legende. Se păstrează însă legături strînse între oa¬ 
meni şi animale graţie celui ales, şamanul, expert în arta in¬ 
vocării spiritelor animalelor, pentru a le utiliza forţa sau 
viclenia în folosul lui sau al grupului. La indienii cree, vî- 
nătoarea era un veritabil ritual, fiecare etapă, de la urmări¬ 
rea vînatului pînă la împărţirea prăzii, fiind marcată de ges¬ 
turi sau cuvinte rituale. Uciderea unui caribu sau a unui elan 
era urmată de scurte incantaţii. Vînatul era de fiecare dată 
jupuit şi tranşat după reguli precise, pentru a nu-i ofensa 
spiritul ci, dimpotrivă, pentru a-i mulţumi şi a-1 ruga să se 
expună din nou săgeţilor şi gloanţelor. Explicarea modu¬ 
lui de alcătuire a universului prin recurgerea la povestirea 

simbolică plasează geografia cree pe linia unei gîndiri ani¬ 
miste şi magice foarte îndepărtate de gîndirea carteziană care 
prezidează construcţia geografiei savante occidentale. Acel 
bush doctor mi-a prilejuit o întîlnire cu un alt bătrîn, care 
mai fabrica încă faimoasele tobe de vînătoare. Acesta mi-a 
explicat că, atunci cînd bărbaţii plecau la vînătoare, toba suna 
într-un mod special, pentru a intra în legătură cu spiritul ani¬ 
malului pe care urmau să-l ucidă — îndeosebi elanul sau re¬ 
nul canadian. Animalul se afla uneori la mai mulţi kilometri 
de tabără; indienii nu detectaseră încă prezenţa lui, nici el 
pe cea a vînătorilor. Şi totuşi aceştia afirmă că bătăile tobei 
le permiteau realmente să comunice cu vînatul. De îndată 
ce contactul era stabilit, fapt semnalat de infime variaţii de ritm, 
hăituirea putea să înceapă. Animalul acceptase să-şi dăru¬ 
iască viaţa. 

în toamna anului 1992, mai erau doar două persoane care 
cunoşteau tehnica sacră de confecţionare a acestor tobe. Ele 
mi-au mărturisit, cu o notă de regret în glas, că acest lucru 
nu mai interesa pe nimeni. Tinerii se întorc spre lumea mo¬ 
dernă, spre promisiunile şi iluziile ei. Mai mult, de zeci de 
ani, misionarii sosiţi aici le-au tot repetat indienilor cree că 
fabricarea şi folosirea ritualică a acestor tobe sînt diaboli¬ 
ce. Ceea ce a contribuit în mod evident la dispariţia unei arte 
ce vine de foarte departe, de la vînătorii siberieni care s-au 
instalat în această regiune imensă cu mii de ani în urmă. 

Mă gîndeam la populaţiile ciuctce, golde, iakute care, în 
urmă cu treizeci de mii de ani, se îndreptau spre Alaska. în 
aceeaşi perioadă, oameni ca ei creau în Europa meridională 
o artă nemuritoare pe tavanele şi pereţii grotelor — arta ru¬ 
pestră. Aceşti călători compuneau cîntece închinate focu¬ 
lui şi nopţii şi poveşti evocînd experienţa lor şamanică de 
viaţă. Ei nu aveau o limbă scrisă dar înţelegeau deşertul arc¬ 
tic şi stepa, respectau animalele cu care împărţeau aceste spa¬ 
ţii şi ştiau să aprecieze minunile oferite de o natură totuşi 
atît de aspră. 

Mai tîrziu alţi oameni, bărbaţi şi femei cu un curaj şi ca¬ 
pacităţi comparabile, s-au aventurat pe aceste târîmuri ne- 

cunoscute, cu o zestre mentală cu nimic mai evoluată de- 
cît cea a vechilor descoperitori. 

Pe săniile lor mici cu tălpi din os şi din coarne de cerb, 
ei trăgeau mica rezervă de unelte şi obiecte diverse aduna¬ 
te de poporul lor în timpul a zece mii de ani de viaţă în Arc¬ 
tica: ace de os deosebit de preţioase, piei din care urmau 
să-şi facă veşminte, vase cioplite din lemn dur sau din os, cî- 
teva obiecte de bucătărie făcute din colţi de morsă şi mai mul¬ 
te cuverturi din blană de fiecare familie. 

Totuşi mai important decît această modestă înzestrare 
materială, ei aduceau din Asia o extraordinară cunoaştere 
a Marelui Nord. Atît bărbaţii, cît şi femeile învăţaseră sute 
de reguli de supravieţuire în iama arctică şi de găsire a hra¬ 
nei în timpul verii. Ei cunoşteau natura vînturilor şi mişca¬ 
rea stelelor. în timpul nopţii hibernale, erau ghidaţi de şa¬ 
manii vizionari. 

în mod sigur, aceşti călători nu realizau că trec pe un alt 
continent. Ei nu aveau cum să ştie de existenţa acestor mase 
terestre enorme şi, dacă ar fi ştiut, Alaska li s-ar fi părut o 
parte a Asiei şi nu a Americii de Nord. Nu aveau cum să 
realizeze că străbat un pod — strîmtoarea Behring — căci pei¬ 
sajul arid care îi înconjura nu semăna nici pe departe cu aşa 
ceva. Pentru ei, această expediţie de cîteva sute de kilometri 
nu era în nici un caz o migraţie! 

Ar fi putut fi numiţi siberieni dar, fiindcă au fost asociaţi 
cu Alaska, ei au primit numele generic de indieni şi apoi pe 
cel mai specific de athabascani. O ramură viguroasă a aces¬ 
tui popor se va instala în insulele ce alcătuiesc Alaska me¬ 
ridională iar, după cîteva mii de ani, unii dintre descenden¬ 
ţii lor vor pleca spre sud, pînă în Arizona, unde vor deveni 
poporul navajo (sau dineh). Specialiştii au demonstrat că 
limba indienilor navajo este tot atît de apropiată de cea a 
athabascanilor, precum este spaniola de portugheză, or, este 
imposibil ca acest lucru să fie rodul hazardului. Cele două 
grupuri sînt strîns legate. Aceşti athabascani nomazi nu for¬ 
mau un val puternic de emigranţi care să urmărească trans¬ 
plantarea civilizaţiei lor în teritorii nelocuite. Nimic comun 

cu pelerinii englezi care au traversat Atlanticul într-un exod 
plin de determinare. Este posibil ca athabascanii să se fi răs- 
pîndit prin toată America, fără să aibă sentimentul că şi-au 
părăsit ţara. Iată cum nişte fiinţe umane au venit pe nesim¬ 
ţite să populeze un întreg continent, înaintînd doar cîteva 
sute de kilometri la fiecare generaţie. In treizeci de mii de ani, 
ei au trecut din Siberia în Arizona, fără ca de fapt să se fi în¬ 
depărtat de vatră. 

In Alaska şi Canada, se întîlnesc în principal două mari 
familii lingvistice: athabascanii — grupă căreia îi aparţin şi 
navajo —, care au migrat către sud-vestul american în seco¬ 
lul al XH-lea, şi algoncvinii. Primii ocupă Alaska şi vestul 
Canadei, ceilalţi, estul Canadei şi anumite părţi din nord-es- 
tul Statelor Unite. 

Athabascanii sînt imigranţi recenţi. Potrivit arheologiei 
şi antropologiei clasice, ei ar fi sosit între mileniile şapte şi 
doi a. Chr. Algoncvinii sînt mai interesanţi pentru demer¬ 
sul nostru, deoarece ei au conservat pînă într-o epocă re¬ 
centă obiceiuri încă impregnate de străvechi tradiţii sibe¬ 
riene. Practicile lor religioase sînt în schimb mai puţin 
cunoscute decît cele ale vecinilor lor athabascani. 

Există două grupe de algoncvini: cree şi ojibwa. Aceşti 
indieni trăiesc în regiunile de nord-vest şi de sud ale plat¬ 
formei canadiene, o imensă zonă de lacuri, păduri, mlaş¬ 
tini şi tundră care cuprinde Manitoba, Ontario, o parte din 
Minnesota, Michigan, Wisconsin şi o parte din Quebec. In¬ 
dienii cree ocupă partea de nord a acestei zone, cei ojibwa, 
partea de sud. 

Indienii cree din zona împădurită cred în Manitu (spiri¬ 
te care trăiesc peste tot în natură), în necesitatea de a între¬ 
ţine o relaţie de ordin sacru cu animalele şi în existenţa „stă- 
pînilor animalelor". Ca toţi algoncvinii, ei venerează o fiinţă 
supremă numită Manitu sau Marele Spirit, acelaşi ca în toa¬ 
te sistemele religioase amerindiene. Succesul la vînătoare este 
asigurat de spirite protectoare pe care individul le cunoaş¬ 
te prin exerciţiile de revelaţie din timpul adolescenţei. 

Una dintre activităţile medicale cele mai spectaculoase 
ale algoncvinilor este ritualul cortului tremurător, o cere- 

monie şamanică de origine siberiană care s-a răspîndit, prin 
intermediul eschimoşilor, pînă în nordul Americii. Aceasta 
se regăseşte şi la indienii din zona de cîmpie şi de pe podi¬ 
şul Colorado (fieful spiritelor arapaho) şi chiar în sud-es- 
tul Asiei. Este unul dintre riturile şamanice cele mai bine re¬ 
prezentate. 

Cînd un şaman este chemat să stabilească natura unei boli 
sau să îngrijească un bolnav, el începe prin a cere să i se con¬ 
struiască un cort. Această sarcină revine familiei şi priete¬ 
nilor bolnavului. Ei înfig la cincizeci de centimetri în pă- 
mînt, în formă de cerc, nişte prăjini solide. Capetele acestora 
sînt îndoite unele spre altele şi legate la un loc. Această ar¬ 
mătură este apoi acoperită cu o pînză. Cortul arată ca o co¬ 
libă mică cilindrică de forma unui butoi, în care nu încape 
decît şamanul şezînd pe jos. Spectatorii urmăresc desfăşu¬ 
rarea evenimentelor din exterior h 

Şamanul intră în cort dezbrăcat de tot. El cîntă şi îşi agi¬ 
tă uruitoarea. Apoi, el este legat cu curele şi, în această sta¬ 
re, începe să invoce spiritele aerului şi ale animalelor. Cei 
adunaţi afară cîntă şi ei în ritmul tobelor. Cîntecele devin mai 
intense şi ating pragul maxim la sosirea celui mai impor¬ 
tant spirit venit în ajutorul şamanului. La indienii cree, este 
vorba de obicei de Mikenak, broasca ţestoasă. Din exterior, 
se aud tot soiul de zgomote ciudate: tălpici zdrobind ză¬ 
pada, o secure care taie lemne, scîrţîituri, pagaie care lovesc 
apa. După aceea, acest prim spirit cheamă la rîndul lui alte 
duhuri. 

Un Mistassini spune că a văzut într-o zi labe de urs, capul 
unei lutrii şi mai mulţi peşti trecînd prin pînza care acope¬ 
ră cortul. Spectatorii stau în general cu respiraţia tăiată. în 
timpul ritualului, cortul tremură, cuprins parcă de nebu¬ 
nie. Cei care l-au construit ştiu că nu e lucru firesc, deoa¬ 
rece un om aşezat în interiorul lui nu ar avea forţa necesa¬ 
ră să provoace un astfel de vacarm. 


1 Ake Hultkrantz, Guerison chamanique et medicine traditionnelle 
des Indiens d’Amerique du Nord, Le Mail, Editions du Rocher, Monaco. 

Atunci cei de faţă îi pun întrebări stăpînului duhurilor, 
iar el le răspunde prin intermediul şamanului, a cărui voce 
deformată răzbate prin partea superioară a adăpostului. Cea 
mai mare parte a întrebărilor se referă la persoane sau obiec¬ 
te dispărute, la întîmplări din trecut sau profeţii. Şamanul 
mai oferă de asemenea informaţii despre originea bolilor şi 
despre tratamentul necesar. 

Indienii cree practică, deşi din ce în ce mai rar, un rit de 
recuperare a sufletului. Atunci cînd duhurile secundare de¬ 
clară că sufletul unui bolnav a dispărut, duhul principal se 
angajează să-l aducă înapoi şi cbrtul începe să vibreze din 
nou. Toate mărturiile existente arată că, atunci cînd acesta 
redevine imobil, şamanul iese, eliberat în mod misterios din 
strînsoarea legăturilor. Acel bush doctor afirmă că legături¬ 
le au fost adesea găsite în cort, agăţate de capetele prăjini¬ 
lor. Cum a putut oare şamanul să se elibereze ? Nimeni nu 
o ştie. Epuizat, el va avea nevoie de ajutorul celorlalţi pentru 
a ajunge la wigwamul său. Cît despre bolnav, acesta se va 
restabili treptat. 

Ceremonia cortului care tremură a fost descrisă pentru 
prima dată în 1609 de către Samuel de Champlain şi mai apoi, 
într-o manieră mai detaliată, pe la 1700, de către misiona¬ 
rii iezuiţi canadieni. 

La Mistassini, mi s-a vorbit despre un film turnat în 1958 
de o echipă de la televiziunea canadiană. Sfatul tribului le 
permisese operatorilor să-şi plaseze camerele în mica incin¬ 
tă, pentru a-i reduce astfel la tăcere pe cei care susţineau că 
acolo nu se petrece nimic deosebit şi că şamanul însuşi se 
agaţă de parii de lemn şi zgîlţîie tot cortul! 

— Ar trebui să vă interesaţi, mi s-a spus, filmul trebuie 
să existe încă în arhive. 

L-am rugat atunci pe prietenul meu Marc Cote, terapeut 
la Montreal, care lucra pe atunci la Oficiul Naţional al Fil¬ 
mului Canadian, să mă ajute să pun mîna pe acest document. 
Cei de la O.N.F. nu-1 conservaseră însă, iar bobina era goa¬ 
lă! în 1997, Marc a aflat de la colegii lui amerindieni de la 
O.N.F. că indienii cree din Ontario şi din pădurea borea- 

lă încetaseră să mai practice acest ritual. Se spune că ei se 
simt responsabili pentru moartea a mii de reni canadieni care 
s-au înecat, după ce un rîu a fost deviat pentru a se con¬ 
strui o şosea şi un baraj electric. Ei au sentimentul că nu 
s-au luptat cu destulă fervoare şi le este teamă de mînia Bă- 
trînului Caribu. 

Lumea plantelor 
dătătoare de înţelepciune 


Amazonia, aprilie 1995 

După ce am participat la un congres în Canela, locali¬ 
tate aflată la două ore de mers de Porto Alegre, în statul Rio 
Grande do Sul, am revenit la Rio, împreună cu Liliane, to¬ 
varăşa mea. In Rio de Janeiro, oraş turistic prin excelenţă, 
se află cele mai cunoscute plaje din lume: Copacabana şi Ipa- 
nema. Pentru noi însă, urmează să înceapă o expediţie spre 
Amazonia. Ne propuseserăm să ajungem în centrul celei mai 
întinse păduri tropicale umede din lume, alimentată de flu¬ 
viul cel mai mare şi avînd ecosistemul cel mai bogat şi mai 
variat de pe planetă. Obiectivul nostru: să studiem o plan¬ 
tă înţeleaptă cunoscută de mii de ani, ayahuasca, în comu¬ 
nităţile locale santo daime la Ceu de Mapia, un areal ecolo¬ 
gic de cinci mii cinci sute de kilometri pătraţi, în apropiere 
de frontiera boliviană... 

Cu ocazia celui de-al treilea sejur american (între 1991 
şi 1993), avusesem ocazia să consult mai multe rapoarte de¬ 
spre plantele psihotrope, în special despre ayahuasca. Afir¬ 
maţiile profesorului Callaway 1 şi ale doctorului Edward Mac- 
Rae 2 mă marcaseră în mod deosebit, ca să nu mai vorbim 
de cărţile şi referatele lui Michael Harner, unul dintre pă¬ 
rinţii noii antropologii. Eram intrigat de folosirea enteo- 
genelor 3 — ayahuasca fiind una dintre acestea — de către 
populaţiile din bazinul Amazonului. 


1 Membru al Departamentului de farmacologie chimică al Univer¬ 
sităţii din Kuopio, Finlanda. 

1 Membru al Escola Paulista de Medicina din Săo Paolo, Brazilia. 

3 Substanţe revelatoare de Dumnezeu. 

Ayahuasca este un termen quechua care defineşte o bău¬ 
tură psihotropă tradiţională cunoscută şi sub numele de 
yage, natema sau daime\ prepararea ei se bazează pe folosi¬ 
rea lianei Banisteriopsis caapi şi a unor frunze din specia psy- 
cbotria. Utilizarea sa rituală, larg răspîndită în Amazonia şi 
în alte regiuni din America de Sud, ne face să credem că aceas¬ 
tă băutură este folosită de mii de ani. Printre altele, şamanii 
actuali, precum şi curanderos 1 o folosesc mereu în practi¬ 
ca lor de divinaţie şamanică, precum şi în ceremoniile de 
vindecare. 

Deloc hotărît să joc rolul psihonautului temerar, am ţi¬ 
nut să mă documentez bine înainte de a ingera cine ştie ce 
plantă sau iarbă — posibilele accidente trebuie evitate. Am 
ajuns astfel să parcurg cu minuţiozitate toată literatura care 
mi-ar fi putut oferi informaţii despre dozajul acestor psi¬ 
hotrope şi posibila lor toxicitate. 

Ştiam că indienii nu văd cu ochi buni ceea ce ei numesc 
„turismul ayahuasca' 1 , şi care a dus la denaturarea tradiţiilor 
lor. Anumite reviste americane propun circuite ayahuasca : 
„Una din căile cele mai directe spre extazul şamanic." Cu toa¬ 
te acestea, eu consider că exploratorii sinceri ai acestui dome¬ 
niu al spiritualităţii pot avea mult de cîştigat de pe urma fo¬ 
losirii acestei băuturi, cu condiţia să fie îndrumaţi de şamani 
experimentaţi şi să înţeleagă că, într-o astfel de experienţă, ri¬ 
tualurile tradiţionale sînt tot atît de importante ca folosirea 
unei călăuze pricepute atunci cînd te deplasezi prin junglă. 

La trecerea lui prin Paris, i-am vorbit lui Nelson Lliamo, 
pe atunci director de colecţie la Editora Record, editorul meu 
brazilian, despre interesul pe care îl manifestam în folosirea 
plantelor psihotrope. în toamna anului 1994, am organizat 
împreună primul meu turneu brazilian la Rio de Janeiro, Sâo 
Paolo şi Porto Alegre. Bazîndu-ne pe legăturile prietenu¬ 
lui nostru cu comunitatea daime, Liliane şi cu mine ne pro- 
puseserăm să ajungem în inima Amazoniei, pentru a ne con¬ 
tinua cercetările asupra modificărilor conştiinţei. 


1 Vindecători. 

Lecturile pe care le făcusem mă tulburaseră. Toţi autorii 
afirmau că ayahuasca nu produce nici un efect secundar şi 
nici cea mai mică dependenţă. Printre altele, experienţa se 
derulează într-o stare de hiperconştiinţă — subiectul putînd 
în continuare să umble, să vorbească şi să raţioneze. Posi¬ 
bilitatea oferită de această plantă „înţeleaptă" de a pătrun¬ 
de în straturile limită ale conştiinţei, rămînînd în acelaşi timp 
conştient de tot ceea ce te înconjoară, mă intriga. 

Nelson îl cunoştea bine pe Alex Polari de Alverga, un pi¬ 
lon al acestei mişcări religioase în Brazilia. Alex locuia îm¬ 
preună cu familia în centrul zonei numită Ceu de Mapia, afla¬ 
tă în inima pădurii amazoniene. Auziserăm şi citiserăm multe 
lucruri despre ayahuasca, daime şi pădurea amazoniană dar, 
plecînd de la principiul că nimic nu poate înlocui experien¬ 
ţa directă, ne-am decis să mergem la faţa locului pentru a ne 
forma propria opinie. 

Expediţia, fizică şi spirituală, a început din momentul ple¬ 
cării noastre din Rio spre capitala federală a ţării: Brasilia, 
cel mai mare oraş din lume! Mi-a părut rău că nu puteam ză¬ 
bovi puţin, deoarece prietenul meu, profesorul Pierre Weil, 
locuia în apropiere. Pierre este rectorul celei de a treia Uni¬ 
versităţi holistice din lume, situată la sud de Brasilia, unde 
se află Cite de la Paix. De origine alsaciană, ca şi mine, acest 
doctor în psihologie, care şi-a luat diploma la Sorbona, s-a 
stabilit în Brazilia în urmă cu treizeci de ani. El a fost unul 
dintre primii profesori de psihologie transpersonală de la 
Universitatea din Belo Horizonte, unde i se păstrează o amin¬ 
tire vie. Faima sa a depăşit de altfel graniţele ţării lui adop¬ 
tive şi s-a extins pînă în Statele Unite, Canada şi Franţa. 

Brazilia este remarcabilă prin varietatea şi sincretismul 
numeroaselor sale mişcări religioase. Din punct de vedere 
istoric, principalele influenţe spirituale sînt şamanismul in¬ 
dian, catolicismul şi cultele africane. La congresul din Gra- 
mado, am văzut catolici practicanţi participînd la o ceremo¬ 
nie umbanda , un cult afro-brazilian derivînd din magia albă, 
amestec de candomble ] şi spiritism. Originile acestui cult 


1 Un cult afro-brazilian pur. 

sînt diverse, dar forma sa actuală a fost creată în Brazilia. 
Influenţele africane duc pînă la populaţia Ban tu din Ango¬ 
la. Ceremonia pune în scenă reprezentanţi ai tuturor rase¬ 
lor din Brazilia: vechiul sclav, divinităţile amerindiene, răz¬ 
boinicul alb etc. 

Dintre mişcările religioase din Brazilia, este imposibil să 
nu menţionăm kardecismul. în secolul al XlX-lea Alan Kar- 
dec a introdus spiritismul în această ţară, într-o formă accep¬ 
tabilă de către comunitatea albilor. Doctrina sa — frînturi din 
religii orientale adaptate spiritului occidental — încă mai are 
şi astăzi cîteva milioane de adepţi în Brazilia. Aceasta pune 
accent pe spiritism, reîncarnare şi comunicarea cu morţii. Kar- 
dec şi-a prezentat învăţăturile în mai multe cărţi 1 . La aproa¬ 
pe un secol de la moarte, mormîntul lui din cimitirul Pere-La- 
chaise din Paris este unul dintre cele mai pline de flori. 

Cîteva ritualuri indiene au pătruns în cultele afro-bra- 
ziliene, fără să fi fost total integrate. Să menţionăm uniao 
do vegetal, la Săo Paolo, şi santo daime, în statele din Ron- 
donia şi în Acre. Ayahuasca este în centrul practicilor aces¬ 
tor curente religioase bazate pe un comportament moral, 
o ierarhie socială şi un cod vestimentar stricte. Guvernul 
brazilian tolerează folosirea acestei băuturi în ceremoniile 
religioase şi controlează producerea şi furnizarea ei. 

Santo daime a fost fondat în 1930 la Rio Branco, la fron¬ 
tiera cu Bolivia, în Statul Acre, de către Raimundo Irineu Ser- 
ra, zis maestrul Irineu. Cultul numără astăzi cincisprezece 
mii de adepţi, printre care personalităţi precum cîntăreţul Ney 
Matogrosso, creatorul de benzi desenate Glauco şi antropo¬ 
logul Edward MacRae. Cele două comunităţi importante se 
găsesc la Ceu de Mapia, în Statul Amazonas, şi în Colonia 
Cinco Mii 2 din Rio Branco, Statul Acre. După o escală la Rio 
Branco, ne vom îndrepta spre Ceu de Mapia. 

Facem o escală de două ore pe aeroportul din Cuiabâ, 
ca să aşteptăm legătura spre Rio Branco. Pentru Liliane şi 

1 Alan Kardec, Le Livre des esprits, Le Livre des mediums, Dervy 
Livres, Paris. 

2 Colonia cinci mii. 

pentru mine, e ca şi cum o carte de aventuri ni s-ar desfă¬ 
şura în faţa ochilor. într-un mic magazin pentru turişti din 
aeroport, cumpărăm pene de papagal din Pantanal. Situat 
la sud de Cuiabâ, Pantanalul este unul dintre ţinuturile mlăş¬ 
tinoase cele mai întinse din lume; el găzduieşte fauna cu cea 
mai mare densitate din America de Sud, cu peste şase sute 
de specii diferite de păsări de baltă precum acvila, şoimul, 
pasărea cardinal, ibisul, barza, cucul, pasărea colibri, tuca- 
nul, papagalul ara... dar şi vidra uriaşă, anaconda, iguana, 
jaguarul, caimanul, ocelotul, curca de pampas şi din zonele 
mlăştinoase, furnicarii uriaşi, maimuţele urlătoare... 

Cunoştinţele noastre de portugheză şi braziliană fiind, 
ca să zic aşa, inexistente, prietenii noştri portughezi ne vor¬ 
besc despre bogăţia extraordinară a limbii lor. La origine, 
tupi-garani, transcrisă şi simplificată de iezuiţi, a devenit lim¬ 
bă de circulaţie alături de portugheză. în urmă cu două se¬ 
cole, ea a cunoscut un declin; portugheza s-a impus, asimi- 
lînd însă cuvinte provenind din limbile indiene şi africane. 
Multe denumiri topografice provin din tupi-garani şi din 
dialectele africane, în special din cel nigerian şi angolez. 

Rio Branco este destinaţia favorită a întreprinzătorilor şi 
a coloniştilor care revendică pămînturi pentru a le defrişa 
şi a amenaja crescătorii de vite. Comportamentul acestora 
a suscitat multe dezbateri referitor la noţiunea de proprie¬ 
tate funciară şi la folosirea pădurii de către populaţiile in¬ 
digene şi muncitorii rurali care sînt în cea mai mare parte 
culegători, descendenţi ai coloniştilor ajunşi în regiune în 
urmă cu mai multe decenii. 

în această privinţă, este necesară o mică digresiune, pen¬ 
tru a vorbi de Chico Mendez, adversar virulent al distru¬ 
gerii junglei tropicale. încă de tînăr, el s-a angajat în lupta 
de apărare a drepturilor culegătorilor asupra pămînturilor 
lor. în anii ’70, un ambiţios plan guvernamental menit să 
supună Amazonia a atras în Statul Acre întreprinzători, cres¬ 
cători de animale, societăţi de exploatare forestieră şi colo¬ 
nişti. în 1975, Chico Mendez a organizat un sindicat al lu¬ 
crătorilor rurali, pentru a opune rezistenţă practicilor de 

intimidare şi deposedare adoptate de nou-veniţii care dis¬ 
trugeau pădurea amazoniană şi îi privau pe cei din comu¬ 
nităţile rurale de mijloacele de existenţă. în decembrie 1988, 
Mendez, care primise deja numeroase ameninţări cu moar¬ 
tea, a ieşit să ia aer, neînsoţit de cei care îl păzeau, rămaşi în 
casă. A fost împuşcat în pragul uşii. Mai multe parcuri mu¬ 
nicipale din Brazilia îi poartă astăzi numele şi diverse orga¬ 
nizaţii internaţionale i-au decernat recompense cu titlu pos¬ 
tum. Casa lui din Xapuri, la două sute de kilometri sud de 
Rio Branco, a fost transformată în muzeu. 

Ajungem în sfîrşit la ultima noastră escală înainte de ma¬ 
rea aventură. La aeroport, sîntem întîmpinaţi de Gilles Du- 
pin de Saint-Cyr, francez stabilit de treizeci de ani la Belem, 
pe care l-am întîlnit uneori în Franţa. Capitala statului Acre 
se află pe malurile rîului cu acelaşi nume, care se varsă în rîul 
Purus, apele lui ajungînd astfel în marele Amazon. 

Luăm un taxi şi pătrundem în inima Amazoniei. Şi aici 
ni se oferă un peisaj cu totul nou. Pentru început cîmpuri 
cultivate, o şosea asfaltată demnă de rutele noastre naţiona¬ 
le, apoi, vreo treizeci de kilometri mai departe, după ieşirea 
dintr-un viraj spre stînga, o simplă pistă de laterită roşie. 

Ne aflăm la sfîrşitul sezonului ploios şi pămîntul este încă 
îmbibat cu apă. De cîteva ori taxiul se împotmoleşte şi apoi 
redemarează cu greu. Nu depăşim treizeci sau patruzeci de 
kilometri la oră. După cinci kilometri de rodeo pe drum, 
sîntem constrînşi să coborîm şi să împingem maşina serios 
împotmolită. De cum am pus piciorul pe pămînt, m-am afun¬ 
dat pînă mai sus de gleznă într-un noroi roşiatic. Făcînd haz 
de necaz, am izbucnit în rîs, în timp ce şoferul încerca dis¬ 
perat să-şi scoată maşina din acea hîrtoapă. Cîteva minute 
mai tîrziu, sîntem cu toţii plini de mîzga aceea roşie — este 
botezul amazonian! 

Cînd de bine de râu redemarăm, este aproape cinci du- 
pă-amiază, şi încep să mă întreb unde vom petrece noap¬ 
tea în aceste împrejurimi. După cîteva sute de metri, taxiul 
se împotmoleşte din nou. începem să fim versaţi în acest joc 
care se repetă de încă şase sau şapte ori. Ajunge şi şoferul 


57 




să se întrebe dacă să continuăm sau să ne întoarcem. După 
un sfert de oră întîlnim un 4x4 al cărui şofer ne sfătuieşte 
să facem cale întoarsă. Parcurseserăm vreo treizeci de kilo¬ 
metri într-o oră. Dar atunci cum să ajungem la Boca do Acre, 
unde ne propuseserăm să petrecem noaptea, înainte de a lua 
piroga şi a pătrunde definitiv în pădure, în drum spre Ceu 
de Mapia? 

In cele din urmă ne hotărîm să ne întoarcem şi să găsim 
un hotel la Rio Branco. Căldura este umedă şi cam lipicioa¬ 
să. După ce plătim taxiul, pătrundem în holul hotelului, plini 
de noroi din cap pînă-n picioare. Noroiul care începe să se 
usuce ne dă aerul unor statui mobile de argilă roşie. Aici, 
genul acesta de spectacol trebuie să fie unul obişnuit, de vre¬ 
me ce reuşim să trecem complet neobservaţi. După ce fa¬ 
cem baie, luăm o cină uşoară şi mergem la culcare. 

A doua zi, de cum ne trezim—în măsura în care am pu¬ 
tut dormi peste noapte din cauza aparatului de aer condi¬ 
ţionat care făcea un zgomot infernal — Gilles ne propune 
să ne continuăm călătoria cu un mic avion local. Mergem, 
aşadar, la aeroport şi decolăm în cursul dimineţii. 

La Boca de Acre sîntem întîmpinaţi de Alex Polari, pe 
care mă bucur să-l cunosc în cele din urmă. Locul este în¬ 
ţesat o mulţime pestriţă, de copii şi de cîini vagabonzi. Cele 
cîteva magazine sînt pline de produse, deşi sătenii nu par prea 
înstăriţi. Cînd ajungem la hotel, ni se spune că piroga că¬ 
tre Ceu de Mapia a plecat deja. Aşteptînd-o pe cea de a doua 
zi, petrecem restul zilei plimbîndu-ne pe singura stradă exis¬ 
tentă şi pe uliţele adiacente. 

Alex este un om destul de înalt şi slab, îmbrăcat în stil lo¬ 
cal — pantaloni de culoare deschisă şi cămaşă de flanel. Deşi 
în vîrstă de numai patruzeci de ani, barba albă îl face să se¬ 
mene cu un profet din vremurile biblice. Născut la Rio de 
Janeiro, Alex Polari a fost închis la sfîrşitul anilor ’60 deoa¬ 
rece făcuse parte dintr-un grup de gherilă urbană ce se opu¬ 
nea regimului generalilor. Toate încercările sale legale de a 
ieşi din impas au eşuat, el fiind condamnat la închisoare pe 
viaţă, dar eliberat apoi după nouă ani de detenţie, graţie unei 
amnistii. 

Aflat din nou în libertate, acest poet şi-a propus să rea¬ 
lizeze un film video în pădurea tropicală amazoniană. De 
aici, el a cules material pentru o lucrare consacrată unui cult 
practicat de cei care extrag cauciuc natural şi care adoră o 
puternică băutură amazoniană, cunoscută sub numele de 
ayahuasca. Acest ceai amar este produs plecînd de la o plan¬ 
tă întîlnită pe întreg teritoriul continentului sud-american, 
dar care creşte mai ales în zona superioară a fluviilor Ama¬ 
zon şi Orinoco. De grosimea degetului mare al mîinii, liana 
creşte în zonele calde şi umede, unde se înfăşoară în jurul 
trunchiurilor copacilor. Din timpuri imemoriale, ayahuas¬ 
ca este consumată cu ocazia ritualurilor şamanice de vin¬ 
decare. 

Ayahuasca, în limba quechua înseamnă „vinul sufletelor" 
sau „vinul viselor". Aya înseamnă „moarte" iar huasca „li¬ 
ană". Gazda noastră ne povesteşte că, la sosirea lor, conchis¬ 
tadorii au descoperit în Anzi un popor deosebit de civili¬ 
zat, care avea cunoştinţe foarte temeinice în materie de plante. 
Se pare că incaşii deţineau secretele ayahuascăi, băutura care 
face posibilă comunicarea cu lumea de dincolo. In perioa¬ 
da în care europenii cucereau noile teritorii, misionarii vor¬ 
beau de profeţii ale sacerdoţilor soarelui, „care, prin viziu¬ 
nile avute în timpul ceremoniilor, au prezis sfîrşitul civilizaţiei 
inca". 

— Nu am găsit niciodată urme scrise care să releve că in¬ 
caşii foloseau plante psihotrope, dar este foarte probabil, spu¬ 
se Alex. Vechile mituri ale Genezei la popoarele amazonie- 
ne precizează că prin combinarea a două plante care cresc 
în zona fluviului (liana şi frunzele respective) se obţine o 
băutură sacră, care face parte din cosmologia lor. Popoa¬ 
rele din pădurea tropicală cunosc secretele acestei băuturi 
ce le oferea cheia în descoperirea originii lor. 

Cînd vine seara, mergem la culcare într-o încăpere rus¬ 
tică. Şi aici, aerul condiţionat face un zgomot infernal. 

A doua zi, omul cu piroga ne aşteaptă. Giles Dupin, Alex 
Polari, Liliane şi cu mine ne îmbarcăm pentru ultima etapă 
a călătoriei noastre. Urcăm timp de mai multe ore pe cursul 

rîului Acre. în această zonă, apa are o lăţime de peste trei 
kilometri! Avem tot timpul să admirăm fermele amazonie- 
ne tipice, cocoţate pe piloni, micile plantaţii de bananieri, 
mango, goiava şi orezăriile. Din cînd în cînd, localnicii ne 
fac semne cu mîna. între albastrul cerului şi ruginiul apei, 
se etalează o paletă fabuloasă de culori. Noaptea tropicală 
ne surprinde atunci cînd ajungem la confluenţa a două rîuri. 
în doar cîteva minute, o amplă manta de umbră învăluie toa¬ 
tă pădurea. Aflaţi încă departe de destinaţie, ne decidem să 
cerem găzduire la o fermă de pe malul rîului Acre. Petre¬ 
cem o seară agreabilă în compania fermierului, a soţiei lui, 
a bunicului şi a celor trei copii care se uită la noi de parcă 
am fi marţieni. Locul este modest dar cochet. Ferma se în¬ 
tinde pe o suprafaţă de cîteva hectare. Aici, comorile cele mai 
de preţ sînt bateriile pentru aparatul de radio, luminările şi 
bricegele — prietenii noştri din Rio ne sfătuiseră să aducem 
marca Opinel nr. 8! După o masă frugală constînd din car¬ 
tofi fierţi, orez şi banane prăjite, fermierul ne conduce în- 
tr-un tur al proprietăţii. 

A doua zi dimineaţa, ne trezim în jur de ora cinci, deoa¬ 
rece sub tropice se luminează devreme. La drept vorbind, 
ne-au trezit zgomotele junglei. După tăcerea nopţii, tulbu¬ 
rată doar de cîteva glasuri de păsări, muzica pădurii devine 
dintr-o dată asurzitoare cu miriadele ei de ciripituri, de cron¬ 
cănituri şi de urlete. 

Ne îmbarcăm din nou şi piroga pătrunde în apele unui 
alt rîu, Mapia. Continuam să înaintăm în inima pădurii ama- 
zoniene. Rîul devine mai îngust, între cinci şi zece metri lă¬ 
ţime. Ramurile copacilor de pe mal se împreunează deasu¬ 
pra apei, formînd un soi de tunel de un verde smarald — ai 
zice că te afli într-o catedrală verde. Din cauza îngustimii 
rîului, trunchiurile de arbori doborîţi de fulger ne obligă să 
coborîm în apă, pentru a elibera piroga. Hotărît lucru, după 
experienţa cu taxiul... 

Doar cîteva ore încă şi ajungem la destinaţie. Vor fi trei 
zile de cînd călătorim de la Rio de Janeiro pentru a ajunge 
la Ceu de Mapia. Ne luăm lucrurile din pirogă şi ne adîn- 

cim în pădure. La cîteva sute de metri, găsim satul cu că¬ 
suţele sale de lemn. Nu ne trebuie mult timp ca să putem apre¬ 
cia curajul acestor oameni care au fost nevoiţi să se lupte 
cu pădurea spre a-i smulge cele cîteva hectare pentru cul¬ 
turile agricole şi pentru creşterea animalelor. Statul brazi¬ 
lian le-a concesionat celor din Mapia o rezervaţie ecologi¬ 
că de cinci sute cincizeci de mii de hectare care le permite 
să subziste şi să ducă o viaţă decentă. 

Alex ne primeşte la el iar soţia lui, Sonia, ne urează bun 
venit. Ei ne pun de îndată la dispoziţie, pentru toată dura¬ 
ta sejurului, o casă aflată la cîteva sute de metri de casa lor, 
la marginea pădurii. Este un soi de cabană de lemn tipică 
pentru pădurea tropicală, cu două încăperi, înălţată pe pi¬ 
loni la un metru de pămînt, cu un mobilier dintre cele mai 
rudimentare: o saltea mică şi cîteva lumînări. Cît despre baie, 
ni se indică cu un gest pădurea şi pîrîul care şerpuieşte prin¬ 
tre arborii imenşi. Ne informăm imediat dacă sînt insecte, 
pirania sau animale periculoase. Gazdele noastre izbucnesc 

A A 

in ns: 

— Liniştiţi-vă, nu vă paşte nici un pericol. 

Este realmente cea mai frumoasă baie pe care am avut-o 
vreodată. Intrăm pînă la brîu în apa a cărei temperatură este 
de 28° C; putem, aşadar, să ne răcorim şi să ne spălăm fără 
nici nici o teamă. 

Santo-daime — experienţa cu ayahuasca 

Vom trece şi noi în sfîrşit prin experienţa cu ayahuas¬ 
ca, numită daime de cei din Ceu de Mapia. Pentru aceşti ama- 
zonieni, infernul verde al conchistadorilor de altădată a de¬ 
venit paradisul verde al tuturor celor care doresc să se angajeze 
într-un proces de cucerire a sinelui. 

Gazda noastră ne sugerează că mitul biblic al fructului oprit 
nu se referea poate la nimic altceva decît la plantele sacre care 
au favorizat trecerea definitivă de la starea de semiconştien- 
ţă biologică la conştiinţa umană; alţi oameni, un alt tip de 
credinţă. 

Aici, în inima pădurii tropicale, printre igarape\ o co¬ 
munitate încearcă să reînvie un mod de viaţă de mult uitat, 
o existenţă în care grijile zilnice şi legătura cu divinitatea 
trec printr-o plantă sacră. Ingerarea unor ierburi dătătoa¬ 
re de putere este nouă pentru noi care folosim, ca să favo¬ 
rizăm dilatarea conştiinţei, ritmuri, muzică, mantre, potri¬ 
vit învăţăturilor şamanilor din America de Nord şi ale 
înţelepţilor din Orient. Totuşi, în această pădure amazonia- 
nă, recurgerea la plante ni se pare cît se poate de normală, 
fiind adaptată modului de viaţă al locuitorilor Selvei. 

Alex Polari de Alverga, gazda noastră, este considerat un 
padrinho, adică un naş spiritual, în mişcarea santo daime. 
Acest scriitor s-a arătat interesat de daime în timpul vizi¬ 
tei sale la Colonia Cinco Mii din Acre, pe la sfîrşitul anilor 
’70. El a fost unul dintre primii orăşeni instruiţi în această 
doctrină de către Padrinho Sebastiao Moţa de Melo. în 1984, 
Alex a fost autorizat de acesta să deschidă un centru dai¬ 
me în munţii tropicali Visconde de Maua. El a fondat apoi 
comunitatea din Ceu da Montahna, unul din cele douăspre¬ 
zece centre afiliate Bisericii principale din Ceu de Mapia. 
Cu ocazia uneia dintre numeroasele noastre discuţii despre 
modul în care mişcarea lor foloseşte ayahuasca, el ne-a măr¬ 
turisit: 

— Ceremonia se bazează pe ritualuri catolice, cu imnuri 
şi cîntece pe care fondatorul nostru le-a „primit" prin mi- 
raqăo, viziunea mistică produsă de ayahuasca. Miraqăo, ca¬ 
re semnifică deopotrivă viziune şi extaz, este modelul unei 
forme de conştiinţă în care eul se concentrează asupra re¬ 
alităţii interne şi favorizează conştiinţa spirituală necesară 
pentru ca viaţa pe această planetă să poată merge înainte. 

— Dar ce este daime ? l-am întrebat eu pe Alex. 

Cu ochii pierduţi în depărtare, el mi-a răspuns: 

— Daime este un legămînt, un vehicul pentru Forţă, pen¬ 
tru Fiinţa divină prezentă în pădurea tropicală şi în tot ceea 
ce există. Daime întreţine o relaţie naturală cu creierul nos- 


' Rîuri mici. 

tru, care se comportă asemeni unei chei menite să deschi¬ 
dă uşa conştiinţei noastre. Pe de o parte, amestecul de cipo 1 
şi de folba 2 suscită diverse reacţii neurochimice bazate pe 
proprietăţile sale moleculare, pe de altă parte, alcaloidele — 
prezenţe de natură divină în compoziţia celor două plante 
— ajută omul să-şi însuşească şi să înţeleagă un sistem de 
cunoaştere care se întoarce pînă la origini. în plus, băutu¬ 
ra ajustează şi reorientează sistemul nervos, meridianele şi 
energiile interne care reglează conexiunile dintre corp, su¬ 
flet şi spirit. 

Din cea de-a doua zi după sosirea noastră, la prima oră 
a după-amiezii, ne-am dus într-o căsuţă de la marginea pă¬ 
durii, pentru prima noastră întîlnire cu spiritul ayahuascăi. 
Eram vreo zece persoane, printre care Alex, soţia, fiica şi fiul 
lui de optsprezece ani, Gilles, Liliane, eu şi încă doi sau trei 
membri din sat. Ne-am întrunit pe terasa de la primul etaj, 
unde este pregătit un mic altar, cu o cruce mică, semănînd 
cu o cruce de Lorena, ridicată pe o bucată de lemn de cir¬ 
ca douăzeci de centimetri înălţime şi patruzeci de centimetri 
lungime şi lăţime. Pe o pînză albă care acoperă altarul sînt 
dispuse nişte cristale, printre care un cuarţ şi mai multe ame- 
tiste, şi un mic buchet de flori. Mai sînt, de asemenea, două 
sticle cu ayahuasca, una limpede, cealaltă mai închisă la cu¬ 
loare, datorită concentraţiei mai mari. 

Ne adunăm în jurul altarului, unde gazdele noastre spun 
Ave Maria şi Tatăl Nostru. Liliane şi cu mine sîntem sur¬ 
prinşi, deoarece pentru noi ayahuasca este o plantă şama- 
nică, o plantă călăuzitoare. Totuşi dacă ne gîndim la sincre¬ 
tismul religios brazilian şi la capacitatea sa de a absorbi diverse 
curente de gîndire, faptul devine perfect comprehensibil. 
Alex ia sticla mai limpede — cea cu diluţia mai uşoară — şi 
toarnă o doză de zece centilitri în pahare albe. Bînd din pa¬ 
har, îi mulţumesc în gînd plantei pentru ceea ce urmează 
să-mi ofere. Gustul este asemănător cu cel al sucului de mere 
de culoare roşiatică din magazinele noastre dietetice. Este 


1 Liana. 

2 Frunza. 

amar şi strepezeşte dinţii. Ne aşezăm apoi cu spatele spriji¬ 
nit de peretele din lemn al terasei. Stînd lîngă Liliane, admir 
peisajul luxuriant care se oferă privirilor noastre şi ascult zgo¬ 
motele naturii exuberante dominate de cîntecul păsărilor. 

Conveniserăm ca Liliane să se uite regulat la ceas, pen¬ 
tru a nota efectele succesive ale băuturii. In primul sfert de 
ceas nu se întîmplă mare lucru, apoi, puţin cîte puţin, ob¬ 
serv tulburări de vedere, îndeosebi la nivelul percepţiei ver- 
delui vegetal. Pădurea pare să se apropie şi să se îndepărte¬ 
ze ca într-un uşor balans. Modificările de percepţie senzorială 
sînt uşoare. Liliane mă urmăreşte în linişte şi simt cum, la 
rîndul ei, intră şi ea într-o altă stare de conştiinţă. 

Experienţa a început de douăzeci de minute. Ceilalţi 
membri ai micului nostru grup stau ca şi noi pe jos, în li¬ 
nişte. Unii ţin ochii deschişi, alţii i-au închis. 

După douăzeci şi cinci de minute, simt valuri trecîndu-mi 
prin corp, ca un uşor recul al apei mării; ele pleacă dinspre 
coapse şi urcă spre gît. Acesta e momentul în care fiul şi fiica 
lui Alex încep să intoneze imnuri acompaniindu-se la chi¬ 
tară. Anacronismul suscitat de folosirea unei plante şama- 
nice într-un ritual creştin ne surprinde din nou. Veniserăm 
în căutarea unei experienţe de natură şamanică, o experien¬ 
ţă controlată de expansiune a conştiinţei, un dialog cu o plan¬ 
tă călăuzitoare, şi ne dăm seama că ingerarea unei astfel de 
băuturi trebuie să se producă efectiv în cadrul unui ritual 
— şamanic sau de altă natură. 

Imnurile şi ritmurile sînt necesare pentru a „jalona" par¬ 
cursul. In timp ce restul asistenţei cîntă, Liliane şi cu mine 
rămînem tăcuţi, atenţi la modificările noastre senzoriale. 

După patruzeci de minute de la ingestie, ni se pare că pă¬ 
durea se animă. Percepem degradeuri de culori, nuanţe de 
verde pe care nu le-am remarcat niciodată pînă acum. Des¬ 
copăr spiritele pădurii cam ca atunci cînd ai senzaţia că dis¬ 
tingi o formă umană într-o stîncă. 

După trei sferturi de oră, cîntecele trezesc în mine o sen¬ 
zaţie de plictiseală. Mă ridic, cobor scările, ies din casă şi mă 
îndrept spre pădure. O potecă străjuită de copaci pare că mă 

cheamă. Din cauza modificărilor de percepţie vizuală, aceas¬ 
ta mi se pare o boltă de un verde smarald. Simt chemarea „Pă¬ 
durii Regine", iar în momentul următor mi se face rău. Nu 
mă surprinde, deoarece fusesem prevenit de acest risc. Con- 
templînd îndelung aceste nuanţe de verde, îmi dau seama 
că mă aflu sub influenţa ayahuascăi. 

Experienţa este însă doar la început. în discuţia noastră 
ulterioară, Liliane şi cu mine apreciem că momentul cul¬ 
minant s-a consumat între trei sferturi de oră şi o oră şi ju¬ 
mătate de la ingerare. 

Participanţii rămaşi pe terasă mă observă. Chemarea pă¬ 
durii devine din ce în ce mai intensă. Mă întorc totuşi lin¬ 
gă ceilalţi şi mă aşez în mijlocul cercului. Liliane, care nu 
a avut puterea să mă urmeze, simte la rîndul ei nevoia su¬ 
bită de a păşi pe pămînt. Se ridică lent şi se îndreptă spre 
marginea pădurii. Mai tîrziu, avea să-mi povestească: 

— Mi-au trebuit cinci minute ca să parcurg acest traseu 
care mi s-a părut anevoios. îmi simţeam inima grea, ca la în¬ 
ceputul unei crize de tahicardie. Corpul nu-mi era amor¬ 
ţit în întregime, ci doar cuprins de o uşoară toropeală. Ges¬ 
turile şi mişcările mele păreau încetinite şi nu mă credeam 
nici măcar în stare să merg. M-am simţit mai bine cînd pi¬ 
cioarele mi-au atins pământul. în timp ce stăteam pe terasă, 
vedeam cum pădurea se animă. Ea prindea viaţă, de parcă 
m-aş fi aflat în Alice în ţara minunilor. Apoi, cînd am cobo- 
rît, am văzut şi eu acea boltă verde care mă chema. M-a cu¬ 
prins o mare tristeţe şi am plîns, am plîns în pădure dar şi 
împreună cu ea. 

Mă ridic pentru a doua oară şi mă duc ca s-o ajung din 
urmă pe Liliane care continuă să meargă la fel de încet. 

— Nu te îndepărta prea tare, îmi spune ea, pădurea te 
cheamă. 

Simt efectiv o puternică atracţie pentru această fiinţă ve¬ 
getală care este pădurea tropicală ce mi se întinde în faţă. 
O primă diaree mă obligă să mă îndrept către toaleta na¬ 
turală — o simplă groapă făcută în pămînt. Revin apoi spre 
lizieră şi o zăresc pe Liliane la vreo douăzeci de metri în 

faţa mea. Acesta este momentul în care experienţa începe cu 
adevărat. 

Din timp în timp, cîntecele celor de pe terasă încetează, 
iar noi distingem zgomotele naturii — sub influenţa plan¬ 
tei, capacităţile noastre auditive au sporit. Modificările sînt 
din ce în ce mai vii. în anumite momente, avem senzaţia că 
sîntem supravegheaţi. Alex ne-a explicat că cei din grup ne 
supravegheau pentru ca, aflaţi sub influenţa plantei, să nu 
ne aventurăm prea departe în pădure şi să ne rătăcim. 

Cîteva minute mai tîrziu, revenim pe terasă. închid ochii 
şi, dintr-o dată, zăresc jerbe de lumină şi un caleidoscop de 
forme geometrice în culori extrem de intense şi de lumi¬ 
noase. Trăisem deja experienţe de acest gen la Institutul Mon- 
roe sau cu ocazia altor încercări de dilatare a conştiinţei, dar 
niciodată de o astfel de bogăţie vizuală. Aceste impresii co¬ 
lorate se succedau în valuri: rosuri intense, nuanţe de ver¬ 
de pastel, tuneluri, pătrate... Se pare că acest tip de mani¬ 
festare este relativ frecvent, îndeosebi prima oară. 

Văd femei magnifice şi îi cer plantei să-şi arate şi ea chipul, 
îmi apare o figură grotescă, iar eu îi spun în gînd: 

— Nu, aceasta nu eşti tu! 

Deodată, mi se înfăţişează un peisaj minunat. O pădure 
prin care umblă animale pe care nu le cunosc — planta îmi 
oferă viziunea unei lumi antediluviene. Imnurile cîntate de 
către cei din grup mă deranjează foarte tare. Simt dorinţa 
să le spun să tacă, pentru a mă putea cufunda în linişte şi 
experienţa directă. Respectăm totuşi ritualul şi pe cei pre¬ 
zenţi, oameni a căror sinceritate profundă o resimţim. 

— Cînd m-am reaşezat, îmi va mai spune Liliane, am ob¬ 
servat că percepţiile mele auditive şi gama de sunete erau 
amplificate, îndeosebi cînd Sonia s-a ridicat să plece de pe 
terasă. Km resimţit foşnetul stofei din care îi era făcută fus¬ 
ta, alunecarea paşilor ei pe podea, zgomote cărora nu le acor¬ 
dăm de obicei nici o importanţă. Aşteptam muzica fiecărei 
haine, a fiecărei mişcări a picioarelor sau braţelor, pînă la 
mişcările capului. Sunetul era parcă deformat; acuitatea au¬ 
ditivă, de o extremă fineţe; creierul meu stîng, activ. Se spu- 

ne că sunetele ne parvin într-o manieră holografică; altfel spus, 
nu mai auzeam cu urechea ci cu creierul. 

Ca regulă generală, sunetele ajung la creier prin interme¬ 
diul nervului auditiv dar, într-o perspectivă holografică, au¬ 
zim aşa cum aude creierul, potrivit unui spectru de frecven¬ 
ţe mult lărgit. Nu mai este vorba de o creştere pe orizontală 
a spectrului sonor, ci de una pe verticală. Cu zece ani în urmă, 
mă interesaseră lucrările inginerului argentinian Zurachel- 
li, care a produs sunete holografice audibile cu ajutorul unei 
căşti de înaltă fidelitate. înregistrarea holografică a frecării 
unui chibrit pe catran te face să simţi mirosul sulfului. Cre¬ 
ierul este amăgit. El alunecă într-o realitate virtuală. Este 
exact ceea ce se producea în cazul experienţei noastre. 

Atunci cînd, în stare normală de veghe, informaţiile vi¬ 
zuale sau sonore sînt transmise spre creier, se înregistrea¬ 
ză o pierdere de frecvenţă. în vreme ce aici totul e pur, fără 
filtrajul organului intermediar. Ayahuasca suscită o dublă 
percepţie: a mediului exterior şi a celor patru dimensiuni 
ascunse în spatele celor patru dimensiuni obişnuite. Ceea ce 
înseamnă a vedea, în manieră lakota, lumea cea ascunsă în 
spatele lumii. 

Aceste reflexii mă poartă spre universul octodimensio- 
nal al matematicianului englez Roger Penrose. Acesta com¬ 
portă patru dimensiuni reale — înălţime, lăţime, lungime, 
timp — şi patru dimensiuni imaginare juxtapuse unele al¬ 
tora şi relevînd viziunea şamanică a unui univers cu opt di¬ 
mensiuni. 

Experienţa favorizează accesul treptat spre o modalitate 
uitată de cunoaştere. Nu mă gîndesc doar la proprietăţile aces¬ 
tei băuturi şamanice, ci şt la capacităţile holografice ale cre¬ 
ierului. Am impresia indescriptibilă că pătrund în hologra¬ 
ma spirituală care decodează această a doua hologramă pe 
care o numim lumea fizică. Se pune întrebarea dacă această 
cunoaştere psihoactivă provine din interiorul creierului uman, 
cum pretind oamenii de ştiinţă, sau din lumea vegetală, cum 
afirmă populaţiile amazoniene. Este însă clar faptul că resim¬ 
ţeam influenţa unei învăţături primite din afară. 

După o oră, simt nevoia să vomit. Ayahuasca are atît un 
efect purgativ, cît şi depurativ şi îmi dau seama că planta 
mă purifică şi mă pregăteşte pentru intrarea pe un alt pa¬ 
lier al existenţei. Pe terasă, cîntecele şi imnurile devin tot 
mai insistente iar eu mă simt dintr-o dată cuprins de neli¬ 
nişte la gîndul că nu mai am control asupra mea, că sînt scla¬ 
vul unei influenţe exterioare, că nu mai am nici o putere. 
Realizez totodată cît este de uşor să te laşi îndoctrinat şi pe 
moment mă cuprinde teama de a nu aluneca în ceva care nu 
mă priveşte. îmi dau seama în acelaşi timp că este vorba de 
teama de a nu-mi pierde libertatea individuală, de a nu pu¬ 
tea reveni într-o stare normală care să-mi permită să reac¬ 
ţionez. Utilizate în scopuri greşite, plantele psihotrope re¬ 
prezintă un instrument teribil de îndoctrinare. 

Ne ridicăm din nou, Liliane şi cu mine, şi coborîm pen¬ 
tru a ne împărtăşi impresiile. Sîntem conştienţi de faptul că 
putem să umblăm, să gîndim şi să reacţionăm. Capacitatea 
noastră de a raţiona pare intactă, dar retrasă parcă în stare 
de veghe — o alta este însă prezentă, care analizează o serie 
întreagă de influxuri necunoscute de noi pînă atunci. 

— Folosesc, îmi spune Liliane, cunoaşterea mea şamani- 
că a legăturii care ne uneşte cu pămîntul şi cu energia pădu¬ 
rii, pentru a mă ajuta să trăiesc această experienţă într-un mod 
plenar, desăvîrşit. 

Ne plimbăm. Totul este mişcare şi culoare. Copacii sînt 
vii, papagali albaştri se aud trecînd în zbor pe deasupra ca¬ 
petelor noastre iar mie mi se pare că-i văd în relief. Este ca 
şi cum am ieşi de la un film static în alb-negru, pentru a pă¬ 
trunde într-o viaţă vie, dinamică, în cinemascop, colorată 
şi tridimensională. 

— Ancorează-te în pămînt, îmi spune prietena mea, el îţi 
va da forţă. 

îmi dau seama că frumuseţea cîntărilor şi imnurilor as¬ 
cunde o teamă difuză, foarte probabil legată de un trecut an¬ 
terior acestei vieţi. Mă uit la Liliane şi o văd prin fiinţa mea 
spirituală. îmi dau seama că filtrul gîndirii şi percepţiilor 
mele normale a dispărut aproape în întregime. De jur-îm- 

prejurul ei, percep ceva asemănător unui dans de culori şi 
de energii vibratorii. îi disting cu claritate dublul subtil, apoi, 
ceva mi se strecoară în cap, uşor ca o pană. Prezenţa ei, în¬ 
săşi esenţa ei, pătrunde în mine. îi captez gîndurile, care sînt 
identice unor ideograme senzoriale. Sub influenţa plantei, 
se produce fenomenul telepatic şi amîndoi îl trăim simul¬ 
tan — nu mai rămîne nimic ascuns. Tot ce ştie unul din noi 
ştie şi celălalt. Recepţionăm automat întrebările celuilalt şi 
răspundem la ele fără a schimba nici un cuvînt. 

Doi cercetători, Zerda Bayon şi G. Fischer Cardenas, au 
fost interesaţi de relaţia dintre ayahnasca şi telepatie. Ei au 
reuşit astfel să izoleze un alcaloid pe care l-au numit tele- 
patin şi care s-a dovedit mai apoi a fi harmina. Să precizăm 
însă că reacţiile telepatice nu sînt proprii experienţelor prac¬ 
ticate cu ayahuasca. Ele sînt, de fapt, asociate altor tradiţii 
şamanice, în special şamanismului siberian al amanitei 1 şi ri¬ 
tualurilor peyotl 2 mezo-americane. Aceste stări extatice le 
permiteau oamenilor să acceadă la un soi de conştiinţă trans- 
personală care favoriza telepatia şi premoniţia. 

Folosirea acestei băuturi nu declanşează în mod siste¬ 
matic experienţe telepatice, mai ales în primele şedinţe. 

La două ore după ingestie, experienţa scade în intensi¬ 
tate şi mă cuprinde o sete teribilă — îmi simt gura uscată 
ca o sugativă. După încă o oră, ritualul încetează şi, împre¬ 
ună cu gazdele noastre, schimbăm diferite impresii. 

— Mi-am revenit cam optzeci la sută, precizează Liliane. 
Simt încă... valuri din cînd în cînd, dar efectul e pe sfîrşite. 

Efectele psihoactive cîştigă în intensitate în primele pa¬ 
truzeci la şaizeci de minute. Urmează un interval constant 
de aproximativ o oră, după care efectul se diminuează pro¬ 
gresiv. Totul durează între patru şi cinci ore. 

Ne despărţim de gazdele noastre şi ne petrecem dupâ-a- 
miaza plimbîndu-ne prin pădure, pe cărări marcate, unde 


1 Ciupercă toxică. 

2 Plantă halucinogenă, din familia cactaceelor, numită ştiinţific echi- 
nocactus Williamsii, provenind din Mexic şi conţinînd alcaloidul mes- 
calină (n. tr .). 

nu riscăm să ne rătăcim. După patru ore, nu am revenit încă 
la starea normală decît în proporţie de nouăzeci şi cinci la 
sută; închizînd ochii, avem încă senzaţia unui dans de cu¬ 
lori. Petrecem o seară liniştită, fără să reuşim totuşi să scă¬ 
păm de o teamă difuză. Cînd vine noaptea, adorm greu, dar 
a doua zi dimineaţa sîntem odihniţi, bine dispuşi, relaxaţi. 

Merg, împreună cu Liliane, la Alex şi Sonia, care ne ofe¬ 
ră puţin orez cu sos de soia. Această primă experienţă a fost 
pentru noi ca un exerciţiu de curăţire şi de apropiere. Sîn¬ 
tem impresionaţi de atenţia pe care ne-o acordă gazdele 
noastre. 

— Efectele diferă de la o persoană la alta, dar sînt adese¬ 
ori legate de nivelul de pregătire, ne explică Alex şi Sonia. 
Se întîmplă frecvent ca iniţiaţii să aibă viziuni cu animale — 
şerpi, leoparzi... — asemănătoare celor experimentate în tra¬ 
diţiile psihotrope indigene. Anumite viziuni sînt legate de 
prieteni sau de membri ai familiei; altele, de vieţile anterioa¬ 
re. Pentru noi, daime miragdes 1 reprezintă îndrumări mai 
autentice decît cele oferite de perspectiva materială sau şti¬ 
inţifică. De fapt, miraqoes favorizate de activitatea rituală 
sînt extrem de asemănătoare viziunilor şi stărilor extatice 
descrise de sfinţii şi misticii atîtor religii. 

Selva se întinde în faţa noastră în timp ce Alex îşi con¬ 
tinuă ideea: 

— Plantele psihotrope deschid porţile comunicării din¬ 
tre spirit şi astral, o dimensiune paralelă inerentă omului şi 
cosmosului. Atunci cînd devenim conştienţi de realitatea 
universului nostru interior, ne dăm seama că reprezentăm 
deopotrivă universul în ansamblu, cît şi fiecare din părţile 
sale componente. întreg universul comunică, aşadar, cu 
trupul şi spiritul nostru, o noţiune pe care o întîlnim de mii 
de ani în tradiţiile ezoterice. 

Plantele călăuzitoare sînt în esenţă un racursi. înainte de 
a pomi pe această cale, este bine totuşi să fim extrem de pru¬ 
denţi. Nu este o cale pentru aventurieri sau exploratori, ci 

1 Viziunile. 


70 



o cale precisă, cartografiată cu grijă de lumea şamanică ama- 
zoniană. Această scurtătură nu ne va duce însă la adevăr, 
decît dacă urmăm paşii maeştrilor care ne-au precedat. Ce¬ 
remoniile noastre durează în general o noapte întreagă şi 
urmează calendarul Bisericii catolice. 

Sărbătorirea unei zile sfinte începe din ajun şi se conti¬ 
nuă a doua zi dimineaţa. Ceremonia începe la apusul soa¬ 
relui. Prima doză de băutură se împarte după ce participan¬ 
ţii au spus rozariul. în prima parte a ritualului, imnurile sînt 
acompaniate de ritmuri de maraca şi de uruitoare. Toţi dan¬ 
sează şi cîntă. Trei rînduri de bărbaţi şi altele trei de femei 
se aşază în aşa fel încît să formeze steaua lui David în ju¬ 
rul mesei, în mijlocul bisericii. Participanţii sînt aranjaţi după 
înălţime. în timpul imnurilor, dansatorii se deplasează res- 
pectînd o schemă ritmică şi paşi sincronizaţi simpli. 

— Care sînt funcţiile tămăduitoare ale acestui ritual şi ce 
rol joacă imnurile ? am întrebat eu. 

— Daime prilejuieşte crearea unei energii extatice, de aceea 
aceste ritualuri sînt numite „munci“. Iniţiaţii ştiu că, atunci 
cînd încep „muncile", au răspunderea de a deveni fiinţe per¬ 
fecte si de a se contopi cu Dumnezeu. 

— în timpul experienţei de ieri, mi-a fost rău şi imnuri¬ 
le m-au deranjat. De ce ? am mai întrebat eu, privindu-1 pe 
Alex cu coada ochiului. 

Gazda noastră rîse uşor: 

— în comunitatea noastră, spunem că unii trec prin mo¬ 
mente dificile în timpul ceremoniei. Se simt rău, au stări de 
vomă, diaree, sentimente negative, momente de depresie şi 
de mare nelinişte. Toate acestea sînt momente-cheie în pro¬ 
cesul de instruire. Atunci, imnurile joacă un important rol 
de vindecare. 

Este ceea ce Augustin, un şaman peruvian care foloseş¬ 
te o altă plantă psihotropă, sanpedro, îmi explicase cu oca¬ 
zia congresului de la Canela. Aşa-numitele icaros, cîntece 
şamanice, joacă un rol terapeutic important în ceremonii¬ 
le peruviene. Ele au o însemnătate fundamentală, deoare¬ 
ce stimulează şi declanşează apariţia viziunilor. Altfel spus, 

cîntecele şi ritualurile lucrează împreună pentru crearea unui 
cîmp morfoenergetic care susţine şi amplifică experienţa şa- 
manică. 

Potrivit şamanilor din lumea întreagă, comunicarea cu 
spiritele se stabileşte prin intermediul muzicii şi, de aceea, 
cîntecele ceremoniale amerindiene, maori, siberiene, soufi, 
creştine şi amazoniene sînt atît de preţioase. Pentru aya- 
huasquero, este de neconceput să pătrunzi în tăcere în lumea 
spiritelor. Imaginile tridimensionale se transformă în sune¬ 
te pe care şamanul le imită, intonînd melodiile corespun¬ 
zătoare. 

îcaros servesc la invocarea spiritului plantelor sau la pro¬ 
vocarea unor experienţe de natură şamanică. Ele îţi permit, 
de asemenea, să călătoreşti spre alte niveluri ale realităţii, 
pentru a intra în contact cu fiinţele de acolo. îcaros pot mo¬ 
difica viziunile şi pot mări claritatea acestora. Vînătorii şi 
vindecătorii ascultă, aşadar, cu mare atenţie sunetele scoa¬ 
se de şamani care îi pot ajuta în căutările lor. Cîntecele şa¬ 
manilor iniţiaţi suscită o lărgire a cîmpului vizual, precum 
şi vizualizarea a unor figuri geometrice. Sunetul este un ca¬ 
talizator al viziunilor. Plantele călăuzitoare sînt folosite pen¬ 
tru a explora atît lumea noastră cît şi lumile paralele de din¬ 
colo de percepţia noastră normală. Ingerîndu-le, un 
ayahuasquero se eliberează de barierele spaţio-temporale 
ale dimensiunii în care trăim şi, prin exerciţiu, va reuşi să 
treacă dintr-o lume într-alta. Aceasta este călătoria şamani¬ 
că, aşa cum a fost ea adusă pe continentul american de că¬ 
tre vînătorii siberieni, în urmă cu mai multe milenii. 

Atunci cînd ne-am oprit la acea fermă de pe malurile rîu- 
lui Mapia, grădinile indigenilor ni s-au părut capodopere 
de policulturi agricole. Găseşti acolo un amestec de zeci de 
plante diferite, cultivate într-un mod aparent dezordonat. 
Le împărtăşim lui Alex şi Soniei uimirea noastră. 

— Ştiţi, de fapt ayahuasca ne învaţă cum să ne cultivăm 
plantele, răspunse Sonia. Ayahuasca este, într-un anumit sens, 
televiziunea pădurii. Ea produce imagini şi sunet, şi totul 
în trei dimensiuni. 

Explicaţia ei corespundea perfect experienţei noastre ho¬ 
lografice din ajun. 

Curiozitatea fiindu-ne satisfăcută, îi părăsim pe Alex şi 
Sonia. Ziua se scurge liniştit, mă plimb prin sat împreună 
cu Liliane şi schimbăm impresii. Experienţele ulterioare cu 
ayahuasca ne vor învăţa că este esenţial să i te înfăţişezi plan¬ 
tei în manieră şamanică şi să-i ceri să-ţi ofere învăţătura ei. 
Altfel ea va produce jerbe de culori, efecte caleidoscopice, 
reverii, arhetipuri pe care neiniţiatul le va crede reale. Planta 
te duce unde vrea ea dacă nu simte forţa voinţei tale. 

— Planta mi s-a arătat într-o manieră foarte frumoasă, spu¬ 
se Liliane: o femeie verde ieşind din pădure şi care era, în 
acelaşi timp, pădurea însăşi. 

Planta, una din cele mai vechi dătătoare de învăţătură din¬ 
tre toate cîte există, ne poate înfăţişa istoria pămîntului din 
vremea cînd vegetalele dialogau cu conştiinţa omului. 

Cum se prepară ayahuasca 

în dimineaţa zilei următoare, Alex Polari şi Gilles Du- 
pin ne duc să vizităm locul în care se prepară băutura. Sîn- 
tem înconjuraţi de cea mai exuberantă şi minunată pădure 
tropicală din lume. O adevărată grădină a Edenului. Labo¬ 
rator secret unde, în urmă cu mii de ani, vechii şamani au stu¬ 
diat secretele plantelor care îi vorbesc conştiinţei umane. 

în această comunitate, prepararea băuturii urmează un 
ritual precis care se numeşte feitio. Se scurg douăzeci şi pa¬ 
tru de ore între momentul în care se pleacă în căutarea plan¬ 
telor şi cel în care se încheie prepararea. înainte de asta, au 
fost necesare cîteva zile pentru explorarea pădurii virgine 
în vederea reperării locurilor-în care cresc liana şi frunza 
necesare preparării băuturii. în acest scop, grupul se ghi¬ 
dează uneori după anumite tipuri de sol sau de vegetaţie. 
Se întîmplă însă frecvent ca expediţia să se desfăşoare sub 
influenţa ayahuascăi, care îi conduce chiar de la început pe 
participanţi spre locurile unde sînt liane foarte vechi şi unde 
frunzele cresc din abundenţă. 

Feitio este un ritual impregnat de un bogat simbolism spi¬ 
ritual pentru comunitatea din Mapia. Este cel mai mare „test" 
de competenţă şi de puritate. El este o replică a ritualuri¬ 
lor indienilor care continuă să populeze Amazonia occiden¬ 
tală. In acest rit iniţiatic, cunoaşterea se produce progresiv, 
în funcţie de capacitatea de asimilare a fiecărui participant. 
Ritualul se derulează în mai multe etape: căutarea pe teren, 
transportul, curăţarea lianelor şi frunzelor, fierberea şi ra¬ 
finarea. Fiecare etapă necesită cunoştinţe specifice de care 
depind calitatea şi cantitatea de băutură obţinută. 

Pentru adepţii daimistas, feitio este o alchimie spiritua¬ 
lă de prim ordin. în acest rit, fiecare este creatorul unui mij¬ 
loc sacru ce favorizează manifestarea spiritelor naturii şi a 
forţei cosmice care exprimă iubirea de Dumnezeu. Luîn- 
du-ne în vizită la „casa feitio", unde se desfăşoară ritualul, 
Alex Polari ne precizează că munca trebuie să se desfăşoa¬ 
re în cea mai mare linişte şi în concentrare maximă, deoare¬ 
ce fiecare gest şi fiecare mişcare trebuie să fie executate cu 
sinceritate totală. Atunci cînd nivelul vibraţiilor e ridicat, 
activitatea decurge asemeni unui balet. 

Mergem alături de Alex prin casă, iar el îşi continuă pre¬ 
zentarea : 

— Există mai multe etape în preparare. Prima se desfă¬ 
şoară în adîncimile pădurii, unde lianele sînt tăiate conform 
unui ritual de mulţumire, sub privirea atentă a paznicilor 
invizibili ai pădurii. Legate în pachete, ele sînt purtate apoi 
pe distanţe lungi, după care sînt tăiate în bucăţi de o palmă 
şi jumătate. Cît despre frunze, acestea sînt culese dintr-o 
zonă aerisită a pădurii, după care sînt curăţate una cîte una 
de către femei, care înlătură impurităţile — insecte, larve etc. 

- — spălîndu-le apoi cu grijă î%nişte vase mari de lut. Bucă¬ 
ţile de liană sînt curăţate de bărbaţi — este vorba de aşa-nu- 
mita raspacăo 1 . Fiecare liană este răzuită cu un cuţit sau cu 
o bucată de lemn, pînă ce este perfect curată. Trebuie mare 
atenţie să nu se strice scoarţa, care conţine cea mai mare con- 

1 Răzuirea. 

centraţie de principiu activ. Anumiţi indieni amazonieni nu 
folosesc, de altfel, decît scoarţa şi aruncă restul. 

Dis-de-dimineaţă, bucăţile de liană curate sînt aduse în 
casa de batecăo 1 din interiorul casei destinată ritualului fei- 
tio. în făţa a trei rînduri de bucăţi de liană sînt aşezaţi doi¬ 
sprezece bărbaţi cu maiuri din lemn care cîntăresc în jur de 
două kilograme. Ei mărunţesc liana, operaţiunea putînd dura 
mai multe ore, în funcţie de numărul de fierberi prevăzut 
pentru acea zi. 

Această etapă necesită, ca şi celelalte, depăşirea propriilor 
limite, îndeosebi pentru debutanţi. Consumul de energie fi¬ 
zică este însemnat, chiar şi pentru persoanele experimen¬ 
tate. Bătăile de mai trebuie executate într-un ritm cadenţat, 
stabilit de către puxador. Maiurile sînt ridicate şi coborîte 
ritmic, astfel încît să producă o singură bătaie. în final, se 
mai verifică o dată frunzele şi praful obţinut din măcinarea 
lianei. La răsăritul soarelui, materia primă este pregătită pen¬ 
tru transformare. Cum spune poetic Alex Polari, cenuşa va 
umple vasele şi din clocotul ei fiecare va renaşte purificat. 

Vasele mari de pămînt ars, măsurînd între patruzeci şi 
cincizeci de litri, sînt umplute, alternînd straturile de liane 
şi de frunze. Lianele, frunzele, apa şi focul sînt factorii fi¬ 
zici ai fuziunii moleculare care va produce agentul sacru, aya- 
huasca. Ca în toate ritualurile de preparare similare, starea 
de conştiinţă a grupului este esenţială — ea pătrunde în li¬ 
chidul ce conţine deja vibraţiile fiinţelor spirituale care să¬ 
lăşluiesc în lianele şi frunzele pădurii tropicale. Este alchi¬ 
mia sacră care se produce în timpul preparării acestei băuturi 
psihotrope. Apoi, grupul de lucru va lua o pauză, timp în 
care cei însărcinaţi cu focul aduc lemne şi rămîn la faţa lo¬ 
cului, împreună doar cu cei care răspund de filtrare. Aceş¬ 
tia folosesc nişte furci din lemn numite gambitos şi îi dau 
indicaţii îngrijitorului focului, care pune lemnele în vatră 
unul cîte unul şi supraveghează fierberea. 

Vasele pleacă şi vin într-un balet sincronizat, fără ges¬ 
turi sau vorbe inutile. Atenţia este totală, pentru a se evita 


1 Zona de concasare. 

riscul unor confuzii sau greşeli. Conţinutul vaselor este ames¬ 
tecat şi reamestecat, fiert şi refiert. Băutura este filtrată în 
mai multe rînduri, pentru a păstra cît mai multe din resur¬ 
sele sacre ale naturii. 

Cînd se face noapte, cel însărcinat să amestece în lichid 
verifică cu furca nivelul din vas. Lichidul arămiu fierbe în¬ 
cet. Toţi sînt învăluiţi acum în fum, într-o atmosferă de mis¬ 
ter şi magie. După o clipă — o secundă sau o eternitate, po¬ 
trivit viziunii 1 — cel care răspunde de vase bate de trei ori 
în pereţii recipientului, invocînd soarele, luna şi stelele. Doi 
bărbaţi se apropie în linişte, unul de fiecare parte a cupto¬ 
rului, pun o pînză de protecţie pe fiecare mîner şi ridică va¬ 
sul spunînd solemn: 

— întreg misterul este în interiorul vasului! 

Astfel se desfăşoară feitio, ritual în cadrul căruia se pre¬ 
pară ayahuasca, în această comunitate santo daime. 


Experienţa şamanică 

în ajunul întoarcerii noastre la Paris, via Brasilia şi Rio, 
mai mergem o dată în pădure, pentru o nouă experienţă cu 
ayahuasca. însoţiţi de Alex Polari şi Gilles Dupin, o luăm 
pe un alt drum ce trece prin acelaşi cadru luxuriant al pă¬ 
durii amazoniene. Locul ales favorizează prin el însuşi mo¬ 
dificarea stării de conştiinţă. Selva ne învăluie cu aripile ei 
verzi. 

Ne aşezăm în cerc şi stăm de vorbă cîteva minute. Ni se 
aduce apoi o sticluţă. De data aceasta, băutura este mai în¬ 
chisă la culoare, diluţia fiind mai concentrată, deci mai pu¬ 
ternică. Alegem un copac lîngă trunchiul căruia întindem 
o pînză albă pe care punem sticla şi un cristal. Alex preci¬ 
zează că, dacă ne vom rătăci prin pădure în cursul „călăto¬ 
riei" noastre, va trebui doar să ne concentrăm asupra ace¬ 
lui copac, care ne va indica cum să revenim în luminiş, el 
reprezentînd punctul de plecare şi de întoarcere. 

' Alex Polari de Alverga, O Libro do miragoes, Editora Record. 

înainte de a duce paharul cu ayahuasca la gură, mă con¬ 
centrez pentru a-i cere plantei ajutor şi protecţie. Un sfert 
de oră mai tîrziu, primele efecte se fac simţite, mult mai 
prompt şi mai intens decît prima dată. Pădurea se animă din 
nou şi viaţa ei, invizibilă privirilor obişnuite, se dezvăluie 
încă o dată. Mă simt atît participant, cît şi spectator, anali¬ 
zez pas cu pas schimbările senzoriale care se petrec în mine. 
Această stare disociativă îmi permite să funcţionez pe două 
niveluri de conştiinţă diferite, care se întrepătrund şi se com¬ 
pletează pentru a înlesni apariţia unei percepţii unice: cea 
care le permite şamanilor amazonieni să-şi îndeplinească ri¬ 
tualurile religioase. 

S-au scurs treizeci de minute. O contemplu pe Liliane; 
ochii ei privesc în depărtare, ca şi cum ar fixa un obiect fără 
ca, în realitate, să-l vadă. îmi dau seama că prietena mea per¬ 
cepe lumea cea ascunsă în spatele lumii. Am redevenit vie¬ 
ţuitori ai acelei lumi şi o bucurie greu de definit pătrunde 
lin în străfundurile fiinţelor noastre. 

Fără de veste, privirile ni se îndreaptă în acelaşi timp spre 
pămînt, unde descoperim un regat pe care nu-1 remarcase¬ 
răm pînă atunci. O lume minusculă ni se înfăţişează. 

— Priveşte, îmi spune planta sacră, totul este scris în faţa 
ta. Observă viaţa sub toate aspectele ei şi învaţă să o res¬ 
pecţi chiar şi în această formă. 

Percepţia mi se decuplează şi zăresc acum pe pămînt aran¬ 
jamente geometrice cărora nu le dădusem niciodată impor¬ 
tanţă. Fiecare pietricică, oricît de mică, devine un adevărat 
munte, fiecare fir de iarbă, o pădure luxuriantă, lumea aceea 
minusculă devine o cîmpie întinsă mărginită de văi înver¬ 
zite şi munţi greu de escaladat. Observăm cum sînt construi¬ 
te aşezările insectelor; sub ochii noştri uriaşi, acea lume li¬ 
liputană se mişcă asemeni unui balet dirijat de un maestru 
invizibil. 

Privirea îmi este atrasă de o colonie de furnici care îna¬ 
intează pe o vastă cîmpie înverzită. Una dintre ele se spa¬ 
lă metodic, secretînd o salivă albă cu care îşi unge mandibu¬ 
lele, picioarele, antenele şi, în final, corpul. Este un ritual 

imuabil. Percepţia mea vizuală devine identică cu cea a fur¬ 
nicii, ca şi cînd ochii mei ar avea mii de faţete — nu văd mii 
de imagini repetîndu-se ci, mai degrabă, o imagine trecută 
parcă printr-un grilaj. In plus, percep mişcările cele mai sub¬ 
tile, în maniera unei furnici. în această stare de deschidere 
totală, toate simţurile îmi sînt exacerbate şi realizez că aş 
putea să stabilesc o punte de comunicare cu aceste insecte. 
Am impresia că îmi adresează un mesaj olfactiv pe care eu 
nu sînt în măsură să-l recepţionez. 

Mă uit din nou la Liliane, apoi spre pămînt. Corpul în¬ 
treg mi se cutremură, ca supus unui şoc electric. 

— Priveşte, îi spun tovarăşei mele, pămîntul respiră. 

Spiritul meu raţional îmi spune de îndată că este vorba 
de o halucinaţie. Cu toate acestea, văd într-o manieră foar¬ 
te distinctă cum Marele Părinte respiră uşor prin nişte plă- 
mîni invizibili. Rîd, bucurîndu-mă ca un copil. Tot ceea ce 
ne învaţă tradiţia este, aşadar, adevărat: pămîntul trăieşte! 
De acum încolo avem această certitudine absolută. Mîini- 
le mele ating cu religiozitate solul; ele urcă şi coboară în rit¬ 
mul respiraţiei Marelui Părinte. 

împinşi de o pornire subită, ne ridicăm şi facem cîţiva paşi 
prin luminiş. Simt natura cu o acuitate neobişnuită, ca şi cum 
nişte straturi vegetale s-ar suprapune succesiv pentru a for¬ 
ma o tapiţerie maiestuoasă. Mă opresc lîngă un copac şi ating 
uşor scoarţa de pe trunchiul lui. Mă simt pătruns de o nouă 
senzaţie de nedefinit. Planta călăuzitoare întinde o punte 
între mine şi acel copac şi începe astfel o conversaţie între 
un om şi un reprezentant al regnului vegetal, două specii 
atît de diferite una de cealaltă. îi simt caracterul mîndru şi 
imperios; este stăpînul locului. îmi prezintă domeniul său, 
eu îmi dau seama că cei care stau tot timpul în picioare — 
arborii — au caracteristici şi funcţii identice celor ale oa¬ 
menilor. Există şi printre ei seducători, cîrcotaşi, războinici 
etc. Duhuri vegetale înveşmîntate în degradeuri de verde 
zboară printre ramuri şi par să ne ureze bun-venit. 

Experienţa nu are însă nimic dintr-o călătorie psihede- 
lică, dintr-o satori chimică. Este o învăţătură sacră, iar noi 

sîntem cei care o primesc. Noţiunea de timp devine fluidă — 
acesta nu se mai scurge linear, ci în spirală, ca în cadrul ce¬ 
remoniilor şamanice. 

Liliane s-a aşezat la picioarele unui copac. „Copacul 
meu“, va spune ea în cele ce urmează. „El mă învaţă că este 
legătura dintre cer, pămînt şi lumea subterană. El poate fi 
folosit ca ascensor între planuri sau niveluri diferite. Mă simt 
în siguranţă. Este un protector. Deşi eram aşezată, aveam 
impresia că stau în picioare. Văd pădurea şi numeroasele ei 
lumi prin două laturi ale fiinţei mele: cea fizică, cu recep¬ 
torii ei senzoriali extrem de activi, şi dublul meu spiritual, 
dotat cu alte organe de percepţie. Se stabileşte o punte în¬ 
tre două dimensiuni fundamentale ale fiinţei mele. Dublul 
meu, stînd în picioare, priveşte pădurea şi observă o felină cu 
blană albă apropiindu-se. Judec pe două registre diferite. în 
registrul fizic, analizez situaţia. Există două posibilităţi: să 
fug sau să opun rezistenţă. Dublul meu spiritual alege: în¬ 
frunt animalul care face un salt suplu spre mine pentru a se 
contopi cu trupul meu eteric. Fuziunea este totală. Este ex¬ 
perienţa extremă a uniunii dintre o fiinţă umană şi animalul 
său totem. Este experienţa şamanică prin excelenţă, trăită şi 
descrisă de cele mai vechi tradiţii spirituale ale omenirii. Am 
apoi o altă viziune", continuă Liliane. „Planta îmi arată ima¬ 
ginea unui sarcofag din piatră de culoare turcoaz. Este imens 
şi zace pe nisip, pe fundul unei ape, undeva aici în Amazo- 
nia. Vine de undeva din spaţiu, confecţionat de o civiliza¬ 
ţie dintr-o altă lume. A fost depus acolo pe cînd Amazonia 
era încă o mare primitivă, în vremuri imemoriale." 

Doi ani mai tîrziu, cu prilejul unei alte călătorii la Rio, in¬ 
trăm într-un mic magazin să cumpărăm nişte cristale şi mi¬ 
nerale. Liliane este atrasă în mod irezistibil de un bloc de 
piatră de culoare turcoaz şi îmi spune: „Aceasta este! E pia¬ 
tra din care este făcut sarcofagul care zace în Selva. “ între- 
bînd-o pe vînzătoare, aflăm că piatra se numeşte amazo- 
nit. Cîteva zile mai tîrziu, întîlnim la Belo Horizonte nişte 
prieteni pasionaţi de pietre. în timp ce luăm masa împre¬ 
ună, Liliane îl întreabă pe Lourenţo: 

— La ce este folosit amazonitul ? 

Prietenul nostru, care este inginer, îi răspunde: 

— Este una dintre pietrele cele mai dure, după diamant. 
Americanii o folosesc pentru a construi plăcile refractare 
care protejează navetele Challenger la revenirea lor în at¬ 
mosfera terestră. 

Sîntem gîtuiţi de emoţie. Ceea ce ne dezvăluise planta 
era deci adevărat. Un sarcofag de amazonit pur zace în Pă¬ 
durea Regină, cea mai întinsă pădure tropicală din lume. Unde 
se găseşte şi ce conţine el oare ? Poate că, într-o bună zi, aya- 
huasca va dezvălui acest lucru. 

Să revenim la experienţa noastră. Deşi nu ne dăm seama, 
s-au scurs însă cîteva ore şi efectul începe să descrească. Li- 
liane şi cu mine mulţumim atît plantei cît şi luminişului care 
ne-a găzduit şi a vegheat asupra noastră. Experienţa conti¬ 
nuă şi azi. Mergînd prin pădure, ştim de acum să recunoaş¬ 
tem copacii dominanţi — paznici ai locului —, precum şi 
caracterul celor care îi înconjoară. Verdele vegetal continuă 
să-şi desfăşoare bogatele degradeuri, iar noi simţim prezen¬ 
ţa duhurilor pădurii. 

Plantele psihotrope 
din bazinul Amazonului 

Etnobotanistul Richard Evans Schultes, o autoritate în 
materie de plante medicinale halucinogene şi toxice, a fost 
unul dintre primii oameni care au studiat modul în care este 
folosită ayahuasca de către şamanii din Amazonia colum- 
biană. între 1941 şi 1961, el a organizat mai multe expedi¬ 
ţii în zonă. 

Una din cele mai vechi experienţe ale omului este, fără 
îndoială, descoperirea faptului că anumite plante sînt comes¬ 
tibile, alină durerea, alungă boala sau fac viaţa mai supor¬ 
tabilă. Foarte probabil, această cunoaştere a proprietăţilor 
plantelor era doar apanajul anumitor membri ai comuni¬ 
tăţii, şamani sau vraci. într-o vreme în care omul credea că 
spiritele îi controlează destinul, nu e surprinzător că anu- 

mite plante, avînd calităţi psihotrope, au fost considerate sa¬ 
cre. Graţie lor, şamanul avea acces la anumite stări care îi per¬ 
miteau să pătrundă în această renumită lume a spiritelor. 

Ne-ar trebui mai multe decenii de observaţii minuţioa¬ 
se pentru a regăsi cunoaşterea dobîndită de-a lungul vea¬ 
curilor de către şamani — aceşti „experţi" sînt nişte comori 
vii pentru omenire. Dacă judecăm după vestigiile arheolo¬ 
gice, oamenii au început să folosească aceste plante din cele 
mai vechi timpuri. Puterea unui şaman stă în cunoaşterea 
modului de folosire a plantelor, o ştiinţă care pare mult mai 
însemnată în America de Sud decît în orice altă parte a emi¬ 
sferei occidentale. 

Partea de nord-vest a Amazoniei poseda viziunea celei 
mai bogate vieţi magico-religioase din întreg bazinul ama- 
zonian. Folosirea cuvîntului „vraci" pentru a-i defini pe cei 
cunoscători în domeniu este restrictivă. Antropologii vor¬ 
besc mai degrabă de şaman sau d epaje. Dacă nu toţi aceşti 
paje sînt vraci, cei mai mulţi dintre ei au însă o bogată cu¬ 
noaştere a proprietăţilor plantelor şi a folosirii acestora în 
diagnosticare şi tratament. 

Atunci cînd vor să intre în comuniune cu lumea supra¬ 
naturală, şamanii recurg aproape întotdeauna la anumite ti¬ 
puri de plante, pe care fie le inhalează, fie le prepară sub 
formă de pastile. Graţie unei plante revelatoare, Banisteriop- 
sis caapi, şamanul -paje diagnostichează şi tratează boala, fi¬ 
ind totodată şi prezicător. Indienii Siona, un trib care tră¬ 
ieşte în apropierea rîului Putumayo, în Columbia de Sud, 
au dus folosirea plantelor psihotrope pe cea mai înaltă cul¬ 
me. Ei sînt vestiţi în partea de nord-vest a bazinului Ama¬ 
zonului pentru capacităţile lor şamanice. 

Şamanismul siona este strîns legat de consumul de aya- 
huasca şi de alte plante psihotrope. Ucenicii îşi dezvoltă ca¬ 
pacităţile şamanice şi cunoştinţele cu ajutorul băuturii. Ei în¬ 
vaţă astfel să contacteze forţele supranaturale pentru a interveni 
asupra evenimentelor din realitatea obişnuită. Şamanii siona 
nu recunosc decît trei clase de oameni pe scara cunoaşterii: 
„doar om", „cel care aplecat" şi „ghicitorul". „Doar om" este 
cel care nu are, sau are doar puţină experienţă în folosirea 

plantei; „cel care a plecat" a trăit experienţa ieşirii din pro¬ 
priul trup şi are anumite viziuni ale celeilalte lumi, fiind nu¬ 
mit şi „cîntăreţul"; „ghicitorul", care mai este numit şi „pro¬ 
fetul" sau „cel care vede", este maestrul şaman. 

Ştiinţa occidentală abia începe să admită că populaţii care 
nu dispun de o ştiinţă proprie au dezvoltat totuşi un sistem 
de cunoaştere autentică. Acest lucru este şi mai adevărat în 
cazul pădurii tropicale, chiar dacă aici ciocnirea dintre Oc¬ 
cident şi înţelepciunea tradiţională este mai violentă. Pădu¬ 
rea tropicală din America de Sud ne părăseşte înghiţită li¬ 
teralmente de fum, distrusă pentru a face loc crescătorilor 
de animale. Amazonia moare, pentru că noi o neglijăm, ne- 
considerînd-o un creuzet al cunoaşterii de acelaşi rang cu 
bibliotecile noastre occidentale. Pentru şamani, ea este o ade¬ 
vărată bibliotecă sacră, o concepţie împărtăşită şi de etno- 
botanişti. Nu ştim cu exactitate cum au descoperit indienii 
amazonieni proprietăţile chimice ale plantelor, dar cunoş¬ 
tinţele lor sînt rodul unui studiu aprofundat al mediului, 
ducînd la o clasificare precisă a proprietăţilor plantelor stu¬ 
diate. Şamanii chimişti amazonieni au descoperit nenumă¬ 
rate varietăţi de otrăvuri derivate din plante toxice. Cea mai 
cunoscută dintre ele, curara, este preparată din scoarţa şi ră¬ 
dăcinile plantelor care cresc izolate în junglă. Fiecare grup 
are maniera lui de preparare. Principiul activ al substanţei, 
tubocurarina, este utilizat în mod curent ca relaxant mus¬ 
cular în intervenţiile chirurgicale. Nu este singura descope¬ 
rire care, avîndu-şi originea în „remediile băbeşti" folosite 
de popoarele aborigene, se află inclusă în farmacopeea me- 
dicinei moderne. Mai multe din antibioticele, tranchilizan¬ 
tele, sedativele, anestezicele şi laxativele noastre li se dato¬ 
rează, în special morfina şi salicilina. 

Cu puţin timp înainte de plecare, am întîlnit-o pe Ma- 
ria Lucia, herborista comunităţii. Ea ne-a arătat plantele pe 
care le avea şi ne-a explicat că le culege, influenţată fiind de 
ayahuasca. 

— Cîrid mă aflu în starea de dilatare a conştiinţei, ne ex¬ 
plică ea, plantele îmi vorbesc, iar cele pe care nu le cunosc 
îmi explică la ce pot fi folosite. 

Cîştigîndu-ne încrederea, i-am vorbit şi noi despre cer¬ 
cetările noastre cu privire la vieţile anterioare. 

— Ah, vieţile anterioare! exclamă ea, da, desigur! 

Am fost stupefiaţi că cineva, în acest colţ pierdut din Sel¬ 
va, putea să cunoască conceptul de reîncarnare şi posibili¬ 
tatea de a apela la conştiinţa existenţelor anterioare. Feme¬ 
ia ne privi cu un surîs straniu şi zise: 

— Am descoperit o plantă care te face să călătoreşti în 
trecut. Avem o farmacologie tribală foarte importantă. Pă¬ 
durea tropicală este habitatul a şaptezeci la sută din mili¬ 
oanele de specii de plante superioare care trăiesc pe pămînt. 
Ştiţi, ayahuasca este cea care ne ajută să înţelegem utilita¬ 
tea plantelor. Cunoştinţele noastre în materie de botanică 
sînt rezultatul învăţăturii primite de la anumite plante. 

Această afirmaţie, care continuă să-i intrige pe botanişti, 
pare să fie confirmată de ayahuasca, prin compoziţia sa. Aceas¬ 
tă băutură, cunoscută de mii de ani, este de fapt un ames¬ 
tec din două plante. Prima conţine un hormon produs în 
mod natural de creierul nostru, dimetiltriptamina, inactiv dacă 
este ingerat pe cale orală, pentru că este contracarat de o 
enzimă din aparatul digestiv, monoamino-oxidaza. Or, cea 
de-a doua plantă conţine exact acele substanţe care prote¬ 
jează hormonul împotriva atacurilor acestei enzime. Richard 
Evans Schultes se întreba deja cum au reuşit oare aceste co¬ 
munităţi, aşa-zis primitive, total lipsite de cunoştinţe de chi¬ 
mie sau fiziologie, să activeze un alcaloid inhibat de mo- 
noamino-oxidază. 

Cum puteau ele să cunoască proprietăţile moleculare ale 
acestor plante şi arta de a le combina ? Răspunsul ar putea 
fi căutat în cele spuse de Maria Lucia, atunci cînd pretin¬ 
de că tot ce ştie în materie de botanică este rodul învăţătu¬ 
rii primite chiar de la plante, mai exact de la ayahuasca. 

Comunitatea ştiinţifică a denumit doar două sute cinci¬ 
zeci de mii din aceste specii care vor dispărea, probabil, îna¬ 
inte ca noi să reuşim să le botezăm pe toate. Cum spunea 
şi Maria Lucia, numai o infimă parte din plantele denumi¬ 
te a făcut obiectul unor cercetări ştiinţifice. 

— Noi folosim, spunea ea, sute, dacă nu chiar mii de spe¬ 
cii de plante superioare în practica noastră medicală. Mul¬ 
te dintre ele nu au încă nici măcar un nume. 

începem astfel să înţelegem de unde deţin populaţiile ama- 
zoniene ştiinţa plantelor şi a proprietăţilor acestora. Cei din 
Mapia sînt extrem de neliniştiţi, deoarece distrugerea pă¬ 
durii tropicale ameninţă nu doar un număr incalculabil de 
specii vegetale dar şi cultura şi oamenii care le cunosc pro¬ 
prietăţile şi care le folosesc în viaţa lor cotidiană. 

Antropologul David Maybury-Lewis 1 nu ezită să afirme 
că pierderea bibliotecii din Alexandria, mistuită de flăcări, 
este nesemnificativă pe lîngă dispariţia celei mai prodigioa¬ 
se biblioteci medicale a lumii: pădurea tropicală. Aceasta 
arde, în vreme ce noi nici măcar nu am terminat să-i inven¬ 
tariem bogăţiile. 


1 David Maybury-Lewis, Millenium, Tribal Wisdom and the Mo¬ 
dem World, Ed. Viking, Penguin Books, New York. 

Triunghiul polinezian 


Pora pora i te hoe mamu 

Porapora, motu purotu 
Aid fanauraa no tou mau 
tupuna. 

„ Oro “ te atua rahi e te mau 
tahuă, 

Teihea atura to oe puai 
omoemoe ? 

Ua haere mai te ratere e ua 
hohora ia oe. 

Tooe moana e to oe tahatai, 
ua î te ino. 

I roto i te mau motu, ua 
vavahihia te mau marae. 
Tae noa' tu i te mau tupapau 
ua mahau anae. 

„ Vavau“ o to'u mau tupuna! 
e „ Vavau “ iti e ! 

Te imi nei au ia oe tei oere 
noa i raro ae i te mau pur au. 
Teie ra, ua unu te tau. 

„Ta’aroa", „Oro a , ua ara- 
moina anae. 


Bora Bora, cea tăcută 

Bora Bora, insulă minunată 
Leagăn al strămoşilor mei, 

Oro, marele zeu, şi toţi pre¬ 
oţii lui, 

Unde este oare puterea ta 
misterioasă ? 

Străinul a venit să te prade. 

Lagunele, plajele tale sînt po¬ 
luate. 

In motu, ale tale marae sînt 
distruse. 

Pînă şi tupapau au fugit. 

Vavau al strămoşilor mei! O 
Vavau, 

Te caut rătăcind pe ale tale 
purau 

Dar vai, vremurile acelea au 
dispărut. 

Ta'aroa, Oro, totul este pier¬ 
dut} 


1 Ch. Manutahi, Mana. Poesie tahitienne, South Pacific Mana Pu- 
blications, voi. 7, nr. 1. 

Profeţii de dinainte de contact 

în această zi de 5 ianuarie, visul lui Charles, zis Teme¬ 
rarul, duce de Burgundia, ia sfîrşit. Pe un ger teribil — sînt 
minus 20°C — trupul lui, pe jumătate devorat de lupi, este 
găsit la cîţiva kilometri de zidurile oraşului Nancy. Trupe¬ 
le lui Rene al II-lea de Lorena, sprijinite de armata lui Lu¬ 
dovic al Xl-lea, regele Franţei, au spulberat visul Temeraru¬ 
lui de a crea un mare ducat al Burgundiei prin unirea acestuia 
cu Flandra, ca o contrapondere a regatului Franţei şi a Sfîn- 
tului Imperiu roman de naţiune germanică. Burgunzii se re¬ 
trag în dezordine, în vreme ce trupul căpeteniei lor este de¬ 
pus, cu toate onorurile cuvenite rangului său, într-un adăpost 
de la porţile capitalei Lorenei. 

Peste aproape cinci secole, voi fi pus în situaţia de a con¬ 
templa zilnic mozaicul care prezintă locul şi anul bătăliei: 
1477. Camera mea de student se afla chiar în faţa acestuia. 

La cincisprezece ani după moartea ducelui, un marinar 
genovez şi trei caravele — trei pirogi fără balansiere — acos¬ 
tează undeva în Caraibe. Unul dintre cele mai mari geno¬ 
ciduri din Istorie poate începe. 

în aceeaşi epocă, la douăzeci de mii de kilometri de Lu¬ 
mea Veche, în mijlocul Pacificului de Sud, pămînturile popu¬ 
late de nomazi ai mărilor sînt hrănite de suflarea — de ma¬ 
na. — lui Ta’aroa. Incaşii erau la apogeul puterii lor, aztecii 
explorau misterele cosmosului. Mult mai departe, spre nord, 
poporul dineh îşi încheia lunga migraţie spre punctul de 
emergenţă, viitorul Sud-Vest american. 

Bătute de ploi, mîngîiate de soare, aceste insule paradi- 
siace, necunoscînd nici un pericol, aşteptau alţi navigatori, 
alţi cuceritori. O, insulele mele, atît de armonioase şi de li¬ 
niştite, cît sînteţi de frumoase! Munţii voştri împăduriţi, mi¬ 
ile de cascade, falezele voastre cu temelii sculptate de ocean 
şi cu crestele pierdute în nori sînt bucuria mea. Scobituri¬ 
le stîncilor voastre sînt adăpost păsărilor. Apele rîurilor voas¬ 
tre, hrană peştilor. Plajele voastre cu nisip atît de alb, un re¬ 
fugiu pentru valurile care le scaldă cu un suflu cristalin. 
Noaptea, stelele voastre par atît de aproape şi strălucesc ca 

mii de focuri, formînd o alee maiestuoasă pentru Oro, zeul 
soarelui, şi Hina, zeiţa lunii. 

Astfel medita cea pe jumătate zeiţă, căreia oamenii îi spu¬ 
neau Pele, cu privirile pierdute spre Mu, pămîntul originar, 
Antarctica, ascunsă acum sub gheţurile veşnice. în diminea¬ 
ţa aceea, alizeul sufla dinspre nord-est, împingînd înaintea 
sa nori joşi încărcaţi cu apă dulce. Ploaia şiroia de-a lungul 
pereţilor stîncoşi spre şes, unde oamenii o întîmpinau. Era 
Ferma, pămîntul strămoşilor, cel pe care zeii îl oferiseră Pri¬ 
mei Familii. Astfel, aceste pămînturi splendide s-au popu¬ 
lat cu o rasă de oameni curajoşi şi hotărîţi. Aceste insule 
izolate, rupte de curentul principal al vieţii, colţ pierdut de 
lume, erau un veritabil paradis natural unde tot ceea ce creş¬ 
tea se putea dezvolta liber, în ritmul său, după imperative¬ 
le şi limitele proprii. Cea care era Zeiţă-în-corp-de-femeie 
îşi aminti un vis pierdut într-un ungher al memoriei ei an¬ 
cestrale. Era vorba despre o pasăre, prima care a adus o să- 
mînţăîn măruntaiele lui Ferma. Sămînţa aceea era a unei ierbi 
care a crescut şi s-a înmulţit în insula zeiţei-femeie, asemeni 
familiei umane, în decursul a milioane de generaţii. Dar în 
aceste insule noi, iarba oferită în toată frumuseţea ei soa¬ 
relui şi ploii a devenit o plantă diferită de ceea ce fusese, adap¬ 
tată acelui mediu particular. Cînd Primul Bărbat şi Prima 
Femeie au examinat-o, au constatat că este o iarbă cu pro¬ 
prietăţi noi, plină de vitalitate şi dătătoare de speranţe. 

Cea pe jumătate zeiţă îşi aminti de Prima Insectă, cu pi¬ 
cioarele ei mai lungi şi cu antenele mai bine adaptate vieţii 
din insule, de Prima Pasăre, Prima Floare, Primul Peşte şi 
de toate cele care s-au născut şi au crescut pe aceste insule, 
în forme şi cu însuşiri unice. Nu exista pe atunci — nu mai 
mult ca astăzi — un loc în lume capabil să rivalizeze cu spa¬ 
ţiul Genezei Originare sau să încurajeze dezvoltarea atît de 
neîngrădită a vieţii, după toate posibilităţile sale. Peste nouă¬ 
zeci la sută din plantele care creşteau acolo nu se regăseau 
în nici un alt loc din lume. 

De ce ? Este un mister. Graţie, probabil, unei combinaţii 
fericite de elemente climatice şi calităţii deosebite a solu- 


87 




lui. Graţie, probabil, respectului pe care Prima Familie l-a 
dovedit faţă de Ferma în decursul timpului. Poate pentru 
că sămînţa unei ierbi, dusă acolo de o pasăre sau de o sufla¬ 
re de vînt, trebuia să găsească mijloace să crească şi să se 
reproducă singură, fără a fi fecundată de către alte plante 
de aceeaşi speţă. Sau poate un amestec al tuturor acestor ele¬ 
mente să fie la originea miracolului. Indiferent însă de expli¬ 
caţie, fapt e că în aceste insule au apărut şi s-au dezvoltat noi 
specii de plante, că ele s-au înmulţit şi au devenit viguroase. 

Pele îşi mai aminti că firul descendenţei sale ducea fără 
întrerupere pînă la Primul Vulcan, al cărui jet arzător este 
asemeni unei femei care dă viaţă. Copil fiind, ea a avut re¬ 
velaţia acestui fapt în timpul unei meditaţii în care vulca¬ 
nii, lanterne pe cer, îi permiteau navigatorului să se orien¬ 
teze, graţie luminii incandescente care colora poala unui nor 
îndepărtat. Era preoteasă a zeiţei focului şi mersese pe lava 
încinsă a vulcanului Kilauea pentru a-şi îndeplini îndato¬ 
ririle sacre. 

în timp ce pescăruşii şi rîndunelele de mare zburau atin- 
gînd coama valurilor şi se opreau pe plajă, Pele, cea aleasă, 
îşi simţi trupul străbătut de o vibraţie. 

— în curînd vor veni nişte străini, unii generoşi, alţii la¬ 
comi. Ei vin cu zeii lor, cu florile, fructele şi credinţele lor. 
Unii au braţele încărcate de alimente deosebite şi sînt plini 
de idei bune, dar cît de diferite! Vin spre acest creuzet ad¬ 
mirabil în care elementele naturii sînt libere să se manifeste 
după placul şi posibilităţile lor. 

La cîteva zeci de mii de kilometri. Lumea Veche îşi con¬ 
suma războaiele şi foametea, organizîndu-şi viitorul, încă 
ignorînd existenţa unor insule care erau un adevărat para¬ 
dis. Acestea răsăriseră din ocean, undeva la nord-vest de Ta- 
hiti, şi erau locuite de un popor puternic şi civilizat. Erau 
insulele Hawaii, ale căror faleze stîncoase sfidau apele ocea¬ 
nului, Hawaii, cu lagunele lor adînci şi plajele cu nisip scli¬ 
pitor. Arhipelagul era atît de frumos, încît părea imposibil 
ca apariţia lui să fi fost rodul hazardului. Pele, zeiţa Vul¬ 
can, cea de la care pornise totul, îl cizelase cu dragoste, apoi 


88 


îşi protejase opera înconjurîndu-1 cu un colier de recife co- 
raliere de care se spărgeau lamele zgomotoase ale oceanu¬ 
lui ce nu puteau astfel să tulbure liniştea lagunelor cu ape 
străvezii, pline de peşte. 

Alunecînd pe unde, o pirogă zveltă cu balansieră pătrun¬ 
se în lagună, sub privirile celui aflat la postul de veghe. 

— Un ultim efort, încă. Soţia mea mă aşteaptă cu braţe¬ 
le deschise pentru a-mi dărui trupul ei cald şi mîngîiere. Ma¬ 
na, ţi-ai îndeplinit încă o dată lucrarea, exclamă Horo Fana’e. 

în forma sa marină, mana este de asemenea conştiinţa 
navigatorului — oricine ştie asta. Căpitanul strînse vela, în 
vreme ce marinarii, urmîndu-i ordinele, făceau manevre 
scurte, pe o mare agitată care încerca să izbească piroga de 
recif. Dar cu o abilitate de invidiat, pilotul puse barca pe 
creasta unui val şi o îndreptă spre îngusta breşă din barie¬ 
ra de corali. 

— Acum! strigă el şi vîslaşii se puseră în mişcare, pentru 
a evita reciful. Atunci, dintr-o rostogolire de ape, dintr-o 
suită de valuri dezlănţuite, piroga păru câ-şi ia zborul, tre- 
cînd prin breşă într-o sclipire de pagaie. 

Bucuros de reuşita lui, bărbatul puse picioarele în apă 
şi se apropie încet de femeia sfîntă, pierdută în contempla¬ 
rea unei viziuni care trecea dincolo de specia umană. El privi 
apoi spre cel de la postul de veghe care mergea grăbit pe 
cărările abrupte spre fare 1 . Bărbaţii, femeile, chiar şi copiii 
se îndreptau agale spre femeia în care sălăşluia acum din nou 
Pele, zeiţa Vulcan. O suită impresionantă de războinici 
bronzaţi, goi pînâ la brîu, se îndrepta spre plajă în frunte 
cu aito 2 . 

— Să ne grăbim! Nu trebuie să întîrziem. 

Cel de la postul de veghe se repezi spre o colibă mai mare 
decît cele din jur, cea a lui Arii Nai — pe care străinii îl vor 
numi în mod greşit regele — şi se închină pe rogojina care 
acoperea pămîntul bătătorit spunînd precipitat: 


1 Colibele de palmieri de la marginea plajei. 

2 Şeful războinicilor. 

— Suflul mamei sale sălăşluieşte în trupul zeiţei. 

Arii Nui se înfăşură într-o mantie de tapa de un galben 
aprins şi-şi aruncă pe umărul stîng o capă de pene galbe¬ 
ne, simbol al autorităţii sale. îşi puse apoi coroana din pene 
şi scoici, precum şi un colier din dinţi de rechin. Chiar în 
acea clipă, pabu 1 bătură din nou ritmul universului. 

Mulţimea de bărbaţi voinici şi femei fermecătoare era 
adunată acum în jurul femeii profet, a cărei privire goală 
scruta valurile timpului şi spaţiului. Toţi îşi ţineau respira¬ 
ţia, în timp ce palmierii se mlădiau şi frunzele arborilor de 
pîine foşneau la atingerea blîndă a vîntului. Muştele se re- 
pezeau asupra torsurilor dezgolite, dar nimeni nu schiţa nici 
un gest. în cele din urmă, zeiţa-femeie murmură: 

— Curînd, vor veni nişte străini. Oameni diferiţi de noi. 
Pielea lor e albă. Vin în nişte pirogi imense care nu se răs¬ 
toarnă, deşi nu au balansiere. Au nişte obiecte tăioase care 
pot doborî arborele de fier 2 . Se închină unui singur zeu, iden¬ 
tic cu Ta’aroa, care şi-a sacrificat fiul pentru ca ai lor copii 
să cunoască dragostea adevărată. 

în laguna scăldată în soare, Arii Nui se apropie de fe¬ 
meia cufundată în viziunea ei şi spuse: 

— Ţara aceasta este a mea, poporul acesta este copilul meu. 
Spiţa mea e veche, mi-am cunoscut tatăl şi bunicul şi, îna¬ 
intea lor, pe bunicii bunicului meu. Şi mai mult, şi pe stră¬ 
moşii acestora cu femeile pe care le-au iubit şi copiii pe care 
i-au avut împreună. Datorită lor am crescut fericit. M-am 
plimbat dintotdeauna la umbra acestor faleze, pe ţărmul aces¬ 
tei lagune. Am văzut şi alte insule. Şi alţi munţi. Am navi¬ 
gat pînă la Havaiki-Ra’aitea cea sfîntă. Insula noastră e raiul 
pe pămînt. Dacă dispariţia mea îi va îngădui să trăiască în 
armonie cu noii zei, atunci ea nu va fi fără rost. Dar vom 
iubi noi oare alţi zei ? Cînd oamenii asistă la numeroase sa¬ 
crificii, ei îşi spun că zeii îi ascultă şi se simt protejaţi. Dar îl 
putem noi accepta pe acest nou zeu ? Naşterea mea a fost bi- 

1 Tobele. 

2 Aito, acelaşi nume ca cel al războinicilor. 

necuvîntată de Tane. Tatăl meu a murit apărîndu-1 pe Tane , 
şi tatăl lui la fel. Nu mă voi închina niciodată unui alt zeu. 

— O, iubitul meu frate, îi spuse femeia aflată acum în pi¬ 
cioare, în mijlocul mulţimii, ceea ce văd anunţă dispariţia 
obiceiurilor noastre. Femeile vor mînca din carnea anima¬ 
lului sacru 1 , Ta’aroa va dispărea, un alt zeu ne va proteja. 

Apoi, ea desenă nişte semne pe nisipul plajei. 

— Iată urmele paşilor lor. 

Căpetenia războinicilor se aplecă peste umărul femeii şi 
descoperi o urmă oarecum ovală. Străinii care urmau să vină 
nu aveau degete la picioare. Ceea ce Pele-transformată-în-fe- 
meie desenase pe nisip era, de fapt, urma unui sabot. 

în pace şi frumuseţe, insula adormea uşor. 

— Să vină preoţii şi să ne binecuvînteze piroga, ordonă 
Arii Nui. Ta’aroa, zeu al mării întunecate şi necuprinse, 
Ta’aroa, stăpîn al furtunilor şi al liniştii, Ta’aroa, protector 
al oamenilor şi al recifelor... 

Strigătul unei femei izbucni brusc: 

— Aoue \ Aouel 

Era secularul strigăt de nelinişte. Strigătul de deznădej¬ 
de al insulelor şi al unui popor care urma să moară. Totul 
era încercat de aceeaşi emoţie în acel final de zi. Oamenii 
adunaţi pe plajă vedeau soarele coborînd spre vest, învă- 
luindu-le insula magică în razele lui de aur, şi toţi îşi spu¬ 
neau, uitînd de profeţie: 

— Este chiar insula frumuseţii. Pămîntul pe care zeii l-au 
binecuvîntat cu toate darurile lor. 

Grota primilor strămoşi 

Pete de ocru, galben şi roşu — culorile desişului sălba¬ 
tic australian — jucau pe pereţii grotei. Pentru cei din vechi¬ 
me, respiraţia este un concept, nu o necesitate. Totul este 
vertical. Dar corespunde acest concept ideii de civilizaţie ? 
Bătrînul Şarpe, cel care a răspîndit toate formele de viaţă 


' Broasca ţestoasă. 

orizontală, îşi lepădă lungile inele — o istorie nescrisă, ve¬ 
che de milenii, care priveşte popoare de o mare diversita¬ 
te, vorbind peste două sute de limbi şi dialecte. Totul este 
sacru căci, potrivit unei revelaţii, la origini era o legătură 
între toate. Mitul sacru este un fel de ceremonie închinată 
timpului originar. 

Un sentiment — în lipsă de alt termen — pătrunse în fi¬ 
inţele luminoase ale Primilor Strămoşi. O senzaţie de frig, 
ca şi cînd energia începea să slăbească, iar culoarea îşi pier¬ 
dea consistenţa. Acolo, jos, ciclul imuabil al vieţii continua, 
inimile oamenilor se topeau în cîntarea închinată Vieţii şi 
totuşi... Fiinţele-care-gîndesc-în-două-dimensiuni se pro¬ 
filau la orizont. 

în peşteră, o pictură atît de diferită de dualismul occi¬ 
dental îşi desfăşură aripile, arătînd în reprezentarea sa cos¬ 
mogonică o lume a metamorfozelor şi a corespondenţelor, 
în care există o legătură între toate — un mod de a înţele¬ 
ge comunitatea umană ca pe o exteriorizare a forţelor di¬ 
vine întrupate în eroii ancestrali. Această comunitate tote¬ 
mică se supune unor legi naturale bazate pe ordinea cosmică 
şi pe legătura fundamentală cu Pămîntul — Marele Părin¬ 
te. în această „unică trăire" a Pămîntului, totul este schimb 
şi transfer al unei energii unice. Un alt aspect esenţial al aces¬ 
tor picturi schimbătoare este rolul fundamental al fertili¬ 
tăţii şi, prin acesta, recunoaşterea sacralităţii feminine şi a 
puterii zeiţelor, conectate la sursele ancestrale ale Marelui 
Părinte. Astfel, misterul reprezentat de femei are un rol im¬ 
portant în jocul necontenit al zeilor. 

Acolo jos, clanul mărşăluieşte prin deşertul australian, 
atît de plin de viaţă. Nimeni nu s-a rătăcit vreodată în de¬ 
şert — ar fi fost un lucru imposibil, căci atomii proiectaţi 
în Visul începuturilor ( bougari , dreamtime) al bătrînilor din 
Marea Grotă le indică drumul. Potrivit miturilor, oamenii 
au încredinţat misterele şi obiectele rituale femeilor-zeiţe. 
Bătrînul Şarpe asociază elementele fertilităţii cu misterele 
morţii şi ale renaşterii. Ca şi în culturile paleolitice din Nor¬ 
dul îndepărtat, acest cult al fertilităţii este asociat celui al 

Pămîntului — un dans circular în jurul focului, simbolizînd 
legătura dintre Pămînt şi Om. 

într-o explozie de culori, cel din vechime îl văzu pe Crea¬ 
tor, un animal pe jumătate acvatic şi pe jumătate terestru, 
absorbind elementele Facerii din străfundurile pămîntului 
şi ale apelor pentru a zămisli fiinţele supraumane care l-au 
ajutat la crearea lumii. Printre aceste fiinţe supraumane se 
numărau elemente naturale precum munţii şi fluviile. Dja- 
uan, un mit al celor de jos, povesteşte apariţia lui Einga- 
na, Terra, cea care întrupează fertilitatea prin excelenţă. Ea 
este cea care dă naştere celor vii, ivindu-i din pîntecele sale 
de ţărînă. Astfel, mugetul puternic ca de taur produs de did- 
geridoo 1 cu sunetul ei grav creează o legătură între copiii 
tăvăliţi în ţărînă şi Cei-din-vechime-care-nu-au-plecat-nici- 
odată. 

Eingana, care exprimă fluxul ciclic continuu al naşterii 
şi al morţii, este Şarpele Curcubeu. Stă în mijlocul apei şi 
făureşte carapacea care leagă toate formele. Aceasta este 
Moitjinka, „bătrîna" care deţine obiectele rituale cele mai 
sacre, cea care înghite şi regurgitează tinerii după iniţierea 
lor în riturile subterane ale cavernelor. Şarpele Curcubeu 
este el însuşi un element androgin ce prezintă trăsături fe¬ 
minine legate de apă. Fiicele lui sînt sirene asociate ideii de 
fertilitate, locuiesc în apele fluviilor, ca însuşi Şarpele, şi au 
o putere redutabilă. 

Acest şarpe a răspîndit toate formele de viaţă; el este un 
simbol al regenerării. Spiritul se reîncarnează în permanen¬ 
ţă sub noi forme. în forma sa originară, el a creat de ase¬ 
menea locuri totemice, suflînd în tubul lui de bambus şi a 
făcut să iasă din acesta spiritele totemice. în miturile tribu¬ 
lui leagulawulmiree, Pămîntul se iveşte din mare, de fapt, 
din gura de vărsare a rîului Roper. El are două fiice, surori¬ 
le Wangeluk, care călătoresc, purtînd cu ele ritualurile şi pu¬ 
terile lor creatoare şi fertilizatoare. în miturile aborigenilor 
Wittee, cele două surori sînt înghiţite de Şarpele Curcubeu, 


1 Pipă rituală care produce un sunet grav. 

dar reuşesc să-şi răspîndească puterea şi ştiinţa sacră prin 
intermediul acestuia. La Untabinnee, primele femei părăsesc 
locurile totemice iar apa călătoreşte împreună cu ele. 

Acolo, în lumea comună, aceste divinităţi zămislesc în¬ 
tinderi de apă, izvoare şi bălţi. în mod simbolic, Femeia Peş¬ 
te este urmărită şi străpunsă de lancea unui bătrîn care îşi 
însuşeşte ritul ei. Trupul strămoşilor se identifică cu trupul 
fiecărei vietăţi; astfel, în misterele aranda, tatăl îi spune fiu¬ 
lui, după iniţierea care îi conferă dreptul de a vedea piatra: 

— Iată trupul tău, cel din care ai ieşit printr-o nouă naş¬ 
tere. Este trupul de dinainte, cel care erai tu în existenţa ta 
anterioară. Apoi, ai coborît în grota sacră ca să te odihneşti. 

Creatorul este prezent în toate, iar strămoşul există si¬ 
multan în corpul său mistic, în tjurunga, şi în omul în care 
s-a reîncarnat. Astfel se explică solidaritatea totală a tot ce 
există în această viziune a vînătorii rituale care evocă sim¬ 
bioza om-animal. 

în grotă, strămoşii-holograme ştiau că această formă de 
posesie era adeseori ilustrată prin tema înghiţirii. Tane a fost 
nevoit să se ridice în picioare şi să-şi împingă tatăl cu toa¬ 
tă puterea lui. Aşa s-a născut lumina Tane, care a creat apoi 
celelalte lucruri prin unirea cu elementul feminin Hine-ahuo- 
ne — cei doi au zămislit numai fiice. Tane s-a unit apoi cu 
Hine-ti-tama, fiica Aurorei, care a fugit în lumea subtera¬ 
nă şi a devenit zeiţa morţii, Hine-nui-tepo. Cei vechi ştiau. 
Tangaroa, balena, zeitate a mării, era mai puternică decît 
toţi ceilalţi. Ea se înfăţişa ca zeu creator care se autogene- 
rează în spaţiul infinit în formă de cochilie imensă. Ea va 
crea lumina, sunetul şi forma. 

în înţelepciunea sa, clanul venera soarele, luna, stelele şi 
Makara — Pleiadele. 

— Formarea fiinţelor umane se datorează celor veniţi din 
Vest, fraţii noştri albi, spuse Bătrînul. Noi trăim într-un vis 
aflat în continuă transformare, modelaţi de strămoşi, topiţi 
în lutul gîndirii lor; elementele sînt rodul închipuirii lor, 
printre care unul dintre cele mai sacre este apa. Totul este 

impregnat de mana şi toate sunt legate. Dacă mişcăm o pia¬ 
tră, stricăm armonia şi puterea locului. Spiritele sînt pre¬ 
zente peste tot în natură. Ele se manifestă uneori sub forma 
unui cangur negru, Kuperee , sau a unui Kalpunya, puterni¬ 
cul spirit dingo. Aşa că orice lucru poate fi vrăjit şi încăr¬ 
cat de putere. 

întreaga Familie se adunase în lumina răsăritului de soa¬ 
re, moment al zilei suportabil pentru particulele fizice, şi-l 
asculta pe Bătrîn: 

— Ritualurile sînt o evocare a originilor noastre mitice. 
Ritualurile ascensionale evocă zborul magic; dansul cu aripi 
şi pene de pasăre povesteşte despre Karan, care i-a condus 
pe cei din clanul oamenilor-păsări pe o colină pentru a scă¬ 
pa de potop, devenind astfel o stea pe cer, alături de lună. 
Ştiu că sacrificiul mă paşte iar vouă vă voi da bolta cereas¬ 
că, din care fiecare este o părticică. 

în grota multicoloră, plină de zumzetul scos de didge- 
ridoo, muntele din ceruri, tohunga ahurema gîndi: 

— O a doua naştere spirituală din Pămînt ne aşteaptă. 
Timpul originar — acel dreamtime — este clipa Genezei, care 
nu are un început, pentru că nu există nici trecut, nici pre¬ 
zent, nici viitor. Timpul nu este linear, aşa cum îl concep 
străinii. Djalou 1 regcnereză totul. Bougari 2 este legat de ori¬ 
ginea însăşi a vieţii şi coincide cu sosirea uriaşilor andro¬ 
gini, pe jumătate oameni, şi cu periplul lor în ţara unde au 
creat Cea Dintîi Familie şi regulile pe care se baza aceasta, 
înainte de a vindeca un bolnav, noi evocăm naşterea uni¬ 
versului, facem apel la energia dătătoare de viaţă care este 
nestăvilită şi care înnoieşte în permanenţă speţa umană. Ştim 
înainte de a „vedea" incantaţiile şi avem darul de a „vedea". 
Noi, marii Strămoşi, lăsăm moştenire copiilor noştri acest 
dreaming, o legătură fizică şi spirituală cu Pămîntul, neîn¬ 
treruptă încă de la începuturi, un spaţiu de rezonanţă în care 
toate acţionează asupra tuturor şi în care responsabilitatea 
umană capătă un sens mai subtil. 


1 Forţa creatoare a spiritului. 

2 Copilul. 

în dimineaţa senină, aborigenul australian se ridică. El 
ştie că timpul nu contează şi că, pentru el, a sosit clipa să 
insufle forţă unei lumi muribunde. Bougari l-a instruit iar 
el va avea grijă de copilul bolnav: civilizaţia occidentală care 
urmează să sosească. 

Profeţii de dinaintea contactului 
din Insulele Societăţii 

Multe popoare şi civilizaţii tradiţionale au crezut că pri¬ 
mii europeni sînt trimişi ai unei lumi supraumane. Aceas¬ 
tă credinţă era favorizată de existenţa legendelor, miturilor 
sau tradiţiilor referitoare la întoarcerea zeilor sau a părin¬ 
ţilor fondatori. O serie de viziuni şi profeţii premergătoare 
contactului anunţau venirea iminentă a unor fiinţe supra¬ 
naturale. Să ne gîndim la zgomotoasa sosire a lui Cortes şi 
Pizarro în imperiile aztec şi inca. 

în 1823, misionarul J.M. Orsmond a cules, în timpul unui 
sejur de trei ani în Bora Bora, una din tradiţiile profetice 
cele mai vechi. Un alt misionar, William Ellis, care locuise 
la Huahine între 1817 şi 1823, a publicat în 1829 o lucrare 
consacrată unei tradiţii profetice mai elaborate. 

Potrivit tradiţiei orale, şeful din Opoa, Toa-Te-Manava, 
a fondat şcoala din Haapape în momentul în care cultul ze¬ 
ului Oro sosea în Tahiti, provenind din vechea Havai- 
ki-Ra’aitea, insula sacră. în Opoa, acest centru religios i-a 
urmat imediat, ca ordin de importanţă, cunoscutului marae 1 
Taputapuatea din insula Ra’aitea. 

Toţi membrii Societăţii Misiunilor din Londra (de unde 
provine numele insulei) îl considerau pe Orsmond cel mai 
bun etnograf al timpului. Scrierile sale, adunate de fiica lui 
mai mică, Teuira Henry, în impresionanta lucrare Tahiti în 
vremuri străvechi 2 , rămîn şi astăzi documente de referin- 


1 Sit ceremonial. 

2 Teuira Henry, Tahiti aux temps anciens, publication de la Societe 
des oceanistes, Paris, 1997. 

ţă pentru o serie de universitari şi alte persoane interesate 
de vechea cultură tahitiană. Totuşi pe măsură ce îi parcurgi 
scrierile, un lucru devine tot mai evident: viziunea spiritu¬ 
ală a vechilor polinezieni era ermetică pentru un spirit oc¬ 
cidental din secolul al XlX-lea. La puţin timp după sosi¬ 
rea sa în insulă, misionarul s-a străduit totuşi să înveţe limba 
tahitiană şi să culeagă vechile istorii ale tradiţiei orale, fi¬ 
ind încurajat în acest sens de mulţi şefi locali. 

Orsmond observase că limbajul localnicilor era plin de 
imagini, o caracteristică a funcţionării emisferei drepte a cre¬ 
ierului. Pentru primii navigatori, care nu cunoşteau limba 
decît superficial, ceea ce spuneau tahua 1 2 3 rămînea misterios 
şi cel mai adesea de neînţeles. Este un adevăr care se veri¬ 
fică în special în cazul aşa-numitelor/?eĂe tama’P, în care 
elementele naturale precum tunetul, fulgerul sau furtunile 
sînt metafore, arhetipuri, simbolizînd o bătălie şi distruge¬ 
rile ei. Un războinic care refuză să se predea este compa¬ 
rat cu un fau?. Insula Huahine, care respinsese cu înverşu¬ 
nare invaziile războinicilor din Bora Bora, fusese numită 
purau, după un arbore care creşte în locuri înalte şi rezis¬ 
tă tuturor furtunilor. înainte de a pleca la luptă, războini¬ 
cii erau incitaţi să se dovedească la fel de neîndurători ca 
puabiohio, tornada care distruge totul în calea ei. 4 

Transformarea unui copac într-un simplu trunchi des¬ 
puiat, sau tumu, are o semnificaţie profundă. Tăierea co¬ 
roanei unui copac, înlăturarea ramurilor moarte sau inuti¬ 
le, astfel îneît să nu mai rămînă decît trunchiul vertical, 
semnifica uciderea războinicilor, a consilierilor şi a familiei 
unui Arii Nui 5 O astfel de povestire tradiţională din Opoa 
spune că un turbion a smuls crengile unui arbore sacru, ceea 
ce însemna că războinicii inamici îi uciseseră sau alungase- 


1 Preoţii polinezieni. 

2 Cîntecele de luptă tradiţionale. 

3 Un arbore care rezistă în bătaia tuturor vînturilor. 

4 Orsmond, Tahitian Dictionary, Bulletin de la Societe des etudes 
oceaniennes, nr. 226, martie 1984. 

5 Un mare şef. 

ră pe partizanii unui şef sacru, lăsîndu-1 asemeni unui trunchi 
dezgolit. Acesta era limbajul simbolic folosit în vechime. Re¬ 
găsim aceleaşi structuri de expresie orală şi la amerindieni. 
Semnificaţia lor profundă nu putea fi înţeleasă de un occi¬ 
dental, decît dacă le interpreta în registru simbolic. 

La Opoa, în cursul uneia din ultimele reuniuni hau- 
ţahu-nui x desfăşurate înaintea sosirii corăbiilor europene, 
s-a produs un fenomen ciudat. De abia se încheiase ceremo¬ 
nia pa’i-atua 1 2 , că o puternică pală de vînt a smuls coroana 
unui arbore tamanu, nelăsînd decît trunchiul despuiat. Era 
uimitor, căci tamanu are un lemn de esenţă dură. Oamenii 
au fost cuprinşi de nelinişte. Membrii fiecărei familii s-au 
uitat unii la alţii, fără să spună un cuvînt. Atunci, un pre¬ 
ot din Opoa, pe nume Vaită 3 , a strigat: 

— La ce vă gîndiţi, prieteni ? 

— Ne întrebăm ce reprezintă distrugerea acestui copac. 
Niciodată nu s-a mai întîmplat acest lucru cu arborii noştri. 

Cuprins de inspiraţie, Vaită, hio hio 4 , spuse: 

— în faţa mea se dezvăluie sensul acestei întîmplări stra¬ 
nii. Glorioşii copii ai Trunchiului vor sosi şi vor vedea aceşti 
arbori. Ei sînt diferiţi de noi şi totuşi ne seamănă, fiind ie¬ 
şiţi şi ei din acelaşi Trunchi. Ne vor lua pămînturile. Va fi 
sfîrşitul tradiţiilor noastre, şi păsările sacre ale pămîntului 
şi mării vor jeli nenorocirea pe care o prevesteşte copacul 
acesta decapitat. 

Uimiţi de declaraţia neaşteptată, preoţii au întrebat unde 
erau acei străini. El le răspunse: 

— Vin pe o ambarcaţiune fără balansier. 

— Am văzut bărcile pe care oamenii au învăţat să le con¬ 
struiască graţie zeului Hiro, murmurară oamenii, dar ele au 
întotdeauna balansiere, fără de care s-ar răsturna. Cum e 
posibilă aşa o minune? 

Neîncrezători, demnitarii se împrăştiară. Tamatoa, cel 
care era Arii Nui, auzind povestea, ceru să fie chemat Vai- 


1 Invocarea prezenţei zeilor. 

2 înnoirea podoabelor zeului. 

3 Apă lovită. 

4 Profetul. 

tâ pentru a-i cere explicaţii. Mergînd la rege cu dragă inimă, 
Vaită găsi acolo toţi preoţii, precum şi o mulţime de oameni 
care se adunaseră să-l asculte. Tamatoa îl primi cu căldură 
dar nu dădu prea mare crezare spuselor lui. Pentru a ilus¬ 
tra cele zise, Vaită luă un umete 1 mare în care puse cîteva 
pietre şi îi ceru apoi regelui să trimită nişte oameni care să 
ducă vasul pe apă. Cînd umete a început să plutească liniş¬ 
tit, cei de faţă au aplaudat. Un alt preot din Ra’aitea îi spu¬ 
se lui Tamatoa că va veni ziua cînd nu vor mai exista mîn- 
căruri interzise femeilor, că acestea vor fi libere să mănînce 
carne de broască ţestoasă şi alte alimente rezervate zeilor 
sau bărbaţilor. Şi această predicţie a fost primită cu neîn¬ 
credere, dar s-a văzut confirmată în momentul în care şi-a 
făcut apariţia creştinismul. 

în fine, găsim în tradiţiile orale tahitiene transmise din 
generaţie în generaţie referiri la cel care le va descoperi pri¬ 
mul insula. O astfel de poveste spune: 

„Pau’e 2 , un bătrîn hio bio foarte cunoscut în Tahiti, a 
spus într-o bună zi: 

« Copiii glorioasei prinţese vor veni într-o pirogă fără 
balansier, cu trupurile acoperite din cap pînă-n picioare. » 

Pentru a-şi dovedi spusele, Pau’e luă un umete pe care-1 
făcu să plutească în apă mică după ce-1 echilibrase punînd 
în el cîteva pietre, apoi se întoarse spre cei de faţă şi rosti: 

« Cine să răstoarne vasul ăsta fără balansier ? Prin dimen¬ 
siunea lui, el stă în echilibru, şi tot aşa va fi şi cu piroga ce 
va veni.» 

După trei zile, Pau’e a murit şi la scurt timp după moar¬ 
tea lui a apărut corabia Dolphin, avîndu-1 la bord pe căpi¬ 
tanul Wallis. Oamenii strigară: 

«Iată piroga fără balansier de care vorbea Pau’e şi iată-i 
pe copiii glorioasei prinţese! » 

Vasul era ancorat în golful Matavai, în faţa promonto- 
riului Taharaa, căruia Wallis şi Cook i-au spus Colina Co¬ 
pacului. Pupa lui a fost comparată cu stînca ce forma ex- 


1 Vas de lemn. 

2 Cel mult plecat. 

tremitatea promontoriului. Aceasta este imaginea prin care 
tahitienii vor evoca timp de generaţii nava lui Wallis. 

Pau’e mai spusese: 

« Un nou rege va veni să ne conducă şi el va impune ţă¬ 
rii obiceiuri noi. Tapa şi maiul cu care se bat fibrele nu se vor 
mai folosi în Tahiti, iar oamenii vor purta alte veşminte, 
străine ».“ 

Tahitienii povestesc tot mereu astfel de profeţii. Este im¬ 
posibil să nu fii frapat de aceste descrieri a ceea ce urma să 
se întîmple. 

Aceste preziceri se referă cu claritate la apariţia dinastiei 
Pomare, la adoptarea unor obiceiuri noi o dată cu pătrun¬ 
derea creştinismului şi la renunţarea treptată la tapa , pe mă¬ 
sură ce vasele aduceau textile europene. Comparînd nava 
lui Wallis cu o insulă plutitoare, tahitienii demonstrau lip¬ 
sa oricărui mijloc de înţelegere, exprimare şi clasare a aces¬ 
tui fenomen. Limbajul imagistic al profeţiilor se înscrie în 
viziunea mitologică a lui Tane, zeul artizan, cu ai săi „copii 
glorioşi de la Te Tumu“, care anticipă venirea „artizanilor 
divini" — misionarii ale căror învăţături vor prezenta anu¬ 
mite asemănări cu religia locală. Tane este cel care a mo¬ 
delat toate formele sensibile de viaţă, o concepţie care amin¬ 
teşte de Geb, zeul olar din Egiptul antic. 

Primii navigatori ajunşi în Tahiti. 

Uitarea vechilor tradiţii 

La 19 iunie 1767, Wallis, comandantul navei Dolpbin pe 
care Cook, viitorul descoperitor al insulelor Hawaii, era lo¬ 
cotenent, se apropia de Tahiti. Corabia a fost în scurt timp 
înconjurată de tahitieni în pirogi. Vestea sosirii unei „pirogi 
fără balansier" s-a răspîndit ca un fulger. După ce au ţinut 
sfat 1 , nişte bărbaţi se apropiară de cei nou-veniţi. Unul din¬ 
tre ei ţinea o mlădiţă de bananier, reprezentînd efigia lor. 
El vorbi timp de un sfert de oră, după care aruncă mlădi- 


1 Teuira Henry, op. cit. 

ţa în apă, pentru a-şi demonstra intenţiile amicale şi pentru 
a-i face pe străini să înţeleagă că marea era sacră pentru toţi. 
Polinezienii înţelegeau de fapt marea ca pe un loc ceremo¬ 
nial, un marae , un templu mişcător. De cealaltă parte, al¬ 
bii au arătat şi ei prin semne că prietenia era reciprocă şi 
l-au invitat pe ambasador la bord. în tot acest timp, nume¬ 
roşi indigeni ascunşi în pădure urmăreau ce se întîmplă. 

în zilele următoare, şefii au ţinut din nou sfat, au adu¬ 
nat populaţia şi au format o procesiune cu torţe, tobe şi pu}, 
ca să meargă şi să smulgă pavilionul pe care englezii îl în- 
fipseseră pe plajă. Indigenii arborau adeseori pavilioane pe 
ambarcaţiunile lor ca şi pe uscat, pentru a-şi afirma presti¬ 
giul, aşa că înţeleseseră foarte bine sensul ceremoniei des¬ 
făşurate de englezi — fapt care explică ostilitatea pe care le-au 
arătat-o acestora în zilele următoare. Totuşi, fără să vrea, 
ei au acordat pavilionului englezesc o mare onoare, ataşîn- 
du-1 la salba regală de pene roşii şi galbene, care era apana¬ 
jul marelui şef Amo 1 2 din Papara. Hatapape, teatrul eveni¬ 
mentelor, se afla sub influenţa lui Amo, a cărui soţie, Purea, 
era şefă a Paparei. Timp de mulţi ani, această relicvă străi¬ 
nă a rămas ataşată anticei embleme regale care venea direct 
de la zei. 

în ziua următoare, deoarece vîntul împinsese corabia 
aproape de ţărm, indigenii au considerat că nou-sosiţii în¬ 
trec măsura şi au cerut zeilor să-i alunge. Trei sute de pirogi 
de luptă cu aproape două mii de oameni au înconjurat nava. 
Un preot aşezat într-una din pirogi, sub un baldachin, urcă 
la bordul vasului englezesc. El ţinea în mînă o amuletă com¬ 
pusă dintr-o pană galbenă şi una roşie, numită ura-tatae, pri¬ 
mită de la zei, considerată un puternic mijloc de a obţine 
ajutorul acestora împotriva invadatorilor. Englezii au ac¬ 
ceptat politicos amuleta, văzînd în ea o nouă manifestare 
de prietenie. Preotul părăsi imediat vasul şi ajunse la ţărm, 
unde, în semn de succes, aruncă pe pămînt o ramură de co- 
cotier. în clipa următoare, aerul răsună de strigăte de bu- 


1 O cochilie marină folosită ca o trompetă. 

2 Clipire din ochi. 

curie, şi numeroase alte pirogi plecară să se alăture celor din 
jurul corăbiei. Spre marea lor surpriză, englezii s-au trezit 
sub o ploaie de pietre — unele dintre ele cîntărind peste un 
kilogram — pornite din praştiile băştinaşilor. Mai mulţi 
membri ai echipajului au fost răniţi, în ciuda protecţiei asi¬ 
gurate de corturi şi de greement. 

In replică, englezii au tras cu tunurile iar indigenii s-au 
împrăştiat, îngroziţi de aceste fiinţe care stăpîneau tunetele 
şi fulgerele. Curînd, ţărmul era plin de cadavrele războini¬ 
cilor. în ciuda primului lor eşec, indigenii trimiseră împo¬ 
triva navei engleze alte pirogi, încărcate cu saci plini de pie¬ 
tre pentru un nou atac. Pe înălţimile din jur, femeile şi copiii 
asistau la luptă, tot aşa cum, în secolul al XlX-lea, femeile 
şi copiii indienilor din America de Nord asistau, căţăraţi pe 
stînci, la lupta bărbaţilor împotriva armatei americane. 

Ploaia de pietre reîncepu. O pirogă ce se apropiase prea 
mult de Dolphin a fost ruptă în două de o ghiulea. O a doua 
salvă a fost suficientă pentru a-i împrăştia pe asediatori. Caid 
s-a restabilit calmul, drept pedeapsă, englezii au trimis la ţărm 
un detaşament care a distrus numeroase pirogi, dintre care 
unele aveau douăzeci de metri lungime şi un metru lăţime. 
Astfel s-au încheiat ostilităţile. 

în timpul acesta, şeful Amo, sătul de ostilitatea acestor 
străini, s-a retras la Papara. Cît despre Purea, soţia lui, ea 
a rămas pe loc şi i-a primit cu amabilitate pe Wallis şi oame¬ 
nii lui. Ea s-a ocupat de răniţi, punînd ca aceştia să fie trans¬ 
portaţi în casa ei de oaspeţi 1 , al cărei acoperiş era din far a, 
pe jos fiind iarbă moale, rogojini şi mai multe straturi de 
tapa. Albii au fost instalaţi aici confortabil. Ei au primit în¬ 
grijiri şi li s-a făcut masaj cu ulei de nucă de cocos. După 
cîteva zile, ei s-au restabilit, fiind apţi să se întoarcă la bord. 
Stînd de vorbă cu Wallis, Purea i-a pus acestuia districtul 
la dispoziţie. Faptul că ţinea în mînă o frunză de bananier 
l-a făcut pe comandantul englez să creadă că Purea era re¬ 
gina insulei, care îşi declara supunerea. Atitudinea popu- 

1 Teuira Henry, op. cit. 

laţiei demonstrează clar faptul că Purea nu ar fi putut să facă 
un astfel de gest din proprie iniţiativă. Ea era de fapt sfă¬ 
tuită de oameni influenţi, printre care şi Tupaia din Ra’- 
aitea, marele ei preot, un om de o inteligenţă remarcabilă. 

Dinastia Teva 

în mai 1998, împreună cu Liliane, am organizat o pri¬ 
mă călătorie culturală consacrată vechilor tradiţii polinezie¬ 
ne. însoţiţi de un grup de vreo douăzeci de persoane, am 
fost în Tahiti, Huahine, Ra’aitea şi în insulele învecinate. 
A fost o mare plăcere pentru noi să-l reîntîlnim, cu aceas¬ 
tă ocazie, pe Ueva Salmon, descendent direct din marea fa¬ 
milie Teva, care a domnit în Tahiti vreme de o mie de ani. 
Nu era prima noastră întîlnire. Cu ocazia unei călătorii an¬ 
terioare, prietenul nostru ne impresionase printr-o foarte 
bună cunoaştere a genealogiei lui. El ne-a înşiruit numele 
strămoşilor lui, mergînd în urmă pînă la a şaisprezecea ge¬ 
neraţie. Ueva este din spiţa lui Amo, ultimul şef de luptă ma- 
ohi, chiar acela care a atacat corabia lui Wallis. 

La această latitudine, în luna mai este toamna australă, 
umiditatea lunilor de vară a dispărut. Stînd în grădina ca¬ 
sei sale din Papeete, Ueva ne împărtăşeşte mîndria de a apar¬ 
ţine unei familii care a deţinut puterea în insulă încă din se¬ 
colul al XlX-lea. Lîngă el, fiica îui mai mare ascultă în linişte. 
Moetia are un prenume ilustru, o dată ce a aparţinut une¬ 
ia din fiicele lui Arii Taimai. 

Arii Taimai făcea parte din cea mai nobilă familie din cla¬ 
nul cel mai vechi şi mai prestigios, Teva, care ocupa partea 
de sud a insulei şi întreaga peninsulă. Fratele străbunicului 
său a fost celebrul Amo, iar bunicul lui era însuşi faimosul 
şef al Paparei, Taura Atua, mai cunoscut sub numele de Taţi, 
cel care a jucat un rol major în perioada agitată de după so¬ 
sirea europenilor, chiar la începutul secolului al XlX-lea. 

Taţi este şi numele ultimului fiu al lui Ueva. în ciuda vîr- 
stei fragede, el are deja forţa şi corpolenţa străbunicului său. 
Cu toate că sîntem despărţiţi de tradiţii şi de o emisferă, o 

stranie legătură ne uneşte. Gazdele noastre cunosc scopul 
căutărilor noastre: să pătrundem în profunzimea vechilor 
tradiţii polineziene, pentru a le înţelege modul de gîndire. 
Ne dăm repede seama, Liliane şi cu mine, cît de folositoa¬ 
re ne sînt experienţele trăite în căutările noastre interioa¬ 
re, pentru a înţelege structura gîndirii spirituale a tahitie- 
nilor înainte de sosirea albilor. Cînd vorbeşte Ueva, prin 
vocea sa se exprimă întreaga lui spiţă. Moetia, deşi tăcută, 
emană aceeaşi forţă, ţinuta şi demnitatea ei reflectînd ener¬ 
gia neîntreruptă a unui întreg şir de generaţii succesive de 
prinţese care au precedat-o. 

— Genealogiile noastre, spune Ueva, acordă o mare im¬ 
portanţă ochilor, deoarece ei stau la baza istoriei, fiind me¬ 
moria străbunilor. După cum ştiţi, sîntem un popor de tra¬ 
diţie orală ce nu cunoştea scrisul. De aceea, vorbim de cei 
care posedau memoria timpurilor străvechi. Genealogiile 
nu servesc doar la clasarea oamenilor, ci şi a evenimente¬ 
lor unui trecut uneori foarte îndepărtat. 

Nici o memorie umană nu este capabilă să reţină nume¬ 
le tuturor membrilor unui arbore genealogic. Raymond 
Graf, pe care l-am întîlnit în 1997 împreună cu Ueva Salmon, 
este un tahua deţinător al vechii tradiţii, ce ştie să-si prezin¬ 
te genealogia din urmă cu douăzeci de generaţii. în timpul 
acelei întîlniri, i-am ascultat pe cei doi înşiruind, într-o pre¬ 
zentare neîntreruptă, numele strămoşilor lor. Astfel se re¬ 
cunosc tahitienii ce provin din mari familii. Cei doi au scos 
un strigăt atunci cînd au realizat că se trăgeau amîndoi din 
Taţi cel Mare, nepotul celebrului Amo — a fost un moment 
extrem de emoţionant. 

în trecut, trei sau patru oratori dintre cei mai dotaţi din 
familie se dedicau acestui exerciţiu de memorie. Aproape 
în fiecare seară, în răgazul dintre cină şi culcare, ei recitau 
pe rînd, asemeni unui poem, numele strămoşilor lor ca şi 
locul de naştere al acestora — marae — şi, uneori, evenimen¬ 
tele marcante din timpul lor. în insulele Societăţii 1 , primul 

1 Mai-Arii, Genealogies commentees des Arii des îles de la Societe, 
Societe des etudes oceaniques, 1991. 

recitator începea cu strămoşul comun, 7 ’aaroa-nui-tahi- 
-tumu, şi urca pînă spre a zecea generaţie, al doilea prelua 
ştafeta, şi aşa mai departe. Au putut fi astfel păstrate în to¬ 
talitate genealogiile ramurii Arii Nui, precum şi cîteva frîn- 
turi dintr-o istorie veche care, din păcate, s-a pierdut în cea 
mai mare parte în timp. 

Fiecare familie princiară îşi ţinea secretă genealogia pen¬ 
tru a se proteja de impostori; nu numai că genealogiile nu 
erau divulgate, dar ele erau şi protejate prin anumite pro¬ 
cedee criptografice, de pildă prin jocuri de cuvinte. Graţie 
unor vechi tradiţii, conform cărora Arii puteau să poarte 
mai multe nume, acelaşi personaj putea să apară în mod in¬ 
tenţionat sub un alt nume în genealogiile colaterale. Legă¬ 
turile de rudenie au fost reclamate şi uneori serios contes¬ 
tate, ca şi cînd ar fi fost vorba de nişte titluri legale, fiind 
adesea motivul unor lupte mortale, spunea Arii Taimai 1 . 

— Acest lanţ genealogic are pentru noi o importanţă fun¬ 
damentală, preciză Ueva Salmon, iar noi le închinăm stră¬ 
moşilor noştri un marae special, numit marae tupuna, al 
cărui zeu rămîne un secret de familie. Situl este amenajat 
pe un teren aparţinînd familiei, numele tuturor moştenito¬ 
rilor fiind ataşate de marae. Pentru noi, este singurul mod 
în care ne putem dovedi dreptul de proprietate. Chiar şi în 
zilele noastre, semnificaţia acestui marae ancestral este foar¬ 
te vie. Genealogiile complete s-au transmis pe cale orală şi, 
de pe la începutul secolului al XlX-lea, şi în scris, fiind as¬ 
cunse cu grijă de cei care ar fi putut să ne conteste dreptu¬ 
rile; impostorii sînt în dificultate, deoarece nu-şi pot baza 
pretenţiile pe titluri reale. 

Unii, ale căror familii au devenit importante deşi stră¬ 
moşii lor nu ocupau decît un rol secundar în ierarhie, au 
profitat de această ascensiune pentru a aduce modificări ge¬ 
nealogiilor lor. Astfel de oameni fără scrupule nu se jenea¬ 
ză să elimine nişte strămoşi renumiţi, spre a conferi fami¬ 
liei sale o descendenţă regală. Aceste fraude genealogice nu 


1 Henry Adams, Memoires d’Arii Taimai, Publications de la Socie- 
te des oceanistes, nr. 12, Paris, 1964. 

au fost posibile decît după răsturnările de ordin social pro¬ 
vocate de sosirea europenilor. în fine, dacă privim lucru¬ 
rile din punct de vedere practic, şi nu istoric, genealogiile 
sînt comparabile cu nişte titluri de proprietate. Atunci cînd, 
în secolul trecut, au fost aplicate în Tahiti legile franceze, 
proprietarii de terenuri nu puteau recurge decît la aceste ge¬ 
nealogii pentru a-şi dovedi dreptul de proprietate. Astfel, 
către 1888, s-au alcătuit comisii din cinci sau şase judecători 
în faţa cărora cel care revendica un teren trebuia să prezin¬ 
te genealogia şi numele acelui marae al strămoşului său, pre¬ 
cum şi mărturia unor bătrîni. 

Amo, născut în jurul anului 1720, fusese uns Arii Nui 
în Tahiti — mare rege, potrivit terminologiei europene — 
îmbrăcînd centura regală de pene roşii pe care o deţinea în 
mod legitim de la înaintaşii lui, cei care fuseseră din tată-n 
fiu suveranii ţării şi care purtaseră aceeaşi emblemă regală, 
simbol al descendenţei lor directe din zei. Cînd Wallis a so¬ 
sit în Matavai, în 1767, Tevahitua i Patea, zis Amo, era în cul¬ 
mea măreţiei lui. El locuia de regulă la Papara, capitala sta¬ 
telor lui, foarte departe de Haapape, unde tocmai acostase 
Wallis. El s-a pus în mişcare cu armata şi cu o flotă formată 
din cîteva sute de pirogi de luptă, hotărît să-şi apere ţara de 
acest tip nou de invadator. Ajuns la Haapape, el a ordonat 
organizarea unui atac împotriva navei străine. 

Wallis observa toate aceste pregătiri. Ghicind intenţiile 
ostile ale indigenilor, englezul a ordonat oamenilor lui să 
tragă cîteva lovituri de tun care au semănat panică în rîn- 
dul insularilor. Această înfrîngere a lui Amo marchează în¬ 
ceputul decăderii celei mai vechi dinastii din ţară, dinastia Teva, 
care a adus după sine seria de războaie, de masacre, ruine, 
şi dezordine socială din cauza cărora tahitienii nu şi-au re¬ 
venit niciodată întru totul. Un alt Arii din insulă, Pomare I, 
a devenit cu ajutorul pastorilor misionari trimişi de către 
London Missionary Society un rival redutabil pentru Amo. 

în 1807, armata lui Pomare al II-lea a atacat Punaauia, Paea 
şi apoi Papara, fără o declaraţie de război, în total dispreţ faţă 
de tradiţie. Ei au incendiat totul în calea lor, masacrîndu-i 

pe cei pe care i-au întîlnit. Copiii familiei regale din Papa¬ 
ra au fost exterminaţi fără milă în acest război dus pentru 
instaurarea hegemoniei Pomarezilor. Sfîrşitul tragic al ti¬ 
nerilor prinţi a însemnat stingerea ramurii regelui Amo Te- 
vahitua i Patea, ceea ce le-a permis celor din ramura secun¬ 
dară să domnească în Papara. Taţi, regentul, şi Opuhara, 
fratele lui mai mic, au scăpat cu viaţă datorită servitorilor 
lor devotaţi. Cu mare greutate, Taţi a reuşit să ajungă pe ţărm, 
acolo aşteptîndu-1 o pirogă gata de plecare spre Bora Bora, 
unde se afla soţia lui. Cît despre Opuhara, care era un lup¬ 
tător remarcabil, el a reuşit să se retragă în munţii din Ma- 
taiea cu cîţiva războinici şi servitori. 

în 1808, după carnajul şi toate fărădelegile făcute de mer¬ 
cenarii lui, cea mai mare parte din Arii ţării s-au ridicat îm¬ 
potriva lui Pomare al II-lea, avîndu-1 în frunte pe Alt o Opu¬ 
hara, şeful războinicilor din Papara. Atacat din toate părţile, 
Pomare a trebuit să se refugieze în Moorea, împreună cu res¬ 
tul armatei lui. Opuhara a supus întreaga ţară şi a domnit în 
Tahiti între 1808 şi 1815. La zece luni după plecarea în exil, 
Pomare al II-lea a încercat să revină în Tahiti şi să-l recu¬ 
cerească, dar a fost înfrînt din nou şi mulţi din comandanţii 
lui au fost ucişi. Cîţiva ani mai tîrziu, spre sfîrşitul lui 1815, 
Pomare al II-lea, convertit la creştinism dar încă nebote¬ 
zat, a debarcat în Tahiti cu o armată considerabilă, dotată cu 
arme de foc, alcătuită din marinari dezertori de pe vasele 
europene. 

Auzind de debarcarea lui Pomare al II-lea şi de înainta¬ 
rea lui spre Paea, Opuhara i-a pornit în întîmpinare cu ar¬ 
mata lui, fără să aştepte sosirea aliaţilor din peninsulă. în ciu¬ 
da vitejiei lui, ultimul Ara Nui din dinastia Teva a fost ucis 
de un foc de armă în această tragică bătălie, numită mai apoi 
„bătălia de la Fei’ipi". Bătălia s-a desfăşurat în preajma lo¬ 
cului în care se găsea marae Outu-aimahu-rau, numită mai 
apoi marae Naarii, în amintirea acestei lupte pe viaţă şi pe 
moarte dintre doi Arii, de o parte Opuhara, ultimul apără¬ 
tor al civilizaţiei ancestrale, de cealaltă, Pomare al II-lea, par¬ 
tizan al unei civilizaţii şi religii venite din afară. 


107 



După victoria de la Fei’i pi, Pomare al II-lea a devenit 
lider incontestabil în Tahiti. ,-Aoue, aoue, marae şi zeii care 
sălăşluiau în ele ne-au părăsit. Ei s-au retras în lumea lor, unde 
oamenii obişnuiţi nu au acces." Un ales precum tahua, şa¬ 
manul polinezian, nu se cuvine să se amestece printre oa¬ 
menii obişnuiţi. 

Timpul se scursese, tăcut ca un foşnet de aripi în noaptea 
aceea magică din Tahiti. Gînditori, ne uitam la prietenii noştri, 
de care ne simţeam foarte apropiaţi. Dispăruse oare chiar to¬ 
tul, mai puteam oare coborî înspre origini, către Cei care au 
protejat acest mozaic ceremonial al insulelor din Pacific ? 

Mitul Genezei 

La început, oamenii erau asemeni copiilor. Ei nu uitau 
niciodată să le adreseze zeilor rugăciuni de mulţumire pen¬ 
tru fructele, plantele, peştii de care aveau nevoie. Uniţi cu 
Cel care i-a zămislit, ei trăiau în pace unii cu ceilalţi, alcă¬ 
tuind o singură mare familie. Aceşti oameni dintîi aveau o 
particularitate, fontanela lor rămînea moale toată viaţa şi prin 
acest orificiu spiritual se ridica o fibră luminoasă care se unea 
cu cea a tuturor elementelor vii ale Creaţiei — oameni, ani¬ 
male, plante, chiar şi minerale. Din vremurile premergătoa¬ 
re catastrofei, maiaşii cosmici ştiau de existenţa acestei fi¬ 
bre pe care o numeau kuxan suum. Totalitatea acestor mici 
corzi vibratorii forma o coloană conectată la o entitate lu¬ 
minoasă numită Soarele Nopţii în care trăiau hologramele 
Marilor Strămoşi. 

O hrană, sub forma unei energii spirituale, urca de-a lun¬ 
gul acestei axe centrale pe care tradiţiile ulterioare o vor 
numi axa lumii. Timpul nu exista, era timpul universal de 
dinainte de ruptură. Lucrurile s-au schimbat cînd omul a 
lăsat răul să pătrundă în el. El a uitat să-şi spună rugăciu¬ 
nile de mulţumire şi a început să vîneze şi să pescuiască fără 
să aibă nevoie şi chiar să poarte război împotriva altor fa¬ 
milii umane. Fontanela s-a întărit şi, încetul cu încetul, co¬ 
nexiunea spirituală, legătura cu Soarele Nopţii a dispărut. 

Pămîntenii şi-au uitat originea şi, într-o prelungă tînguire, 
ei şi lumea lor au fost aruncaţi în noaptea uitării. Oul lu¬ 
mii a dispărut şi el iar energia Marilor Strămoşi s-a ofilit, 
a secat şi a dispărut în faldurile ascunse ale timpului. 

Această noapte obscură, numită de polinezieni P’o, re¬ 
prezenta placa turnantă a unui nou început. Cîntecul hawa- 
ian al Genezei, Kumulipo, vorbeşte de Noaptea întuneri¬ 
cului Adînc. Potrivit tradiţiei, P’o durează trei zile şi trei 
nopţi, dar această perioadă trebuie înţeleasă în timp univer¬ 
sal, căci în timpul uman de după începuturi, ea a durat o 
eternitate. Identic cu o carapace de broască ţestoasă, Soa¬ 
rele Nopţii s-a întărit, întemniţînd energia întemeietorilor 
într-o crustă de uitare. Apoi timpul s-a dilatat şi s-a contrac¬ 
tat, s-a oprit şi a repornit. 

în interiorul oului lumii, a cărui coajă devenise dură pre¬ 
cum carapacea Ţestoasei Mame, frecvenţa inteligentă se miş¬ 
ca silenţios între două straturi dimensionale. Dacă vocea 
unui om ar fi putut să o transpună în unde sonore, s-ar fi 
putut auzi: „Ta’aroa, Ta’aroa“. Vibraţia îşi redobîndca con¬ 
ştiinţa de sine, dar totul devenise rece, gol. Fluidul hrăni¬ 
tor care urca şi cobora de-a lungul axei nu mai exista. Pro¬ 
babil că foamea provocată de absenţa acestuia a declanşat 
în Ta’aroa nevoia de a crea din nou ceea ce dispăruse. Dar 
de data aceasta, urma să o facă nu sub o formă vizibilă, ci 
sub una voalată, învăluită în secret. Fiinţele umane trebu¬ 
iau, de acum înainte, să regăsească singure drumul spre Pa¬ 
radisul pierdut, spre tărîmul vînătorilor veşnice, acolo unde 
trăiesc bizonul alb, cangurul negru şi şarpele curcubeu. Ei 
trebuiau să regăsească prin ei înşişi calea care duce spre Pu- 
rutu, paradisul, loc al frumuseţii, al fericirii şi perfecţiunii, 
spre starea de fericire de odinioară. 

Oamenii rătăceau pe mările lumii, prin codri şi păduri, 
se adăposteau prin peşteri, grote şi tot soiul de alte refugii 
naturale. Ei deveniseră un soi de Ahasverus, evreul rătăci¬ 
tor dintr-o tradiţie religioasă majoră care urma să apară. Unii 
membri ai comunităţii îşi vor zugrăvi visele pe pereţii peş¬ 
terilor sau pe nisipurile deşertului. Şefii şi oratorii lor se vor 

ruga pentru a pune capăt milioanelor de nopţi ruşinoase, 
pentru a alunga întunericul care nu voia să se sfîrşească, cel 
care reprezintă ruptura de conştiinţa începuturilor. 

Cei care resimţeau această ruptură mai puternic decît al¬ 
ţii au început să emită din nou un fir palid de lumină, mult 
mai firav în comparaţie cu minunatul arc de curcubeu ce 
exista la început. Este chemarea, mai întîi destul de palidă, 
a primilor aleşi, şamanii de mai tîrziu, cea care i-a permis 
lui Ta’aroa să creeze din nou imensul teatru cosmic care va 
duce la capătul acestui exod originar. Copiii rătăciţi spun 
că Cel-care-este-numai-unul stătu în cochilia lui, cufundat 
în întuneric, vreme de milioane de ani. Osiris, zeul egip¬ 
tean, nu este el supranumit Cel a cărui vîrstă numără mi¬ 
lioane de ani ? 

Cel care trăia prin El şi în El însuşi alunecă spre supra¬ 
faţa Rumiei, oul cel cu coaja tare al lumii. Ridicîndu-se în 
picioare pe bătrîna crustă a Rumiei, el i-a intensificat vibra¬ 
ţiile, iar aceasta a devenit casa lui, templul cerurilor si al zei¬ 
lor, un firmament închis şi obscur. Apoi gîndul său cel viu 
şi zămislitor a creat zeii, arhetipurile perfecte ale tuturor 
formelor de viaţă care urmau să se nască. Dacă oamenii ar 
fi posedat în continuare acea viziune vibratorie, ei ar fi pu¬ 
tut să vadă că Ta’aroa era înfăşurat în filamente de lumină 
multicoloră, ei crezînd însă că el şi toate celelalte arhetipuri 
erau acoperiţi de pene galbene şi roşii. Atunci cînd Cel Unic 
s-a scuturat, penele lui s-au transformat în arbori, în pîlcuri 
de bananieri, în tufişuri, în tot ceea ce e verde — mantia de 
Fenua , Pămîntul care naşte Viaţă. 

Lumea noastră fizică nu este deci altceva decît lumină 
densificată şi rece reprezentînd energia Creatorului, a Ma¬ 
relui întemeietor. Cei din lumea de jos care nu pierduseră 
cu totul contactul cu lumea de deasupra lor, cei a căror vi¬ 
ziune nu se stinsese de tot au comparat această spirală crea¬ 
toare cu o fiinţă uriaşă, Fiinţa cosmică. 

Atunci cînd vibraţiile au devenit suficient de dense, Pă¬ 
mîntul s-a întărit şi patru unde s-au propagat în cele patru 
zări. în închipuirea oamenilor, acestea au fost identificate 

metaforic cu cele patru tentacule ale marii caracatiţe Tumu- 
rara’i-Fenua}, avînd menirea să menţină cerul unit cu pă- 
mîntul. Ta’aroa, Fiinţa cosmică, îşi folosi coloana vertebra¬ 
lă, energia sa centrală, pentru a crea lanţurile muntoase, apoi 
viscerele, energia externă, pentru a crea zonele submonta- 
ne, iar intestinele pentru a crea norii. De aceea, atunci cînd 
priveşti cerul Polineziei, într-o noapte cu lună plină, poţi 
distinge cu claritate chipuri, mîini, semne particulare sau 
grupuri de fiinţe care alunecă lent pe pînza alburie lumina¬ 
tă de Hina, zeiţa Lună, cu seninul ei. Ta’aroa şi-a mai folo¬ 
sit intestinele pentru a crea langustele, caprele şi anghilele care 
trăiesc în apele dulci şi în apele sărate. 

în acest timp, durata lui P’o se micşora. Au apărut di¬ 
mensiunile — lungimea, lăţimea, adîncimea. Creatorul a su¬ 
flat puternic şi din trupul lui energetic au ţîşnit miliarde de 
particule fine de un galben-auriu care, la rîndul lor, au că¬ 
pătat densitate, transformîndu-se în nisip — nisipul de pe 
plajă, din albia rîurilor, din pădurile sălbatice, pe care poţi 
să îngenunchezi sau să te odihneşti. într-un soi de tumult 
de vibraţii, o incantaţie, Ta’aroa a creat scoarţa pămîntului. 
La chemarea Creatorului, Havai’i, spaţiul astfel invocat, a 
devenit pămînt. Apoi o nouă vibraţie sonoră, glasul Lui, 
spuse: 

— O, Tu, devino unul din artizanii mei! 

Iar Tu deveni marele Lui artizan şi totul începu să creas¬ 
că. în mare, în rîuri şi pe pămînt a început să se dezvolte 
viaţa. Fiinţele umane s-au înmulţit din nou peste tot în lume. 
Faţa de energie luminoasă a lui Ta’aroa s-a umplut de bu¬ 
curie văzînd ceea ce i se dezvăluie pe pămînt. Fenua, Pâ- 
mîntul, era plină de creaturi vii — de la fiinţele umane pînă 
la cea din urmă stîncă. Prin întreg ţinutul curgea apă dul¬ 
ce iar marea îşi etala întinderea albastră, fiind pline amîn- 
două de vietăţi. Acesta era Havai’i — a nu se confunda cu 
Hawaii, frumoasele insule însorite — Havai’i, tărîmul unde 
s-au născut zeii, regii şi oamenii — Ra’aitea cea Sacră. 


' Temelia cerului terestru. 

Fiecare element al acestei Imagini Vii cuprindea în sine 
substanţa întregului. Astfel, orice părticică devenea un zeu 
iar toate cele care existau reprezentau o multitudine de zei. 
Dar poate că acela a cărui vibraţie avea o frecvenţă uşor su¬ 
perioară a devenit Copilul Zeu, Tane, cel devenit conştient. 
El se ridică şi zise: 

— Acesta sînt eu, marele Tane, zeu al tuturor acestor mi¬ 
nunate lucruri, iar privirea mea poate măsura întinderea bol¬ 
ţii cereşti. Eu sînt prietenul armatelor, cel cu răsuflare pu¬ 
ternică, cel din depărtări, proclamatorul, Tane, venit din al 
zecelea cer, acolo unde curge Calea Lactee din care beau zeii. 

Iar cei care ciopleau pirogi, cei care construiau case, cei 
care edificau locurile sacre — marae — au spus: 

— Lucrează cu ochii deschişi şi cu o secure ageră. 

Vorbele acestea veneau de fapt de la marele Tane. 

In apele din lumea nouă trăia un rechin salvat de Tu Ar¬ 
tizanul, care i l-a dăruit Copilului Zeu împreună cu o mică 
rîndunică de mare ce i s-a aşezat aproape de gît şi cu nişte pă¬ 
sări roşii, mari şi elegante care trăiau în apa sfîntă a lui Tane. 

Atunci cînd navigatorii vedeau aceste păsări deasupra pi¬ 
rogilor lor, ei ştiau că sînt protejaţi de marele Tane. Nimeni 
nu şi-ar fi permis să le facă vreun rău acestor zburătoare 
sacre, de teamă să nu fie pedepsit de furtună. O altă vibra¬ 
ţie, de data aceasta de natură lunară, a apărut şi a devenit în- 
soţitoarea lui Tane, egală în toate cele cu acesta. Aruru era 
o zeiţă minunată care aduna frumoasele lucruri ale lui Tane 
în locuri în care energiile lor întrepătrunse sporeau. Apoi 
a apărut Ro’o, marele mesager al lui Tane, iar după aceea 
Artizanii celeşti, cu funcţii şi denumiri numeroase, şi astfel, 
ordinea armonioasă a fost restabilită. 

Pentru a mulţumi acestor generoase energii creatoare, 
oamenii, călăuziţi de viziunile preoţilor lor, au construit 
locuri de reculegere — aşa-numitele marae — în care se găseş¬ 
te prima Casă a lui Dumnezeu, trupul imaterial al lui Ta'aroa 
însuşi, care au devenit modele pentru toate celelalte case ale 
zeilor, asemănătoare naosului, cel mai sfînt dintre vechile 
temple egiptene. Stîlpul central era coloana sa vertebrală, 

celelalte puncte de sprijin reprezentau coastele, şarpanta aco¬ 
perişului era sternul iar ornamentele din jurul casei, oase¬ 
le bazinului. 

Maui era mare preot, tabua fondator al riturilor religioa¬ 
se. Acest termen, care înseamnă invocaţie, desemna toto¬ 
dată şi rugăciunile ce se desfăşurau în marae. Maui era şi 
hio hio, el fiind cel care a prevăzut sosirea acelei vaa ama 
ore, o pirogă fără balansier, şi mai apoi a unei vaa taura ore, 
o pirogă fără cordaj. Aceste predicţii au fost retransmise fi¬ 
del de către şamani şi oratorii tahua, din cele mai vechi tim¬ 
puri pînă la sosirea căpitanului Wallis într-o vaa ama ore. 
Alţi hio hio îi descriseseră pe străinii care se găseau la bor¬ 
dul acestei nave. Mai tîrziu, oamenii vor urmări uimiţi so¬ 
sirea unor vaa taura ore, adică a vapoarelor cu aburi. 

în Polinezia zilelor noastre, P’o, cea care i-a urmat pă¬ 
catului originar, şi Purutu, starea de conştiinţă din vremu¬ 
rile originare, nu mai sînt decît mituri. însă, sub influenţa 
creştinismului, P’o a devenit infernul iar Purutu, paradisul. 

Marae — siturile ceremoniale polineziene. 

Ra’aitea, august 1997 

în această după-amiază tîrzie mă aflu împreună cu Li- 
liane şi cu ghidul nostru pe marea marae din Taputapua- 
tea, aproape de satul Opoa, din Ra’aitea, insula sacră de unde 
a plecat întreaga cultură maohi care s-a răspîndit în Paci¬ 
ficul de Sud — vestitul triunghi polinezian delimitat la nord 
de insulele Hawaii, la vest de Rapa Nui, numită şi Insula 
Paştelui, şi la est de Noua Zeelandă. O imensă întindere de 
ape de peste douăzeci de mii de kilometri pătraţi, în mij¬ 
locul căreia se află insulele Societăţii cu locurile lor de vis: 
Tahiti, Moorea, Bora Bora, Huahine şi Ra’aitea. Sîntem fer¬ 
mecaţi de frumuseţea sălbatică a locului. în ciuda perioa¬ 
dei — sezonul turistic este în plină desfăşurare — ne găsim 
singuri în tărîmul acesta de reculegere care a găzduit atîtea 
generaţii de Arii, şefi, Aito, comandanţi de luptă şi de ta¬ 
hua, şamanii polinezieni. 

La hotelul Havaiki Nui, i-am explicat directorului, Ro- 
bert Cazevane, scopul sejurului nostru în insulă, iar el ne-a 
recomandat serviciile unui tînăr ghid pasionat de vechile tra¬ 
diţii. Iată-ne pe toţi trei admirînd laguna şi mica strîmtoa- 
re prin care altădată, din patru în patru ani, soseau pirogi¬ 
le pentru ceremonia închinată acestui marae. Spiritul meu 
evadează, plecînd în căutarea memoriei acestui eveniment 
excepţional, în pietrele sacre care trebuie să-i fi păstrat amin¬ 
tirea. Teva, ghidul nostru, ne explică: 

— Pirogile veneau de peste tot iar poporul maohi se adu¬ 
na aici. Erau prezenţi cei din insulele apropiate, Tahiti, Bora 
Bora, Moorea, dar şi cei din Rangiroa, Fakarava, Raro Ton- 
ga, Noua Zeelandă, Hawaii şi Rapa Nui. Unii parcurgeau 
o distanţă de patru mii opt sute de kilometri pe mare. Poli- 
nezienii sînt marinari excelenţi şi nimeni nu s-a pierdut vre¬ 
odată în această imensitate. Oceanul era sanctuarul lor, ţara 
lor, Feriua. 

— Dar cum făceau să nu se rătăcească ? am întrebat eu. 
Nu aveau nici un instrument de navigaţie. 

— Există multe teorii, răspunse Teva. Mari navigatori 
precum Eric de Bisschop şi Thor Heyerdahl au devenit ves¬ 
tiţi în întreaga lume navigînd pe oceanele noastre pe velie- 
re de tip chinezesc sau polinezian. Există însă un lucru de 
care nu vorbeşte nimeni: mana. Fiecare pirogă ce deschidea 
drumul avea la bord un preot, un tahua al pirogilor, pose¬ 
sor al aşa-numitei mana. Mana este o forţă vitală primită 
de la zei. Utilizată de această categorie de tahua, ea permite 
proiectarea spiritului la distanţă. Mai exact, acel tahua al pi¬ 
rogilor era capabil să-şi proiecteze spiritul spre locul de des¬ 
tinaţie şi să-l vizualizeze. In plus, pentru ei oceanul este o 
entitate vie cu care ştiu să dialogheze. 

— Ceremoniile de aici se desfăşurau doar din patru în 
patru ani ? 

— Nu, răspunse Teva, anotimpul abundenţei începe la 
sfîrşitul lui noiembrie, cînd Pleiadele — cei şapte ochi mici 
— se arată pe cer. Perioada pescuitului scrumbiilor era oca¬ 
zia unei astfel de ceremonii, desfăşurate chiar înainte de ple- 


114 


carea în larg. Alte ritualuri aveau loc în timpul marii odih¬ 
ne, cînd pămîntul îşi împărţea roadele. La noi, în iunie, Ple¬ 
iadele dispar la orizont şi frunzele încep să îngălbenească; 
odinioară, zeii plecau şi ei tot atunci, iar oamenii le sărbă¬ 
toreau plecarea, aşteptîndu-i nerăbdători să se întoarcă. Aceas¬ 
ta era sărbătorită în octombrie, la primele semne vestitoa¬ 
re ale primăverii. 

Nu se putea să nu-mi amintesc atunci de tradiţiile in¬ 
dienilor hopi din Arizona, care celebrează în august pleca¬ 
rea şi în decembrie revenirea aşa-numiţilor kachina, con¬ 
sideraţi în mod greşit zei hopi, cînd de fapt ei reprezintă 
toate formele sensibile de viaţă. 

O senzaţie stranie ne cuprindea puţin cîte puţin. Dis¬ 
păruseră oare zeii cu adevărat ? Acest loc, ca atîtea altele, 
era el „dezactivat" aşa cum afirmă unii erudiţi polinezieni 
şi unii Popaa 1 ? 

Pietrele, care au o memorie a lor, au început să cînte din 
nou pentru noi. Acest marae era pentru noi o catedrală, un 
loc sacru, asemănător cu toate celelalte locuri în care sufle¬ 
tul se poate înălţa. Polinezienii care plecau pe întinderile Pa¬ 
cificului nu s-au gîndit niciodată să-şi închidă zeii între zi¬ 
duri şi să înalţe construcţii asupra locurilor sacre. Un marae 
era un sanctuar în aer liber, un spaţiu, împrejmuit sau nu, 
destinat reuniunilor şi ceremoniilor religioase. Ei îşi invo¬ 
cau aici strămoşii şi zeii. Tot aici, ei încercau să atragă de 
partea lor forţele secrete ale naturii. Viaţa, bunurile perso¬ 
nale, puterea de luptă şi eficienţa în muncile domestice de¬ 
pindeau toate de forţe invizibile dar suverane, a căror bu¬ 
năvoinţă era important să o obţină. Marae era locul oficial 
de întîlnire dintre polinezieni şi realităţile celeilalte lumi. 

Marae este un simbol al organizării familiale. El marchea¬ 
ză importanţa socială a proprietarului său. Cel din Tapu- 
tapuatea avea o importanţă capitală. Vechii polinezieni for¬ 
mau o societate strict aristocratică. 

— Statutul social al unui bărbat, ne spusese Ueva Sal- 
mon, depindea de faptul că deţinea sau nu o piatră pe care 


1 Oameni albi. 

să se aşeze în incinta unui marae. Locul fiecăruia, atît în so¬ 
cietate cît şi într-un marae, se stabilea în funcţie de pozi¬ 
ţia lui genealogică. 

Căpitanul Cook a fost pus în încurcătură atunci cînd, 
la plecarea din Ra’aitea^în 1774, şeful Oro l-a întrebat cum 
se numeşte marae al său. Un om fără marae nu putea fi şef, 
ori Cook era considerat un şef foarte mare. El a ieşit din 
încurcătură, spunînd numele parohiei sale londoneze: Step- 
ney care, pronunţat în manieră tahitiană, a devenit Tapi- 
nu. în timpul celei de-a treia călătorii, în 1779, Cook a fost... 
mîncat de hawaiieni. Sacrificiul a fost unul în manieră ri¬ 
tuală, deoarece era vorba de un şef puternic care, în plus, 
era posesorul unui marae. A fost, fără îndoială, un omagiu 
deosebit! 

Acest însemnat marae de la Taputapuatea este cel mai 
vechi din arhipelagul Societăţii. Potrivit tradiţiei orale, el a 
fost construit sub egida marilor Arii Nui, în cea mai înde¬ 
părtată perioadă din istoria insulei. Renumele său era larg 
răspîndit, şi cea mai mare parte a popoarelor polineziene 
îl considerau un sediu al cunoaşterii, spiritualităţii şi înăl¬ 
ţării spre lumea zeilor, cei prezenţi tot timpul în trupul pie¬ 
trelor. Locul se întinde de la est spre vest pe un promon¬ 
toriu mărginit la nord de golful Toahiva 1 şi la sud de golful 
Hotopu’u 2 ; spre interior, sînt văi pline de verdeaţă şi mun¬ 
tele Temehani, a cărui importanţă este capitală pentru tra¬ 
diţiile polineziene. Locul sacru este înconjurat de o pădure 
deasă, în care aito 3 este dominant. în faţa noastră se deschi¬ 
de Te-avamoa, trecătoarea sacră, folosită altădată de mari¬ 
le pirogi duble decorate cu lungi baniere în culorile şefilor. 
Fiecare pirogă avea una sau două tobe cu sunet grav şi o 
cochilie mare prin care călătorii reuşeau să comunice pen¬ 
tru a nu pierde contactul, să-şi trimită semnale şi să se anun¬ 
ţe atunci cînd se apropiau triumfal de ţinta călătoriei. 

1 Stînca plutelor. 

2 Lancea cu crestături. 

5 Arborele de fier. 

Războinicii morţi sau răniţi pe cîmpul de luptă erau de¬ 
capitaţi, iar capetele lor aduse în acest loc. Curăţate şi aran¬ 
jate în cavităţi şi întărituri, acestea confereau locului sacru 
un aspect terifiant. înălbite de vreme, aceste cranii au ră¬ 
mas neatinse de indigeni sau de albi, pînă în ziua în care niş¬ 
te turişti, cărora nu le mai era teamă că profanează locul, au 
luat mai multe dintre ele. Atunci, indigenii s-au grăbit să le 
ascundă pe cele rămase sub pietrele sitului, iar noi păşim cu 
respect de-a lungul zidului de incintă. 

— Prea mulţi vizitatori calcă pe pietrele sacre care acope¬ 
ră oasele strămoşilor noştri, spuse Teva. încercăm să creăm 
o asociaţie pentru protejarea sitului, astfel încît picioarele 
profane să nu mai pătrundă în incintă. 

Este adevărat că nu ne-ar trece prin cap să călcăm în pi¬ 
cioare mormintele părinţilor noştri din cimitirele noastre. 

Ne oprim în faţa unei platforme pavate, înconjurată de 
un zid scund, numită ahu. Nu este vorba chiar de un altar. 
Aici nu se aduc ofrande, locul fiindu-le rezervat zeilor şi 
strămoşilor în timpul manifestărilor lor terestre episodice. 
Nimeni nu avea voie să urce pe ahu, cu excepţia celor care 
slujeau în mod oficial în marae şi care aduceau aici chipu¬ 
rile zeilor; intrînd în legătură cu zeii, tabua vorbea în nu¬ 
mele lor. Ghidul ne mai spune că în patru colţuri ale acelei 
ahu sînt îngropaţi, în poziţie verticală, patru războinici cu 
tot cu armele, centurile de luptă şi penele lor. Ei au accep¬ 
tat să fie îngropaţi de vii ca să devină paznici eterni ai locu¬ 
lui. Tija cu care aceştia au fost măsuraţi este păstrată în inte¬ 
riorul incintei ceremoniale; fiecare din ei avea peste doi metri. 

Vizităm ruinele compartimentului oval al zeului Oro. La 
baza stîlpului central stă o victimă umană care îi asigură for¬ 
ţa. în acest spaţiu, un fel de sacristie, sînt păstrate veşmin¬ 
tele preoţilor, însemnele regale, printre care şi faimoasa maro, 
centura din pene galbene şi roşii, zeii mai puţin importanţi, 
tobele, toate accesoriile ceremoniale, precum şi imaginea ze¬ 
ului acestui marae. într-un hangar se află piroga zeului şi 
o alta pentru tahua, ei trebuind să se deplaseze în lumea de 
dincolo, călătoriile lor fiind uneori paşnice, alteori în sco¬ 
puri războinice. 

— Dar care este situaţia cu vechile tradiţii ? l-am întrebat 
eu pe^Teva. 

— încercăm să culegem de la bătrînii din insulă poves¬ 
tirile şi învăţăturile vechi, dar este greu să-i facem să vor¬ 
bească. Ei vor ca tradiţia să moară o dată cu ei. Organizăm 
reuniuni aici în Taputapuatea. Ne aşezăm sub un copac şi, 
ca să-i determinăm să vină, le oferim mîncare şi băutură. 
Dar sînt foarte reticenţi. 

în lucrarea sa, Bob Putigny 1 evocă întîlnirea dintre un et¬ 
nolog şi un tahitian care se exprima în manieră tradiţională: 

— Europeanule, pentru tine trecutul nostru este o mese¬ 
rie; tu trăieşti din el în vreme ce noi murim o dată cu el. De¬ 
spre trecutul nostru nu mai ştim nimic, iar puţinul pe care 
îl mai cunoaştem nu ţi-1 vom spune. Tu cercetezi nişte pie¬ 
tre, dar noi sîntem ceva ce tu nu poţi înţelege. Nu vrem să 
ne fie studiat trecutul pentru ca ai noştri copii, care nu ne 
mai vorbesc limba, să înveţe despre el de la un european. 
Prefer ca ei să înveţe din explicaţiile bătrînilor care nu mai 
există. Ei vor şti ceea ce au ştiut bătrînii şi vor păstra nos¬ 
talgia fiinţei lor. 

Nu puteam să nu mă gîndesc că polinezienii se găseau 
în situaţia amerindienilor din anii ’30-’40, cînd tînăra ge¬ 
neraţie nu era interesată de propria cultură. Situaţia a în¬ 
ceput să se schimbe prin anii ’60, cînd amerindianul a dorit 
să-şi regăsească moştenirea culturală şi identitatea cultura¬ 
lă. Este ceea ce se întîmplă actualmente în Polinezia, unde 
oameni sincer interesaţi culeg şi transcriu vechile tradiţii ale 
popoarelor din Pacificul de Sud, folosindu-se nu de emis¬ 
fera cerebrală stîngă, cea raţională, ci de cea dreaptă, nece¬ 
sară pentru a înţelege şi a trăi experienţa uneia dintre tra¬ 
diţiile fundamentale ale omenirii. 

Tahua — şamanii polinezieni 

în anul următor, mai exact în mai 1998, am organizat o 
călătorie de studii consacrată vechilor tradiţii polineziene. 

1 Bob Putigny, Le Mana, Editions Avânt & Apres. 

Am condus un grup de douăzeci de persoane să se întîlneas- 
că cu Johnny Brotherson lîngă un marae numit Manunu, 
pe insula Huahine, şi lîngă plaja unde, potrivit legendei, a 
sosit prinţesa Maeva. Prieteni veniţi din Franţa, Belgia, El¬ 
veţia şi Canada ascultă învăţătura lui Johnny, care se trage 
dintr-o veche familie tahitiană. în ciuda numelui său, care 
vine de la un strămoş suedez, Johnny s-a născut la Ra’aitea 
şi trăieşte în Moorea. Prietenul nostru şi-a consacrat peste 
patruzeci de ani din viaţă studierii tradiţiilor poporului său. 

— Pentru polinezieni, adevărat este doar cuvîntul, pa¬ 
rau mau este realitatea însăşi, şi nu o poveste, chiar dacă acest 
concept este dificil de înţeles pentru un occidental, începu 
mentorul nostru. Vă voi prezenta cele patru stadii care tre¬ 
buie străbătute pentru a deveni preot sau tahua — eu unul 
m-am oprit la cel de-al doilea. Primul vis se desfăşoară ast¬ 
fel : către miezul nopţii, o fiinţă îmbrăcată în alb şi ducînd 
o carte vine spre tine şi te întreabă: „Vrei să devii tahua ?“ 
Apoi ea dispare. Este secretarul general al preoţimii tahitie- 
ne şi trebuie să i se răspundă cu da sau cu nu, deoarece spi¬ 
ritele citesc în noi. Este important să nu te trezeşti nicioda¬ 
tă în timpul celor patru vise. Dacă răspunsul este afirmativ, 
vine şi următorul vis. Aceeaşi apariţie se arată chiar lîngă 
tine şi-ţi spune: „De vreme ce vrei să devii tahua , adică să 
lucrezi cu spiritele, trebuie să treci prin valea încercărilor." 
Este cel mai teribil coşmar, prin care mişună tot soiul de crea¬ 
turi, în care cele cinci simţuri îţi sînt puse la încercare, în care 
vezi tot soiul de lucruri insuportabile care te fac să urli de pînă 
şi morţii se trezesc din somn şi, uneori, şi tu însuţi. Eu m-am 
trezit atunci cînd peştele meu preferat, roşioara, mi-a fost în¬ 
locuit în farfurie cu nişte şobolani albi însîngeraţi cu grăsime 
gălbuie şi peri cenuşii... M-am trezit, deşi n-ar fi trebuit. 

Dacă nu te trezeşti, vei descoperi, dincolo de valea încer¬ 
cărilor, o cîmpie care declanşează cel de-al treilea vis. Aco¬ 
lo, aspirantul întîlneşte un mare spirit-preot (secretarul ge¬ 
neral al preoţilor, în terminologia lui Johnny) care îi face 
semn să se apropie. Oricît de mult s-ar strădui să ajungă la 
acesta, ucenicul nu va reuşi, apariţia părîndu-i-se mereu la 

fel de îndepărtată. în acest stadiu, ţi se face sete, atît de sete 
încît rişti din nou să te trezeşti, deşi nu trebuie. în fine, cel 
pătruns în lumea viselor ajunge epuizat la picioarele mare¬ 
lui spirit-preot, care îi cere să-şi aleagă specialităţile dorite 
dintre cele zece propuse. Pentru a-i facilita alegerea, cele zece 
se derulează prin faţa conştiinţei ucenicului, dar acesta nu 
poate să reţină decît patru dintre ele. Şi mai ales, el nu tre¬ 
buie încă să se trezească. 

Vine apoi cel de-al patrulea vis. Marele spirit-preot are 
cartea deschisă în faţă. El stă alături de cel care visează şi 
care a făcut deja alegerea. Rămîne să fie operată legătura cu 
duhurile alese, căci fiecare are o anumită putere, o funcţie 
precisă. Să vedem însă care sînt legile fundamentale: pri¬ 
ma, a nu pretinde niciodată să fii plătit, a doua, să plăteşti. 
O dată pe an, vrăjitorul va trebui să ofere un suflet fiecăru¬ 
ia din duhurile alese. Dacă acceptă, el îşi aplică însemnul în 
cartea marelui spirit-preot, care dispare imediat. 

în căldura plăcută a dimineţii, îl ascult pe Johnny şi nu 
pot să nu mă gîndesc la faptul că influenţele creştine s-au 
grefat pe un substrat original, pe un adevăr uitat. Mitul bi¬ 
nelui şi răului, al îngerului şi demonului, al umbrei şi întu¬ 
nericului, al raiului şi infernului. Este exact ceea ce a pro¬ 
povăduit creştinismul pentru a eradica vechile tradiţii. 

Cosmogonia indienilor lakota cuprinde şapte categorii 
de şamani, cea a polinezienilor, zece: 

Un tahua al pescuitului: tahu’a tautau 

Cel care îndrumă pescuitul. 

Un tahua al agriculturii: tahu’afa’a’apu. 

Cel care a creat calendarul nopţilor şi al anotimpurilor. 

Un tahua al pietrelor: tahu’a tarai ofa’u 

Autorul semnelor sacre — petroglifele — şi cel care de¬ 
plasează aşa-numitele tiki, prin forţa manei sale. 

Aceste statui de piatră au nume diferite, în funcţie de loc: 
tiki în dialectul din Marchize, ti’i în tahitiană şi moai în pas- 
cuană. în timpul sejurului nostru în Huahine, în 1997, am 

închiriat împreună cu Liliane o Vespa, pentru a explora 
insula în ritmul nostru. La cîţiva kilometri de la ieşirea din sa¬ 
tul Fare, am fost atraşi în mod irezistibil de o rocă înaltă de 
vreo trei metri, care se înălţa pe un cîmp îngrădit cu sîrmă ghim¬ 
pată. Energia pe care o degaja roca ne atrăgea puternic, ca şi 
cînd fiinţa aceea de piatră ar fi vrut să ne comunice un mesaj 
păstrat din vremuri imemoriale. Dar, îngrădită pe cîmpul ace¬ 
la, ea era inaccesibilă. La cîteva zile după acestă întîlnire, prie¬ 
tenul nostru Jacques, care organizează tururi ale insulei în ma¬ 
şini de teren, ne-a povestit istoria „pietrei legionarului". 

Prin anii ’60, în timpul generalului de Gaulle şi al tes¬ 
telor nucleare franceze, legionarii aflaţi în Mururoa erau fo¬ 
losiţi şi pentru construirea drumurilor pe insule. Multe ma- 
rae aflate pe coastă au fost astfel distruse sub înaintarea 
civilizaţiei. Or, la ieşirea din Fare, se înălţa acel gardian tă¬ 
cut care ne intrigase în aşa măsură. Legionarii au vrut să-l 
disloce cu macaraua, dar a fost în zadar. Un bătrîn se uita la 
ei rîzînd ironic. Cînd legionarii s-au decis să dinamiteze pia¬ 
tra, el s-a apropiat încet şi le-a spus: 

— Nu aţi rugat piatra să se mişte. Eu cunosc însă un ta- 
hua care ar putea să-l mişte pe acest străbun al nostru. 

Neîncrezători, vechii soldaţi africani au vrut să vadă. La 
puţin timp, un om mult mai în vîrstă a sosit la faţa locului, 
s-a înclinat şi a intrat în legătură cu spiritul pietrei. Poves¬ 
tea spune că piatra s-a mişcat singură, lăsînd locul pentru drum 
liber. Această anecdotă nu este confirmată de Raymond 
Graf, marele preot şi deţinător actual al tradiţiei polinezie¬ 
ne. El ne-a explicat că, dacă piatra ar fi vrut să se mişte, ar 
fi făcut-o singură! Aşa sînt legendele; adevărul se ascunde 
adesea în spatele unui văl de fum. 

Tahua cultului maraelor: tahu’a ha’amorina’a. 

Cel care reglementează relaţiile oamenilor cu zeii, în pri¬ 
mul rînd cu Ta’aroa, apoi cu Oro. 

Tahua pirogilor: tahu’a tarai va. 

Cel care îşi trimite spiritul dincolo de orizont, în cău¬ 
tarea insulei de destinaţie. Noaptea, el indică direcţia după 

stele; ziua, după soare. Contrar a ceea ce se crede despre el 
— nu are deloc cunoştinţe de astronomie — el este ghidat 
de spiritul său plecat în recunoaştere. El ştie de asemenea 
să-l ghideze pe cîrmaci după cîntecul unei nuci de cocos 
a’amoa 1 fixată pe catarg şi care şuieră în bătaia vîntului. Este 
suficient, atunci, să păstreze aceeaşi sonoritate, oamenii evi- 
tînd astfel riscul să se rătăcescă pe întinsul ocean, piroga să 
se frîngă, iar „Peştele familiei" poate întotdeauna să-i rea¬ 
ducă pe uscat. Tradiţiile indiene spun că cele cinci simţuri 
funcţionează graţie cîmpurilor de energie numite indriya. 
Astfel, poţi să-ţi trimiţi la distanţă ochii sau urechile, prac- 
ticînd vizionarea sau ascultarea la depărtare. în Franţa, am 
avut ocazia de a folosi, în cadrul unor grupuri experimen¬ 
tale, această antică înţelepciune despre care vorbeşte Baird 
Spaulding cu ocazia întîlnirii sale cu mahatma, maeştrii din 
Himalaya. 

Tabua exorcismului: tahu’a rave ma’i tapiri. 

Am auzit cu toţii vorbindu-se de vrăji şi exorcism. Exis¬ 
tă şi în tradiţia şamanică fiinţe — bune sau rele — capabile 
să producă sau să suprime o vibraţie parazită. în Polinezia 
actuală, acest fenomen se numeşte boucan. Boucaner 2 , ne 
explică Setra, fiul lui Papa UraOra, un hio hio din Papee- 
te, este puterea de a trimite un spirit asupra unei anumite 
ţinte. Doar un hio hio care vede dincolo de corpul fizic ştie 
să dialogheze cu spiritul şi să-l facă să plece. 

Tahua ştiinţei plantelor: tahu’a redau. 

Acest tămăduitor păstra secretul plantelor. O boală ne¬ 
cunoscută se datora unui blestem aruncat de către un duş¬ 
man. în acest caz, trebuia consultat un tahua care, prin pu¬ 
terea plantelor, alunga duhul cel rău înapoi spre cel care îl 
trimisese. Orice problemă era tratată cu ajutorul plantelor. 
Vechea medicină tahitiană, în asociere cu terapiile moder¬ 
ne, se dovedeşte cît se poate de eficientă. Cum s-a văzut de 

1 Cu gura mărită. 

2 Vuiet, vacarm, respectiv a vui, a face un zgomot infernal ( n.tr .). 

curînd, sunătoarea din grădinile noastre are aceleaşi pro¬ 
prietăţi ca şi medicamentul numit Prozac 1 ! 

Tabua, maestru al focului: tabu’a umu ti. 

El merge pe pietre încălzite pînă la albire şi ştie să re¬ 
ducă temperatura cuptorului tahitian la un nivel care să per¬ 
mită trecerea purtătorilor celor trei rădăcini eterne ale pă- 
mîntului polinezian, ape, tarua şi ti. Acestea sînt dispuse în 
straturi şi fierb între douăzeci şi patru şi treizeci şi şase de 
ore. Patru beţe de ti sînt înfipte vertical în compoziţie, pen¬ 
tru a-i determina gradul de fierbere; tabua, maestru al fo¬ 
cului, le va extrage pentru a stabili momentul în care cup¬ 
torul urmează să fie deschis. Ape şi tarua au fost îndulcite 
de stratul de ti plasat deasupra. Aceste veritabile fructe con¬ 
fiate reprezintă adevărate rezerve alimentare. 

Văzătorul: hio hio. 

Acesta nu este un simplu exorcist. Potrivit tradiţiei, el este 
adevăratul căpitan al pirogilor polineziene — cu acelaşi ti¬ 
tlu ca Tupaia, cel care l-a condus pe Cook cu ajutorul unei 
hărţi pe care şi-o confecţionase singur, permiţîndu-i engle¬ 
zului să devină marele descoperitor al Pacificului. Hio hio 
este corespondentul lui Wayonta la indienii sioux, cel care 
vede lumea cea ascunsă în spatele lumii, mai exact, corpu¬ 
rile subtile. 

Tabua oratorul: tahu’a arapo, oripo sau nerepo. 

Acesta nu ştie nimic, nu învaţă nimic, dar intră în tran¬ 
să pentru a contacta „Povestitorul" — memoria colectivă 
— şi astfel îşi dobîndeşte cunoştinţele. 

— Cea mai mare parte a cunoştinţelor mele, spuneJohnny 
Brotherson, provin de la un tabua orator, care a vizitat me¬ 
moria colectivă a poporului. 

în 1997, întîlniserăm un astfel de şaman la Moorea. Papa 
Matarau ne-a explicat cum îşi „înălţa" conştiinţa spre me- 

1 în L’Express-magazine din septembrie 1997, „Prozac au naturel" 
(„Prozac pe cale naturală"). 

moria originară şi, după spusele lui, ne-a făcut să simţim 
suflul „Vremurilor de dinainte". 

Tatuajele polineziene 

Georges le prezintă un remarcabil spectacol cu flăcări 
turiştilor de la Sofitel Heiva din Huahine. De sus pînă jos, 
corpul îi este tatuat pe mai mult de jumătate din suprafa¬ 
ţă. în cursul lungilor noastre conversaţii, ne-a explicat ce 
reprezintă pentru el acele tatuaje. 

— Patru mii de ore de muncă şi multă suferinţă! Ceea 
ce este înscris pe corpul meu reprezintă istoria familiei mele, 
a poporului meu de acolo, din văile înalte ale Marchizelor. 
Am trăit opt luni singur cu un bătrîn într-o astfel de vale, 
fără să văd pe nimeni altcineva. Mîncam plante şi carne de 
mistreţ şi fabricam coprah pentru a ne face pielea de argint. 

Arta tatuajului 1 , numită tatau 2 sau naonno 3 , era foarte 
răspîndită într-o anumită perioadă. După ce a dispărut aproa¬ 
pe total, aceasta tinde să reintre în atenţia tinerei generaţii, 
care vede în ea un semn de identitate culturală. în trecutul 
îndepărtat, această artă era extrem de dezvoltată. Tatuaje¬ 
le indică poziţia socială a persoanei şi istoria familiei sale. 
Anumiţi cercetători europeni au întrezărit, chiar, în aces¬ 
tea, premisele sistemului hieroglific. 

Potrivit folclorului tahitian, practica tatuajului ar fi în¬ 
ceput la zei, în timpul nopţii lui P’o, aspectul său decora¬ 
tiv plăcîndu-le acestora foarte mult. El a fost inventat de 
Matamataarahu 4 , ajutat de Tu-ra’i-po 5 6 sau Tititi’i-po b — doi 
zei aparţinînd grupului de artizani ai lui Tatere, zeu cu pu¬ 
teri supreme — şi de Hina-’ere’ere-manu’a 7 , fiica cea mai 
mare a primului bărbat şi a primei femei, Ti’i şi Hina. 


1 Teuira Henry, op. cit. 

2 A bate uşor. 

3 în carouri. 

4 Care imprimă cu cărbune de lemn. 

5 Care stă pe cerul întunecat. 

6 Căutător în întuneric. 

7 Hina cea impulsivă. 

Un tatatau 1 lucra întotdeauna invocînd zeii. El îi ruga 
pe aceştia să cicatrizeze perforaţiile. Meşteşugul lor era în¬ 
floritor deoarece, pe vremea aceea, indigenii credeau că ast¬ 
fel de decoraţii le scot în evidenţă frumuseţea şi veşminte¬ 
le. Procedeul era extrem de penibil — el începea la vîrsta de 
zece sau doisprezece ani şi se încheia spre douăzeci de ani. 

Astăzi, perforaţiile se fac cu ajutorul unui mic aparat elec¬ 
tric. 

— Trebuie să stai nemişcat timp de mai multe ore, expli¬ 
că Georges, cel tatuat pe mai bine de jumătate din corp. 

Instrumentul de tatuaj utilizat de vechii tahitieni era fă¬ 
cut din oase de pasăre ascuţite sau din dinţi de peşte legaţi 
cu sfoară fină de un mîner. Colorantul era obţinut din tutui 
sau nucă arse; cînd era introdus sub piele, el producea o cu¬ 
loare albastră. Modelele se fixau pe scoarţă de bambus şi 
fiecare şi-l alegea pe cel dorit. în ceea ce priveşte tatuajul pro- 
priu-zis, desenul era uneori schiţat pe corp cu un cărbune 
de lemn, dar, de cele mai multe ori, artistul îl efectua direct, 
fără a desena ceva în prealabil. După ce înmuia vîrful instru¬ 
mentului în colorant, el îl punea pe piele, în locul dorit, lo¬ 
vind apoi scurt şi repetat în coadă, pînă ce vîrful pătrun¬ 
dea în carne. Atunci, colorantul se scurgea în incizia astfel 
practicată. 

Anumiţi bărbaţi erau tatuaţi aproape pe tot corpul, de la 
picioare pînă la ceafă şi la urechi. Pe piept, desenele erau ex¬ 
trem de variate: cocotieri, arbori de pîine, liane încolăcindu-se 
artistic în jurul unor trunchiuri, războinici puşi pe fugă sau 
triumfători în faţa unui adversar, bărbat aducînd o jertfă 
umană unui marae, păsări, patrupede, peşti, arme etc. Tatua¬ 
jele de pe faţa interioară a braţului, mai mici, reprezentau in¬ 
secte, stele sau pur şi simplu romburi, cercuri sau linii. Ta- 
hitienii se tatuau foarte rar pe faţă sau pe gît. Ca o excepţie, 
anumiţi războinici sau preoţi aveau un desen pe frunte. 

Femeile aveau pe mîini decoraţii asemănătoare unor mă¬ 
nuşi cu degetele tăiate şi cercuri în jurul încheieturilor şi 

1 Specialist în arta tatuajului. 

degetelor, imitînd brăţările şi inelele. Tatuajul de pe picioa¬ 
re se termina cu un cerc care înconjura glezna. 

Raymond Graf, deţinător al vechilor tradiţii, este tatuat 
pe tot corpul „în stil vechi", preciza el. Am vorbit de con¬ 
ceptul mana , principiul care-i permite unui tahua să-şi în¬ 
deplinească înaltele îndatoriri. Există mai multe tipuri de 
mana, mana focului, mana pietrelor, mana pirogilor etc. 
Fiecare şaman polinezian posedă un mana particular care co¬ 
respunde artei sale. Această energie este destul de apropia¬ 
tă de prana, la yoghini, sau de ki şi ch’i, la daoişti. Mana se 
poate traduce prin „forţă". Este o putere spirituală proprie 
zeilor şi Strămoşilor. Şamanul care posedă mana îşi afirmă 
personalitatea. In Tahiti, atunci cînd se vorbeşte de un ta¬ 
hua, se spune şi astăzi că „are mana“ sau că, dimpotrivă, „i-a 
scăzut mana“. Această forţă defineşte o personalitate, ca¬ 
racterizează un conducător, un şef. Ea nu se regăseşte doar 
la şamani, ci şi la Arii şi Aito, şefii de război. în marile fami¬ 
lii polineziene, a căror genealogie se confundă cu mitolo¬ 
gia, cel mai în vîrstă era posesorul celui mai puternic mana, 
fiind cel mai apropiat de ascendenţa divină. 

— Dar cum se poate obţine mana ? l-am întrebat eu pe 
Raymond. 

El m-a privit în ochi şi mi-a spus: 

— Luînd forţa liniei tale genealogice şi înălţînd-o spre 
cer, după care zeii o trimit înapoi în pîntecele tale. Este o 
forţă triunghiulară pe care o poţi face să tîşnească spre lume, 
pentru a-ţi împlini vocaţia. 

La începutul secolului al XlX-lea, misionarii s-au stră¬ 
duit nu numai să-i evanghelizeze pe hawaiieni, dar şi să le 
eradicheze religia şi cultura bazate pe riturile şamanice huna 
şi vehiculate de către şamanii kahuna (Ka, gardienii — 
Huna, secretul). La 1900, nu mai rămăsese practic nici un 
şaman, ultimii dintre ei refugiindu-se în cele mai adînci din¬ 
tre pădurile tropicale din Hawaii, Kauai sau Molokai. 

Această învăţătură milenară a cunoscut aceeaşi soartă ca 
cea a druizilor la sosirea invadatorilor romani şi mai apoi 
creştini, sau ca cea a amerindienilor, în timpul cuceririi Ves¬ 
tului, în secolul al XlX-lea. 

Şamanii kahuna au fost scoşi în afara legii chiar din pri¬ 
mele zile de către misionarii creştini, văzîndu-se constrînşi 
să-şi dăruiască învăţătura şi să-şi practice ritul pe ascuns. 
Ei îşi foloseau mana pentru a vindeca oameni şi cunoşteau 
tehnicile telepatiei, precum şi ritualurile bazate pe rugăciu¬ 
ne care le permiteau să vadă viitorul, să păşească pe foc şi să 
ridice acele tiki, statuile de piatră. 

Mai există oare în zilele noastre un şamanism polinezian ? 
Un mare număr de lucrări serioase şi documentate au fost 
consacrate vechilor tradiţii. Insă, în ceea ce priveşte locu¬ 
rile sfinte numite marae, ritualurile, ceremoniile şi rugăciu¬ 
nile lor au dispărut. Ca şi cum încăperea de sudaţie. Căuta¬ 
rea Viziunii sau Dansul Soarelui ale amerindienilor nu ar 
mai exista decît în cărţile antropologilor, etnologilor sau lin¬ 
gviştilor. Lipseşte realitatea trăită. Chestionînd-o pe Lin- 
da, directoarea librăriei „Les Archipels“ din Papeete, în le¬ 
gătură cu acest subiect, ea ne-a răspuns: 

— Este o carte care abia urmează să fie scrisă. 








Stările de 

conştiinţă şamanică 

Emergenţa şamanismului 

Pe la jumătatea anilor ’ 60 , şamanismul îi interesa înde¬ 
osebi pe specialiştii în psihologia transpersonală, o disci¬ 
plină de avangardă preocupată de studiul stărilor de con¬ 
ştiinţă mistică vehiculate de toate tradiţiile omenirii. Pentru 
antropologi, etnologi şi istorici ai religiilor, şamanismul era 
o formă primitivă de religie înlocuită şi depăşită de cultu¬ 
rile ierarhizate moderne. 

De vreo douăzeci de ani, cărţile lui Michael Hamer şi Car- 
los Castaneda (mai ales) au deschis conştiinţa indivizilor dor¬ 
nici de dezvoltare personală şi spirituală spre ideile, credin¬ 
ţele, inspiraţiile şi experienţele directe ale şamanilor. 

Să aducem totodată un omagiu lucrărilor acelor pionieri 
care au fost Claude Levi-Strauss, Mircea Eliade şi Joseph 
Campbell, precum şi povestirilor unor vraci ca Fools Crow, 
Black Elk (Elan Negru) şi minunatei cărţi a lui Frank Wa- 
ters despre spiritualitatea hopi. Această prezentare nu este ex¬ 
haustivă, mulţi alţii au contribuit pentru a ne deschide ac¬ 
cesul spre înţelepciunea tradiţiilor şamanice amerindiene. 

Scrieri mai recente, precum cele ale psihiatrului rus Olga 
Kharitidi, despre şamanismul siberian, ale medicului ame¬ 
rican Marlo Morgan despre aborigenii australieni sau ale lui 
Lynn Andrews, au atras atenţia publicului occidental asu¬ 
pra medicinei tradiţionale a sufletelor. Cît despre Wilma Man- 
killer, prim-şef al naţiunii cherokee, ea şi-a publicat biogra¬ 
fia şi istoria complexă a poporului său, în vreme ce Carolyn 
Niethammer povesteşte în Daughters of the Earth viaţa şi 
legendele indienilor americani. 


128 


în Europa, Mario Mercier sensibilizează publicul fran¬ 
cez cu realitatea şamanismului siberian de la sfîrşitul ani¬ 
lor ’70. Un deceniu mai tîrziu, Brian Bates ne conduce în 
Anglia secolului al VH-lea, cu visarea imanentă, magia om¬ 
niprezentă şi epopeea şamanică anglo-saxonă 1 . 

Dornice să refacă legătura cu tradiţia şamanică şi să o aju¬ 
te să redevină o adevărată cale de transformare, tot mai mulţi 
oameni îşi explorează starea de conştiinţă, pentru a ajunge 
la cunoaşterea şi înţelepciunea lumii ascunse în spatele lu¬ 
mii. încă de la sfîrşitul anilor ’80, acest „neoşamanism" s-a 
ancorat în societatea occidentală, în special în America de 
Nord, unde mulţi îşi căutau rădăcinile tradiţionale. Recurge¬ 
rea la cîntecele sacre acompaniate de sunetele uruitorii, de 
tobe şi de alte instrumente de percuţie sau la „animalele to¬ 
temice", cu scopul de a călători prin niveluri de conştiinţă 
diferite, au redevenit practici aproape curente. 

Toate culturile au avut, probabil, într-un moment sau al¬ 
tul al istoriei lor, un mod de abordare şamanică a existen¬ 
ţei — unele îl au în continuare. Numeroasele publicaţii ac¬ 
tuale ne ajută să refacem înţelepciunea vechilor tradiţii din 
întreaga lume. învăţăturile aduse la lumină de acest demers 
sînt moştenirea comună a celor care înţeleg calea şamanică 
drept un drum spre înţelepciunea interioară şi armonia în¬ 
tre diferitele popoare şi naţiuni. 

în lumea occidentală modernă, rădăcinile şamanice tra¬ 
diţionale au dispărut. Substratul nostru cultural ne mai per¬ 
mite el oare să le reimplantăm, cu şanse de a le vedea cres- 
cînd şi rodind ? Astăzi, un număr tot mai mare de oameni 
conştienţi de realităţile ecologice, sociologice, religioase şi 
spirituale realizează că şamanismul a fost prima cheie care 
i-a permis fiinţei umane să înţeleagă mediul natural şi să tră¬ 
iască în armonie cu acesta. 

Pînă la sfîrşitul anilor ’60 2 , anumiţi partizani fervenţi ai 
vechii şcoli au continuat să afirme că şamanismul este o boa¬ 
lă mintală. Începînd din anii ’70, un nou discurs îl prezin- 

1 Brian Bates, Le Sorcier, op. cit. 

2 Jeremy Narby, Le Serpent cosmique. 


129 







tă pe şaman nu numai ca pe un creator de ordine ci, mai mult, 
ca pe un specialist „calificat" în domenii atît de diverse pre¬ 
cum medicina, farmacologia, botanica, sociologia, avocatu¬ 
ra, astrologia, preoţia. Cînd antropologia structurală a do- 
bîndit statutul de ştiinţă, antropologii s-au străduit să găsească 
ordine în dezordinea existentă, iar şamanul a devenit un crea¬ 
tor de ordine. In 1951, în perioada în care Claude Levi- 
Strauss transforma şamanul nebun într-un psihanalist crea¬ 
tor de ordine, Mircea Eliade, una dintre principalele autorităţi 
în materie de istorie a religiilor, a publicat lucrarea de acum 
clasică Şamanul şi tehnicile arhaice ale extazului. 

Această lucrare rămîne, pînă-n ziua de azi, singura ten¬ 
tativă de sinteză mondială pe această temă. Eliade a reperat 
similitudini uimitoare între practicile şi gîndirea şamanilor 
din întreaga lume, ca şi Joseph Campbell 1 , celebrul mito¬ 
log decedat la şfîrşitul anilor ’80. Tehnicienii extazului se 
specializează, de fapt, într-o transă în cursul căreia simţu¬ 
rile şi sufletele lor părăsesc, se pare, trupul, pentru a urca 
la ceruri sau a coborî în infern. Ei evocă cu toţii o scară, fie 
una simplă, fie una fixă în spirală, fie una de sfoară, o lia¬ 
nă sau o frînghie care leagă cerul de pămînt şi de care ei se 
folosesc pentru a pătrunde în lumea spiritelor. Toţi consi¬ 
deră că aceste spirite sînt venite din cer şi că au creat viaţa 
pe pămînt. 

De ce asistăm astăzi la această recuperare a interesului 
pentru cea mai veche cale de descoperire spirituală a ome¬ 
nirii care este şamanismul ? Cred că pot să afirm că este din 
vina religiilor, care s-au ierarhizat, deşi toate au început ca 
experienţe spirituale. Şamanismul, sub forma sa cea mai pri¬ 
mitivă ca şi sub cea mai modernă, ne aminteşte aspectul de¬ 
mocratic al vieţii spirituale: forţele subtile ale naturii se 
manifestă prin niveluri de experienţe spirituale. Fiecare di¬ 
mensiune a realităţii îi este disponibilă celui care face efor¬ 
tul să înveţe acea practică a călătoriei şi diferitele modali¬ 
tăţi de acces. Astfel, calea şamanică îi permite individului să 

1 Joseph Campbell, The Masks of Gods, Editions Arkana, New York. 

trăiască o experienţă directă, fără intermedierea structurilor 
impuse de către o Biserică sau o doctrină. 

Diferitele imagini referitoare la această axă centrală for¬ 
mează o temă comună pe care Eliade a numit-o axis mundi, 
adică axa lumii. După el, această axă permite accesul în lu¬ 
mea de dincolo şi la cunoaşterea şamanică, întrucît exis¬ 
tă o trecere rezervată în mod normal celor care mor şi pe 
care şamanul reuşeşte, cu toate acestea, să o găsească în re¬ 
sursele propriei sale fiinţe. Pentru Eliade, şamanismul este 
ansamblul tehnicilor care permit negocierea acestei treceri, 
atingerea axei, obţinerea cunoaşterii care îi este asociată 
şi utilizarea ei în scopul practicării profeţiilor sau vinde¬ 
cărilor. 

Ce călătorie! Pentru şaman, lumea este în totalitate vie, 
personală, sensibilă, avînd menirea de a fi atît cunoscută, 
cît şi utilizată. Din această explorare, el culege principale¬ 
le capacităţi ce îl vor ajuta să vindece, să reanime sau să adu¬ 
că în lumea profană forţele transformatoare din spaţiul şi 
timpul sacru. în plus, capacitatea sa de a a-şi folosi stările 
de conştiinţă îi permite să joace rolul unei punţi între rea¬ 
litatea obişnuită şi planurile transpersonale. Trebuie totuşi 
să facem o distincţie între aceste stări speciale de conştiin¬ 
ţă (induse de tobe, cîntece, izolarea în natură, ingestia de 
plante) 1 şi stările speciale studiate în psihologie. De fapt, ca¬ 
lea şamanică necesită atît o angajare în disoluţia fiinţei, cît 
şi pătrunderea, de manieră conştientă, în haos. 

în timpul călătoriei şamanice, psyche şi cosmos se reu¬ 
nesc; şamanul devine atunci calea de acces pentru forţele 
Creaţiei sau pentru forţele intrapsihice. Talentul şi disci¬ 
plina necesare pentru asumarea unor relaţii atît de specia¬ 
le trebuie să fie imense — ceea ce explică respectul acordat 
şamanului timp de milenii. Astfel, sfidînd timpul şi fron¬ 
tierele culturale, adevărata tradiţie şafnanică a rămas vie pî- 
nă-n ziua de azi, păstrîndu-şi atît metoda, cît şi imaginea. 

1 Acestea sînt numite stări de conştiinţă şamanică (SCŞ) de către an¬ 
tropologi precum Michael Harner. 

Tradiţiile şamanice 1 nu au fost luate realmente în serios 
de către popoarele din ţările occidentale industrializate, deşi 
şamanii au dezvoltat, de-a lungul secolelor, modele sofis¬ 
ticate de comportament uman. In plus, mulţi au demonstrat 
o anumită capacitate de a se adapta la tehnologia şi medici¬ 
na occidentală, în vreme ce acestea nu şi-au însuşit nicioda¬ 
tă nici cea mai mică practică şamanică. Această situaţie este 
în curs de schimbare. în Brazilia, anumite centre de îngri¬ 
jire alternativă propun o combinaţie de practici medicale 
occidentale şi şamanice. Nu este însă mai puţin adevărat că 
necunoaşterea tradiţiilor şi prejudecăţile faţă de populaţii¬ 
le tribale au privat în mare parte specialiştii şi instituţiile me¬ 
dicale şi ştiinţifice occidentale de bogăţiile şamanismului. 

Am uitat faptul că aceşti bărbaţi şi aceste femei au fost 
primii medici din lume, cei dintîi diagnosticieni, psihotera- 
peuţi, funcţionari religioşi, magicieni, artişti şi povestitori. 
Or, ei constituie o comunitate de specialişti în domeniul ma- 
gico-religios care se supun deliberat unor modificări ale stă¬ 
rii de conştiinţă pentru a obţine informaţii de la „lumea spi¬ 
ritelor". Ei folosesc această cunoaştere şi această forţă pentru 
a-i ajuta sau vindeca pe membrii comunităţii din care fac 
parte, înţelegînd prin asta comunitatea în ansamblul ei. 

Şamanii trăiau altădată în sînul unor triburi de vînători, 
grupuri de pescari, comunităţi agricole — îi întîlnim astăzi 
în centrele urbane (Wallace Black Elk trăieşte la Los Ange- 
les!). Universitarii, antropologii, etnologii interesaţi de aceste 
fiinţe deosebite au constatat că şamanii îşi încep activitatea 
în moduri foarte diferite, în funcţie de tradiţiile lor tribale. 
Unii îşi moştenesc statutul conform tradiţiei familiale, alţii 
îl dobîndesc sau îl cumpără. Unii dintre ei au un semn din 
naştere — un deget în plus la mînă sau la picior, un com¬ 
portament particular (de natură epileptică) — care le deter¬ 
mină rolul social. Alţii urmează chemarea primită de la spi¬ 
rite sau animale înzestrate cu puteri magice prin intermediul 
viselor sau reveriilor în stare de veghe. Unii supravieţuiesc 


1 Stanley Krippner, Chaman du XX* siecle, Ruth-Inge Heinze, £di- 
teur Irvington. 

unei boli grave şi văd în propria vindecare chemarea de a-şi 
vindeca semenii. Se întîmplă ca mai mulţi din aceşti factori 
să se conjuge pentru a-1 chema pe viitorul iniţiat să urmeze 
calea. 

La eschimoşi, pentru a fi chemat spre şamanism, trebuie 
să visezi acele spirite. Atunci cînd unul dintre ele se mani¬ 
festă în vis, cel care l-a visat scuipă sînge, se îmbolnăveşte 
şi se retrage din societate. Odată izolat, el întîlneşte un tu- 
nerak, care seamănă cu o fiinţă umană dar e de fapt un spi¬ 
rit. De la bun început, acesta pune stăpînire pe individ şi îi 
cere, de exemplu, să umble dezbrăcat. Insă, încetul cu înce¬ 
tul, şamanul ales capătă control asupra spiritului; atunci, el 
confecţionează o tobă şi începe să-şi asume rolul cuvenit. 

în anumite societăţi, nu există o perioadă de pregătire 
specifică, în vreme ce în altele, procesul durează mai mulţi 
ani. „Maeştrii" pot fi şamani mai în vîrstă sau chiar spirite 
îndrumătoare (animale înzestrate cu puteri magice, sufle¬ 
te ale celor dispăruţi, duhuri ale naturii). Instrucţiunile aces¬ 
tora îi sînt transmise ucenicului în somn. în primul rînd, 
spiritele îl învaţă pe acesta cum să ia legătura cu sufletele 
morţilor, arta de a pune un diagnostic, tratarea bolilor, in¬ 
terpretarea viselor, practica psihoterapiei, metodele de res¬ 
pingere a duşmanilor clanului sau tribului, stăpînirea teh¬ 
nicilor de modificare a stării de conştiinţă, arta profetizării, 
supravegherea ritualurilor şamanice şi controlul asupra vre¬ 
mii. Aceste atribuţii nu îi revin şamanului în totalitate în ca¬ 
zul tuturor triburilor, dar există similitudini remarcabile în¬ 
tre diferitele societăţi şamanice. 

Rolul şamanului este de a servi ca mediator, ca interme¬ 
diar între sacru şi profan, între planul nostru fizic şi reali¬ 
tatea de dincolo de el. 

în această perioadă de resurgenţă a şamanismului, să pre¬ 
cizăm faptul că tehnicienii extazului nu aparţin doar trecu¬ 
tului; ei au supravieţuit în diverse tradiţii mai mult sau mai 
puţin conservate. De acum înainte, nu vom mai întîlni şamani 
tribali, după cum nu vom mai întîlni nici societăţi trăind 
exclusiv din vînătoare sau nomadism. Visul unei viitoare vîr- 

ste de aur atrage mulţi oameni spre şamanism, în special oc¬ 
cidentali. Miturile şamanice vorbesc despre un timp în care 
omul şi natura trăiau în armonie perfectă. Condiţiile de via¬ 
ţă actuale ar putea explica această nevoie de întoarcere la 
sursele uitate ale tradiţiilor omenirii. 

Evocînd manifestările sacrului, Mircea Eliade vorbea de 
o realitate care nu aparţine lumii noastre şi care se manifes¬ 
tă, cu toate acestea, în obiectele care fac parte integrantă din 
lumea noastră naturală profană. 

Şamanismul nu a devenit subiect de studiu academic de- 
cît în a doua jumătate a secolului al XlX-lea. înainte de aceas¬ 
ta, ceea ce se ştia despre el se limita la relatările parţiale şi 
tendenţioase ale călătorilor şi misionarilor care vehiculau 
propriul lor sistem de gîndire. Dar, mai ales, se făcea sim¬ 
ţită lipsa unor studii experimentale. 

In ultimii ani, şamanii au început să vorbească însă despre 
tradiţiile, riturile şi modul lor de a percepe lumea. La drept 
vorbind, cooperarea dintre cercetători şi şamani 1 a arătat că 
serviciile acestora din urmă sînt necesare în condiţiile în care 
legătura dintre om şi univers este slăbită, chiar frîntă. Aceste 
fiinţe învestite, mai apropiate de sursă, sînt chemate din nou 
să servească drept mediatori între sacru şi profan. 

Pentru a înţelege natura şamanismului, trebuie să inclu¬ 
dem alte dimensiuni în modelele noastre spaţio-tempora- 
le clasice în trei dimensiuni. Să nu ne mai rătăcim, limitîn- 
du-ne aria de percepţie şi sfera de cunoaştere. Actualul nostru 
model de gîndire nu ne permite să acceptăm — şi cu atît mai 
puţin să explicăm — fenomenele supranaturale. El neagă, de 
exemplu, existenţa supranaturalului, pentru că acesta nu co¬ 
respunde viziunii dinamice despre natură. Or, apropierea 
recentă dintre ştiinţă şi tradiţie a demonstrat că fenomenul 
şamanic nu are nimic supranatural. Această legătură pare 
să existe doar fiindcă ştiinţa materială încearcă să-l integre¬ 
ze în cadrul ei de cercetare. Astăzi, cînd aceasta din urmă 
şi-a creat structuri mai deschise, fizicienii descoperă că uni- 

1 Wallace Black Elk şi William S. Lyon, Thomas E. Mails şi Fools 
Crow etc. 

versul are mai mult de trei dimensiuni şi că şamanul, me¬ 
diator între sacru şi profan, lucrează cu aceste dimensiuni 
diferite de mai multe mii de ani. 

Să păstrăm o atitudine deschisă şi să evităm ideile pre¬ 
concepute despre tot ce are legătură cu şamanismul. Dacă 
vrem să înţelegem această cale şi să ne îmbogăţim nivelul 
de autocunoaştere şi de cunoaştere a lumii, trebuie să expe¬ 
rimentăm noi înşine aceste idei şi activităţi noi. 

Interesul nostru actual pentru şamanism pare legat de fap¬ 
tul că am devenit conştienţi că e nevoie să lărgim viziunea 
lumii occidentale, ale cărei limite în domeniul medicinei şi 
psihoterapiei sînt extrem de sensibile. In fizică, principiul in¬ 
certitudinii al lui Heisenberg a demonstrat că, dacă e posi¬ 
bil să măsurăm o caracteristică a unui obiect în mişcare, este 
imposibil să-i măsurăm simultan şi celelalte caracteristici. 
Vedem că, începînd de atunci, anumite reviste academice 
consacră o serie de articole unor abordări pluridisciplina¬ 
re şi multidimensionale. 

Sacrul este un element inerent al structurii conştiinţei — 
nu este o stare de conştiinţă, nici o parte a conţinutului con¬ 
ştiinţei umane. O provocare majoră a epocii noastre con¬ 
stă în descoperirea unor căi noi de reactivare a acestui ele¬ 
ment în cultura noastră, care a tăinuit în mare măsură tot 
ce are legătură cu spiritul, sacrul sau misticul. 

Dificultatea esenţială constă în obligaţia implicită care-i 
revine şamanului de a vorbi în „limba" noastră. Or, aces¬ 
tuia îi este aproape imposibil să traducă sacrul în termeni 
pe care un profan să-i poată înţelege. Iakuţii din Siberia fo¬ 
losesc un limbaj poetic alcătuit din cel puţin douăspreze¬ 
ce mii de cuvinte — un occidental mediu posedă un vocabu¬ 
lar de aproximativ trei mii de cuvinte. în plus, mulţi profeţi 
au fost neînţeleşi de contemporanii lor, fiind necesare une¬ 
ori mai multe secole pentru descifrarea unui mesaj sacru — 
este, de exemplu, cazul calendarului maya şi al tabletelor Ron- 
go-Rongo din Insula Paştelui, care au rămas în continuare 
nedescifrate. Şamanii trebuie, în compensaţie, să rezolve 
probleme practice curente şi deci să găsească modul de a 
se face înţeleşi de către clienţii lor contemporani. 

Noi, în ceea ce ne priveşte, trebuie să găsim noi exem¬ 
ple pentru a ne reorganiza viaţa. Trecerea de la o interpre¬ 
tare mitologică a realităţii la o concepţie raţională este con¬ 
siderată principala realizare a moştenirii intelectuale greceşti. 
Începînd din secolul al V-lea î.C., filozofii ionieni au sta¬ 
bilit o distincţie între cunoaştere şi credinţă. „Nici un om 
nu a ştiut şi nu va şti vreodată sigur dacă zeii există şi, chiar 
dacă are şansa de ajunge la acest adevăr, nu va şti nicioda¬ 
tă că a făcut-o.“ Filozoful grec Parmenide îl îndemna pe om 
să nu aibă încredere în simţurile sale şi să treacă totul prin 
filtrul raţiunii. 

Acum două mii de ani, a intrat în scenă Cuvîntul, fapt 
care a dus la dispariţia mitului. 

Ştiinţa şi raţiunea se bazează pe obiectivitate, în vreme ce 
pentru mistic realitatea este unitate — o unitate din care fi¬ 
inţa umană face parte integrantă. Apropierea de realitate din 
perspectivă mistică este prin natura ei subiectivă şi repre¬ 
zintă deci o sfidare a obiectivităţii. Astfel, ne este greu să 
înţelegem că fiecare individ este unic şi totodată intim le¬ 
gat de fiecare din semenii lui. De cînd s-a consumat divor¬ 
ţul dintre ştiinţă şi religie, oamenii de ştiinţă şi teologii tot 
încearcă să rezolve această problemă. Pe de altă parte, creş¬ 
tinismul afirmă că Dumnezeu şi omul sînt şi vor rămîne veş¬ 
nic separaţi. Ni s-a spus că putem să-l considerăm pe Dum¬ 
nezeu o cale de salvare, dar că nu putem în nici un caz să 
ne identificăm cu el. 

Mecanica cuantică apare într-un moment în care Lo¬ 
gosul, Cuvîntul, a început să discrediteze cunoaşterea con¬ 
ceptuală. Şamanii nu şi-au pierdut niciodată încrederea în 
legătura lor cu sacrul; ei au reuşit întotdeauna să supravie¬ 
ţuiască într-o lume incredibil de sceptică. Problema majo¬ 
ră este că „spiritele obiective" n-au resimţit niciodată — iar 
de formulat, cu atît mai puţin — limitele inerente conclu¬ 
ziilor intelectuale. Un volum tot mai mare de cunoştinţe 
nu a făcut altceva decît să mascheze acele mari zone de vid 
pe care cunoaşterea însăşi le-a semnalat în cazul individu¬ 
lui. Noi, oamenii, nu sîntem conştienţi de faptul că lumi- 

niţele care pîlpîie în noi ne pot arăta imensitatea universu¬ 
lui. Dacă terapiile transpersonale şi recursul la stările de ex¬ 
pansiune a conştiinţei au repurtat un succes atît de mare, 
aceasta se datorează faptului că ele recurgeau la abordări spi¬ 
rituale similare celor utilizate de şamani. Abraham Maslow, 
unul dintre părinţii psihologiei transpersonale, spunea deja 
acum cîteva zeci de ani că echilibrul între spontaneitate şi 
control variază în funcţie de starea de sănătate a sufletului 
şi a lumii. 

Spontaneitatea pură este dificil de atins, deoarece trăim în- 
tr-o lume guvernată de propriile ei legi materiale; contro¬ 
lul pur este imposibil de menţinut în permanenţă, din ca¬ 
uza riscului de a provoca moartea sufletului. Educaţia 
trebuie, aşadar, dirijată atît spre controlul, cît şi spre spon¬ 
taneitatea expresiei. în cultura noastră şi în această etapă a 
Istoriei, este necesară o refacere a echilibrului în favoarea 
spontaneităţii, expresivităţii, pasivităţii, detaşării, încrede¬ 
rii într-o serie de procese, altele decît voinţa, controlul şi 
creaţia premeditată. Trecerea de la conceptul de conştiin¬ 
ţă sănătoasă la o iraţionalitate la fel de sănătoasă duce la re¬ 
alizarea limitelor gîndirii pur abstracte, verbale şi analiti¬ 
ce. Dacă vrem să reuşim, într-o bună zi, să descriem lumea 
în ansamblul ei, trebuie să rezervăm un loc pentru procese¬ 
le primare, arhetipale, metaforice, inefabile şi pentru expri¬ 
marea intuitivă; este un fapt valabil şi pentru cercetarea şti¬ 
inţifică. 

în 1986, Jabrane, un maestru soufi din Maroc, împreună 
cu care am studiat, pretindea că soufii reuşesc deja, de sute 
de ani, să facă distincţia între realitatea observabilă şi lumea 
invizibilă. Dacă ne lăsăm seduşi de multitudinea de imagini 
ale acestei lumi, trecem pe lîngă scopul esenţial al vieţii. 

Putem să le cerem şamanilor să ne înveţe stiluri de viaţă 
alternative sau, cel puţin, să ne ajute să atingem trepte de eli¬ 
berare emoţională şi fizică prin ritualuri adecvate. 

Modelul holografic al lui Bohm sugerează că toate ele¬ 
mentele din univers sînt strîns legate. Aceasta implică o plu- 
ridimensionalitate. Sistemele noastre culturale afirmă că exis- 

tă o diferenţă fundamentală între spirit şi materie. Ordinul 
explicit este domeniul material obişnuit şi cea mai mare par¬ 
te a persoanelor care operează la acest nivel nu sînt con¬ 
ştiente de existenţa unui ordin implicit sau a unui univers 
interior. Atunci cînd gîndurile noastre înclină spre acesta 
din urmă — către ordinul implicit — nu mai sesizăm nici cea 
mai mică distanţă. 

Se cuvine totuşi să remarcăm o diferenţă fundamentală 
între misticii tradiţionali şi şamani. Primii contemplă de mai 
multe secole globalitatea a tot ce există; şamanii au făcut 
un pas suplimentar, modificînd dinamica procesului de via¬ 
ţă şi proiectînd această schimbare în lumea exterioară, adi¬ 
că în ordinul explicit. Trăim într-o zonă crepusculară de re¬ 
alitate ne-dezvoltată, dar de care şamanii se apropie într-o 
manieră creativă. în biofizică, lumea vie este comparată cu 
nişte lasere care rezonează la anumite frecvenţe impuse de 
mediu. Studierea emisiei universale a unei raze coerente la 
frecvenţe extrem de scăzute (ELF) ne ajută să elaborăm un 
ghid util pentru a intra în rezonanţă cu forme de viaţă care 
guvernează procesul de vindecare. 

Din momentul în care realizăm în ce măsură sîntem pri¬ 
zonierii modelelor ştiinţifice, capacitatea noastră creativă poa¬ 
te fi stimulată dincolo de limitele pe care le impuneam pînă 
atunci propriei noastre fiinţe. Fizicianul englez David Bohm 
spunea, în ultimii lui ani de viaţă, că holomişcarea repre¬ 
zintă o nouă ordine care începe nu în cîmpurile de energie 
sau în particulele elementare, ci mai degrabă într-o totali¬ 
tate indiviză a realităţii. Şamanii cunosc fluxul complex şi 
continuu al naturii şi cred în existenţa unei reţele de forţe 
invizibile, cu potenţial infinit. Din lumea spiritelor, toate 
formele fizice sînt ajutate şi infuzate de această energie uni¬ 
versală, care trece de pe un versant al realităţii pe celălalt. Omul 
de pe stradă ştie mai multe despre noile modele de gîndire 
decît unii universitari sau politicieni. 1 Intuiţia lui îl face să 
susţină o serie de valori bogate în sensuri, să acţioneze la o 

1 Fritjof Capra, Le Temps du cbangement, fîditions du Rocher, Mo¬ 
naco, 1983. 

scară mai umană, să comunice cu natura în loc să caute să 
o domine. Asistăm actualmente la emergenţa unei mari cu¬ 
noaşteri care a fost prezentă tot timpul în stare latentă; cred 
că soluţia viitorului constă în experimentarea directă. 

Experienţele şamanice sînt de acum comparabile cu ex¬ 
perienţele ştiinţifice. Prin urmare, ele vor fi cele care le vor 
permite fiinţelor umane să comunice dincolo de culturi sau 
sisteme religioase. „Acolo, afară" nu există o lume obiec¬ 
tivă ci doar un proces de cunoaştere. Lumea o creăm noi, 
împreună, prin limbaj şi conştiinţă — termen care ar putea 
semnifica „a cunoaşte împreună cu ceilalţi", fiind aşadar vor¬ 
ba de un efort colectiv. 

în această ordine de idei, şamanismul ar reprezenta o 
concentrare de concepte şi de tehnici psihice care au fost 
dezvoltate în decursul timpului de către anumite grupuri, de 
către populaţii de vînători care s-au răspîndit pe toate con¬ 
tinentele. într-o perioadă în care omul se simţea în mod ine¬ 
vitabil inferior mediului în care trăia, el a încercat să intre în 
armonie cu acesta, să asculte mesajele lumii minerale, ani¬ 
male şi vegetale, îmbogăţindu-şi, în felul acesta, forţa psihi¬ 
că. Această aptitudine a sfîrşit însă prin a se pierde sau, mai 
exact, prin a se concentra doar la anumiţi indivizi: şamanii. 

Structura universului şamanic 

Structura universului este percepută întotdeauna într-o 
manieră foarte asemănătoare de către conştiinţa şamanică, 
indiferent de zonă geografică sau epocă. Universul ar fi, aşa¬ 
dar, format din trei niveluri — cerul, pămîntul şi lumea sub¬ 
terană — legate între ele printr-o axă centrală. Cunoştinţe¬ 
le şi tehnica şamanului se referă la modalităţile de deplasare 
dintr-o regiune într-alta. Ştiinţa lui îi este utilă îndeosebi 
atunci cînd îl ajută să înţeleagă misterul comunicării dintre 
aceste niveluri; adică trecerea reprezentată în realitate de o 
deschizătură sau o gaură (asemănate adesea cu stîlpul cen¬ 
tral al cortului), de-a lungul căreia coboară fiinţe sublime 
sau animale protectoare şi pe care sufletul şamanului o poa¬ 
te folosi pentru a călători în ceruri sau în iumea subterană. 

Această axă a lumii, care se află într-un anumit loc dar care 
simbolizează centrul tuturor lucrurilor, reprezintă pentru 
şaman punctul în care se manifestă timpul şi spaţiul sacre, 
în sinul culturilor tradiţionale, aptitudinea de a călători în¬ 
tre aceste niveluri este întotdeauna prerogativa şamanului. 
El ştie cum să se înalţe prin acea poartă, cum să trăiască o 
experienţă mistică concretă. în alţi termeni, stîlpul central 
al casei, sau orificiul din partea superioară a cortului, sem¬ 
nifică pentru comunitate faptul că spaţiul local şi acel, timp 
concret sînt gata să întîmpine spaţiul şi timpul sacre. în con¬ 
secinţă, oamenii pot să le adreseze fiinţelor sacre rugăciuni 
şi să le facă ofrande. Pentru şaman, locul acesta sugerează 
însă atît un itinerar mistic cît şi punctul de plecare în marea 
călătorie. 

Un alt aspect pe care îl regăsim frecvent în culturile şa- 
manice este amintirea a ceea ce nu s-ar putea numi altfel de- 
cît „mitul lumii". Numeroase alte culturi au păstrat şi ele 
fragmente de mit sub forma unor povestiri şi scrieri — în¬ 
deosebi istoria Potopului, prezentă şi în Biblie, şi în vechi¬ 
le mituri ale indienilor irochezi. Dar ceea ce este remarca¬ 
bil în cazul tradiţiei şamanice este constanţa temelor narative 
pe care ea a ştiut să le păstreze, în pofida varietăţii raselor, 
culturilor şi zonelor geografice. Ca şi cînd mitul şamanic 
ar fi purtătorul unei gnoze uitate. 

Ceea ce este remarcabil în această viziune universală este 
faptul că ea descrie o lume arhaică — sau, mai precis, o sui¬ 
tă de lumi — foarte diferite de cele descoperite de istorici 
sau reconstituite de antropologi. Dineh Babane — biblia in¬ 
dienilor navajo — sau cartea indienilor hopi, care înfăţişea¬ 
ză trecerea prin lumi succesive, reconstituie perfect această 
epopee. 

Dacă observăm fenomenologia mitului lumii, observăm 
că, în majoritatea versiunilor, prima manifestare a vieţii uma¬ 
ne se produce într-o epocă de aur, o epocă a luminii, abun¬ 
denţei, armoniei şi înţelegerii, scăldată într-o vară veşnică. 
Cerul era ocupat în permanenţă de un mare obiect luminos, 
aparent staţionar, cunoscut sub numele de „ou cosmic" sau 

de „soare al nopţii“, asupra căruia se îndreptau devoţiunea 
şi admiraţia oamenilor. Planeta era legată de acesta printr-o 
scară, un copac, un munte, un stîlp, un catarg sau o frîn- 
ghie, considerate ca reprezentări ale acelei axis mundi, ale 
centrului lumii. în numeroase mituri, îngeri sau anumite fi¬ 
inţe divine coborau de-a lungul acestei axe. 

Apoi, cea mai mare parte a acestor povestiri relatează de¬ 
spre o schimbare a istoriei şi un sfîrşit catastrofic al epocii 
de aur. Acest fenomen atrage după sine dispariţia marii lu¬ 
mini, precum şi un potop, un incendiu la scară planetară, 
cutremure puternice, precipitaţii marine, vuiete asurzitoa¬ 
re şi o lungă perioadă de întuneric; între diferitele faze ale 
potopului, au existat lungi perioade de acalmie, fiecare din¬ 
tre acestea dovedindu-se mai dură decît cea precedentă. Re¬ 
găsim aici ciclul Mahzbbc f ratei, involuţia progresivă a ome¬ 
nirii, pe parcursul a patru perioade denumite yuga în tradiţia 
sanscrită sau chiar dispariţia Atlantidei. 

Se pare că anumite aspecte ale acestui mit şi-au găsit un 
ecou ştiinţific în teoria catastrofelor avansată de specialişti 
precum Immanuel Velikovski 1 , pentru a explica modifică¬ 
rile suferite de scoarţa terestră şi efectele lor asupra conşti¬ 
inţei. Din indiciile furnizate de ştiinţă, şamanism şi mituri, 
reiese că aceste cataclisme au avut repercusiuni considera¬ 
bile asupra conştiinţei, a fragmentării sale şi asupra faptu¬ 
lui că viaţa individului s-a văzut tăiată de la sursă. Vechii gnos¬ 
tici fac aluzie cu amărăciune la o lume în care ne-am fi trezit 
aruncaţi fără să o fi dorit vreodată. Filozoful german Hei- 
degger defineşte starea noastră drept entworfen — „proiec¬ 
tat" în tumultul existenţei. 

Cataclismele ar fi fisurat conştiinţa colectivă, în aşa fel 
încît spiritul omului nu ar mai fi avut acces — cel puţin nu 
în condiţii normale — la gîndurile semenilor săi. Păstrăm 
cu toate acestea amintirea unui traumatism colectiv care a 
provocat sciziunea între percepţia noastră fizică şi cea spi¬ 
rituală. Pentru cei vechi, spiritul exista atît în astrele cereşti, 
cît şi în forţele naturii. Noi dezavuăm această credinţă, 

1 Immanuel Velikovski, Mondes en collision, Editions Stock, Paris. 

calificînd-o drept superstiţie, animism şi chiar drept antro¬ 
pomorfism. în realitate, această catastrofă ne-a adus proba¬ 
bil în situaţia de a ne izola într-o manieră morbidă, făcîn- 
du-ne să pierdem orice sentiment de comuniune cu natura, 
planeta, „zeii“ şi semenii noştri. 

Psihologia modernă se dedică, la modul general, trata¬ 
mentului consecinţelor acestei identificări prea dure cu ex¬ 
perienţa trăită şi cu structurile ei alienante de gîndire. însă, 
din păcate cea mai mare parte a demersurilor psihologice 
se mulţumesc să-l facă pe individ fericit în închisoarea lui 
sau să-i ofere o alta mai veselă, în care el va învăţa cel puţin 
să iubească prizonieratul. 

Acest cataclism a produs o sciziune între diferitele nive¬ 
luri ale sinelui şi o pierdere a capacităţii de a comunica, con¬ 
siderată pînă atunci facilă, naturală, obişnuită. Comuniu¬ 
nea profundă a devenit din ce în ce mai rară şi atingerea ei a 
necesitat eforturi imense. Aceste speculaţii asupra mitului 
lumii, consecinţele şi importanţa lui în tradiţia şamanică jus¬ 
tifică în parte darul extraordinar al şamanului, în măsura 
în care ele afirmă că puterea de comunicare le-a fost retra¬ 
să tuturor oamenilor, mai ’-uţin şamanilor şi misticilor, căci 
aceştia au ales să îndeplinească o muncă fizică, spirituală şi 
psihologică extrem de grea, aventurîndu-se dincolo de vă¬ 
lurile aruncate în urmă cu atît de mult timp asupra trupu¬ 
lui, spiritului şi sufletului. 

Timpul rămîne o enigmă. Perceperea lui izvorăşte în în¬ 
tregime din emisfera stîngă a creierului şi devine astfel o fan¬ 
tasmă lineară. Cu toate acestea, în stările de conştiinţă şa¬ 
manică, spiritul se eliberează din încorsetările iluziei şi se 
poate întoarce spre timpul real — acel timp real al şamani¬ 
lor de dinainte de biblica Izgonire din Paradis sau de dis¬ 
pariţia oului lumii. 

Viziunea şamanică 
asupra mediului înconjurător 

Toate popoarele tradiţionale consideră mediul în care tră¬ 
iesc drept sacru, inteligent, locuit de o putere mistică şi în- 

zestrat cu o vitalitate supranaturală. Conceptul originar de 
pămînt (acel Fenua al polinezienilor) include fenomene me¬ 
teorologice precum vîntul, ploaia, cicloanele, norii, tunetul, 
zăpada, gheaţa; particularităţi geografice precum lanţurile 
muntoase, rîurile, lacurile, heleşteiele, cascadele, izvoarele, 
mările, oceanele, canioanele şi formaţiunile stîncoase; vie¬ 
tăţi altele decît fiinţa umană, şi anume reptilele, păsările, in¬ 
sectele şi mamiferele. Cerul, soarele, pămîntul şi anumite 
constelaţii (îndeosebi Pleiadele la indienii hopi) sînt întot¬ 
deauna considerate drept sacre. 

Misticismul la amerindieni se bazează în mod fundamen¬ 
tal pe sensul proprietăţii, respectul activ al puterilor natu¬ 
rale, înţelegerea rituală a unei ordini universale şi a unui echi¬ 
libru armonios, precum şi pe credinţa că faptele fiecărui 
individ, gîndurile şi comportamentul lui contribuie la bunul 
mers al universului sau îi pot dăuna. Li se cere oamenilor 
să trăiască astfel încît să păstreze şi să întărească acest echi¬ 
libru, dar şi să evite dezordinea (boala, în viziunea indie¬ 
nilor navajo). Fiecare specie are de jucat un rol fundamen¬ 
tal în acest teatru cosmic. 

în viziunea tradiţională, se spune că dacă fiecare specie 
s-ar comporta în acord cu raţiunea sa de a fi, universul ar 
funcţiona într-o manieră globală şi echilibrată. Dacă o anu¬ 
mită specie nu îşi îndeplineşte obligaţiile faţă de 
Tot-ceea-ce-există, Marele mister, Increatul, Tatăl din ce¬ 
ruri, Marea pasăre albă, fiecare are de suferit: om, animal, 
plantă, mineral, dar şi fiinţele din tărîmurile supranatura¬ 
le. Reprezentanţii diverselor tradiţii pe care am avut pri¬ 
lejul să-i întîlnim se străduiesc cu toţii să trăiască în per¬ 
manenţă după preceptele sacre, deoarece ei sînt conştienţi 
că fiecare din actele lor are repercusiuni dincolo de nive¬ 
lul personal şi psihologic — fiecare lucru fiind sacru şi pă¬ 
truns de spirit. 

într-un sens cu totul real, ceea ce trăim în fiecare clipă 
este un vis şi asemeni multor alte culturi, amerindienii cred 
că activităţile noastre zilnice trebuie să urmărească să facă 
această viaţă cît mai bună posibil. Fiinţele învestite sînt în 

general foarte îngăduitoare cu cei care îşi îndeplinesc obli¬ 
gaţiile obişnuite, conştienţi fiind de natura extraordinară a 
existenţei; ele le sînt în schimb mult mai puţin favorabile 
celor care aleg calea inconştienţei şi lipsei de respect în via¬ 
ţa lor cotidiană, chiar dacă acestora li se întîmplă să se roa¬ 
ge cu fervoare. 

Occidentalii care au studiat primele relatări despre ex¬ 
perienţele mistice amerindiene au înţeles că acestea erau ie¬ 
şite din comun, extraordinare şi caracterizate prin stări anor¬ 
male de inconştienţă. Această interpretare este eronată. Pentru 
amerindieni, evenimentele supranaturale fac parte integran¬ 
tă din experienţa obişnuită şi sînt chiar aşteptate în timpul 
ceremoniilor rituale. Este adevărat că puţini sînt oamenii albi 
care au avut ocazia să observe aceste manifestări, în primul 
rînd deoarece conştiinţa occidentală nu este pregătită să le 
accepte. 

Pentru popoarele tradiţionale, spiritualitatea şi misticis¬ 
mul sînt realităţi comunitare. Comunitatea şi fiecare indi¬ 
vid din care este ea alcătuită trebuie să fie conştienţi de obli¬ 
gaţiile omului faţă de spirit, ca şi de legăturile care există între 
toate vieţuitoarele, pentru ca natura şi toate creaturile vii să 
poată prospera. Bolnavul are obligaţia de a se însănătoşi, cel 
slab, de a deveni puternic, cel egoist, de a-şi împărţi bunu¬ 
rile cu aproapele său. Toţi membrii unei comunităţi au obli¬ 
gaţia să trăiască în armonie şi să fie conştienţi de forţa şi de 
misterul de care sînt înconjuraţi. 

Dacă stările de conştiinţă trează aparţin, în Occident, 
doar unei minorităţi, la popoarele amerindiene au fost dez¬ 
voltate diferite discipline şi practici pentru a-i permite omu¬ 
lui să obţină forţă spirituală. în mod real, fiecare individ este 
un căutător sau un sfînt. Printre disciplinele curente şi con¬ 
siderate în general indispensabile acestei experienţe spiri¬ 
tuale, să amintim: visul, postul, căutarea revelaţiei, purifi¬ 
carea, rugăciunea, ofranda, dansul, cîntecul, confecţionarea 
şi întreţinerea obiectelor sacre şi modul de viaţă, care tre¬ 
buie să fie în acord cu legile naturii. 

Vindecătorul rănit — 

Chemarea spre calea cea dreaptă 

Vindecătorul rănit este un termen generic ce defineşte 
orice persoană care a trăit o perioadă de transformare — de 
moarte şi renaştere, în sensul simbolic al cuvîntului. Aceas¬ 
tă definiţie a fost popularizată prin anii ’80 de către Joan 
Halifax, antropolog american care studia stările de conşti¬ 
inţă şamanică. 

Este posibilă combinarea informaţiei obţinute din două 
perspective total diferite. Culturile şamanice tradiţionale per¬ 
cep universul ca o entitate vie; cultura noastră ştiinţifică mo¬ 
dernă clasifică, analizează şi denumeşte toate obiectele din 
lumea exterioară şi le tratează ca tot atîtea entităţi separa¬ 
te. în viziunea tradiţională, invizibilul constituie un nivel 
al realităţii. Pentru noi, el nu există. 

Deşi termenul de vindecător rănit este întîlnit în toate 
culturile şamanice, îl regăsim, sub o formă voalată, în prac¬ 
ticile medicale sau paramedicale moderne. El implică o trans¬ 
formare personală, o criză existenţială. Evenimentul care de¬ 
clanşează fenomenul sădeşte în individ senzaţia că este 
învestit cu o misiune şi că posedă o cunoaştere neobişnuită 
a laturii ascunse a lucrurilor. Noţiunea de vindecător rănit 
îi este asociată şamanului, dar nu neapărat şi femeilor sau 
bărbaţilor care îndeplinesc rolul de vraci, fitoterapeuţilor 
sau celor care se ocupă de tratarea diverselor fracturi. Şa¬ 
manii sînt indivizi care au darul viziunii interioare a con¬ 
diţiei umane şi care au atins un nivel de înţelepciune spiri¬ 
tuală. în această stare de conştiinţă îşi vor exercita ei vocaţia 
tămăduitoare. 

în timpuri străvechi, şamanii apar drept înţelepţi capa¬ 
bili să întrevadă direcţia în care se va dezvolta viaţa triba¬ 
lă. Existau şi în Evul Mediu sau în Renaştere astfel de băr¬ 
baţi sau femei; îi întîlnim şi astăzi, la frontiera unor domenii 
precum medicina, psihologia şi religia. 

în culturile care recunosc rolul fundamental al şamanu¬ 
lui, vindecătorul potenţial parcurge o perioadă de iniţiere 
care îi ascute sensibilitatea şi viziunea interioară. Se întîm- 

plă ca aceasta să se manifeste în mod neaşteptat, ca în ca¬ 
zul lui Nicolas Black Elk: o boală gravă l-a dus aproape de 
moarte. în alte cazuri, ucenicul se poate angaja în căutarea 
revelaţiei, impunîndu-şi o severă privaţiune senzorială, pînă 
la eliberarea spiritului de realitatea convenţională şi acce¬ 
derea la supranatural. în acel moment îi este revelată mi¬ 
siunea de vindecător, în acelaşi timp cu mijloacele prin care 
îşi poate îndeplini îndatoririle. 

Anumite persoane care exercită o profesie medicală sau 
paramedicală pot trăi şi ele astfel de experienţe. O boală gra¬ 
vă, un handicap sever au reprezentat chemarea iniţiatică pen¬ 
tru anumiţi slujitori ai sănătăţii. Pentru alţii, rana a fost ex¬ 
presia propriei lor suferinţe fizice. Fibra noastră morală se 
ţese din bogăţia şi textura existenţelor noastre, ca şi din le¬ 
găturile emoţionale pe care le înnodăm în munca pe care o 
desfăşurăm. 

Pe parcursul a toţi aceşti ani de căutări şi experimente, 
am înţeles că fiecare entitate corp-suflet-spiritpare să răs¬ 
pundă unor fluctuaţii legate de viaţa interioară şi exterioa¬ 
ră. Am de multă vreme convingerea că există, alături de vi¬ 
ziunea tradiţională occidentală, şi alte modalităţi de abordare 
a bolii, care ne-ar putea permite mai bine să-i identificăm 
cauzele. Insistenţa cu care şamanismul judecă boala ca o ex¬ 
presie a dizarmoniei, a fricii şi a pierderii sufletului este o 
astfel de cale. Astfel, şamanii ştiu dintotdeauna că boala este 
inevitabilă dacă pentru fiinţa respectivă viaţa nu mai are sens 
sau dacă aceasta şi-a pierdut sentimentul de apartenenţă sau 
de legătură. O senzaţie cronică de teamă va genera o pier¬ 
dere a iubirii, bucuriei şi încrederii, care reprezintă temelia 
sănătăţii, fără de care forţa vitală pare ea însăşi să se retra¬ 
gă încetul cu încetul din corp. 

Medicina modernă a identificat aceste tulburări, dar simp- 
tomele pe care ea le întrevede nu sînt, probabil, decît epi¬ 
fenomenul problemelor fundamentale mult mai importan¬ 
te. Pierderea sufletului, considerată ca cel mai grav diagnostic 
în nomenclatura şamanică, este una din cauzele majore ale 
bolilor şi morţii. în conştiinţa noastră occidentală, nici mă¬ 
car nu întrezărim această cauză. 

Atunci cînd şamanii vorbesc de pierderea sufletului, ei se 
referă la atingeri aduse acelui nucleu care reprezintă esenţa 
însăşi a fiinţei umane şi care se traduc prin disperare, dez¬ 
ordini imunologice, cancer şi un întreg ansamblu de alte tul¬ 
burări. 

Dezvoltarea spirituală este o cale de dezvoltare proprie 
tuturor fiinţelor umane. Ea reprezintă orientarea spre glo- 
balitate, descoperirea şi utilizarea propriului potenţial. Pen¬ 
tru unii, dezvoltarea spirituală, procesul de transformare, 
călătoria eroică devin o „urgenţă spirituală". în timpul aces¬ 
tei crize, schimbările interne sînt atît de rapide încît devi¬ 
ne dificil pentru fiinţele în cauză să continue să funcţione¬ 
ze în ritmul cotidian obişnuit. Christina şi Stanislav 
Grof 1,2 recurg la un joc de sensuri, folosind cuvintele emer- 
gency’, care sugerează ideea de criză ce însoţeşte transfor¬ 
marea, şi emergence 1 2 3 4 care face trimitere la fantasticele opor¬ 
tunităţi pe care astfel de experienţe le oferă în materie de 
evoluţie personală, precum şi la apariţia şi dezvoltarea unor 
noi niveluri de înţelegere. 

Sufletul uman nu are zone precise; ansamblul conţinu¬ 
tului său formează un continuum la niveluri şi dimensiuni 
multiple. în consecinţă, nu trebuie să ne aşteptăm ca ase¬ 
menea urgenţe spirituale să se prezinte sub forme uşor de 
recunoscut. Anumite tipuri de urgenţe spirituale posedă su¬ 
ficienţi parametri şi suficiente caracteristici pentru a fi re¬ 
cunoscute. în cadrul proceselor de transformare, au fost 
identificaţi şase parametri. 

1. Episoadele de conştiinţă unitivă (experienţe de vîrf) 

Este vorba de o categorie de experienţe mistice carac¬ 
terizate prin disoluţia limitelor individuale şi prin senzaţia 
de a face corp comun cu mediul, cu ceilalţi semeni, cu na- 

1 Christina şi Stanislav Grof, Â la recherche de soi, fiditions du Ro- 
cher, Monaco. 

2 Patrick Drouot, Guerison spirituelle et immortalite, fiditions du Ro- 
cher, Monaco. 

3 Urgenţă. 

4 Emergenţă. 

tura, cu universul întreg şi cu Dumnezeu. Este conştiinţa ace¬ 
lui Unul singur. 

2. Deşteptarea stării de kundalini 

Am dezvoltat pe larg, într-o lucrare precedentă, proble¬ 
ma acestui fenomen atît de puţin cunoscut în Occident. După 
apariţia cărţii Guerison spirituelle et immortalite, am pri¬ 
mit peste trei sute cincizeci de scrisori evocînd suferinţele 
— înţelegînd prin asta internarea în instituţii psihiatrice — 
unor persoane care trăiseră experienţa unei treziri ratate a stă¬ 
rii de kundalini. Iată un exemplu concret: este aproape ora 
unu noaptea. Colette, o femeie în vîrstă de treizeci de ani, 
este epuizată după o zi de lucru, dar mai ales după cei doi¬ 
sprezece ani de muncă neîntreruptă. Ea şi soţul ei, Jacques, 
au un mic restaurant. Afacerile merg bine dar beneficiile pri¬ 
milor ani au fost absorbite de împrumuturi importante. De 
mai mulţi ani nu şi-au mai luat nici o zi liberă, exceptînd ziua 
din săptămînă în care e închis pentru problemele contabi¬ 
le, pentru comenzile adresate furnizorilor şi pentru alte mici 
probleme. 

Jacques, în vîrstă de treizeci şi cinci de ani, tocmai a 
coborît în pivniţă să aducă o ladă cu vin, ca să pregătească 
barul pentru a doua zi. în momentul în care revine de la 
subsol, el alunecă pe ultima treaptă şi se prăbuşeşte, sub pri¬ 
virile îngrozite ale soţiei lui. Doborît de un puternic atac 
de cord, el moare după doar cîteva minute. Incepînd din 
această clipă, Colette va trebui să trăiască în compania a doi 
însoţitori care nu o vor mai părăsi niciodată. Suferinţa şi în¬ 
trebarea: De ce? 

Se scurg cîteva luni pline de durere, de suferinţă. Apar 
nişte simptome ciudate: senzaţia de căldură, chiar arsuri 
de-a lungul coloanei vertebrale, mişcări automate şi dez¬ 
ordonate, zgomote în cap, halucinaţii luminoase. într-o 
noapte, Colette se pomeneşte zburînd deasupra patului şi 
îşi vede corpul adormit, întins pe pat asemeni unui cada¬ 
vru. într-o duminică, cîţiva membri ai familiei îi fac o vi¬ 
zită pentru a o susţine şi a o încuraja. Ca din senin, Co- 

lette este zguduită de rîsete isterice. Ea, care nu ştie nimic 
despre yoga, adoptă în mod spontan anumite posturi des¬ 
tul de complicate (asanas). Este consultat medicul de fa¬ 
milie care, cu acordul tinerei femei, dispune internarea ei 
într-un stabiliment psihiatric. 

Chiar de la sosirea ei, medicii îi administrează anxioli- 
tice şi antidepresive care vor pune capăt acestor manifes¬ 
tări cel puţin ciudate. După cîteva săptămîni, Colette cade 
într-o puternică depresie nervoasă care va dura optspreze¬ 
ce luni. 

Am întîlnit-o pe Colette într-o după-amiază de primă¬ 
vară, la cîteva luni după această perioadă depresivă şi i-am 
explicat motivul acestei tornade care i-a răvăşit viaţa, după 
moartea soţului ei. Astăzi, ea a reuşit să depăşească acea 
stare, dar păstrează din acea perioadă o sensibilitate faţă de 
emanaţiile energetice, săgeţi mediumnice, şi o reacţie de¬ 
osebită faţă de tot ce este viu, în sensul cel mai larg al cu- 
vîntului. 

Nu toate secvenţele trezirii stării de kundalini sînt atît 
de dramatice. Se întîmplă ca persoanele să se simtă înfăşura¬ 
te într-o aură de iubire absolută şi să perceapă unitatea vie¬ 
ţii în tot ceea ce există. Este ceea ce Abraham Maslow a nu¬ 
mit prin anii ’60 o stare de conştiinţă cosmică sau, mai exact, 
o conexiune directă cu propria sa conştiinţă superioară. 

3. Experienţele de comă depăşită (neardeatb experiences) 

Moartea este un arhetip străvechi pentru fiinţa umană, 
apropierea ei reprezentînd un catalizator extrem de puter¬ 
nic pentru trezirea spirituală şi evoluţia conştiinţei. Simbo¬ 
lismul morţii se manifestă în cazul unei despărţiri, al unui 
divorţ sau al unei schimbări de natură profesională. Pierde¬ 
rea unui consort sau a unui copil poate declanşa o fază de 
moarte simbolică, în timpul căreia vechile structuri psiho¬ 
logice sînt răvăşite. în decursul timpului, am întîlnit mulţi 
părinţi care au pierdut un copil, uneori la o vîrstă foarte fra¬ 
gedă, şi am observat adesea că, în urma acestei drame, ei se 
aflau angajaţi într-o căutare spirituală. 

4. Emergenţa amintirilor din vieţile anterioare 

Fie că aceste experienţe reprezintă sau nu o dovadă a re¬ 
încarnării, ele constituie totuşi un fenomen psihologic im¬ 
portant, deoarece înmagazinează un mare potenţial de vin¬ 
decare, asociat unei mari capacităţi de schimbare a individului. 
Chiar dacă, în sensul clasic al termenului, fenomenul reîn¬ 
carnării nu poate fi dovedit, mii şi mii de mărturii şi de re¬ 
latări tulburătoare par să îi confirme veridicitatea. Printre 
popoarele care sînt adepte tradiţionale ale şamanismului, pu¬ 
ţine sînt cele care au formulat o credinţă explicită în aceas¬ 
tă posibilitate. Din cîte ştiu eu, shoshonii din nord-vestul 
Americii cred în posibilitatea întoarcerii sufletului într-o 
nouă formă fizică. Celelalte popoare nu au decît o idee des¬ 
tul de vagă despre ceea ce se întîmplă după moarte, deoa¬ 
rece trăiesc ancorate cu precădere în clipa prezentă. 

Se întîmplă ca aspecte din vieţile anterioare să „iasă la 
iveală“ cu prilejul exerciţiilor de meditaţie (yoga sau zen). 
Unul din prietenii mei, practicant zen, îşi simţise adeseori 
gîtul ca sfîşiat de nişte gheare în timpul meditaţiilor sale, 
ceea ce îl deranja în mod considerabil. Familiarizat cu prac¬ 
ticile meditative, el a încercat atunci să pătrundă în esenţa 
acelei senzaţii de disconfort şi să o înlăture. Dar de fieca¬ 
re dată era cuprins de o stare de nelinişte care îi bloca ple¬ 
xul solar la nivelul celei de-a treia chakre. A venit atunci să-mi 
ceară să-l ajut să identifice cauza acestor probleme: un eve¬ 
niment dintr-o viaţă anterioară, credea el, care îi scăpa. Avea 
dreptate, deoarece conştiinţa lui a reuşit să recupereze o via¬ 
ţă anterioară din vremea primelor cruciade. Făcuse atunci 
parte dintr-o trupă de pelerini înarmaţi care erau încercuiţi 
de sarazini. în plin deşert şi sub un soare de plumb, aceştia 
îi obligaseră să formeze un cerc larg în mijlocul căruia au 
pus un vas mare plin cu apă pe care pelerinii nu aveau voie 
să-l atingă. Apoi au aşteptat. După mai multe ore, aproa¬ 
pe înnebunit de sete şi de soarele arzător, primul pelerin se 
repezi spre vas şi bău. Sarazinii i-au tăiat imediat gîtul. Aceas¬ 
ta nu i-a împiedicat pe un al doilea, apoi un al treilea, să se 
apropie. Au avut şi ei aceeaşi soartă, la fel cu toţi cei care 
au ales să bea în loc să moară de sete — căci aceasta era uni- 

ca alternativă. Acest episod deosebit de sinistru din istoria 
cruciadelor este cunoscut sub numele de Aguer sanguinis, 
Cîmpul însîngerat. 

După această şedinţă, senzaţia de gît sfîşiat pe care o avea 
prietenul meu şi starea de nelinişte care-1 cuprindea au dis¬ 
părut. Era vorba, aşadar, de rămăşiţele unei vieţi anterioa¬ 
re care nu erau ascunse atît de adînc în memorie şi care re¬ 
veneau la suprafaţă cu prilejul şedinţelor de meditaţie. Profit 
de ocazie pentru a le semnala începătorilor că se întîmplă 
frecvent ca la frontierele conştiinţei să îşi facă apariţia eve¬ 
nimente dintr-o viaţă anterioară. Sînt numeroşi cei care sînt 
puternic jenaţi de aceasta şi îşi întrerup imediat şedinţele 
de meditaţie, crezînd că se află pe punctul de a-şi pierde min¬ 
ţile. Este exact ceea ce nu trebuie făcut, deoarece acest pre¬ 
ţios material riscă să se scufunde şi mai adînc în inconştient. 

Dr Maurice Netherton din Los Angeles, care a practicat 
mult timp terapia prin intermediul vieţilor anterioare, afir¬ 
mă că majoritatea problemelor psihice serioase întîlnite de 
pacienţii săi (ulcere, epilepsie, migrene puternice şi frecven¬ 
te şi chiar anumite forme de cancer) erau legate de vieţile tre¬ 
cute. Toţi medicii şi terapeuţii care lucrează în acest dome¬ 
niu îi confirmă cercetările cu caracter de pionierat. Asemeni 
lui Netherton, ei ajung la concluzia că reactivarea memo¬ 
riei unor evenimente din trecut, care sînt la originea unor tul¬ 
burări psihice sau a unor boli, aduce după sine o uşurare sem¬ 
nificativă sau chiar vindecarea. 

In 1996, cu prilejul unui congres, am discutat îndelung cu 
dr Roger Woolger, un medic american adept al lui Jung. El 
amintea cazurile cele mai interesante pe care a trebuit să le 
trateze şi care constituie, după părerea mea, un eşantion re¬ 
prezentativ al problemelor karmice obişnuite. Iată-le: 

O femeie tînără care suferea de colită îşi redescoperă o exis¬ 
tenţă anterioară de tînără olandeză asasinată de soldaţii na¬ 
zişti la vîrsta de opt ani. Colita era o manifestare a terorii care 
pusese stăpînire pe fată chiar înaintea execuţiei. 

Un om care se plîngea de o durere cronică de spate şi-a revă¬ 
zut o moarte anterioară în care agoniza, cu coloana vertebra¬ 
lă zdrobită, prins între două vagoane de cale ferată (scena se 

petrece prin anii ’20). După şedinţa de tratament, durerea se 
diminuează considerabil. 

Unui bolnav de astm, care suferea printre altele şi de conjunc¬ 
tivită, i-a revenit în memorie viaţa sa de călugăr din Evul Me¬ 
diu. Acuzat că ar fi atras un întreg sat pe calea unor credinţe 
eretice, el este condamnat să asiste la incendierea satului şi a 
locuitorilor acestuia. Ochii îi sînt înlăcrimaţi şi plămînii i se 
sufocă din cauza fumului. 

5. Trezirea unor percepţii extrasenzoriale 

Ieşirea la suprafaţă a unor aptitudini paranormale este 
firească, dar se poate adeveri periculoasă dacă aceste daruri 
noi nu sînt înţelese şi integrate. Am întîlnit multe persoa¬ 
ne cu aptitudini de medium care îşi ignorau calităţile — apa¬ 
renta lor fragilitate psihică se explică printr-o sensibilitate 
exacerbată faţă de persoanele pe care le întîlneau şi prin¬ 
tr-o serie de premoniţii neînţelese. 

6. Criza şamanică 

Această formă de transformare psiho-spirituală capătă 
o importanţă considerabilă în crizele iniţiatice ale şamani- 
lor-vindecători şi ale liderilor spirituali ai multor popoare 
aborigene. Această experienţă nu este totuşi proprie aşa-nu- 
mitelor culturi primitive, iar acest tip de relaţie cu natura — 
oceane, rîuri, munţi, corpuri cereşti — şi cu orice formă de 
viaţă a fost observată în zilele noastre la anumiţi europeni, 
americani şi asiatici. 

Dacă derularea procesului de emergenţă nu este frîna- 
tă, dacă domeniul lăuntric care provoacă disconfortul este 
lăsat să se exprime liber, dacă persoana beneficiază de sfa¬ 
turile corespunzătoare, atunci fiinţa se va reconecta la coti¬ 
dian, beneficiind, în plus, de o mai bună înţelegere a raţiu¬ 
nii pentru care aceste probleme aparente erau indispensabile 
dezvoltării sale spirituale. 

Cartografiile moderne ale conştiinţei 

Eliberat astfel de toţi stimulii externi obişnuiţi, individul 
se află în situaţia de a experimenta stări de conştiinţă extrem 

de diverse — o dovadă a faptului că activitatea creierului 
uman nu este limitată de cele cinci simţuri şi că acesta poa¬ 
te atinge nivelul creativităţii, transcendenţei şi revelaţiei. Fi¬ 
inţa înţelege că, prin diminuarea stimulilor externi — prin 
meditaţie sau prin orice alt mijloc (în special prin muzică) 
— îşi poate proiecta creierul sau conştiinţa în stări de o ex¬ 
traordinară luciditate, de meditaţie profundă, de concen¬ 
trare şi de contemplaţie. 

Studiul culturilor din toate epocile relevă un interes pro¬ 
fund al oamenilor pentru stările neobişnuite de conştiinţă. 
Toate curentele de gîndire au dezvoltat metode prin care 
urmăreau teoretizarea acestora şi descrierea diferitelor eta¬ 
pe ale călătoriei spirituale. Această cunoaştere a fost trans¬ 
misă din gură-n gură, de la maestru la discipol, din gene¬ 
raţie în generaţie, fiind îmbogăţită zi de zi cu elemente noi. 
La începutul epocii moderne, atunci cînd ştiinţa occiden¬ 
tală era încă în faza primelor bîjbîieli (secolele al XV-lea şi 
al XVI-lea), înţelepciunea anticilor a fost respinsă şi înlo¬ 
cuită cu modele ale sufletului (psyche) fondate pe o filo¬ 
zofie strict materialistă. Cu toate acestea, prin anii ’60, un 
anumit număr de factori sociali a permis parcurgerea unor 
primi paşi în această zonă mlăştinoasă a înţelegerii psiho¬ 
logice a fiinţei umane. 

Unul din factorii-cheie a fost interesul tinerilor pentru 
practicile meditative orientale şi căutarea rădăcinilor pier¬ 
dute : experimentarea căilor şamanice, contactul cu indie¬ 
nii, întoarcerea spre naştere, mamă şi tată, dezvoltarea în 
laborator 1 a unor tehnici de alterare a conştiinţei precum 
izolarea senzorială şi biofeedback- ul. 

în timpul unei călătorii în Statele Unite în 1996, l-am în- 
tîlnit pe dr Green. El şi echipa lui lucrau la nişte experien¬ 
ţe de supraluciditate denumite eufemistic The copper wall 
experiment 2 . Subiectul este întins într-un soi de cutie de doi 
metri pe trei. în faţa, în spatele lui şi pe sol sînt plăci de ara- 

1 îndeosebi cele elaborate la Menninger Foundation din Topeka, Kan- 
sas, de către fizicianul Elmer Green. 

2 Experienţa peretelui de aramă. 

mă care îi reflectă imaginea — subiectul devine astfel un fel 
de condensator viu. 

Scopul experimentului era de a activa potenţialele laten¬ 
te ale unei fiinţei umane normale, precum capacitatea de a 
percepe corpuri subtile şi telepatia. Experienţă ciudată, ju¬ 
decind din perspectivă mecanicistă şi totuşi, timp de şapte 
ani, Elmer Green şi echipa lui au avut un buget anual de cer¬ 
cetare de cinci sute de mii de dolari. Dezvăluirile unei noi ge¬ 
neraţii de antropologi despre experienţele lor personale în 
sînul culturilor şamanice şi studiile ştiinţifice asupra cazu¬ 
rilor de comă depăşită au furnizat noi provocări pentru psi¬ 
hiatria şi psihologia tradiţionale. 

Numeroşi cercetători s-au dedicat unei explorări siste¬ 
matice a acestor domenii noi şi au ajuns la concluzia că în¬ 
ţelepciunea antică merita reexaminată, în vreme ce concep¬ 
tele ştiinţifice occidentale — şi ideologiile care decurg din 
acestea — trebuiau revizuite şi lărgite. 

Există un termen modern care înglobează toate aceste 
stări denumite spirituale, mistice, religioase, magice, para¬ 
psihologice sau şamanice: „experienţa transpersonală". 

Natura remarcabilă a experienţei transpersonale devine 
evidentă în momentul în care o comparăm cu modul nos¬ 
tru cotidian de percepere a lumii, cu limitele lui conside¬ 
rate normale şi inevitabile. în stare de veghe, noi ne perce¬ 
pem pe noi înşine ca nişte corpuri materiale solide. Este un 
lucru sigur acela că sîntem limitaţi în modul nostru de a per¬ 
cepe lumea de gama simţurilor noastre şi de configuraţia 
mediului în care trăim. în stările transpersonale, toate aceste 
limite sînt depăşite. Ne percepem pe noi înşine ca fiind un 
joc energetic sau un cîmp de conştiinţă conectat la această 
entitate vie — Pămîntul, marele Părinte. 

Lumea fenomenelor transpersonale, aşa cum este ea de¬ 
scrisă de Stanislav Grof în diferitele sale lucrări, oferă o altă 
provocare filozofică şi intelectuală. Ea înglobează adesea, 
după cum precizează Grof, niveluri şi entităţi care, în lu¬ 
mea occidentală, sînt considerate ca făcînd parte dintr-o re¬ 
alitate „subiectivă": zeităţi, demoni şi alte personaje mito- 

logice. Pentru cei care le-au trăit, aceste experienţe sînt la fel 
de convingătoare şi reale precum cele din viaţa obişnuită. 
Acesta este aspectul asupra căruia lumea şamanilor insistă 
atît de mult. 

Cititorul sceptic se va întreba de ce se acordă o impor¬ 
tanţă atît de mare fenomenelor transpersonale. Faptul că su¬ 
fletul omului induce astfel de experienţe percepute, în mod 
subiectiv, ca fiind reale, nu înseamnă că este vorba de co¬ 
nexiuni autentice cu universul! Grof adaugă că un alt ar¬ 
gument al scepticilor la contactul cu aşa-numitele fenome¬ 
ne transpersonale este că acestea sînt produse arbitrare şi 
lipsite de sens ale unor creiere tulburate de o boală necu¬ 
noscută. în mod cert, conţinutul plin de experienţe trăite 
provine din amintirile noastre. Trăim într-o lume în care 
sîntem supra-expuşi unui aflux de informaţii de tot felul, 
prin intermediul ziarelor, revistelor, televiziunii, cărţilor. Toa¬ 
te experienţele pe care le trăim sînt stocate în creierul nos¬ 
tru în mod extrem de detaliat. Aceasta poate fi o explicaţie 
rezonabilă pentru cei care nu au decît o cunoaştere superfi¬ 
cială a fenomenului. Cu toate acestea, un studiu sistematic 
al experienţelor la niveluri de conştiinţă care ies din sfera obiş¬ 
nuitului demonstrează că este vorba de fenomene extraor¬ 
dinare care sfidează concepţiile ştiinţifice occidentale. 

în ciuda progresului înregistrat de anumite cercetări în 
domeniu, este limpede că ne este încă dificil să admitem că 
spiritul şi corpul pot fi legate şi pot acţiona unul asupra ce¬ 
luilalt într-o manieră atît de intimă. Modul nostru de gîn- 
dire occidental (şi întreaga filozofie clasică) a considerat mult 
timp trupul şi spiritul ca fiind două entităţi separate. Acest 
dualism este însuşi fundamentul gîndirii carteziene. Am vor¬ 
bit îndelung despre acest aspect în prima mea lucrare, de 
aceea nu voi reveni asupra lui. Nu este mai puţin adevărat 
că vedem peste tot consecinţele nefericite ale acestui mod de 
gîndire, în special în medicină unde coexistă, fără nici o co¬ 
municare între ei, pe de o parte medicii, care se ocupă de 
problemele trupului, de cealaltă psihologii şi psihiatrii, cei 
însărcinaţi să se ocupe de spirit. Universităţile, colegiile, cen- 

trele de cercetare în medicină şi în psihiatrie sînt fie strict 
separate, fie divizate în departamente închise. Nu există nici 
cercetări comune, nici confruntări ale rezultatelor respec¬ 
tive. Şi asta pare să fie pe placul tuturor. 

Acest dualism trup/spirit este atît de bine ancorat încît 
înşişi psihiatrii, pe parcursul unui secol, s-au orientat pro¬ 
gresiv spre o explicaţie pur organică, biochimică a sufletu¬ 
lui uman în care toată gîndirea, toate sentimentele sînt re¬ 
duse la un proces chimic şi în care, mai general, spiritul însuşi 
apare ca produs al acestui organ numit creier. 

Remarcăm, de cîţiva ani, o tentativă de apropiere a celor 
două jumătăţi ale aceleiaşi sfere care sînt trupul şi spiritul 
printr-o nouă concepţie: psihosomatica. Dar, ca regulă ge¬ 
nerală, ruptura rămîne deplină între susţinătorii tratamen¬ 
tului farmaceutic al bolilor şi adepţii unei abordări care să 
ţină cont de aspectul psihologic al acestora. 

Cu direcţiile lui de explorare şi cu metodele lui de expe¬ 
rimentare directă a naturii — vizibile şi invizibile — şamanis¬ 
mul reprezintă un nou pas în înţelegerea mecanismelor care 
conduc spiritul uman şi universul în ansamblu. Pentru şamani, 
realitatea e Un Tot. Unitatea globală este totală. Mulţi sus¬ 
ţin ideea că omul s-a amăgit pe el însuşi. în special prin cul¬ 
tura lui, care împarte viaţa în subiecte şi obiecte, observatori 
şi observaţi. Devenim astfel fiinţe separate, inapte să înţele¬ 
gem unitatea naturii şi principiile ordonatoare ale universu¬ 
lui. Dilema este următoarea: creăm în noi o sciziune care nu 
există în realitate. Din acel moment, viziunea noastră despre 
timp devine limitativă şi liniară. Percepem această enigmă ca 
pe o succesiune de momente — trecut, prezent şi viitor. 

Una dintre căile particulare pe care ni le oferă şamanis¬ 
mul este căutarea revelaţiei. Un ritual practicat încă de la 
origini şi în care fiinţa umană se regăseşte faţă în faţă cu ea 
însăşi şi cu creatorul ei. 

Căutarea revelaţiei 

Oricare ar fi termenul utilizat pentru ceea ce noi numim 
astăzi căutarea revelaţiei, aceasta este o practică tradiţiona- 

lă foarte veche pe care o regăsim în numeroase culturi. în 
fiecare sistem religios, printre toate popoarele pămîntului, 
există o practică care constă în autoizolarea în sînul frumu¬ 
seţii şi singurătăţii naturii, pentru a intra în contact profund 
cu sine însuşi şi a se deschide Marelui Mister. Că este vor¬ 
ba de un şaman siberian, un aborigen australian, un sioux 
lakota postind pe Colina Ursului în Montana, un catolic 
intrînd în contact cu spiritul lui Isus prin izolare de restul 
lumii şi reculegere — spiritul acestei căutări este acelaşi pen¬ 
tru fiecare. 

Hambleche yapi, vechea expresie lakota care defineşte 
această căutare — ar fi mai corect să spunem „implorarea 
viziunii", crying for a vision — este o tradiţie spirituală prac¬ 
ticată de mii de ani într-un număr incalculabil de culturi 
tradiţionale din întreaga lume. De vreo cincisprezece ani, 
astfel de ceremonii de căutare a revelaţiei tradiţionale au în¬ 
ceput să apară în rîndul populaţiei urbane occidentale — pro¬ 
babil ca urmare a relatărilor privind experienţele de altera¬ 
re a conştiinţei descrise în cunoscutele cărţi ale lui John 
Neihardt sau Lame Deer 1 . Oricare ar fi sursele lor de inspi¬ 
raţie, anumite persoane se simt atrase spre căutarea revela¬ 
ţiei, în speranţa că această cale le va permite să transceandă 
realitatea obişnuită, le va da acces la sacru, le va permite chiar 
să povestească şi ei astfel de experienţe. 

încercarea de aliniere spirituală şi recurgerea la post şi 
la izolare senzorială au fost întotdeauna gesturi atempora¬ 
le. Dar experienţa căutării viziunii nu mai este trăită de 
populaţia occidentală modernă în acelaşi mod în care era 
trăită de strămoşii ei sau de popoarele tradiţionale care con¬ 
tinuă să o practice sub forma sa ceremonială tradiţională. 

Iată, în cele ce urmează, două istorii care ilustrează două 
maniere diferite de a trăi o experienţă asemănătoare. Pri¬ 
ma se referă la o perioadă de izolare pe care am petrecut-o 
în Sinai; cea de-a doua, la experienţa de căutare a revela¬ 
ţiei trăită de un lakota tradiţional din secolul trecut. 

1 Archie Fire Lame Deer, The Gift of Power, Ed. Bear & Co. 

Meditaţia din deşertul Sinai 
— decembrie 1995 

în decembrie 1995, m-am deplasat în deşertul Sinai, deoa¬ 
rece doream să mă lămuresc asupra direcţiei pe care să o 
dau căutărilor mele personale şi spirituale. Am plecat din Cai¬ 
ro într-un autobuz înţesat de egipteni, cu excepţia unui cu¬ 
plu de italieni şi a două suedeze pe care beduinii le devorau 
din priviri. După şapte ore de mers într-un peisaj monoton 
şi o oprire mai mult decît binevenită, ajungem în satul Sainte- 
Catherine, la cîteva sute de metri de mînăstirea unde se poa¬ 
te vedea rugul arzînd — acesta este locul în care se spune că 
Moise l-ar fi întîlnit pe arhanghelul Gabriel cu prilejul as¬ 
censiunii sale spre înălţimi şi al întîlnirii cu Cel Veşnic. 

Satul are cîteva case şi hoteluri simple dar confortabile 
pe care israelienii le-au construit prin anii ’70, cînd acest 
ţinut făcea parte din teritoriile ocupate, luate de la egipteni 
după războiul din 1973. 

Sîntem la poalele muntelui Sinai. Nu este un deşert plă¬ 
cut vederii, asemeni Saharei cu dunele ei, ci un amestec de 
zone stîncoase, văi şi rîpe — locul este propice unei retra¬ 
geri şi favorizează dezbaterea cu propria lume interioară. 
Cerul este de granit. în această perioadă a anului este un 
frig sec şi munţii se înalţă asemeni unor degete care arată 
spre cerul senin, fără nici un nor. Sinaiul a fost ocupat de 
vechii egipteni şi basoreliefurile rupestre de aici prezintă vic¬ 
toriile lor asupra triburilor de beduini, în perioada dinasti¬ 
ilor IV-VI. 

La sosirea mea fac cunoştinţă cu Ahmed, un tînăr beduin 
ager ca o maimuţă, care trebuia să-mi fie ghid în zilele ur¬ 
mătoare — contactul fusese aranjat de nişte prieteni din Cai¬ 
ro, cărora le dezvăluisem intenţiile mele. 

Petrec prima noapte într-un hotel din sat, ca să mă pre¬ 
gătesc pentru singurătatea din zilele următoare. Hotărît să 
dorm pe munte, mă echipasem în consecinţă — bocanci, un 
rucsac, o căciulă de montagnard şi mănuşi călduroase. A 
doua zi dimineaţa, Ahmed vine să mă ia şi facem un tur al 
împrejurimilor. Vizităm, în primul rînd, mînăstirea, care este 

locuită de călugări. Biserica este simplă, dar energia gene¬ 
rată de rugăciunile a zeci de generaţii de credincioşi este pu¬ 
ternică. Mă reculeg cîteva clipe în faţa rugului arzător, care 
seamănă mai mult cu un arbust — să fie oare acesta rugul 
autentic, aşa cum pretind panourile publicitare ? 

După vizita la mînăstire, am primul contact adevărat cu 
natura. în faţa mea se înalţă munţii Moise şi Sainte-Cathe- 
rine, cu o altitudine de aproape două mii cinci sute de metri. 
Mă hotărăsc să fac o recunoaştere a regiunii şi încep să urc 
pe drumul care duce spre munte. La o oră de mers, ajungi 
la răspîntia în care se despart potecile spre muntele Moise şi 
muntele Sainte-Catherine. Mă opresc pentru o scurtă ce¬ 
remonie. în manieră indiană, fac ofranda cu tabac în cele şap¬ 
te direcţii şi cer ajutor şi protecţie spiritelor naturii prezen¬ 
te în acel loc. Continuîndu-mi ascensiunea, încep să le simt 
prezenţa, iar stîncile îmi înfăţişează imaginile lor gravate pen¬ 
tru eternitate — capete de şoim, de ibis, de maimuţă. 

O oră mai tîrziu, descopăr un loc potrivit pentru zilele 
următoare. înlătur pietricelele din jur şi mă instalez pe un 
colţ de stîncă. Peisajul este spectaculos. Aici, sufletul nu poa¬ 
te decît să se înalţe spre ceruri. 

O stare de somnolenţă pune stăpînire pe mine — por¬ 
niserăm de dimineaţă şi Ahmed se întorsese acasă după ce 
am plecat de la mînăstire. încetul cu încetul, intru într-o sta¬ 
re de căutare a revelaţiei occidentale şi adorm pe sacul de 
dormit pe care îl aveam cu mine. Simţeam cum somnul care 
mă cuprinde este o pregătire a spiritului meu. Aveam ori¬ 
cum nevoie să capăt putere pentru noaptea următoare. Con¬ 
venisem cu tînărul meu ghid să ne întîlnim la începutul se¬ 
rii, deoarece el voia să începem ascensiunea spre muntele 
Moise spre orele două ale dimineţii, ca să putem ajunge pe 
vîrf la răsăritul soarelui. Acolo unde profetul a primit ta¬ 
blele Legii şi a încheiat alianţa dintre Iehova şi Israel. 

Cînd mă trezesc, rămîn nemişcat şi mă hrănesc cu liniş¬ 
tea care mă înconjoară, tulburată doar de sunetul clopotelor 
de la mînăstire, care urcă înspre munte. O pasăre se apro¬ 
pie de mine şi îi arunc o firimitură de pîine. încurajată de ati- 

tudinea mea calmă, ea revine de mai multe ori să ceară de 
mîncare. Aici, pe aceste înălţimi, mă gîndesc la poporul lui 
Abraham, care în urmă cu mult timp a trecut prin aceste 
locuri. Evenimentele care s-au desfăşurat în Egipt la acea 
epocă constituie una din marile enigme ale istoriei. Printre 
atîtea popoare alogene care locuiau în Egipt, un trib, care 
respingea cu dispreţ politeismul local, a reuşit să fugă din 
ţară şi să creeze într-un ţinut al făgăduinţei un stat indepen¬ 
dent, fondat pe monoteism. Mai tîrziu, această gîndire uni¬ 
că a servit drept fundament pentru două religii majore ale 
umanităţii: creştinismul şi islamul. 

La căderea nopţii, mă duc în vale să mă întîlnesc cu Ah- 
med, şi în jur de ora două a dimineţii, pornim la drum. Ur¬ 
cuşul este greu, iar eu regret că Moise nu a trăit marea sa 
viziune pe o plajă a Mării Roşii! Spre ora patru, ne oprim 
să bem un ceai, oferit de nişte beduini pe jumătate ador¬ 
miţi, şi ajungem imediat apoi la baza celor şapte sute de trep¬ 
te cioplite grosolan în piatră. Este ultimul efort. în vîrf, ne 
aşteaptă o capelă mică. 

Mă aşteptam să fiu singur, însă descopăr o adunare for¬ 
mată din coreeni gălăgioşi, germani, italieni şi cîţiva fran¬ 
cezi. Cu toate acestea, spectacolul este superb. La ora şase, 
orizontul se înroşeşte. Găsesc un loc liniştit, mai retras, pen¬ 
tru a admira răsăritul soarelui. 

Pot acum să intru în lumea mea interioară fără să fiu de¬ 
ranjat. Simt o pace adîncă pe care cele cîteva păsări de la faţa 
locului nu o tulbură. Sînt obosit dar îmi dau seama, cu pri¬ 
lejul acestei introspecţii, că, prin exerciţiu fizic, subconştien¬ 
tul capătă supleţe. în cele din urmă, îmi regăsesc ghidul şi, 
încă dimineaţă fiind, începem coborîrea. Mă despart de el şi 
mă îndrept spre acel colţ stîncos care îmi va servi drept re¬ 
fugiu în zilele următoare. 

La amerindieni, o astfel de experienţă se desfăşoară rămî- 
nînd singur patru zile şi patru nopţi în acelaşi loc, fără mîn¬ 
care şi fără băutură. Aici, scopul meu era să petrec zece zile 
în singurătate, hrănindu-mă doar cu puţină pîine şi cu bana¬ 
ne, pe care Ahmed urma să mi le aducă din două în două zile. 

în noaptea care a urmat, am avut nişte vise stranii — sce¬ 
ne din al doilea război mondial defilau pe ecranul conşti¬ 
inţei mele. Apoi, am văzut un peisaj în care se găseau mici 
ridicături de piatră lungi de doi metri şi cu o deschizătură 
semicirculară. înăuntrul lor, persoane culcate care par ador¬ 
mite. Un bărbat se ridică, vine spre mine şi mă invită să mă 
lungesc şi eu în acel loc deosebit. „Vei înţelege, îmi spuse el, 
atunci cînd trupul şi spiritul tău conştient vor fi adormite. 
Adevărul Golgotei — această victorie asupra morţii — de¬ 
vine, prin contemplarea propriului tău cadavru, o parte in¬ 
tegrantă a vieţii spirituale. Cuvîntul omului este neputin¬ 
cios în a exprima starea de nefiinţă. Adevărata ei faţă este 
liniştea care îţi pătrunde adînc în suflet şi-l face să rodeas¬ 
că, în vreme ce cuvîntul nu face decît să-l înflorească." 

în dimineaţa celei de-a patra zi, mă cufund într-un mael- 
strom emoţional. Sînt agitat şi mă cuprinde mînia. încerc 
să analizez — în zadar! Totul este furie: eu, viaţa, ceilalţi, 
lumea. Sînt în conflict cu toţi şi cu toate. După două ore, 
îmi dau seama că am atins un strat de mînie în profunzi¬ 
mile sufletului meu. Singurătatea şi liniştea erau pioleţii care 
îmi permiteau să explorez această arheologie psihică în care 
mă implicam în mod voluntar. Am început să vorbesc cu 
voce tare. Spiritul meu conştient mă îndemna să meditez, 
să spun rugăciuni de mulţumire — degeaba! Eram stăpînit 
de forţe turbionare proiectate de către inconştientul meu 
şi nu înţelegeam că sufletul meu se elibera, de fapt, din zo¬ 
nele comprimate. 

Plin de furie, m-am ridicat şi, ca un călugăr nebun, am 
început să blestem în gura mare întreaga Creaţie. Apoi, 
la fel de brusc cum a apărut, furia s-a stins, cedînd locul 
unei diarei puternice care m-a uşurat. Am evacuat astfel 
forţele obscure conţinute în suprastructurile mele incon¬ 
ştiente. 

Din această clipă — ca şi în zilele care au urmat — m-a 
cuprins o stare de pace şi seninătate al cărei nectar l-am sa¬ 
vurat din plin. Spiritul putea să analizeze, să simtă şi să re¬ 
acţioneze fără emoţie dar cu un sentiment de plenitudine. 

Mi-am dat seama că meditaţia asociată cu liniştea interioa¬ 
ră reprezintă un sprijin eficient în încercarea de a-ţi odihni 
spiritul. în acelaşi timp, în ea însăşi, ea nu acţionează decît 
asupra structurii psihologice a fiinţei — un aspect asupra 
căruia maeştrii spirituali moderni din India au insistat în 
mod deosebit. Atunci cînd este atinsă „masa critică", gîn- 
direa şi liniştea dispar, probabil, şi atomul interior se dez¬ 
integrează. Dar atunci, cine mai rămîne pentru a afirma: 
m-am dezintegrat ? 

Este însuşi conceptul oriental al fuziunii fiinţei umane 
cu fiinţa divină. Această identificare este numitorul comun 
al tuturor misticilor occidentali şi orientali. Upanişadele, 
scrieri sacre din India, proclamă: Aham Brahâsmi (Eu sînt 
Zeul Brahma). Misticii persani urmează aceeaşi cale, iar Maes¬ 
trul Eckhardt, mistic renan din secolul al XIV-lea, s-a făcut 
ecou, în Occidentul creştin, al acestei vechi gîndiri indiene. 
Călăuzit de propriile sale experienţe mistice, el a fost primul 
din Europa care a reluat conceptul de gîndire nelimitată. 

Cu totul altfel stau lucrurile în cazul experienţei amer¬ 
indiene de căutare a revelaţiei, cînd forţele şi reprezentări¬ 
le naturii devin îndrumători care îi permit căutătorului să 
pătrundă în mod activ în puritatea esenţială a universului. 

Istoria care urmează a fost înregistrată de etno-muzico- 
logul Frances Densmore 1 , care a descris o astfel de experien¬ 
ţă întreprinsă în secolul al XlX-lea de un lakota tradiţional: 

„Pe cînd eram tînăr, mi-am dorit să am un vis care să-mi 
arate calea pe care o am de urmat în viaţă. Stăpînit de aceas¬ 
tă dorinţă, am întîlnit un mediane man în faţa căruia mi-am 
deschis inima. El mi-a explicat ce am de făcut iar eu i-am 
urmat indicaţiile întocmai. Alesesem deja o colină pe care 
să-mi aştept visul, iar după ce m-am despărţit de el, m-am 
dus şi m-am instalat în vîrful ei. Nu mi se spusese să pos¬ 
tesc înainte de acea încercare, dar bineînţeles că nu-mi lua¬ 
sem nici un fel de mîncare cu mine. Pe la jumătatea dru- 

1 Frances Densmore, Te ton Sioux Music and Culture, University 
Press of Nebraska, 1992. 

mului spre vîrf, am săpat o groapă adîncă de vreun metru 
şi cam tot aşa de largă, ca să am unde să mă aşez dacă simt 
nevoie. In cele patru colţuri, am pus o ofrandă rituală (bu¬ 
căţi de stofă şi săculeţe de rugăciune) — ele aveau menirea 
să demonstreze dorinţa mea de a primi mesaje din cele pa¬ 
tru colţuri ale lumii şi aşteptam nerăbdător să aud în vis vo¬ 
cea unui animal sau a unei păsări vorbindu-mi. 

Am rămas toată noaptea acolo, cu ochii închişi. Chiar 
înainte de răsăritul soarelui, am zărit o lumină strălucitoa¬ 
re venind dinspre răsărit. Era un om. Avea capul înfăşurat 
ca într-un turban şi ţinea în mînă un tomahawk. El mi-a 
spus: « Urmează-mă », şi s-a transformat de îndată într-un 
corb. în visul meu, am urmărit corbul spre un sat în care 
am pătruns în cel mai mare cort. M-am simţit onorat, deoa¬ 
rece nu văzusem niciodată un cort atît de mare — era cu si¬ 
guranţă cortul unui şef. Acolo, corbul s-a transformat din 
nou în om. Aşezat cu faţa spre intrare, tînărul zugrăvit în 
roşu mi-a urat bun-venit. Mi-a spus că este fericit să mă vadă 
acolo şi a adăugat că toate animalele şi păsările îi erau prie¬ 
tene. Dorea să îmi arate cum procedase pentru a le obţine 
prietenia. Mi-a cerut atunci să ridic capul. Ceea ce am şi fă¬ 
cut. Am văzut atunci cosaşi, fluturi, tot soiul de insecte mici 
şi păsări din diverse specii. Mi-am aplecat capul, tînărul se 
transformase în bufniţă iar toţi cei din escorta lui, în corbi. 

Bufniţa mi-a spus: « Priveşte întotdeauna spre vest atunci 
cînd ceri ceva, şi viaţa-ţi va fi lungă! » Apoi, ea s-a transfor¬ 
mat în elan. La picioarele lui, am văzut leacurile pe care ni 
le oferă elanul şi cercul poporului meu. Mă întrebam la ce 
minune să mă mai aştept, cînd am auzit un sunet. Am încer¬ 
cat să-l reproduc şi m-am pomenit cîntînd înainte chiar de 
a deveni conştient de propria-mi dorinţă. 

Pe vremea aceea eram încă tînăr şi doream să o apuc pe 
poteca războiului pentru a-mi făuri un nume. După acest 
vis, am primit uneori ajutor dinspre est, dar cel care m-a 
ajutat întotdeauna a fost vestul. Toate păsările şi insectele 
din visul meu erau entităţi pe care trebuia să le păstrez vii 
în spirit pentru a le învăţa calea." 

Relaţia cu natura 

Experienţele tradiţionale şi moderne de căutare a reve¬ 
laţiei se derulează, de obicei, în locuri izolate. Este cu atît 
mai comic să constatăm în ce măsură popoarele tradiţio¬ 
nale şi omul modern înţeleg relaţia lor cu natura în mod 
diferit. Odinioară, cînd oamenii trăiau mai aproape de na¬ 
tură şi erau mai bine integraţi în habitatul lor, ei nu se sim¬ 
ţeau rupţi de restul lumii. Erau obişnuiţi să trăiască în ar¬ 
monie cu diversele elemente, fiinţe şi forţe naturale de care 
depindea buna lor stare. în acea vreme, potrivit viziunii tra¬ 
diţionale, toate lucrurile erau legate între ele ca tot atîtea 
părţi ale unui univers unificat. în schimb, civilizaţia urbană 
tinde să perceapă habitatul ca pe un loc imobil şi nu ca pe o 
prelungire a fiinţei esenţiale. Am învăţat să avem încredere 
în barierele tehnologice şi să credem în superioritatea omu¬ 
lui pentru a ne simţi protejaţi de reacţiile naturii. Ne gîn- 
dim mai degrabă la ideea de natură, iar nu la realitatea fi¬ 
zică a acesteia. 

Diferenţa semnificativă dintre experienţele tradiţională 
şi modernă de căutare a revelaţiei ridică totodată proble¬ 
ma integrării mesajelor primite. Căutătorii din vechime îşi 
integrau cu uşurinţă viziunile în sfera activităţilor lor cul¬ 
turale — vînătoare, raiduri războinice, cult, relaţii cu comu¬ 
nitatea. Ei posedau de asemenea mijloacele pentru a veri¬ 
fica, interpreta şi utiliza materialul din viziunile lor. 

Pentru un căutător contemporan, o astfel de viziune este 
atît de îndepărtată de nivelul de conştiinţă actual, încît el nu 
mai înţelege cum stau lucrurile. Am întîlnit persoane care 

caută să-si analizeze viziunile într-o manieră atît de ratio- 

> » 

nală, încît provoacă un soi de fragmentare. 

Contemporanii noştri au îmbrăţişat cu entuziasm un nu¬ 
măr de practici spirituale seculare — călătoria şamanică, ce¬ 
remonialul aşa-numitei sweat lodge, dansurile totemice, 
chiar utilizarea plantelor psihotrope. Din păcate, ei le-au 
interpretat adesea la nivel primar, ca sprijin pentru o intro¬ 
specţie terapeutică. Oricît de valabilă ar fi aceasta, între şa¬ 
manism şi psihologia modernă s-a creat o falie. După mine, 

psihologia poate — chiar trebuie — să fie spiritualizată, însă 
este esenţial ca ea să rămînă un element al şamanismului şi 
nu invers. 

Roman Nose şi experienţa lui 
de căutare a revelaţiei 1 

Roman Nose era cel mai cunoscut războinic cheyen din 
vremea sa. în timpul marilor confruntări din anii 1860, re¬ 
putaţia lui s-a răspîndit cu repeziciune în rîndul albilor, care 
au ajuns să-l considere drept şef în toate contactele lor cu 
cheyenii. 

In luptă, el purta întotdeauna celebrul său coif de război 
confecţionat în nord de către White Buffalo Bull, unul din 
cei mai vestiţi vraci ai timpului său, cel care la finele seco¬ 
lului trecut mai trăia încă la Tongue River Agency. 

Acest coif de luptă era unic în felul lui. Pe cînd era încă 
mic copil. Roman Nose trăise o experienţă de căutare a re¬ 
velaţiei. El postise timp de patru zile pe o insulă din mij¬ 
locul unui lac din Montana. în vis, îi apăruse un şarpe care 
avea pe cap un singur corn. Inspirîndu-se din această viziu¬ 
ne, White Bull îi confecţionase coiful acela atît de deose¬ 
bit : în locul celor două coarne de bizon clasice, fixate de o 
parte şi de cealaltă a capului, acesta nu avea decît un singur 
corn în mijlocul frunţii. Trena îi era atît de lungă, încît aproa¬ 
pe că atingea pămîntul, chiar şi cînd războinicul era călare. 
Ea era alcătuită dintr-o bandă de piele de bizon tînăr, orna¬ 
tă pe toată lungimea cu pene de vultur — mai întîi, patru pene 
roşii, apoi patru negre, alte patru roşii, şi tot aşa, în total, 
patruzeci de pene. La fabricarea acestui faimos coif de lup¬ 
tă, White Bull nu folosise nimic care să provină de la oa¬ 
menii albi, nici pînză, nici aţă, nici metal. 

De regulă, coifurile de luptă nu necesitau decît puţină 
pregătire înainte de folosirea lor într-o confruntare; cel al 

1 Georges Hyde-Gcorges Bcnt, Histoire des Cbeyennes, Lditions du 
Rocher, Monaco. 

lui Roman Nose, fiind unul foarte sacru, era obiectul unor 
ceremonii importante. Pentru a fi scos din tocul lui de pie¬ 
le, acesta trebuia ţinut deasupra jăraticului peste care se pre- 
sărase un strop de rădăcină medicinală; apoi coiful era pre¬ 
zentat spre soare de patru ori, extras din toc şi îndreptat 
spre nord, vest, sud şi est. Abia atunci Roman Nose şi-l pu¬ 
nea cu grijă pe cap. In plus, el trebuia să-şi împodobească 
chipul cu vopsea sacră: galben, pe frunte, dungi roşii peste 
nas, şi negru pe gură şi bărbie. 

In fine, portul coifului sacru implica şi respectarea unor 
reguli de conduită. Roman Nose nu avea voie să consume 
anumite alimente, trebuia să lase să treacă patru zile înainte 
de a intra într-un ţipi în care se născuse recent un copil şi 
încă alte cîteva interdicţii. White Bull îl pusese în gardă, în 
mod deosebit, pe Roman Nose să nu consume nici un ali¬ 
ment care avusese contact cu metalul; el insistase asupra fap¬ 
tului că, dacă nu respectă această regulă, luptătorul risca să 
fie ucis în lupta următoare. De altfel, indienilor din zona Ma¬ 
rilor Cîmpii nu le plăcea să mănînce cu linguri, furculiţe sau 
cuţite metalice, deoarece vracii lor credeau că, printr-un fe¬ 
nomen ciudat de atracţie, războinicii care consumă un pro¬ 
dus atins de fier vor fi ucişi de un glonţ de fier în lupta ur¬ 
mătoare. De aceea, cei mai mulţi dintre indieni preferau să 
mănînce folosind beţişoare ascuţite în loc de furculiţe. 

Or, cu cîteva zile înainte de bătălie (afacerea Forsyth), 
indienii sioux le-au oferit cîtorva cheyeni de vază, printre 
care şi Roman Nose, un festin. Stînd de vorbă cu ceilalţi şefi, 
acesta din urmă a uitat să le atenţioneze pe femei să nu-i atin¬ 
gă mîncarea cu vreun obiect metalic. După masă, el şi-a amin¬ 
tit că uitase să dea instrucţiunile obişnuite şi i-a cerut şe¬ 
fului sioux să afle de la femeile care pregătiseră hrana dacă 
fusese folosită vreo ustensilă metalică. Una dintre ele şi-a 
amintit că luase pîinea şefului cheyen de pe placa de copt cu 
ajutorul unei furculiţe metalice. O neglijenţă care a spulbe¬ 
rat puterea ce-1 proteja pe Roman Nose. Aceasta nu putea 
fi restabilită decît prin efectuarea unor ceremonii de puri¬ 
ficare, care durau însă prea mult şi iscoadele lui Forsyth au 
fost semnalate înainte ca Roman Nose să le poată îndeplini. 

Iată de ce marele războinic, gata oricînd să se arunce în 
luptă, nu a participat la confruntările din prima parte a zi¬ 
lei. El era convins că harul protector îi este atît de slăbit, în- 
cît ar fi murit cu siguranţă. Totuşi atunci cînd White Bull şi 
White Horse au venit să-l implore să conducă lupta, el nu 
a putut să-i refuze. Roman Nose, care se bătea întotdeau¬ 
na în prima linie, nu mai fusese rănit pînă atunci decît o sin¬ 
gură dată de o săgeată pawnee. în ziua aceea, el a fost ucis 
în floarea vîrstei. 





5 


Căutările fizicianului 


Ritualuri şamanice şi fizică modernă 

în tradiţia şamanică, există legături strînse între activi¬ 
tatea vracilor şi lumea spiritelor. Aceştia spun cu toţii că 
au îndrumători care le vorbesc şi care le dau metode sau 
căi de vindecare. Şamanii îi invocă prin cântece sacre. Exis¬ 
tă, fără îndoială, o legătură între acestea şi imnurile diver¬ 
selor curente religioase. Unul din secretele tehnicii de vin¬ 
decare şamanice este chiar transferul de energie vibratorie 
— al unei unde sonore — de la o persoană către organul bol¬ 
nav al unei alte persoane. Atunci când o parte a corpului 
este bolnavă, este afectată armonia întregului ansamblu. Fie¬ 
care organ, fiecare celulă are o rezonanţă, un pattern 1 vi- 
bratoriu. Atunci cînd un organ este bolnav, el nu mai pri¬ 
meşte energie vibratorie de la restul corpului; frecvenţa cu 
care el vibrează nu mai este în armonie cu modelul (pat- 
tern-ul) vibratoriu al întregului corp. 

în ce mod poate însă un organ bolnav să intre în rezo¬ 
nanţă cu părţile sănătoase ale corpului ? 

Ascultînd ritmurile tobelor, cîntecele beduinilor din de¬ 
şertul Sinai, cîntecele ceremoniale ale indienilor lakota, 
mi-am amintit că universul a fost creat plecînd de la un su¬ 
net primordial, exact ceea ce propovăduiesc cabaliştii. Prin 
psalmodierea rugăciunilor, prin intonarea cîntecelor sacre, 
se suscită schimbări în sînul materiei. Vindecarea constă în 
reintroducerea acestor sunete în corp; cu alte cuvinte, prin 
producerea sunetelor corecte, acele părţi ale corpului afla- 


Cuvînt englezesc cu sensul de exemplu, schemă, model. 

te într-o stare dizarmonică pot fi readuse într-o stare de echi¬ 
libru, adică într-o stare sănătoasă. Este experienţa pe care 
o trăiesc şamanii prin cîntecele lor. Pentru şamanii amazo- 
nieni, intonarea cuvîntului „jaguar" reprezintă însăşi invo¬ 
carea animalului, prin urmare, dacă un vraci invocă nume¬ 
le jaguarului sacru, acesta chiar apare. S-ar stabili astfel o 
legătură între un sunet sacru şi un obiect real care poate fi 
invocat prin sunet. 

Dar, prin invocarea jaguarului, şamanii se identifică tot¬ 
odată cu cel care trăieşte în fiecare dintre noi. învăţăminte¬ 
le lor transmiteau fiinţelor astfel învestite cunoaşterea mode¬ 
lului vibratoriu al jaguarului. Acestora li se dădea posibilitatea 
să rezoneze sincronic cu jaguarul arhetipal, mai exact cu toţi 
jaguarii de pe planetă. Fiecare animal este reprezentat prin- 
tr-un totem care simbolizează faptul că, în planul lumii vii, 
sîntem cu toţii fraţi şi surori. 

Această înţelegere a universului îşi găseşte ecou în fizi¬ 
ca cuantică. Există o interconexiune fundamentală care lea¬ 
gă totul. îmi dau seama încetul cu încetul că şamanii per¬ 
cep universul într-o manieră mult mai cuprinzătoare decît 
cea propusă de modelele mecanice ale paradigmei carteziene 
sau ale relativităţii galileene. Şamanii nu percep realitatea din 
perspectiva raportului cauză-efect; pentru ei, realitatea este 
asemeni unei pînze de păianjen, o reţea apropiată de inter¬ 
conexiunile observate în modelele fizicii cuantice. Această 
pînză de păianjen, un soi de Internet spiritual, era numită 
wyrd de către vechii şamani saxoni din Europa de Nord. 

Wyrd este un termen din engleza veche care a dat în en¬ 
gleza modernă îndeosebi cuvîntul weird b Sensul său literal 
este acela de „destin", deşi cuvîntul înglobează o noţiune 
mult mai largă. Wyrd provine dintr-o rădăcină indo-euro- 
peană care a dat cuvîntul nordic urdhr sau, mai apoi, ger¬ 
manul werden, a deveni. în spatele acestei noţiuni, regăsim 
conceptul oriental de karma. Dar, la origine, wyrd definea 
un mod de existenţă care implica puterea de a controla des- 

1 Straniu, ciudat. 

ţinui, un mod de viaţă în care evenimentele erau legate une¬ 
le de altele asemeni firelor încrucişate ale unei pânze de pă¬ 
ianjen. De aici provine ideea pînzei care vibrează a acelui 
wyrd, sau a destinului. 

In sistemele de credinţă tradiţionale 1 , îndeosebi în cele 
anglo-saxone, ceea ce ţinea de domeniul de referinţă al ter¬ 
menului wyrd se caracteriza printr-o anumită necesitate, 
printr-o „existenţă" atît de palpabilă, încît era de netăgăduit; 
vibraţia şi motivele vibratorii erau deosebit de importan¬ 
te. Toate evenimentele erau legate unele de altele. Teoretic, 
influenţa unui eveniment asupra altuia putea fi resimţită peste 
tot, deoarece întreaga pînză se afla în vibraţie. Dar această 
legătură nu era, de fapt, niciodată realmente evidentă pen¬ 
tru oamenii obişnuiţi, pe care bolile sau alte necazuri îi dez¬ 
orientau. Ceea ce explică necesitatea ca şamanul să „vadă" 
această legătură şi să-i explice sensul. Astfel a luat naştere 
o nouă înţelegere a vieţii. Pentru a accede la aceste viziuni 
noi, şamanul practica în general o serie de ritualuri care aveau 
rolul să-i modifice capacitatea de conştientizare. Şamanul 
putea astfel să vindece, să prevadă viitorul, să se „metamor¬ 
fozeze" prin transferul sufletului său în animale sau plante. 

Şamanii nu se mulţumesc doar să constate legăturile din¬ 
tre lucruri şi fiinţe, ci le şi modifică. Ei sînt, la drept vorbind, 
strămoşii psihologilor şi medicilor moderni. în vechime, ei 
erau păstrători ai înţelepciunii, precum şi povestitori. 

în fizica modernă, wyrd s-ar putea traduce prin „non-lo- 
calizare", formulă care ar defini ceea ce în alţi termeni s-ar 
putea numi o acţiune la distanţă. în 1964, fizicianul Bell în¬ 
ţelesese perfect acest lucru. Ideea că materia se poate de¬ 
plasa mai repede decît lumina începuse să aibă ecou în rîn- 
dul unui mare număr de cercetători. Astfel, teorema lui Bell 
postula că, atunci cînd două particule gemene se îndepăr¬ 
tează una de cealaltă cu viteza luminii, o acţiune exercita¬ 
tă asupra uneia dintre ele induce o reacţie din partea celei¬ 
lalte. Cele două particule vor rămîne strîns legate, în pofida 

1 Brian Bates, Le Sorcier, op. cit. 

distanţei, ca şi cum informaţia ar circula între ele cu o vi¬ 
teză superioară celei de deplasare a luminii. Aşadar, se pare 
că există într-adevăr o informaţie supraluminică. Numeroa¬ 
se experienţe caută astăzi să confirme această teorie. „Dacă 
acestea vor aduce probele aşteptate, scrie Fritjof Capra 1 , te¬ 
oria informaţiei supraluminice va putea servi drept bază în 
explicarea unor fenomene psihice precum telepatia. Rea¬ 
litatea cuantică se contorsionează fără încetare într-o ma¬ 
nieră imprevizibilă, aducînd în actualitate paradoxuri com¬ 
parabile koanilor din religia zen, aceste « enigme absurde 
utilizate de maeştrii zen pentru a-şi transmite învăţătura ».“ 

în anul 1935, la Universitatea din Princeton, trei cerce¬ 
tători, Einstein, Podolsky şi Rosen, au încercat să combată 
mecanica cuantică, prea bogată în paradoxuri după gustul 
lor. Ei au stabilit un protocol de cercetare cu scopul de a de¬ 
monstra că rezultatele prevăzute de aceasta sînt contrare sen¬ 
sului comun. Realitatea i-a contrazis, ei demonstrînd fără 
voia lor ceea ce încercau să infirme. 

Potrivit teoremei lui Bell, „părţile distincte" ale univer¬ 
sului ar fi legate într-o manieră intimă şi nemijlocită la ni¬ 
velul cel mai profund şi fundamental. Fizicienii au înţeles 
de îndată că această situaţie singulară ridica o întrebare de¬ 
licată: cum pot două elemente oarecare să comunice mai 
rapid decît viteza luminii ? 

în perioada în care Bell îşi elabora teoria, această expe¬ 
rienţă nu era decît un proiect, o viziune. în 1972, John Clau- 
ser şi Stuart Freedman, de la laboratorul de fizică al Uni¬ 
versităţii Berkeley din California, au trecut la realizarea ei şi 
au demonstrat astfel validitatea previziunilor statistice ale 
lui Bell. Teorema lui Bell nu se mulţumeşte să sugereze că 
realitatea este extrem de diferită de ceea ce pare, ci afirmă 
categoric acest lucru. Fizicienii au demonstrat că viziunea 
noastră raţională asupra lumii este profund nesatisfâcătoa- 
re. Pe la jumătatea anilor ’70, unii au mers chiar pînă la a 
afirma că particulele gemene din experienţele EPR 2 şi 


1 Fritjof Capra, Le temps du changement, op. cit. 

2 Einstein, Podolsky şi Rosen. 

Clauser-Freedman, deşi separate în spaţiu, rămîn conecta¬ 
te în absenţa oricărui schimb de semnale. 

Fizica cuantică redescoperea concepte foarte vechi. Stu¬ 
diind aspectele moleculare ale materiei, anumiţi fizicieni cuan¬ 
tici ajung la concluzia că materia nu ar putea exista în ab¬ 
senţa unei conştiinţe care să o perceapă. Această noţiune de 
conştiinţă rămîne însă extrem de vagă. Viziunea cartezia¬ 
nă clasică nu admite faptul că aceasta ar putea exersa o in¬ 
fluenţă asupra lumii fizice. Partizanii acestei viziuni ar fo¬ 
losi un alt termen pentru a descrie ceea ce se întîmplă în 
timpul unei observaţii, ar vorbi de înregistrare, de măsură, 
de recunoaştere, de pregătire sau de stare. Ei ar spune că 
un pattern de probabilităţi a fost redus dintr-o mulţime la 
un rezultat exact, precis. Cu toate acestea, nici un fizician 
nu ar nega faptul că, fără recunoaşterea unui model, acest 
rezultat nu ar putea fi perceput. Conştiinţa şi lumea mate¬ 
rială sînt legate, iar modul pe care un om de ştiinţă îl ale¬ 
ge pentru a-şi practica observaţia ştiinţifică afectează obiec¬ 
tul observat. Există, aşadar, o legătură semnificativă între 
observator şi obiectul observat. 

Această viziune asupra lumii uneşte perfect curentele de 
gîndire şamanică, ce explorează de milenii realitatea situa¬ 
tă dincolo de universul senzorial. Includerea conştiinţei uma¬ 
ne în teoriile ştiinţifice este un fapt recent. El ar putea fa¬ 
voriza în multe privinţe deschiderea unor piste noi care ar 
putea transcende cadrul convenţional al ştiinţei. Dar există 
conştiinţă şi Conştiinţă, cea de-a doua fiind eventual cea a 
şamanilor. Dacă o astfel de entitate există, putem să ne unim 
cu ea şi să intrăm în rezonanţă cu forţele fundamentale, aşa 
cum fac vindecătorii sau vindecătoarele încă de la începu¬ 
tul timpurilor. Poate că această unire este o conexiune cuan¬ 
tică ce leagă tot ceea ce trăieşte în univers. Cum am putea 
oare să dezvoltăm o relaţie mai sensibilă, mai subtilă cu noi 
înşine şi cu universul în care trăim ? Poate acceptînd ideea 
de a ne aventura în starea de conştiinţă şamanică ce leagă 
fiinţa umană de lumea vizibilă şi invizibilă. 

Această conexiune se realizează atunci cînd un şaman in¬ 
tonează un cîntec sacru sau cînd un preot psalmodiază o 

suită de mandale. Şamanul intră în rezonanţă cu animale¬ 
le totem care sălăşluiesc în el. Astfel, el este capabil nu nu¬ 
mai să se vindece pe sine, ci şi să vindece pe oricine suferă 
de o boală asemănătoare* folosind energia care provine de 
la animalul-spirit. 

Ritmurile complexe şi uneori seducătoare ale muzicii şa- 
manice imită procesele continue din natură şi celebrează glo- 
balitatea universului. Astfel, asemeni tunetului care soseş¬ 
te primăvara sau vara făcînd ca pajiştile de pe marile cîmpii 
să înflorească, muzica amerindiană hrăneşte stratul din care 
inima omului îşi trage seva. în general, aceasta combină cîn- 
tecele cu sunetele produse de o tobă şi de un flaut sau o urui- 
toare. Instrumentele sînt folosite ca imitaţii ale puternice¬ 
lor forţe elementare ale tunetului. Bătăile tobei reprezintă 
sclipirea care îi permite inimii umane să se desprindă şi să 
plutească afară din sălaşul ei. Muzica flautului (cele şase ori- 
ficii ale acestuia reprezentînd cele patru puncte cardinale, 
plus cerul şi pămîntul) este vîntul care purifică şi care dă 
viaţă inimii. Uruitoarea reprezintă lumina care pătrunde în 
inimă şi încarcă fiinţa de energie. Ritmurile muzicale, rugă¬ 
ciunile şi zgomotele din natură provoacă ceea ce Michael Har- 
ner a numit o stare de conştiinţă şamanică. 

Stările de conştiinţă şamanică 

Starea de conştiinţă şamanică (SCŞ) constituie esenţa 
profundă a şamanismului. Ea este cea care îi permite vin¬ 
decătorului să fie stăpînul timpului — acel timp universal 
de dinaintea Izgonirii din Paradis — şi al imaginarului. Este 
starea de conştiinţă în care se scufundă şamanul care ope¬ 
rează un ritual activ al resurselor mentale la care noi nu mai 
avem acces din cauza dependenţei noastre de gîndirea lo¬ 
gică şi raţională. V.V. Nalimov a demonstrat că probleme¬ 
le ştiinţifice îşi găseau în general rezolvarea atunci cînd cer¬ 
cetătorul permitea sindromului Eureka! să iasă la suprafaţă 
din adîncimile fiinţei lui. Confruntat cu probleme comple¬ 
xe, vraciul recurge mai degrabă la această călătorie interioa- 

ră decît la raţiune. Evocînd amintiri senzoriale, abstracţii şi 
simboluri, el trece în revistă fluxul de imagini din subcon¬ 
ştientul său fără a face apel Ia capacitatea critică a conşti¬ 
inţei sau la dimensiunea spaţio-temporală a universului. Ast¬ 
fel, şamanul se racordează la o bază de date care, într-o stare 
obişnuită de conştiinţă, este inaccesibilă. 

Deoarece nu au luat în considerare această distincţie din¬ 
tre SCŞ şi starea obişnuită de conştiinţă, occidentalii şi-au 
format o imagine falsă despre practicile şamanice. Celor obiş¬ 
nuiţi să raţioneze în termenii unor realităţi multiple, precum 
metafizicienii, anumiţi fizicieni din domeniul cuanticii şi şa¬ 
manii, le este uşor să înţeleagă implicaţiile SCŞ. Atunci cînd 
gîndurile sînt înţelese ca avînd consistenţă materială sau cînd 
lucrurile capătă natura gîndurilor — un schimb permanent 
între masă şi energie — sistemul şamanic încetează să mai fie 
un conglomerat de credinţe animiste catalogate drept su¬ 
perstiţii. 

Problema existenţei unei alte realităţi tangibile se pune 
de asemenea şi în cazul riturilor şi simbolurilor din ceremo¬ 
niile de vindecare. „Riturile" şi „simbolurile" sînt concepte 
pe care culturile occidentale se mulţumesc să le perceapă la 
nivel metaforic. Or, în SCŞ ele nu sînt altceva decît realita¬ 
tea alternativă a şamanului. Atunci cînd acesta îmbracă pie¬ 
lea animalului său totemic şi începe să danseze în jurul fo¬ 
cului, cel care dansează de fapt nu mai este omul ci animalul. 

După Charles Tart, un psiholog care, de la sfîrşitul ani¬ 
lor ’50, a procedat la o clasificare a activităţii cerebrale, SCŞ 
reprezintă o stare de modificare a unei conştiinţe slabe. Cre¬ 
ierul lucrează în ritm alfa, adică la un nivel lipsit de adîn- 
cime. Cu toate acestea, extazul şamanic reprezintă o stare 
de modificare specifică. Ideea că nu există decît o formă de 
realitate — realitatea obişnuită — şi că orice altă formă de 
percepţie ar ţine de domeniul patologicului a îngrădit foar¬ 
te mult înţelegerea stărilor de expansiune a conştiinţei. Or, 
SCŞ corespunde acelui domeniu al conştiinţei descris de 
mistici, cel al unei stări de pătrundere în profunzimile ade¬ 
vărului, nesondat de către intelectul discursiv şi permiţînd 
stabilirea unei relaţii conştiente cu Absolutul. 

în planul realităţii obişnuite, informaţia se propagă prin 
intermediul simţurilor, timpul se scurge într-o singură di¬ 
recţie şi spaţiul serveşte drept barieră a schimbului de in¬ 
formaţii. In realitatea şamanică, dimpotrivă, timpul nu exis¬ 
tă, există doar obiectele, şi acestea doar ca părţi componente 
ale unui tot unitar. Nici timpul, nici spaţiul nu împiedică 
informaţia să circule. Regăsim aici noţiunea de realitate non 
ordinară, aşa cum apare ea la Castaneda şi în SCŞ. 

Situri sacre şi fizică cuantică 

Teritoriul fiecărui popor tradiţional include anumite locuri 
sacre — munţi, lacuri, păduri sau canioane — în care, po¬ 
trivit tradiţiei, sălăşluiesc forţe extraordinare. Aceste locuri 
venerate ocupă un loc deosebit în legendele multor popoa¬ 
re, îndeosebi în cele ale populaţiilor amerindiene. La indie¬ 
nii navajo, mitul Facerii descrie formarea a patru munţi care 
străjuiesc pământurile ancestrale — regiunea celor four cor- 
ners x , la convergenţa statelor Utah, Colorado, Arizona şi 
New Mexico. Potrivit unei legende navajo, Primul Bărbat 
şi Prima Femeie au creat aceşti munţi din pămîntul în care 
Primul Bărbat a amestecat nişte esenţe magice provenind 
din tolba lui cu leacuri. Cei doi au creat: Blanca Peak, la 
est, aruncînd un tunet de lumină albă şi îmbrăcîndu-1 apoi 
într-o perdea de lumină diurnă; muntele Taylor, la sud, din- 
tr-un cuţit de piatră, învăluindu-1 apoi în lumină albastră; 
munţii San Francisco, la vest, dintr-o rază de soare, învă- 
luindu-i apoi în galben; muntele Hesperus, la nord, din- 
tr-un curcubeu, îmbrăcîndu-1 apoi în întuneric. Din acel mo¬ 
ment, indienii navajo au asociat fiecare direcţie unei culori 
şi forţe speciale: albul pentru lumina zilei venită de la ră¬ 
sărit, albastrul pentru cerul din sud, galbenul pentru soa¬ 
rele din vest şi negrul pentru norii de furtună din nord. 

Toate acestea reprezintă un soi de geografie spirituală. 
Anumite aranjamente megalitice şi locuri sacre exercită o 


1 Regiunea celor patru colţuri. 

influenţă incontestabilă asupra energiei. Aceste efecte erau 
cunoscute de către popoarele vechi şi rezultatele lor veri¬ 
ficate generaţie după generaţie. în locurile acelea trăiau spi¬ 
ritele şi tot acolo oamenii veneau să-şi practice ceremoniile 
şi ritualurile. „Sînt locuri în care se simte răsuflarea spiri¬ 
tului", spunea Maurice Barres în La Colline inspiree x . 

Din relatări ale unor călători în timp, povestiri, legen¬ 
de şi unele cîntece ceremoniale aflăm că un eveniment ma¬ 
jor s-a produs în timpul paleoliticului superior. Anumite 
popoare au început să se instaleze în apropierea acestor 
locuri speciale. Viaţa nomadă a luat sfîrşit şi clanurile s-au sta¬ 
bilit în locurile respective. Cunoştinţele lor referitoare la 
proprietăţile acelor pietre şi la toate aspectele legate de me¬ 
diul lor natural erau foarte bogate. Este probabil ca respec¬ 
tivele aranjamente megalitice să aibă legătură cu prezenţa 
spiritelor în acele locuri. Dacă speculaţia mea este corectă, 
sensibilitatea anumitor membri ai clanului — şamanii — pen¬ 
tru aceste locaţii îşi găseşte explicaţia. Indivizii care se îm¬ 
bolnăveau grav şi erau la un pas de moarte deveneau şamani. 
Capacitatea şamanică s-a dezvoltat probabil prin interme¬ 
diul unor fiinţe comparabile cu nişte detectoare capabile să 
sesizeze radioactivitatea naturală sau alte fenomene fizice 
insolite. în acele timpuri străvechi, cunoaşterea nu permi¬ 
tea o înţelegere raţională, intelectuală a cîmpurilor electro¬ 
magnetice — nu exista contorul Geiger; singurul instrument 
de detecţie era fiinţa umană. 

Şamanii au fost, aşadar, primii fizicieni din paleolitic, pri¬ 
mii care au efectuat experimente fizice. Ei resimţeau în fi¬ 
inţa lor forţele invizibile — radioactivitatea, electromag¬ 
netismul — şi nefiind supuşi limitelor raţiunii, precum 
occidentalii moderni, faptul li se părea cît se poate de fi¬ 
resc. Aceste cîmpuri, reprczentînd o forţă invizibilă, au de¬ 
venit pentru ei sacre. în acest sens, percepţia lor era exac¬ 
tă. Şamanii nu erau sensibili numai la cîmpurile insolite care 
se găseau în jurul siturilor sacre, ei erau literalmente nişte 
detectoare umane. 


1 Maurice Barres, La Colline inspiree, fiditions du Rocher, Monaco. 

Este oare posibil ca plantele să fi fost şi ele afectate de 
aceste cîmpuri ? Ştiam că anumiţi şamani foloseau substan¬ 
ţe psihoactive în timpul ceremoniilor lor şi mi se părea ciu¬ 
dat ca aceste tipuri de plante să înglobeze cîmpuri subtile 
care să acţioneze ca puncte de atracţie ale acestor situri spre 
care şamanii se simţeau chemaţi. Dacă totul este viu, este po¬ 
sibil ca înseşi pietrele, printr-un fenomen de rezonanţă la 
fel de subtil, să fie modelate de către spiritele-conştiinţă — 
vîntul, ploaia, furtuna — pentru a forma un aranjament spe¬ 
cial care să configureze un cîmp vibratoriu detectabil de 
anumite plante şi de anumite fiinţe dotate cu o sensibilita¬ 
te ieşită din comun ? Revenim prin aceasta chiar la origini¬ 
le geobiologiei sacre. Astfel, catedrala Notre-Dame din Pa¬ 
ris este construită pe ruinele unui templu antic roman din 
secolul al II-lea d.C., închinat lui Jupiter, care la rîndul lui 
fusese construit pe un vechi sit dolmenic consacrat de către 
şamanii celţi — druizii — într-un trecut îndepărtat. 

Ipotezele fizicii şamanice 

Pătrunzînd tot mai adînc în conştiinţa şamanică a popoa¬ 
relor lumii, mi-am dat treptat seama că este dificil să stabi¬ 
lesc o relaţie între lumea şamanică şi viziunea ştiinţifică mo¬ 
dernă, fără să recurg la experienţa directă. 

Fizicianul american Fred Wolf 1 propune o serie de ipo¬ 
teze referitoare la ceea ce am putea îndrăzni să numim fi¬ 
zica şamanică. 

Prima ipoteză: toţi şamanii consideră universul ca fi¬ 
ind constituit din vibraţii. Acestea sînt modele repetitive de¬ 
celabile de către simpli detectori fizici. Că este vorba de vi¬ 
braţiile sonore care se deplasează prin aer, de cele ale unui 
vapor care revine în port sau chiar de cele ale luminii, to¬ 
tul este mişcare vibratorie. Chiar dacă nu au nici un fel de 
cunoştinţe de fizică modernă, şamanii cred în existenţa unei 

1 Fred Alan Wolf, The Eagle’s Quest, Ed. Summit Books, New York. 

structuri vibratorii a universului. Or, fizica cuantică, precum 
şi credinţele şamanice, sugerează că universul este alcătuit din 
vibraţii care leagă tot ce există în acest „fluid" originar. 

A doua ipoteză: şamanii înţeleg lumea prin perspectiva 
miturilor şi a viziunilor care, aprioric, par contrare legilor 
fizicii. La drept vorbind, ei văd dincolo de barierele uzua¬ 
le care inhibă spiritele noastre occidentale. în ce constau vi¬ 
ziunile şamanice ? Cum au apărut ele ? Şi cum au devenit ele 
materialul legendelor, miturilor, folclorului nostru ? 

Este probabil ca nivelul mitic al realităţii, celebrat de mii 
de ani, să fie rezultatul percepţiilor şamanice despre trecut 
şi viitor. Şamanii văd probabil imagini mitologice deoare¬ 
ce acestea sînt suprapuneri ale unor evenimente aparţinînd 
unor culturi trecute sau viitoare. 

A treia ipoteză: şamanii percep realitatea cu ajutorul stă¬ 
rilor de expansiune a conştiinţei. 

Observatorul ştiinţific are nevoie de conştiinţa lui obiş¬ 
nuită pentru a interpreta un model de fizică cuantică. Or, 
aceasta ne-a învăţat că experienţa este influenţată în mod 
inevitabil de către observator. Fizica cuantică ne indică aici 
o manieră de interpretare a stărilor de conştiinţă lărgită a 
şamanilor. Aceştia manipulează probabil materia şi spiri¬ 
tul graţie unei forme de energie de observaţie pe care o ge¬ 
nerează prin aventurarea în aceste stări de conştiinţă lărgi¬ 
tă. Faimoasa frază a lui Crazy Horse capătă astfel un înţeles 
deplin: „Am văzut lumea cea ascunsă în spatele lumii." 

A patra ipoteză: şamanii utilizează orice fel de mijloace 
pentru a modifica credinţa despre realitate a unei persoane. 

Vechiul adagiu spune: „A vedea înseamnă a crede." Re¬ 
alitatea şamanică se sprijină pe acest principiu. Oamenii nu 
văd decît ceea ce cred. Şamanii intervin asupra sistemului 
de referinţă al unui pacient pentru a-1 influenţa. Astfel, pen¬ 
tru a vindeca un pacient obsedat de boala sa, ei recurg la o 
manevră subtilă prin care urmăresc să-i schimbe ideile fixe. 
Există, la amerindieni, o categorie de şamani numiţi heyo- 

ka, clovnii sacri, care recurg la un anumit joc pentru a aba¬ 
te gîndurile indivizilor asupra cărora urmează să intervină. 

A cincea ipoteză: şamanii aleg ceea ce este comprehen¬ 
sibil din punct de vedere fizic şi pentru ei toate evenimen¬ 
tele sînt legate la scară universală. 

Subtilitatea constă în a-1 face pe individ să creadă că, ori¬ 
care ar fi realitatea percepută, aceasta este reală. De fapt, ei 
interpretează toate semnele vieţii ca fiind emanaţii ale unei 
ordini superioare. 

A şasea ipoteză: şamanii pătrund în lumi paralele. 

Lumea eterică, în sensul şamanic al termenului, e poate 
o percepţie a lumii fizice dintr-o perspectivă holografică. 

A şaptea ipoteză: toţi şamanii lucrează, avînd conşti¬ 
inţa clară a existenţei unei forţe superioare. 

Dar în ce fel se manifestă această forţă ? Poate că şama¬ 
nii utilizează pur şi simplu mediul înconjurător, mai exact 
forţele Marelui Părinte — Pămîntul — pentru a-şi spori pu¬ 
terile magice şi harul vindecării. Ei se conectează la suflul 
planetei cu ajutorul cîntecelor sacre, al plantelor şi prin apro¬ 
pierea de acele situri vibratorii, astfel încît forţele lor pro¬ 
prii să sporească. 

Legătura dintre toate aceste ipoteze este conexiunea din¬ 
tre fizica cuantică şi realitatea şamanică. Dacă îţi modifici 
modul de percepere a realităţii, îţi modifici de fapt propria 
realitate. Fizicienii cuantici şi şamanii au înţeles acest lucru, 
fiecare în maniera sa şi în funcţie de referentul său cultural. 

Pe măsură ce analizam toate aceste lucruri, îmi dădeam 
seama că lumea, aşa cum o percepem noi, nu este decît o 
chestiune de semantică. în fizica cuantică, alegerea unui ob¬ 
servator care să măsoare o anumită proprietate fizică de¬ 
termină trecerea respectivei proprietăţi din stadiul de sta¬ 
re în cel de existenţă — prin simplul fapt al observaţiei. Plecînd 
de la aceasta, m-am întrebat dacă lumea nu este o creaţie a 
gîndurilor noastre. Această întrebare mă ducea cu cincispre- 

zece ani în urmă, în perioada primelor mele întrebări asu¬ 
pra naturii universului. Era posibil oare ca universul să nu 
fie decît un aranjament subtil, o construcţie alcătuită din 
ansamblul conştiinţelor noastre legate unele de altele ? Nu 
mă refer aici doar la lumea conştiinţei şi a gîndurilor, ci şi 
la lumea fizică. încetul cu încetul se contura o idee. Nu exis¬ 
tă nici o limită, cu excepţia celor pe care ni le impunem noi 
înşine. în mintea mea, lumea mitică a ideilor şi viziunilor se 
suprapunea, puţin cîte puţin, lumii materiale reale. 

Căutarea mea prindea contur. 

Originile conştiinţei şamanice 

Antropologul Jeremy Narby 1 propune o ipoteză fasci¬ 
nantă. în urma cercetărilor sale, el a ajuns să se întrebe dacă 
ADN-ul nu se află cumva la originea ştiinţei şamanice. în vi¬ 
ziunile unui mare număr de culturi ancestrale — egiptenii 
antici, animiştii din Benin, creştinii, aborigenii australieni 
sau amazonieni — regăsim, sub o formă sau alta, concep¬ 
tul de şarpe cosmic. în timpul experienţelor desfăşurate sub 
influenţa ayahuascăi, imaginile sonore sofisticate suscitate 
de viziuni sînt de natură interactivă — este posibil să dialo¬ 
ghezi cu ele. Este vorba de o realitate virtuală, de o pînză 
holografică vie, în continuă mişcare: faimoasa televiziune 
a pădurii. în urmă cu vreo zece ani, i-am prilejuit unui cer¬ 
cetător în domeniul electrofotoniei o experienţă de expan¬ 
siune spaţială a conştiinţei 2 . Experienţa ne-a permis să ur¬ 
căm în lungul lanţului dublu-helicoidal al ADN-ului. 

„Trăiesc o senzaţie de plutire, a spus călătorul prin acel 
spaţiu de conştiinţă. Mă aflu într-un univers energetic. E 
ca şi cum aş călători într-o navă spaţială, printre culori care 
se succed foarte rapid. Dar această navă este o construcţie 
energetică a conştiinţei mele. Mi-am creat un sprijin pen- 

1 Jeremy Narby, Le Serpent cosmique, Georg fiditeur, Geneva. 

2 Patrick Drouot, Nous sommes tous immortels, fiditions du Rocher, 
Monaco. 

tru a avansa, chiar dacă, în cele din urmă, nu mai am nevo¬ 
ie de el. De cealaltă parte a acestei construcţii se află un uni¬ 
vers colorat. Pe moment, mă simt singur... Iată, am ajuns... 
Mă aflu într-un loc care ar putea fi asemănat cu Pămîntul. 
Este o construcţie de un alt tip: o formă sferică, universală, 
de nuanţă albastru-verzuie. Pătrund în această sferă şi rata 
vibraţiilor se schimbă. Corpul fizic mă doare... îmi îmbrac 
atunci latura fizică a fiinţei într-o lumină aurie şi... iată că 
mă simt mai bine. Sînt o conştiinţă într-un cîmp de conşti¬ 
inţă superioară şi, în acelaşi timp, mi-am păstrat şi forma 
încarnată. Purtătorul acestei forme, trupul meu, este înfă¬ 
şurat într-un bulgăre de lumină în vreme ce eu, conştiinţa, 
mă aflu în interiorul sferei albastre-verzui... Văd acum o ho¬ 
logramă cu nişte trepte de trecere... Este elicea de ADN... 
încep să urc. Sînt şaptezeci şi două de trepte, şaptezeci şi 
doi reprezentînd planul divin. Ajuns aici, găsesc o nouă 
treaptă ce duce spre zeul înţelepciunii. Adevărata treaptă 
de trecere, de fapt, este 999 360 3!.. Urc... La patruzeci şi 
şase, sfera a dispărut. Acest nivel corespunde unui alt plan 
de conştiinţă, un plan al morţii şi al renaşterii (este vorba 
desigur de moartea iniţiatică, semnificînd renaştere şi cu¬ 
noaştere). îmi continui ascensiunea. Iată-mă ajuns la treap¬ 
ta şaptezeci şi doi, în vîrful elicei. Aici este o uşă, apoi o sca¬ 
ră mare. Este un fel de templu. în vîrful scărilor se află un 
soare, un tron şi, pe acest tron, un om. Sau cel puţin o di¬ 
vinitate cu cap de şacal deasupra căruia este un cap de co¬ 
bră. Este vorba de Anubis, zeul egiptean al Morţii. Nu este 
un preot care poartă mască de şacal. Nu... este realmente 
vorba de o fiinţă avînd cap de şacal. 

Nu vreau să mă îndrept înspre el deoarece simt o inter¬ 
dicţie. Mă doare corpul... în spatele lui este lumină... dar 
nu văd bine ce e acolo. Nu ştiu unde mă aflu cu exactitate. 
Am trecut de treapta şaptezeci şi doi. Ar trebui să fiu acum 
la treapta o sută... Iată... Anubis a dispărut. Acum sînt de¬ 
parte. Văd nişte fiinţe care dansează şi cîntă. N-am nici cea 
mai vagă idee unde mă aflu. Cei de acolo nu se ocupă de 
mine... încerc să înţeleg ce energii sînt manipulate în acea 

dimensiune încarnată, acolo unde am văzut toate culorile... 
Văd în primul rînd un spectru de culori... Am apoi o altă 
viziune, mai frumoasă, mai pură. în mijloc, se află o fiinţă 
de lumină. încerc să-mi împing propria frecvenţă vibrato- 
rie spre a ei. Ea este aşezată pe un tron şi îmi întinde un bas¬ 
ton cu mîner. Nu reuşesc să ajung la el... încerc să fac le¬ 
gătura printr-un canal fin de lumină cu cel de-al treilea ochi 
al fiinţei de pe tron, dar aceasta nu are chip... Asta era, acum 
înţeleg: bastonul cu mîner reprezintă treptele de trecere. Re¬ 
uşesc să-l prind şi urc pînă la o mie. Pe această nouă treap¬ 
tă de trecere, găsesc o carte deschisă în care se află scris un 
text... Este cartea lui Abraham. O scriere care nu corespun¬ 
de nici unei realităţi cunoscute pe pămînt dar care înglo¬ 
bează toată experienţa descrisă de mine. Este cartea chipu¬ 
rilor. în ea se găseşte totul: Cel care eşti şi Cel care nu eşti, 
Cel care ai fost în trecut şi Cel din clipa de faţă, Cel care vei 
fi în viitor. în ea stă scris tot trecutul omenirii — precum 
şi viitorul. Se poate citi totul. Acum înţeleg: într-un alt plan 
de conştiinţă, totul este posibil. Totul poate fi creat." 

Sub influenţa plantelor psihoactive, oamenii văd crista¬ 
le, scări, lanţuri elicoidale de ADN. Cum poate oare aceas¬ 
tă realitate moleculară să devină accesibilă conştiinţei obiş¬ 
nuite ? Ce se întîmplă oare în creier pentru ca nivelul de 
conştiinţă al cotidianului să dispară, înecat într-un flux de 
imagini care nu provin din străfundurile fiinţei ci sînt fa¬ 
bricate de aceasta şi par să coexiste într-un nivel de conşti¬ 
inţă paralel sau superior ? Ştim că ADN-ul emite fotoni, par¬ 
ticule electromagnetice ipotetice, şi că lumina are o natură 
dublă, particulă şi undă. în consecinţă, se pare că lumina 
emisă de ADN în teoria lui Narby 1 ar fi chiar aceea pe care 
o văd şamanii în viziunile lor şi că ea este identică celei din- 
tr-un fascicul laser. 

Or, toţi care au văzut deja un astfel de fascicul coerent 
ştiu că el produce o senzaţie de culoare vie, o luminescen- 
ţă, o profunzime holografică — exact ceea ce descriu viziu- 

' Jeremy Narby, op. cit. 

nile şamanice: culorile devin reale. Emiterea de fotoni de că¬ 
tre ADN pare să explice aspectul luminescent al imaginilor 
şi aparenţa lor tridimensională sau, mai exact, holografică. 

In Guerison spirituelle et immortalite ', formulasem ipo¬ 
teza potrivit căreia conştiinţa este un cîmp de energie de en¬ 
tropie negativă supraluminos neeuclidiană, adică un cîmp 
de energie care nu se mai supune legilor fizicii clasice. Cu toa¬ 
te acestea, ea ar putea foarte bine să fie constituită de cîmpul 
electromagnetic format de ansamblul acestor emisii, or noi 
ştim că în vîrful moleculei de ADN se află un dipol iden¬ 
tic unui captator radar. în consecinţă, imaginile acelor fiin¬ 
ţe luminoase percepute în timpul stărilor de conştiinţă şa- 
manică nu ar fi ele oare materializarea conştientă a unei realităţi 
eterice cu cinci dimensiuni ? Ştiinţa este prizoniera propriu¬ 
lui său postulat de obiectivitate, care a sfîrşit prin a căpăta 
valoare de dogmă. Cu toate acestea, descoperirea unui cod 
genetic unic pentru orice fiinţă vie, alcătuit din şaizeci şi pa¬ 
tru de cuvinte (codonii ADN-ului) este o minune în sine 
— calendarul sacru maya pare să fi integrat această cunoaş¬ 
tere cu foarte mult timp în urmă. 

Ca să explice toate aceste fenomene, vracii — bărbaţi sau 
femei — folosesc metafore pentru a vorbi despre spirite. Bio¬ 
logii fac acelaşi lucru pentru a vorbi despre ADN, protei¬ 
nele şi enzimele acestuia, chiar dacă, în viziunea clasică, o 
moleculă nu este conştientă. Or, activitatea unei ştiinţe de 
pionierat numită psihoneuro-imunologie demonstrează că 
un organ, şi a fortiori o celulă, posedă o formă de conştiin¬ 
ţă care îi este proprie. 

Experimentarea directă furnizează alte răspunsuri. De 
vreme ce de cealaltă parte a vălului se află o imensă cunoaş¬ 
tere, de ce nu ne-am deplasa acolo pentru a observa şi a cu¬ 
lege informaţii ? Cu mai mulţi ani în urmă, m-am autopro- 
iectat în propriul creier pentru a înţelege cum lucrează acesta 
în timp ce eu pătrundeam în mod deliberat într-o stare de 
expansiune a conştiinţei. 

1 Patrick Drouot, Guerison spirituelle et immortalite, Iiditions du Ro- 
cher, Monaco. 

în cursul unor experimente desfăşurate în laboratoare¬ 
le Institutului Monroe din Statele Unite, am fost confrun¬ 
taţi cu şiruri de unde înalte relativ puţin cunoscute, deoa¬ 
rece sînt destul de rare, numite unde gamma. Şirurile de 
unde generate de stările meditative „clasice” sînt de natu¬ 
ră alfa şi teta. Or, acestea au fost eclipsate în timpul expe¬ 
rienţelor. M-am pomenit, de fapt, în mai multe rînduri, în- 
tr-un soi de hiperconştiinţă, în care s-au manifestat şiruri 
de unde gamma de o amplitudine şi frecvenţă ridicate. Am 
putea explica oare stările de conştiinţă şamanică prin aceas¬ 
tă activitate particulară a creierului nostru ? Această erup¬ 
ţie de unde gamma este reprezentată pe cartograma activi¬ 
tăţii cerebrale printr-o pată galbenă la nivelul lobului frontal, 
cu alte cuvinte spre fontanelă. Activitatea a urcat pînă la 58 
de hertzi, fenomen cu totul extraordinar. Psihiatrul John 
Richmond, comandant în US Air Force, mi-a mărturisit că 
neuropsihiatrii şi neurologii care studiază astfel de mode¬ 
le cerebrale văd în ele anumite tendinţe psihotice! 

Nu auzisem niciodată de undele gamma. Fenomenul ne- 
fiind explicat, mi-am pus următoarea întrebare: de vreme ce 
există în mine un cîmp de energie — conştiinţa — care se joa¬ 
că cu timpul şi spaţiul şi este capabil să se deplaseze prin di¬ 
ferite dimensiuni, de ce să nu-1 folosesc ? De ce să nu ne fo¬ 
losim, de fapt, de forţa spiritului nostru pentru a trece printr-o 
poartă gamma ? Puteam să mă plasez într-o stare familia¬ 
ră, să-mi vizualizez creierul, să creez în mod artificial un şir 
de unde gamma şi să mă proiectez în locul vizualizat. Pu¬ 
team oare să plonjez în propriul meu creier ? Să-l determin 
să producă, în mod natural, şiruri de unde gamma ? Expe¬ 
rienţa urma să-mi dea răspunsul la aceste întrebări. 

La începutul acesteia, am intrat rapid în starea necesa¬ 
ră, apoi, respirînd uşor, mi-am relaxat diferitele părţi ale 
corpului: picioarele, mîinile, spatele, pieptul, capul şi toţi muş¬ 
chii. Am numărat mai întîi în sens descrescător, de la două¬ 
zeci la unu, şi m-am imaginat scufundîndu-mă în apă, adîn- 
cindu-mă în mine însumi. M-am vizualizat atingînd fundul 
unei piscine apoi, propulsîndu-mă în sens invers, am nu- 

mârat de data aceasta de la unu la douăzeci. Am uitat de me¬ 
diul imediat, de corpul meu, de fire, cabluri şi căştile de pe 
cap — casca audio şi cea cu senzori sensibili. Am vizualizat 
apoi o lumină aurie care mă învăluia, cel puţin structurile 
fiinţei mele, inclusiv corpul meu fizic. Spiritul meu, pregă¬ 
tit fiind, răspundea impulsurilor primite de la mentalul meu. 

Mi-am imaginat apoi nişte trepte de lumină pe care le-am 
urcat imediat. Ajuns în vîrf, m-am străduit să-mi vizuali¬ 
zez creierul învăluit în lumină, înconjurat de o reţea de fire 
care avea în centru o pată galbenă, pe care am asociat-o cu 
o erupţie gamma. Brusc, m-am simţit trecînd în viteză „tur¬ 
bo". Conştiinţa mea superioară, precum şi alte niveluri ale 
fiinţei mele păreau să fi pornit în căutarea mea. M-am re¬ 
găsit asemeni unui satelit artificial aflat pe o orbită terestră. 
Am coborît, asemeni unei nave spaţiale spre o planetă necu¬ 
noscută. îmi închipuiam pas cu pas descinderea spre aceas¬ 
tă lume nouă, spre propriul meu creier. Acolo, dedesubt, 
la cîteva mii de kilometri, se găsea o erupţie numită poarta 
gamma, într-un fel, baza spre care mă îndreptam. Pentru a 
comunica cu aceasta, am recurs la un mijloc foarte simplu: 
limbajul. Am simţit de fapt insinuîndu-se în mine premi¬ 
sele unui limbaj universal: limbajul universal al luminii. 

Experienţa ar fi putut dura trei secunde sau un milion 
de ani, timpul devenise iluzoriu. Coboram lent. „Simţeam" 
cum controlez total experienţa, viteza de cădere şi toţi pa¬ 
rametrii coborârii spre poarta gamma. Aveam conştiinţa exis¬ 
tenţei unei energii inteligente. încetul cu încetul, acest cre¬ 
ier a devenit imens, ca absorbit de acea pată gamma — poartă, 
treaptă spre alte lumi. Am resimţit imediat ceva asemănă¬ 
tor unui vulcan în erupţie energetică — vâpăile se proiec¬ 
tau la mare depărtare. Pe măsură ce mă apropiam, acest soi 
de vîrtej energetic părea să-şi încetinească activitatea. în sfîr- 
şit, urma să pătrund în el. 

Eram foarte aproape de frontiera care separa un univers 
de altul, o dimensiune de cealaltă. Nu ştiam chiar nimic de¬ 
spre ceea ce urma să descopăr. Am ajuns într-o zonă de 
frontieră. Aveam impresia că încep să zăresc „ceva" de cea¬ 
laltă parte, ceva insesizabil. 

Brusc, am trecut prin poarta gamma. M-am simţit tre- 
cînd ca printr-o „căldură răcoritoare" — era ca şi cum aş fi 
pătruns într-o ecuaţie matematică cu cinci dimensiuni. Mi-am 
dat seama că o erupţie gamma era asemănătoare unei mici 
găuri negre. Creierul meu a început să lucreze în nişte re¬ 
gistre necunoscute, cu o rapiditate pe care nu o mai avuse¬ 
se vreodată. Potrivit teoriei relativităţii generale, materia su¬ 
pusă unei constrîngeri maxime produce un nou fenomen 
în univers: gaura neagră, zona cea mai deformată a raportu¬ 
lui spaţiu-timp. Găurile negre, în rotaţie, conţin punţi capa¬ 
bile să facă legătura cu universul nostru. Dar pentru a-1 co¬ 
necta la ce anume ? La alte universuri, la lumi paralele, la 
lumi vibratorii diferite sau la stări de conştiinţă şamanică ? 

Am trecut apoi brusc prin această erupţie gamma/gau¬ 
ră neagră. De cealaltă parte, am descoperit o stare de con¬ 
ştiinţă imensă, infinită. Simţeam că îmi reiau dimensiunea 
originară, ca şi cum forma mea fizică nu ar fi fost decît o pro¬ 
iecţie a acestei conştiinţe, ca şi cînd fiinţele umane nu ar fi 
decît proiecţii încarnate ale unei realităţi care le depăşeşte. 
Spaţiul acela degajă impresia de forţă imanentă, de genero¬ 
zitate, de căldură, de aur. Aceste valuri energetice nu sînt 
nici fluide, nici solide, ci seamănă cu nişte perdele vibrato¬ 
rii alcătuite din praf. Acolo să fie oare lumea lui Ta’aroa, 
peştera Străbunilor, hologramele, bougari, acel dreamtime 
al aborigenilor australieni ? Această dimensiune este, în ori¬ 
ce caz, foarte luminoasă. Compusă dintr-o mulţime de mici 
pete de aur, ea conţine o forţă şi o căldură fantastice. Este 
un fel de forţă de coeziune. 

Am ajuns la o poartă colorată în toate culorile posibile 
şi imaginabile, care se combinau fără să se amestece. Por¬ 
ţile gamma sînt efectiv nişte mici găuri negre pe care cre¬ 
ierul le poate genera în mod conştient. Ele sînt cele care per¬ 
mit accesul la miturile omenirii, la Timpul cel Dintîi, cel al 
stării de conştiinţă originare, în care fontanela fiinţelor uma¬ 
ne era moale. 

De ce trebuie oare să percepem lumea doar prin inter¬ 
mediul unor instrumente fabricate de om ? Adîncimile in- 

conştientului nostru sînt probabil un receptor specific care 
permite intrarea în contact cu o altă realitate, închisă instru¬ 
mentelor fizice. Ştiinţa recunoaşte validitatea demersului ce 
constă în studierea naturii prin intermediul unor instrumen¬ 
te fizice, produse ale logicii, dar ea nu a admis niciodată că 
fiinţa umană ar putea fi unul din aceste instrumente. Cît de 
mult ştie oare ştiinţa despre conştiinţă şi despre imensele ei 
posibilităţi ? Gîndirea ştiinţifică dominantă nu recunoaşte 
ca real decît ceea ce este reductibil la anumite fenomene fi¬ 
zice sau chimice şi impune fenomenelor observate un apa¬ 
rat conceptual ce corespunde unui sistem de structuri lo¬ 
gice rigide. 

Stările de conştiinţă şamanică pot face obiectul unor stu¬ 
dii fascinante, dacă cercetătorii acceptă condiţia de a trăi o 
experienţă subiectivă de o natură asemănătoare viselor. De¬ 
mersul şamanic constă într-o proiecţie voluntară a spiritu¬ 
lui în „spaţiul interior", urmînd unei alegeri atente a coor¬ 
donatelor — spiritele naturii, animalele totemice sau zonele 
fluctuante spaţio-temporale care conferă darul profeţiei. 
Obiectivul constă în părăsirea structurii logice a conştiinţei 
pentru a intra în interacţiune cu lumea într-o manieră ne¬ 
speculativă dar directă, pentru a te topi în ea. Poetul este o 
persoană capabilă să scrie versuri şi să resimtă într-o ma¬ 
nieră subtilă lucrurile care îl înconjoară şi ceea ce se petre¬ 
ce în lume. 

Stările de conştiinţă şamanică implică o călătorie în adîn- 
cimile necunoscute ale conştientului nostru pentru a inter¬ 
preta faţa ascunsă a universului şi a-1 incorpora într-un tot 
ordonat. Conştiinţa umană este, prin definiţie, cosmică. Na- 
limov 1 formulează conceptul unui univers semantic din care 
noi facem parte integrantă. Această concepţie holistică este 
o sfidare la adresa paradigmei culturii moderne şi, dacă asta 
ne sperie, nu ne rămîne decît să renunţăm la studierea fi¬ 
inţei umane în toată complexitatea ei. Nu este posibil să vezi 
lumea şi să intri în interacţiune cu ea decît întrerupînd dia- 

1 V.V. Nalimov, Les Mathematiques de l’inconscient, Jiditions du Ro- 
cher, Monaco. 

logul mental, renunţînd la conceptualizare — cu alte cuvin¬ 
te, la tendinţa de a defini. Literatura dedicată şamanismu¬ 
lui este de o bogăţie şi o diversitate rar întîlnite iar studiul 
textelor tradiţionale pare să demonstreze necesitatea de a 
dezautomatiza conştiinţa, cel puţin în sens temporal, adi¬ 
că de a evada din limitele culturale. 

Starea de conştiinţă şamanică este greu de studiat şi de 
analizat din punct de vedere ştiinţific, deoarece descrierea 
ei în cuvinte este foarte dificilă. Ea poate fi cel mai bine evo¬ 
cată cu ajutorul simbolurilor şi interpretată cu ajutorul con¬ 
ceptelor proprii unei anumite culturi, de vreme ce, prin mul¬ 
titudinea manifestărilor sale, fiecare experienţă mistică este 
unică în felul ei. De aceea, de îndată ce înlăturăm iluzia de 
a ne afla în posesia adevărului adevărat, devenim capabili 
să percepem experienţa şamanică în ansamblul ei. Cu toa¬ 
te acestea, continuăm să simţim nevoia de a inventa şi utili¬ 
za un limbaj nou. Oricît de ciudat ar părea, pentru a înţe¬ 
lege învăţăturile celor mai vechi tradiţii trebuie să realizăm 
mai întîi faptul că, atît ele, cît şi noi, cei de acum, spunem ace¬ 
laşi lucru, dar în limbaje diferite. Asistăm, aşadar, la întîlni- 
rea dintre două conştiinţe sau două modele de gîndire iden¬ 
tice dar îndepărtate în timp şi spaţiu. 

în viaţa noastră cotidiană, recurgem adesea cu toţii la acea 
zonă inconştientă a conştiinţei noastre, folosind în acest scop 
diverse tehnici, adesea dictate de propria noastră cultură. 
Activitatea ştiinţifică creatoare este direct legată de pătrun¬ 
derea în adîncurile lumii interioare. Imaginaţi-vă un cerce¬ 
tător aflat în incapacitatea de a rezolva o problemă. El îşi 
întrerupe experimentele şi se duce la bibliotecă. Aici, el se 
destinde la adăpost de mediul său obişnuit, de gîndurile cu¬ 
rente şi de discuţiile obositoare cu colegii. Se scufundă pro¬ 
babil în studiul unor cărţi care nu au nici o legătură cu pro¬ 
blema care îl preocupă. Este o metodă particulară de a privi 
în sine însuşi. Dar această activitate, care i s-ar părea ab¬ 
surdă unui observator, are un sens profund: problema în ca¬ 
uză părăseşte starea de veghe, încetează să mai rezoneze cu 
fluxul şi cu aspectele sale inconştiente. Punctul de vedere 

familiar dispare şi fenomenul este pus într-o lumină nouă. 
Apoi intervine pe neaşteptate hazardul! Fără să ştie de ce, 
cercetătorul nostru consultă o revistă în care se află un ar¬ 
ticol al cărui titlu îl ajută să-şi analizeze problema dintr-o 
perspectivă nouă şi fructuoasă. 

Iată un exemplu luat din realitate: în urmă cu aproape 
cincizeci de ani, Nalimov participa la tentativa de construi¬ 
re a unui fotocatod sensibil la lumina infraroşie prin sen¬ 
sibilizare cu ajutorul unei substanţe colorante complexe. 
Formularea problemei era foarte detaliată. Se ştia că respec¬ 
tivul colorant creşte sensibilitatea la infraroşii a plăcilor fo¬ 
tografice. Cu toate acestea, timpul pe care cercetătorii îl 
aveau la dispoziţie pentru rezolvarea acestei probleme se 
apropia de sfîrşit, iar ei nu obţineau nici un rezultat pozi¬ 
tiv. Cu fiecare experienţă, ei se apropiau tot mai mult de re¬ 
zultatul scontat, fără a ajunge însă la capăt. Apoi, cineva a 
reuşit să abordeze problema dintr-un nou unghi: efectul in¬ 
stabil observat se explica nu prin colorantul folosit, ci prin 
apa de cristalizare care intra în compoziţia acestuia. O nouă 
experienţă a relevat că efectele instabile dispăreau dacă sub¬ 
stanţa colorantă era sublimată sub vid. De ce nu se gîndi- 
se nimeni la asta mai devreme ? întreaga cunoaştere mole¬ 
culară teoretică era superfluă. Interesul pentru acea latură 
a problemei a fost abandonat imediat şi proiectul şi-a atins 
scopul. 

Mulţi cercetători nu realizează faptul că publicaţiile uti¬ 
le, acelea care au un efect stimulativ, sînt găsite în general 
din întîmplare. Este suficient să-ţi armonizezi conştiinţa cu 
obiectul căutărilor tale. Cuvintele din viaţa noastră cotidia¬ 
nă nu îşi au locul în munca de creaţie, care operează în sub¬ 
conştient şi ale cărei rezultate se traduc, la nivel conştient, 
printr-un sistem de simboluri ce ne permit să comunicăm 
cu noi înşine şi cu ceilalţi. Acest fenomen este bine ilustrat 
de afirmaţiile multor oameni care spun: „Treceam printr-o 
perioadă deosebită a vieţii. Am găsit din întîmplare o revis¬ 
tă şi dintr-o dată am înţeles... în mintea mea au încolţit idei 
noi şi am putut să dau vieţii mele o nouă orientare." 

Natura previziunilor tehnologice este mai degrabă una 
mitologică decît ştiinţifică. De altfel, în privinţa acestora, 
ştiinţa a adoptat adesea o atitudine negativă. în 1907, Or- 
ville Wright a efectuat primul zbor mecanic controlat, care 
a fost însă contestat, trebuind să treacă cinci ani pînă să fie 
acceptată ideea că fraţii Wright zburaseră efectiv. Cum pu¬ 
tea fi altfel, de vreme ce profesorii cei mai eminenţi ai vremii 
demonstraseră ştiinţific că omul nu poate zbura ? Leonardo 
da Vinci, Jerome Bosch şi Jules Verne reprezintă tot atîtea 
exemple ale emergenţei unui „spaţiu semantic atemporal" 
în adîncimile sufletului lor — spaţiu care le-a permis să vi¬ 
zualizeze şi, în cele din urmă, să creeze maşini care nu exis¬ 
tau în timpul lor. 

Andrew Thunderdog mi-a povestit că un clan de abori¬ 
geni australieni, care nu avea aproape nici un contact cu lu¬ 
mea civilizată, văzuse, în dreamtime, o maşină ciudată pe care 
i-a fost imposibil să o identifice. Ei au descris-o deci cu aju¬ 
torul metaforelor. După cîtva timp, în preajma taberei lor 
a sosit o Toyota 4x4 în care ei au recunoscut maşinăria ciu¬ 
dată descrisă de strămoşii lor. 

O nouă manieră de abordare a şamanismului necesită un 
limbaj nou. în Evanghelia sa, Marcu spunea: „Nimeni nu 
pune vin nou în burdufuri vechi, căci vinul le va face să ples¬ 
nească şi va pierde astfel şi vinul şi burdufurile. La vin nou, 
burdufuri noi.“ 

Cîmpurile semantice atemporale ale inconştientului pot 
favoriza o nouă înţelegere a fenomenelor şamanice, cu con¬ 
diţia ca acestea să fie trăite. Ne putem întreba în ce măsu¬ 
ră experienţe precum sweat lodge sau dansul soarelui pot 
mări potenţialul creativ al unui om de ştiinţă. Răspunsul la 
această întrebare nu este simplu. Fiecare om de ştiinţă este 
convins că şi-a găsit propriile mijloace, şi în general incon¬ 
ştiente, de a accede la Cunoaştere. Dar aceasta nu este con¬ 
ţinută în cărţi, ele fiind doar instrumente care ne ajută să 
ne apropiem de ea. 

Spre deosebire de ştiinţă, care se întoarce spre lumea ex¬ 
terioară, şamanul se întoarce spre interior, spre legile care 

guvernează fiinţa şi universul. Ştiinţa este empirism exte¬ 
rior, şamanismul empirism interior. Pentru şaman, lumea 
de sus (interiorul) se proiectează asupra lumii de jos (ex¬ 
teriorul) — raport reconciliat prin formula ermetică: „Cele 
ale lumii de sus sînt precum cele ale lumii de jos." 

David Bohm 1 exprimă cu claritate acest principiu: „Nu 
veţi găsi soluţia la această problemă — cea care priveşte uni¬ 
ficarea legilor ce guvernează interiorul şi a celor ce guver¬ 
nează exteriorul — decît dacă acceptaţi ideea că omul este, 
într-un anumit sens, un microcosm al universului." Bohm 
a fost modelul exemplar al omului de ştiinţă care înţelege şi 
apreciază relaţia dintre ştiinţă şi misticism. Anumiţi cerce¬ 
tători aderă astăzi la această maximă ermetică. Acest demers 
îi transformă în oameni de ştiinţă postcuantici. Formula le 
oferă fără îndoială un punct de joncţiune cu vechile tradi¬ 
ţii, oricare ar fi acesta, şi sugerează redescoperirea sub o for¬ 
mă modernă a legăturii antice dintre modul de abordare can¬ 
titativ (propriu ştiinţei) şi cel calitativ (al şamanismului). 
Prima dispune de o metodologie riguroasă şi formalizată: ma¬ 
tematica. Oamenii de ştiinţă caută să controleze materia bru¬ 
tă; şamanii se insinuează în materia subtilă care, afirmă ei, 
are propriile reguli, asemănătoare celor ale ştiinţei. 

Tradiţia ezoterică — îndeosebi în Orient, unde ea se con¬ 
topeşte cu tradiţia mistică — a produs Upanişadele şi învă¬ 
ţăturile lui Patanjali 2 şi ale lui Buddha. Aceste texte sînt de¬ 
scrieri detaliate ale materiei subtile din care sînt constituite 
corpurile energetice ale fiinţei umane şi nivelurile de ener¬ 
gie — lumile luminoase — în care evoluează aceasta. 

Ştiinţa modernă studiază obiectele reducîndu-le la o se¬ 
rie de componente din ce în ce mai mici. Analiza minuţioa¬ 
să reprezintă fără îndoială unul din marile sale atuuri, dar 
şi una din marile slăbiciuni. Fragmentînd natura, ştiinţa pier¬ 
de orice noţiune de ansamblu. Ea plăteşte un tribut şi mai 

1 Renee Weber, Dialogue avec des scientifiques et des sages, fiditions 
du Rocher, Monaco. 

2 Părintele doctrinei yoga. 

greu nevoii sale de precizie: o pierdere a sensului ansamblu¬ 
lui şi uneori chiar a detaliilor. Şamanul şi misticul sînt pîn- 
diţi în permanenţă de un pericol: tentaţia de a se pierde în 
fondul problemei, în detrimentul formei — lumea cotidia¬ 
nă. Ştiinţa poate să reorienteze interesul „călătorului" spre 
această lume, dezvăluindu-i trăsăturile ei particulare în în¬ 
treaga complexitate a frumuseţii lor. 

Şamanismul se concentrează asupra reunificării fiinţei şi 
universului în forma sa vizibilă şi invizibilă, adică asupra ex¬ 
perienţei directe. Renee Weber 1 vorbeşte despre asemănări 
evidente între fisiunea atomului şi fisiunea eului. Misticul are 
nevoie de o mare energie, concentrată şi intensă, pentru a-şi 
îndeplini sarcina de a se elibera de sine şi de a deveni trans¬ 
parent faţă de sursă. De aceea, majoritatea misticilor au in¬ 
sistat asupra purităţii scopului în cadrul unei fisiuni sacre 
a eului — pentru a o distinge de forma sa schizofrenică. După 
apariţia lucrărilor lui Claude Levi-Strauss, şamanii nebuni, 
creatori ai dezordinii, au devenit fizicienii lumii de dinco¬ 
lo, creatori ai unui univers ordonat. Această distincţie este 
importantă. Trebuie să fii un individ puternic, cu o perso¬ 
nalitate solidă, pentru a păşi pe calea anevoioasă a fisiunii 
sacre a eului; trebuie să ai un echilibru şi o rezistenţă care 
le lipsesc persoanelor care suferă de o disociaţie patologică 
a personalităţii. însă diferenţa cea mai semnificativă între 
aceste două stări ţine de faptul că disoluţia sacră a eului este 
o practică subtilă care depinde de controlul voluntar al in¬ 
dividului în cauză, acesta fiind motivul pentru care pregă¬ 
tirea şamanică durează uneori zeci de ani. Nu poţi să devii 
un yuwipi în cîteva luni. în ceea ce priveşte latura patolo¬ 
gică a acestei dezintegrări, ea este de natură involuntară şi 
scapă controlului individual. 

Destructurarea sacră a eului este o sarcină dificilă pen¬ 
tru un om obişnuit, care trebuie să lupte împotriva fricii şi 
a diverselor condiţionări. Un profan se teme în primul rînd, 
intrînd în consonanţă cu universul, că ar putea fi absorbit 

1 Renee Weber, op. cit. 

în acest suflu cosmic şi ar înceta astfel, într-un anumit sens, 
să mai existe. Este o teamă care nu-1 încearcă niciodată pe 
fizician, atunci cînd procedează la dezagregarea unor par¬ 
ticule. în pofida „acţiunii observatorului", care a modifi¬ 
cat concepţia despre rolul atribuit omului de ştiinţă clasic, 
activitatea fizicianului contemporan rămîne exterioară in¬ 
dividului care o exercită şi care, spre deosebire de mistic, pare 
în consecinţă invulnerabil. 

Şamanul din vechile tradiţii şi misticul, occidental sau 
oriental, devin astfel veritabili alchimişti, reunind microcosm 
şi macrocosm. Ei trăiesc din punct de vedere spiritual în acea 
stare a creării, manifestării, disoluţiei şi reunificării fiecă¬ 
rei particule de materie solidă şi de energie subtilă. Astfel, 
ei percep lumea vie în tot ceea ce este a priori neanimat. Ei 
sînt capabili să se abandoneze şi să moară în fiecare mo¬ 
ment şi deci să renască în permanenţă, trăind într-un pre¬ 
zent atemporal ce se reînnoieşte fără încetare. 

Realitate şamanică şi realitate virtuală 

în Le Cobaye, un film science-fiction, dr Lawrence An- 
gelo, un strălucit om de ştiinţă, lucrează la un program re¬ 
voluţionar de realitate virtuală. Atunci cînd experienţele sale 
pe animale stagnează, el găseşte un substitut ideal: un in¬ 
divid sărac cu duhul, care tunde gazonul (de unde şi titlul 
original al filmului The Lawnmower Man). Cobaiul, Jobe 
Smith, pătrunde astfel în zone de realitate virtuală din ce 
în ce mai intense şi stupefiante. Experienţele îl transformă 
treptat într-o fiinţă supraumană. Desigur, aici este vorba de 
science-fiction... dar cînd realitatea se va întîlni cu ficţiunea ? 

Imaginaţi-vă o televiziune pe un ecran fără margini şi di- 
fuzînd emisiuni în relief, cu sunet în trei dimensiuni şi cu 
obiecte pe care spectatorul le-ar putea prinde şi manipula. 
Imaginaţi-vă posibilitatea de a vă scufunda într-o lume ar¬ 
tificială şi de a o explora, nu doar de a o privi din perspec¬ 
tiva oferită de un ecran plat. Imaginaţi-vă posibilitatea de a 
fi atît creator, cît şi spectator al acestei experienţe şi că, prin- 

tr-un gest, vorbă sau gînd, aţi avea posibilitatea să remode- 
laţi această lume artificială... Aici nu mai este vorba de nici 
o ficţiune! Elementele constitutive ale unui sistem de rea¬ 
litate virtuală: vizionare, cască, imagine sintetizată în relief, 
intrări şi ieşiri periferice, simulare pe calculator, ne permit 
astăzi accesul la o lume artificială pe care o putem modifi¬ 
ca după bunul plac. 

Tehnologia realităţii virtuale derivă în parte din cea a si¬ 
mulatoarelor de zbor folosite de piloţi. Graţie acestor in¬ 
strumente, ei capătă primele noţiuni de pilotaj la sol, pe 
replici ale comenzilor de zbor. Ecranul folosit de aceste si¬ 
mulatoare este cel al unui calculator, peisajul prezentat schim- 
bîndu-se în funcţie de ruta virtuală urmată de pilot. Reali¬ 
tatea virtuală este tot un fel de simulator, dar în loc să se 
afle în faţa unui ecran care prezintă imagini bidimensiona¬ 
le, experimentatorul este scufundat într-o lume de imagini 
în trei dimensiuni, creată pe calculator. El poate să se de¬ 
plaseze în această lume virtuală, să o contemple sub dife¬ 
rite unghiuri, să atingă şi să remodeleze obiectele din jur. 

La ora actuală, este necesară folosirea unei căşti electro¬ 
nice sau a unei perechi de ochelari cu obturator pentru a 
vizualiza o astfel de lume, precum şi a unei mănuşi specia¬ 
le sau a unei componente periferice — o manşă, un mîner 
— pentru a manipula obiectele care se văd în jur. NASA a 
creat o cască care integrează un ansamblu de lentile şi de 
ecrane video minuscule legate la un aparat care urmăreşte 
poziţia capului şi creează astfel iluzia că ecranul se întinde 
de jur-împrejurul „călătorului". Aparatul modifică automat 
imaginea prezentată, atunci cînd subiectul întoarce capul. 
Acesta poate trece prin spatele obiectelor create de calcu¬ 
lator, le poate ridica şi examina sau, deplasîndu-se, le poa¬ 
te privi dintr-un alt unghi. Această modelizare complexă a 
unei lumi virtuale ce se schimbă la fiecare mişcare a expe¬ 
rimentatorului este produsă de către un program de simu¬ 
lare alimentat de un calculator performant la care sînt co¬ 
nectate casca şi mănuşa. Mîine, alte tehnologii, mai uşoare, 
vor propune acelaşi tip de experienţă, iar calculatoarele fo¬ 
losite vor fi mai performante şi mai puţin costisitoare. 

Primele articole consacrate realităţii virtuale de către ma¬ 
rile săptămînale americane datează de doar cîţiva ani. Numă¬ 
rul din octombrie 1992 al revistei Business Week titra pe 
prima pagină: „Realitatea virtuală, un nou instrument care 
amplifică imaginaţia". în numărul său din februarie 1993, 
Time vorbeşte de un nou cyberpunk, căruia îi plac rock’ n 
roll-ul sintetizat pe calculator, drogurile uşoare şi... sexul 
virtual. Newsweek vorbea de o nouă tehnologie interacti¬ 
vă menită să dea peste cap modul în care ne facem cumpă¬ 
răturile, în care ne jucăm sau învăţăm. 

Marele public are o idee falsă despre realitatea virtuală 1 . 
De fapt aceasta nu mai impune folosirea căştilor, care pot 
fi înlocuite de ecrane mari sau chiar de staţii de lucru gra¬ 
fic în gamă înaltă. Tot astfel, mănuşile pot fi înlocuite de 
acele simple track balls 2 sau de joysticks 3 . Mănuşile senzi¬ 
tive nu sînt utilizate exclusiv în contextul realităţii virtua¬ 
le, care ar putea fi definită ca o simulare pe calculator în care, 
prin mijloace grafice, se creează o lume (un spaţiu ciberne¬ 
tic) care pare reală. în plus, lumea astfel sintetizată nu este 
statică, ci răspunde comenzilor utilizatorului (gesturi, vor¬ 
be etc.). Iată ce determină o trăsătură-cheie a realităţii vir¬ 
tuale: interactivitatea în timp real. Ne place să vedem obiec¬ 
tele mişcîndu-se pe un ecran ca răspuns la comenzile noastre 
şi ne regăsim astfel captivaţi de simulare. 

Priviţi-i pe cei din sălile de jocuri electronice! Interactivi- 
tatea, prin puterea ei de atracţie, contribuie la sentimentul 
de imersiune pe care îl trăieşte utilizatorul luînd parte la ac¬ 
ţiunea ce se derulează pe ecran. Dar realitatea virtuală mer¬ 
ge mai departe, adresîndu-se tuturor canalelor senzoriale 
ale omului. De fapt, utilizatorii nu se mulţumesc doar să vadă 
şi să manipuleze obiecte grafice pe ecran, ei pot să le şi atin¬ 
gă, să realizeze un contact tactil. Cercetătorii încearcă de 
asemenea să rezolve problema mirosului şi a gustului. 

' Grigore Burdea & Philippc Coiffct, La Realite virtuelle , Editions 
Hermcs, Paris. 

2 Sistem de comandă cu bile. 

3 Manşe de comandă pentru jocurile pe calculator. 

Iată o definiţie care ar rezuma toate aceste noţiuni: un 
sistem de realitate virtuală este o interfaţă care implică o si¬ 
mulare în timp real şi interacţiuni prin intermediul canale¬ 
lor senzoriale multiple proprii fiinţei umane: văzul, auzul, 
simţul tactil, mirosul şi gustul. 

Istoricul realităţii virtuale 

Realitatea virtuală, orice s-ar crede, nu este de dată re¬ 
centă. Ea are peste treizeci de ani. în mod curios, nu un in¬ 
giner, ci un profesionist al cinematografiei, americanul Mor- 
ton Heilig, este cel care a depus brevetul pentru invenţia 
acesteia: aşa-numitul Sensorama simulator —primul sistem 
video de realitate virtuală. Începînd din 1960, Heilig a în¬ 
cercat să-şi comercializeze noul concept de cinema, de care 
însă nimeni nu a vrut să audă. Realitatea virtuală a început 
să prindă contur atunci cînd NASA, interesată de simula¬ 
toare, a trecut la fabricarea lor. Acestea erau folosite la an¬ 
trenarea astronauţilor, căci era foarte dificil, dacă nu impo¬ 
sibil să creezi altfel condiţiile de mediu specifice spaţiului 
cosmic şi diferitelor planete. Prima firmă care a comercia¬ 
lizat produse de realitate virtuală a fost VPL. Aceasta a vîn- 
dutîn 1987 primele mănuşi senzitive, DataGlove, şi prime¬ 
le căşti de vizualizare. Să semnalăm, pentru acest scurt istoric, 
faptul că, din cauza problemelor financiare, firma a fost cum¬ 
părată în 1992 de către grupul francez Thomson. Dar pia¬ 
ţa de realitate virtuală este axată astăzi îndeosebi pe aplica¬ 
ţii ludice. Acesta este sectorul în care primele mari companii 
au anunţat noi produse. Să ne amintim de Sega, care a in¬ 
trodus pe piaţă, în 1994, primul joc video individual bazat 
pe realitatea virtuală. Faptul reprezintă probabil un salt cuan¬ 
tic pentru industrie şi pentru răspîndirea acestei noi tehno¬ 
logii. 

Realitatea virtuală pare să aparţină în continuare dome¬ 
niului science-fiction, căruia îi datorăm de altfel termenul 
„cyberspace". Să ştiţi însă că este vorba deja nu doar de şti¬ 
inţă, ci şi de o tehnologie şi de un sector comercial intere- 

sânt de întreprinderi din sectoare precum informatica, co¬ 
municaţiile, designul şi divertismentul din lumea întreagă. 
Ziaristul american Howard Rheingold 1 precizează că aceas¬ 
tă nouă tehnologie este încă prea tînără pentru a fi percepu¬ 
tă de marele public, dar că ea s-a impus de acum în multe 
discipline. Rheingold prezintă cîteva date ale anchetei lui: 

„La Universitatea din Carolina de Nord, m-am plimbat 
printr-o clădire în spaţiu virtual, înainte chiar ca aceasta să 
fie construită. 

în Centrul de Ştiinţă din Kansai, aflat la periferia capi¬ 
talei japoneze, am luat loc într-un prototip de « mediu re¬ 
activ », care urma direcţia privirilor şi natura mişcărilor mele. 
Am discutat cu cercetătorii japonezi, care recurg la realita¬ 
tea virtuală pentru a construi sistemele de comunicare ale 
secolului al XXI-lea. 

La NASA, am luat comanda unui robot de intervenţie-re- 
paraţii într-un spaţiu extra-atmosferic virtual. 

La Cambridge, Massachusetts, mi-am plimbat degetele 
pe o « bucată de sticlă virtuală » cu ajutorul unei manşe pen¬ 
tru simularea texturilor. Am văzut, de asemenea, cum cer¬ 
cetătorii lucrau la fabricarea unor creaturi animate care vor 
popula lumile virtuale semi-inteligente de mîine. 

La Tsukuba, unul dintre cele mai mari centre de ştiin¬ 
ţă din Japonia, am trăit ciudata experienţă de a mă vedea pe 
mine însumi prin ochii unui telerobot, un fel de proiecţie 
în afara corpului, asistată de calculator. 

La Honolulu, am văzut o mitralieră cu rotile, telecoman¬ 
dată, într-un centru de cercetare de maximă securitate al ma¬ 
rinei americane. 

La Santa Barbara, în California, specialişti în imagini de 
sinteză, experţi în robotică, suverani ai ştiinţelor cognitive 
şi informaticieni din toată lumea s-au reunit pentru a dis¬ 
cuta despre centrul lor de interes comun. La sfîrşitul coloc¬ 
viului, ei au decis să aducă o contribuţie majoră la apariţia 
unei noi ştiinţe, care se situează la intersecţia specialităţi- 


1 Howard Rheingold, La Realite virtuelle, fiditions Dunod, Paris. 

lor lor, şi au fondat un ziar — publicat de MIT Press — con¬ 
sacrat studierii lumilor virtuale. 

în Silicon Valley, am vizitat o întreprindere de o factu¬ 
ră specială, unde se fabrică video-căşti şi mănuşi. Am dan¬ 
sat cu o femeie care s-a transformat într-un homar roşia¬ 
tic de patru metri înălţime! 

La Grenoble, am vizitat un laborator informatic aflat în 
interiorul... unui laborator informatic şi am pus mîinile pe 
o maşină care fusese fabricată acolo. Mînuirea acestui apa¬ 
rat, produs din metal şi circuite integrate, mi-a produs sen¬ 
zaţia pe care o ai atunci cînd plimbi arcuşul pe o coardă de 
vioară. 

Am călătorit înapoi în timp, pînă în perioada preistori¬ 
că a peşterilor din Lascaux, am explorat grota lui Platon, 
am zărit nu doar o dată imaginea unui viitor tehnologic că¬ 
ruia trebuie să-i acordăm de acum atenţia noastră. Realita¬ 
tea virtuală bîjbîie încă, dar va ajunge curînd la maturitate." 

Proiectare în afara corpului 
şi realitate virtuală 

„Pentru prima dată în viaţa mea, povesteşte Rheingold, 
conştiinţa mea s-a deplasat la o distanţă de aproximativ cinci 
metri de cap 1 , acolo unde o'situez eu în mod obişnuit. Lu¬ 
mea pe care o descopeream se caracteriza prin adîncime, um¬ 
bră, claritate şi relief, dar totul era alb şi negru. Mişcări uşoa¬ 
re ale capului mi-au confirmat că puteam să mă adaptez 
viziunii acestei lumi ciudate. Dacă întorceam gîtul şi ume¬ 
rii, la aproximativ şase metri de corp, perspectiva mea asu¬ 
pra acestei lumi se modifica în consecinţă. începeam să mă 
familiarizez cu această senzaţie ciudată de a avea punctul de 
vedere transferat într-un robot, cînd am întors capul în aşa 
fel încît să mă pot vedea. Mi-am dat seama de îndată cît este 
de bizar să te simţi prezent simultan în două locuri diferi- 

1 Experimentatorul vede lumea exterioară prin ochii unui telerobot 
la care este conectat într-un mediu de realitate virtuală. 

te. înainte de a face tu însuţi această experienţă, nu-ţi dai 
seama că teleprezenţa 1 este o formă de desprindere de trup. 
Ea ar putea fi şi un mod de a califica maniera în care reali¬ 
tatea virtuală modifică conştiinţa realului." 

Toţi cei care au cunoscut şi explorat stări deosebite de 
conştiinţă vor observa că realitatea virtuală nu este foarte 
îndepărtată de un concept oriental şi sanscrit numit maya. 
May a denumeşte iluzia în care trăim cu toţii; realitatea vir¬ 
tuală este o iluzie generată de gîndurile şi acţiunile noastre. 
Libertatea realităţii virtuale generată de propriile noastre cre¬ 
iere şi sisteme nervoase depinde de capacitatea noastră de 
a transcende iluzia unei realităţi particulare şi de a experi¬ 
menta întregul potenţial al eului care reprezintă esenţa noas¬ 
tră pură. 

Tehnicile tradiţionale cele mai eficiente pentru a-1 con¬ 
duce pe cel plecat în căutarea adevărului spre această stare 
de transcendenţă sînt, pentru cei din diversele şcoli de yoga, 
vairagya şi viveka. Vairagya este o dezangajare faţă de toa¬ 
te legăturile reprezentate de experienţele mentale fizice. El 
nu trebuie totuşi confundat cu detaşarea emoţională defen¬ 
sivă observată la o personalitate schizoidă. Viveka a fost ade¬ 
sea prezentat ca o discriminare între real şi ireal. Concep¬ 
tul poate fi aplicat şi propriei noastre subiectivităţi, avînd 
în vedere că noi încercăm în mod constant să găsim eul res¬ 
ponsabil de gîndirea noastră conştientă. în acord cu gîndi- 
rea yoghină, adevăratul eu (prin natura lui transcendenta¬ 
lă), nu este decît un martor care observă activitatea spiritului 
fără să intervină direct. Astfel, tot aşa cum nişte creiere in¬ 
teligente se află la originea dezvoltării tehnologiei realităţii 
virtuale, care permite experimentarea unor realităţi alterna¬ 
tive prin mijloace artificiale, o inteligenţă ultimă este prezen¬ 
tă în spatele iluziei realităţii modului nostru de viaţă obişnuit. 

Sîntem în contact cu un soi de spaţiu virtual pe care îl 
fabricăm noi înşine, identic cu acel „cyberspace" al lumi- 

1 Teleprezenţa este denumirea dată unui concept, unui mijloc, unei 
experienţe. 

lor virtuale fabricat de tehnologia sfîrşitului de secol. Ast¬ 
fel, stările de expansiune a conştiinţei, sau mai exact stări¬ 
le de conştiinţă şamanică, sînt cîmpuri de realitate virtuală 
la care şamanii au acces prin intermediul bătăilor ritmate ale 
tobelor, prin ingestia de plante călăuzitoare şi prin puterea 
rugăciunii. 

Ştiinţă şamanică şi iluminare 

Obişnuim să considerăm viitorul o extensie a trecutu¬ 
lui. Această viziune se bazează, îndeosebi în schema raţio¬ 
nală, pe experienţa noastră de viaţă cu orientarea sa ştiin¬ 
ţifică. Ştim în ce măsură astfel de previziuni sînt hazardate. 
Futurologi celebri ai anilor ’70, precum Alvin Toffler, au 
învăţat asta pe propria lor piele! La scara timpului, viziu¬ 
nea noastră este inevitabil lipsită de recul. Agricultura, do¬ 
mesticirea animalelor, olăritul şi ţeserea pînzei datează de 
cel mult zece mii de ani, iar civilizaţia, de cinci-şase mii de 
ani. Aproape tot ce ştim despre Istoria noastră se limitea¬ 
ză la aceste epoci relativ recente. 

Trăim astăzi cel de-al doilea, dacă nu chiar al treilea su¬ 
flu al revoluţiei ştiinţifice. Spre sfîrşitul anilor ’80 şi înce¬ 
putul anilor ’90, speranţele pe care ni le pusesem în moder¬ 
nism s-au stins în cea mai mare parte. Numeroşi sînt cei care 
aspiră spre un alt mod de viaţă, un nou sistem ecologic, o 
medicină mai umană, o împărtăşire a cunoştinţelor şi res¬ 
pectarea diferenţelor. Ceea ce, în urmă cu treizeci sau pa¬ 
truzeci de ani, era de neconceput, a devenit astăzi posibil, 
dar aspiraţiile noastre actuale se vor dovedi poate, peste un 
secol, pure utopii. A doua jumătate a secolului al XX-lea 
ar putea fi calificată drept „era informaţiilor" deoarece, în- 
cepînd din 1960, informaţia vehiculată de media a atins li¬ 
teralmente culmi care pînă atunci păreau intangibile, or, nu 
ne aflăm decît la începutul procesului! 

Toate experienţele de expansiune a conştiinţei pe care 
le-am trăit mi-ău permis să realizez că prezentul nu se cre¬ 
ează plecînd doar de la trecut, ci şi de la viitor. începem doar 

să înţelegem că este de maximă importanţă să renunţăm la ilu¬ 
zia care ne conduce spre concluzia că ţara noastră, civilizaţia 
noastră şi religia noastră deţin un loc central sau preeminent 
în lume. Există multe alte civilizaţii şi curente de gîndire. 

Tehnicile informaţionale ne-au permis să descoperim sti¬ 
lul de viaţă al unor fiinţe atît de diferite de noi, precum abo¬ 
rigenii din Australia, cu obiceiurile, ritualurile şi năzuin¬ 
ţele lor. De la descoperirea Lumii Noi, în urmă cu cinci sute 
de ani, toate regiunile globului s-au apropiat, graţie progre¬ 
selor tehnice, calificate de fiecare generaţie drept extraor¬ 
dinare. Cu toate acestea, omenirea nu a ajuns încă la o uni¬ 
tate politică: rămînem nişte străini unii faţă de ceilalţi în plan 
cultural, lingvistic şi chiar comportamental. Trăim închişi 
în sfera obişnuinţelor noastre locale, vestigii ale vremuri¬ 
lor de dinaintea recentei aboliri a distanţelor. 

Studiind funcţionarea conştiinţei, ne dăm seama că fi¬ 
inţa umană nu trăieşte doar în prezent, ci ea evoluează în- 
tr-un soi de flux mental — îşi aminteşte de trecut şi priveş¬ 
te cu speranţă, sau cu teamă, spre viitorul care se arată la 
orizont. Conceptul grecesc de dualism, care arată că tot ceea 
ce există îşi are contrariul — dragostea şi ura, binele şi răul, 
lumina şi întunericul —, l-a condus pe omul modern spre 
conceptul eronat de separaţie. Lucru şi mai semnificativ, ne 
considerăm separaţi nu numai de ceilalţi, dar şi de mediul 
în care trăim, un concept pus în evidenţă de către toate re¬ 
ligiile şi curentele de gîndire tradiţionale. Cu toate acestea, 
nu sîntem rupţi de Pămînt, noi reprezentăm lumea şi uni¬ 
versul: un tot, identic şi inseparabil. 

Ştiinţa tocmai a început să pună în lumină acest adevăr. 
De fapt, fizicieni precum David Bohm, fost coleg cu Ein- 
stein la Universitatea Princeton din New Jersey, au dus mai 
departe teoria cuantică de la începutul secolului. Lucrări¬ 
le lui Bohm au croit, prin tărîmul nisipos al ştiinţei, o cale 
aproape la fel de importantă cu cea deschisă de Einstein în 
1905, cînd şi-a înaintat cele cinci brevete la Berna. Bohm a 
postulat că natura vieţii nu poate fi redusă la fragmente sau 
particule, că trebuie să dezvoltăm o viziune holistică a uni¬ 
versului şi să percepem viaţa ca pe un concept unitar, pe care 

el l-a numit „ordinul implicat". Teoria lui Bohm precizea¬ 
ză că faptul de a considera viaţa ca o globalitate nu duce la 
o înţepenire a lucrurilor. De la Galilei încoace, privim na¬ 
tura prin lentile, însă faptul că obiectivăm lumea prin in¬ 
termediul unui microscop electronic ne influenţează aştep¬ 
tările. Căutăm să definim contururi, să imobilizăm un obiect 
pentru o clipă, cînd adevărata sa natură aparţine unui alt 
ordin al realităţii, unei alte dimensiuni, în care nu există „obiec¬ 
te". Este ca şi cum am încerca să definim lucrurile cu pre¬ 
cizie, cînd de fapt caracterul vag definit ar fi o reprezenta¬ 
re mai fidelă a realităţii. Acest caracter vag, spune Bohm, 
este el însuşi realitatea fundamentală. 

Spre o teoştiinţă? 

Ştiinţa şi tradiţiile religioase nu sînt în general aliate. Ele 
par să prezinte de fiecare dată concepte opuse şi, în încerca¬ 
rea noastră de a înţelege toate aspectele vieţii, i-am transfor¬ 
mat pe oamenii de ştiinţă în noii mari preoţi. Chiar dacă re¬ 
ligia rămîne un element important al vieţii, numeroşi oameni 
caută forme alternative şi, în felul acesta, se întorc spre ve¬ 
chile tradiţii spirituale ale omenirii, precum şamanismul. Spe¬ 
ranţa noastră stă în reconcilierea celor două aspecte opuse: 
raţionalul şi iraţionalul. 

Poate oare ştiinţa să prezică viitorul ? Odiseea, al doi¬ 
lea mare poem epic al lui Homer, ne povesteşte despre ră¬ 
pirea lui Proteu de către Menelaos, cel care se rătăcise în 
drum spre casă, pe cînd se întorcea de la Troia. Proteu, care 
avea darul profeţiei, refuza să le răspundă muritorilor care 
îi puneau întrebări şi, cînd putea, îşi schimba înfăţişarea. în 
mod similar, Istoria este proteiformă: de abia am surprins-o 
sub o anumită înfăţişare, că se şi schimbă, asemeni lui Pro¬ 
teu, devenind aproape de nerecunoscut. Acelaşi lucru este 
valabil atît pentru ştiinţă, cît şi pentru religie. „Schimbare 
la faţă, iată adevărata natură a Istoriei", spunea Arnold 
Toynbee 1 , istoric al ştiinţei. 


1 Arnold Toynbee, L’Histoire, Editions Bordas, Paris, 1981. 

Spre 1960, cercetătorii au încercat să înţeleagă concep¬ 
tul însuşi de raţionalitate ştiinţifică. Ei au observat în rela¬ 
tările etnologilor, antropologilor şi misticilor că era posibi¬ 
lă desprinderea de nivelul conştiinţei cotidiene. Noile modele 
apărute în această epocă au ridicat mai degrabă multe în¬ 
trebări decît să ofere răspunsuri — întrebări la care ştiinţa 
actuală nu este întotdeauna în măsură să răspundă. Cu toa¬ 
te acestea, o dată cu evoluţia conştiinţelor, specialiştii în „teo- 
ştiinţă“ ai secolului viitor ar putea lua în considerare da¬ 
tele a numeroase experienţe compatibile cu un sistem de 
gîndire planetar. Primii care au emis această idee au fost unii 
astronauţi, precum Edgar Mitchell, care a exclamat: 

— Privind de acolo, de sus, nu mai există nici frontiere, 
nici ţări diferite, doar cetăţeni ai Terrei. 

Am putea ajunge astfel la o senzaţie de unificare cu exis¬ 
tenţa — o viziune a vieţii în care modul de gîndire occiden¬ 
tal se contopeşte cu cel oriental şi tradiţional. Această nouă 
orientare duce la concluzia că Dumnezeu nu se mai află în 
afara sferei noastre de influenţă, ci în interiorul nostru şi 
în jurul nostru. Fiinţa umană poate să coboare de pe tron 
şi să privească în interiorul ei. Expresia-cheie a secolului al 
XXI-lea ar putea fi „O inimă, un popor, o lume “. Spre ju¬ 
mătatea anilor ’50, în Europa au fost create diferite orga¬ 
nizaţii, precum Comunitatea europeană a cărbunelui şi oţe¬ 
lului (CECO) şi Comunitatea economică europeană (CEE). 
în 1970, toate ţările care făceau parte din CEE s-au gîndit la 
proiectul unei monede unice. Ideea şi-a croit drum. Pe cînd 
o limbă comună ? 

în această epocă a noastră, o epocă a fragmentărilor, este 
uneori comod să porţi o mască, dar ce se ascunde oare în spa¬ 
tele ei ? Folosirea stărilor de expansiune a conştiinţei le per¬ 
mite oamenilor să vorbească de la inimă la inimă, de la su¬ 
flet la suflet iar cei în a căror sarcină intră evoluţia lumii în 
toate domeniile societăţii ar trebui să fie capabili nu doar să 
privească în propriul suflet, ci şi să-l dăruiască. Candidaţii 
la posturile politice importante ar trebui să fie versaţi în toa¬ 
te aspectele constituţiei guvernamentale, managementului 


203 





financiar, studiilor sociale, psihiatriei alternative, medicinei 
holistice, şamanismului universal, problemelor de mediu şi 
afacerilor externe. Un exemplu ilustru al acestor posibili¬ 
tăţi este oferit de dalai lama, cel de-al paisprezecelea purtă¬ 
tor al acestui nume. 

Medicii anonimi. Catastrofa genetică 

în 1994, diverse reviste ştiinţifice au început să vorbeas¬ 
că de xeno-grefă, adică de posibilitatea de a grefa, de exem¬ 
plu, un rinichi de porc sau o inimă de cimpanzeu la om. în 
aceeaşi ordine de idei, anumiţi cercetători afirmau că nu exis¬ 
tă nici o raţiune ştiinţifică validă care să interzică crearea 
unui hibrid om-cimpanzeu. O astfel de poziţie ilustrează 
foarte bine crezul ştiinţific al geneticii moderne şi lipsa ei 
de legătură cu existenţa. Nu există, desigur, nici o raţiune şti¬ 
inţifică valabilă care să interzică combinarea oricărui animal, 
specie sau varietate cu un altul/o alta. Orgoliul ştiinţific, iden¬ 
tic celui din secolele al XVIII-lea şi al XlX-lea, afirmă sus 
şi tare că transformările şi descoperirile se fac cu o rapidi¬ 
tate fără precedent, graţie abolirii distanţelor favorizată de 
progresul tehnic. Ritmul accelerat al ştiinţei ne ia în per¬ 
manenţă prin surprindere. 

Totuşi, în ciuda tuturor acestor progrese, mulţi oameni 
nu reuşesc să se găsească pe ei înşişi. Progresele în materie 
de genetică şi transferul de embrioni riscă să ne confrunte 
cu un pericol grav: producerea unor menajerii de creaturi hi¬ 
bride şi de specii noi! O astfel de evoluţie demonstrează 
că ingineria genetică este de acum în măsură să altereze ca¬ 
drul general de viaţă al speciei umane, în vreme ce puterea 
de creaţie a fost vreme de sute de mii de ani privilegiul ex¬ 
clusiv al Vieţii înseşi. Geneticienii sînt capabili să efectueze 
modificări fundamentale ale chimiei vieţii, eludînd astfel echi¬ 
librul natural al lumii vii. Ştiinţa noastră uită un factor foar¬ 
te simplu: nu există nici o diferenţă între creator şi fiinţa pe 
care el a zămislit-o, cei doi sînt un tot inseparabil. Cu alte 
cuvinte, omul pune mîna pe bici pentru a se autoflagela. 

Ultimele două secole au cunoscut progresul medicinei cla¬ 
sice, a cărei arie de acţiune se limitează strict la corpul fizic, 
considerat o maşină complexă, un vast orologiu care func¬ 
ţionează în acord cu anumite principii deterministe, în ab¬ 
senţa oricărei influenţe exercitate de spirit şi conştiinţă. Aceas¬ 
tă viziune este rodul legilor dezvoltate în secolul al XVII-lea. 
Prin anii ’60, a apărut o altă tendinţă care susţinea unirea 
dintre trup şi spirit. A fost astfel recunoscut faptul că spi¬ 
ritul era susceptibil să interfereze cu procesele metabolice. 
Pornind de la aceasta, se putea, aşadar, formula ştiinţific im¬ 
pactul percepţiilor psihice şi senzoriale asupra corpului, în 
special în cazul bolilor considerate majore în acea perioa¬ 
dă: tulburările cardio-vasculare, cancerul, hipertensiunea etc. 

Cu toate acestea, în zorii mileniului trei, remarcăm apa¬ 
riţia unui al treilea tip de medicină pe care am putea-o numi 
„terapia energetică**, „medicina energetică** sau chiar „te¬ 
rapia vibratorie**. Aceasta reprezintă o răsturnare a reguli¬ 
lor bazate pe relaţia materie-energie, deoarece se pare că 
spiritul nu este de natură spaţio-temporală. 

Anumiţi medici care au fost interesaţi de activitatea şa¬ 
manilor tradiţionali sau a terapeuţilor ce beneficiază de o for¬ 
maţie pluridisciplinară realizează că a te opune naturii sau 
a încerca să-i impui vieţii o direcţie de dezvoltare care nu-i 
aparţine reprezintă o sursă majoră de boli grave. Dacă în¬ 
tre noi şi viaţă nu mai există acel echilibru armonic, dacă 
încercăm să controlăm ceea ce nu trebuie controlat, ne situăm 
noi înşine într-o stare de dizarmonie. In consecinţă produ¬ 
cem cancerul, SIDA şi toate aceste tulburări pentru care con¬ 
tinuă să nu existe soluţii veritabile. Căutăm cauzele fizice 
ale unei maladii, niciodată cauzele ei mentale şi spirituale. 
Tendinţa începe de acum să se inverseze. Probabil că medi¬ 
cii sînt meniţi să dispară sub vechea lor formă şi aşteptaţi să 
reapară sub o formă nouă. Dar mai întîi, pentru a căuta ca¬ 
uzele maladiilor, va trebui ca ei să pătrundă în propriul lor 
interior. 

Nu este vorba doar de rezolvarea unor probleme şi de vin¬ 
decare a bolnavilor, ci mai degrabă de înţelegerea cauzelor 


205 



profunde ale oricărei dereglări organice şi psihologice. Pen¬ 
tru aceasta, viziunea despre fiinţa umană, cu compuşii săi 
energetici, şi interconexiunea dintre „corpul de lumină" al 
Pămîntului şi cel al fiecărui individ trebuie să fie înţelese şi 
integrate într-o viziune universală a evoluţiei vieţii. 

O teorie generală a universurilor 

în aprilie 1996, cu prilejul congresului de la Council 
Grove, în Kansas, am avut o lungă discuţie cu profesorul 
Tiller, specialist în termodinamică şi fost preşedinte al de¬ 
partamentului de inginerie din cadrul Universităţii Stanford, 
California, profesor emerit al aceleiaşi universităţi. El a com¬ 
parat realitatea cu o platformă holografică, cu un mediu în 
care ar fi posibil să creezi o simulare holografică a oricărei 
realităţi dorite: o plajă, o pădure, un oraş... Ar fi astfel posi¬ 
bilă, doar prin puterea gîndului, determinarea materializă¬ 
rii unui obiect sau a dispariţiei altuia. 

Devine din ce în ce mai vizibil faptul că lucrurile care pă¬ 
reau stabile şi eterne — de la legile fizicii, la substanţele ga¬ 
lactice — trebuie considerate cîmpuri de realitate imperma- 
nentă. întreaga realitate este iluzorie, doar conştiinţa este 
eternă. în Brief History of Time 1 , Stephen Hawking pro¬ 
pune o teorie unificată a universului. Există, după el, o for¬ 
mulă unică, sau o serie de formule, care ne-ar permite să 
cartografiem pentru totdeauna toate formele de existenţă. 
Dar acest postulat se sprijină pe patru ipoteze: 

- spaţiul, timpul şi materia sînt reale; 

- distanţa dintre aici şi acum există cu adevărat; 

- timpul dintre „acum" şi „atunci" se scurge în mod li¬ 
near; 

- pămîntul pe care păşim şi cartea pe care tocmai o ci¬ 
tiţi sînt „obiecte" solide. 

Acest postulat diferă radical de viziunea spirituală a tra¬ 
diţiilor orientale. 


1 Stephen Hawking, Scurtă istorie a timpului, Humanitas, 1994,1995. 

Iluminarea 


începem doar să realizăm că realitatea nu are nevoie de 
teorii, cartografii, abstracţii. începutul mileniului trei se des¬ 
chide spre alte realităţi care nu se bazează pe certitudini, 
nici măcar pe probabilităţi, ci pe noţiunile de vid, atempo¬ 
ralitate şi antimaterie. în definitiv, o surpriză de natură ilu- 
minatorie, în sensul mistic al cuvîntului, îi aşteaptă pe toţi 
cercetătorii: cele cinci simţuri nu există şi nu funcţionează 
ca atare! Lumea se îndreaptă spre o stare alternativă — o 
stare de expansiune a conştiinţei — pe care fiinţele umane o 
deţin dintotdeauna, dar pe care au uitat-o. Astfel, muntele 
de ştiinţă raţională are un acces tot mai redus la realitate şi 
devine din ce în ce mai mic. Atunci cînd el nu va mai fi de- 
cît o moviliţă, el va găsi deja instalată la poale cunoaşterea 
intuitivă. 

Mecanismele şamanice ale 
vindecării trup-suflet 


După ce au cucerit Lumea Nouă, invadatorii occiden¬ 
tali nu au fost interesaţi aproape deloc de modul în care amer¬ 
indienii abordau problemele legate de medicină şi spiritua¬ 
litate. Exploratorii şi misionarii respingeau pur şi simplu 
cunoştinţele tradiţionale ale vracilor şi şamanilor, care erau 
consideraţi creatori de dezordine. Relatările scrise timp de 
aproape cinci secole îi prezintă pe aceştia ca vrăjitori, fiin¬ 
ţe superstiţioase, trişori şi escroci care nu fac decît să agra¬ 
veze starea pacienţilor lor. Din neglijenţă sau din rea-voin- 
ţă nu este menţionat faptul că, pentru vracii şamani, sănătatea 
şi cosmogonia alcătuiesc un ansamblu coerent. Viziunea lor 
despre lume le permitea amerindienilor, amazonienilor şi 
polinezienilor să trăiască în armonie cu mediul înconjură¬ 
tor, într-un mod care nu ducea nici la exploatarea, nici la 
epuizarea acestuia. 

Acest sistem cerea ca vindecătorii să-şi obţină resurse¬ 
le din propriul ecosistem, ţinînd cont atît de anotimpuri şi 
de bogăţiile solului, cît şi de contactele cu spiritele locului. 
Viziunea şamanică despre sănătate, boală şi moarte nu poa¬ 
te fi înţeleasă decît dacă este abordată în manieră tradiţio¬ 
nală. Performanţele şamanilor dovedesc cu prisosinţă fap¬ 
tul că aceste fiinţe învestite acordă o atenţie deosebită unei 
forme de medicină psihosomatică, direct legată de cosmo¬ 
gonie, misticism, pe scurt, de o întreagă dimensiune negli¬ 
jată de sistemul medical occidental. în cadrul acestei viziuni, 
vraciul este mai mult decît un medic sau un simplu practi¬ 
cian, el este depozitarul unor forţe care depăşesc potenţia¬ 
lul unui individ obişnuit. Cu alte cuvinte, acesta este o per- 

soană care are un dar deosebit şi întreţine relaţii directe cu 
forţele supranaturale. Capacitatea sa de a vindeca i-a fost 
transmisă de către forţe superioare. La toate popoarele tra¬ 
diţionale, medicina şi religia, vizibilul şi invizibilul repre¬ 
zintă cele două feţe ale aceleiaşi monede. 

Pentru popoarele care trăiesc la nivelul emisferei drep¬ 
te a creierului, medicina este puternic impregnată de tradi¬ 
ţie. Şamanii, care îşi primesc îndrumările de la spirite, ac¬ 
ţionează în cadrul unor modele tradiţionale, experienţele 
lor se supun respectării neabătute a regulilor ancestrale ale 
poporului, ale naţiunii. în calitate de factor cultural con¬ 
servator, medicina posedă deci un caracter sacru, mistic. 

Indianului nu îi este teamă de moarte. O dovedesc tre¬ 
cutul lui războinic şi stoicismul lui în faţa foametei şi a mi¬ 
zeriei. Mai mult, el iubeşte viaţa şi, asemeni celorlalţi oameni, 
are o concepţie destul de vagă şi contradictorie despre exis¬ 
tenţa post-mortem. Despre separaţia dintre lumea celor vii 
şi cea a morţilor vorbesc nenumărate povestiri în care apar 
duhurile celor morţi, răspîndite în întreaga Americă de Nord 
şi în Polinezia, îndeosebi printre populaţiile de vînători şi de 
navigatori. Aceştia considerau că moartea a fost lăsată în 
lume chiar de către Creator, la începutul vremurilor, ca ur¬ 
mare a unui joc divin între două fiinţe primordiale. Aces- 
tea ştiau că pericolele vieţii conduceau la boală şi la moar¬ 
te. împotriva celei din urmă nu există nici o protecţie ultimă, 
nici chiar vestitul principiu walk in beauty 1 al indienilor na- 
vajo — a trăi în acord cu idealurile poporului, a avea grijă 
de familie, a participa la ceremonii rituale — care nu per¬ 
mite decît cel mult prelungirea vieţii. Moartea era provo¬ 
cată cel mai adesea de boală sau de război. Existau desigur 
şi sinucideri sau asasinate, dar nu atît de frecvente ca în zi¬ 
lele noastre. Să mori în luptă reprezenta o modalitate ono¬ 
rabilă de a-ţi găsi sfîrşitul. Ne vom aminti de celebrul stri¬ 
găt de luptă al siouxilor din secolul trecut: „Astăzi e o zi 
frumoasă pentru a muri.“ 

1 A păşi pe calea frumuseţii. 

La polinezieni, conceptul de mîntuire, ora , era o noţiu¬ 
ne pur pragmatică semnificînd: a fi ocolit de boală şi a ră- 
mîne sănătos. Ora este o stare de existenţă care se traduce 
prin: viaţă, mîntuire, sănătate, eliberare, însănătoşire sau sal¬ 
vare dintr-un anumit pericol. Aspectele de neîmplinire a 
condiţiei umane — boală, lipsuri, eşec — erau consecinţa în¬ 
călcării regulilor, sau bara, fapt dezaprobat de spirite. 

Popoarele de vînători, pescari sau navigatori au înţeles 
de fapt că forţa grupului este capitală într-un mediu natu¬ 
ral ostil. Individul nu poate conta decît pe talentul şi forţa 
sa, acestea putînd fi întărite de aptitudini supranaturale do- 
bîndite prin intermediul unui vis spontan sau al unei ex¬ 
perienţe de căutare a viziunii. Această putere dobîndită este 
expresia religioasă cea mai importantă la aceste popoare. 
Vindecătorii sînt judecaţi în funcţie de o anumită scală va¬ 
lorică. Se întîmplă ca anumiţi bărbaţi — sau anumite femei 
— în vîrstă, care nu posedă nici un fel de putere suprana¬ 
turală, să fie totuşi consideraţi vindecători, în virtutea în¬ 
ţelepciunii şi experienţei lor. 

Există trei feluri de vindecători: erboriştii sau tămădui¬ 
torii, vracii şi şamanii. 

Erboriştii sau tămăduitorii. Aceste persoane înţelep¬ 
te, bărbaţi sau femei, lipsite de inspiraţia de natură divină, 
sînt capabile să trateze rănile, durerile fizice, problemele 
osoase, în virtutea faptului că au învăţat să trateze aceste 
afecţiuni prin tradiţie sau experienţă. 

Vracii. Pentru a vindeca, ei urmează anumite precepte 
dictate de spirite. Cînd pionierii francezi au ajuns în regiu¬ 
nea Marilor Lacuri, în secolul al XVI-lea, ei au observat că 
vracii nu erau numai simpli vindecători, ci erau dotaţi şi cu 
puteri supranaturale. Denumirea lor 1 provine din faptul că 
medicina reprezenta, totuşi, partea dominantă a activităţii lor. 
în ceea ce le priveşte, limbile amerindiene nu izolează as¬ 
pectul medical şi vorbesc mai degrabă de omul care pose¬ 
dă anumite puteri sau de omul mister. 


1 Medicine men (în engl.); bommes-medecine (în franc.) — ( n.tr.). 

Şamanii. Aceştia reprezintă o categorie aparte, diferită 
de cea a vizionarilor care recurg la transe sau viziuni. Ei că¬ 
lătoresc în spirit, ajungînd în locuri îndepărtate pentru a-şi 
găsi un spirit protector. Este călătoria sufletului, caracte¬ 
ristică adevăratului şamanism, care îi va permite celui în¬ 
vestit să identifice cauza unei boli, precum şi remediile cu¬ 
venite. Desigur că şi vraciul poate să trateze o boală atunci 
cînd se află într-o stare vizionară, dar el nu călătoreşte în 
planurile supranaturale. 

Durerea şi boala reprezintă pentru popoarele tradiţio¬ 
nale dereglări ale armoniei cosmice care implică zeii, spi¬ 
ritele, oamenii, animalele şi forţele naturii. Anumite trata¬ 
mente vor ajuta la curmarea acestei stări de fapt, reintegrînd 
fiinţa umană în ordinea cosmică. 

Vindecarea practicată 
de wakan — cel sacru 

La popoarele de vînători din cîmpiile din centrul şi nor¬ 
dul Statelor Unite, şamanii-clarvăzători-tămăduitori, numiţi 
wikassa wakan , folosesc plantele asemeni vracilor şi erbo- 
riştilor. însă, spre deosebire de aceştia, ei vindecă şi doar prin 
singura virtute a puterilor supranaturale şi a harului lor. Pen¬ 
tru a înţelege sistemul indienilor din zona de cîmpie, în spe¬ 
cial pe cel al indienilor lakota, este important să cîntărim 
semnificaţia profundă a termenului wakan. Acesta exprimă 
în mod explicit faptul că indienii lakota au o cosmogonie 
care formează un tot coerent ce integrează întreg ansam¬ 
blul de particularităţi al tendinţelor individualiste proprii 
amerindienilor. Wallace Black Elk insistă asupra acestui as¬ 
pect fundamental. Wakan, echivalentul acelui mana al po- 
linezienilor maori, se poate traduce prin sacru sau energie 
cosmică; el se adresează atît lucrurilor, cît şi persoanelor. 
Acest concept nu poate fi înţeles decît prin prisma modu¬ 
lui în care acţionează sau, mai degrabă, face să acţioneze anu¬ 
mite forme de viaţă specifice lumii noastre în care el s-a în¬ 
vestit. El este, aşadar, reperabil în cuprinsul activităţilor 

indivizilor wakan sau ale celor care posedă mana. A fi wa- 
kan sau a poseda mana este întotdeauna un atribut perso¬ 
nal în aceste manifestări. Wakan sau mana reprezintă esen¬ 
ţa însăşi a viziunii tradiţionale a unui mare număr de 
popoare, deoarece acesta este elementul prin care identita¬ 
tea lor culturală se exprimă cel mai puternic. 

Interacţiunea dintre 

căile tradiţionale şi cele moderne 

Din cauza aculturaţiei progresive suferite de amerindieni 
ca urmare a influenţei culturii occidentale, practicile şama- 
nice tradiţionale au sfîrşit prin a se lăsa influenţate de medi¬ 
cina occidentală. Amerindienii au de acum de ales între două 
sisteme. Căile şamanice tradiţionale au fost uneori folosi¬ 
te pentru a-i trata pe albi, îndeosebi cînd aceştia erau con¬ 
sideraţi oaspeţi sau cînd veneau de bunăvoie să ceară aju¬ 
torul tămăduitorilor sau şamanilor. în perioada petrecută 
de noi în Amazonia, cei din Ceu de Mapia primeau din cînd 
în cînd bolnavi din Belo Horizonte, din Brasilia sau Rio de 
Janeiro veniţi în căutarea unor tratamente pe bază de plan¬ 
te sau să participe, sub influenţa ayahuascăi, la un ritual spe¬ 
cial: ceremonia stelelor. 

Rezervaţiile au avut de suferit pe tot parcursul secolu¬ 
lui al XlX-lea şi în prima jumătate a secolului al XX-lea de 
o lipsă acută de spitale şi de personal medical specializat, 
în 1944-1945, în rezervaţia Pine Ridge din Dakota, care 
nu avea decît doi medici pentru un număr de cinci mii de 
siouxi, s-a declanşat o epidemie de variolă. Prezenţa albi¬ 
lor, a instituţiilor şi serviciilor lor de asistenţă medicală a 
sporit totuşi în ultimii treizeci de ani. Astfel, în cea mai mare 
parte a rezervaţiilor, indienii au acum posibilitatea de a fi 
îngrijiţi fie de un vraci, fie de un medic occidental. Mulţi 
dintre ei se adresează vracilor, în cazul anumitor boli, şi me¬ 
dicilor, în cazul altora. Unii 1 apreciază că vracii ar trebui 

1 Ake Hultkrantz, Guerison chamanique et mediane traditionelle des 
Indiens d’Amerique , Le Mail, fiditions du Rocher, Monaco. 

să opereze mai mult în afara cercului tribului lor, fără a face 
distincţie între rase. Două culturi stau faţă în faţă, două sis¬ 
teme de valori, două sisteme medicale — de o parte, şama¬ 
nismul tradiţional, de cealaltă, medicina ştiinţifică modernă. 

Atunci cînd aceste două sisteme se întrepătrund, putem 
vorbi de relaţii transculturale. Or, americanii apelează din 
ce în ce mai mult la proceduri medicale transculturale. în acest 
caz, medicina convenţională se întîlneşte cu conceptele te¬ 
rapiilor vibratorii, care consideră că omul este un tot, o en¬ 
titate fizică şi intelectuală. Terapiile şamanice intră în aceas¬ 
tă categorie şi, cum vom vedea în cazul ritualului picturilor 
pe nisip la indienii navajo, este vorba de un sistem de vin¬ 
decare prin credinţă, care, de vreme ce trupul şi spiritul sînt 
interdependente, ia în calcul necesitatea ca pacientul să aibă 
încredere în procedura medicală. Acest tip de vindecare este 
apropiat de remediile bunicelor noastre şi de medicina popu¬ 
lară de la ţară, încă destul de răspîndită în Occident. Cu 
prilejul întîlnirilor pe care le-am avut cu şamanul cree din 
Mistassini, am reţinut faptul că maladiile de origine supra¬ 
naturală erau tratate pe căi specifice tradiţiei cree, în vre¬ 
me ce bolile grave, de origine comună — tulburări cardia¬ 
ce, calculi renali etc. — erau tratate la dispensar. 

— Ce fac indienii cree, l-am întrebat eu, atunci cînd au 
o problemă fizică ? 

Dînd uşor din cap, el mi-a răspuns: 

— Merg la doctor. 

— Şi dacă problema este într-adevăr gravă ? am insistat eu. 

— Atunci, spuse el ironic, vin la mine. 

Amerindienii consideră că medicina occidentală este aptă 
să vindece maladii benigne, dar nu este demnă de mare în¬ 
credere în celelalte cazuri. Tehnologia noastră nu reuşeşte 
să uşureze situaţia anumitor bolnavi, fapt valabil şi în cazul 
vracilor tradiţionali. Dezbaterea rămîne, aşadar, deschisă. 
La indienii cree, atunci cînd un bolnav nu se vindecă la dis¬ 
pensar, el merge la vraci, acesta încercînd să determine dacă 
boala este de origine naturală sau supranaturală. în acest din 

urmă caz, singurul care poate găsi remediul este aşa-numi¬ 
tul bush-doctor, medicul preriei, şamanul. 

în viziunea tradiţională, nici o boală nu este inexplica¬ 
bilă, ea are întotdeauna o origine spirituală. Dacă un indian 
resimte anumite dureri, un medic nu va fi întotdeauna ca¬ 
pabil să le explice, în schimb vraciul va putea să o facă. Dacă 
e să-i credem pe indienii navajo care lucrează în dispensa¬ 
rele albilor din Arizona, medicina acestora din urmă este de¬ 
ficitară pentru că tratează simptomele, şi nu cauzele. Aşadar, 
în cazul unor suferinţe fizice, un indian se va îndrepta spre 
tehnologia occidentală, dar dacă el simte nevoia unui tra¬ 
tament holistic supranatural, el i se va adresa şamanului. 

Începînd din 1986, departamentul de antropologie din 
cadrul Universităţii din Phoenix, Arizona, a creat un nu¬ 
cleu de cercetări interculturale între medicina occidentală 
şi practica şamanică hopi. Obiectivul era de a înţelege de ce 
tratamentele terapeutice ale diferitelor tipuri de cancer eşuau, 
acolo unde medicina hopi, care utilizează turcoazele, pu¬ 
rificarea cu ajutorul salviei şi cîntecele tradiţionale dădea re¬ 
zultate. Introducerea tehnicilor şamanice în practica medi¬ 
cală din Brazilia sau Statele Unite demonstrează prestigiul 
tot mai mare al acestei căi terapeutice. 

Medicina tahitiană 
bazată pe folosirea plantelor 
şi originea bolii la polinezieni 

în timpul sejurului nostru în Polinezia, am încercat să ne 
întîlnim în primul rînd cu acei tahua care lucrează cu plan¬ 
tele, tahua vindecători. Din păcate, vechea fitoterapie po- 
lineziană este pe cale de dispariţie. La începutul secolului 
al XX-lea, în Tahiti nu se găseau decît cîţiva medici euro¬ 
peni, dar clientela lor era alcătuită aproape exclusiv din po- 
pa’a , oameni albi. Tahitienii nu apelau decît la tahua. Apoi 
au fost pronunţate o serie de condamnări pentru practică 
medicală ilegală, condamnări care după criteriile noastre oc¬ 
cidentale sînt întemeiate. Tahua au început să fie condam- 

naţi sistematic. Cunoştinţele lor privind compoziţia, doza¬ 
jul şi folosirea remediilor s-au pierdut, acestea fiind une¬ 
ori administrate la întîmplare, fapt care a dus la erori gra¬ 
ve şi chiar otrăviri. 

Doctorul Grepin şi soţia lui, Michele, farmacistă, evo¬ 
că în lucrarea lor 1 declinul medicinei tahitiene. Nu pentru 
că indigenii ar respinge-o, ci pentru că nimeni nu mai este 
în măsură să o practice. în loc să rămînă în mîinile cîtorva 
iniţiaţi care se consacrau în întregime artei de a vindeca, 
această farmacopee a devenit treptat familială. Bătrînele îşi 
folosesc amintirile pentru a-şi îngriji nepoţii şi pe cei din 
jurul lor. 

Termenii fati, hea şi ir a reprezintă baza concepţiei de¬ 
spre boală la indigenii maori. în viziunea noastră medica¬ 
lă occidentală, sensurile acestor cuvinte sînt greşit înţelese. 

Fati denumeşte fractura, contuzia. Acest termen nu tre¬ 
buie totuşi interpretat în sens occidental. El reprezintă tot 
ceea ce se poate deregla în interiorul organismului. Atunci 
cînd un angrenaj din corpul uman nu-şi mai îndeplineşte 
rolul în raport cu alte organe, el are fati, stare care se va men¬ 
ţine pînă în momentul în care angrenajul respectiv va fi „re¬ 
parat" prin folosirea unui raau, un remediu adecvat. Fati 
este ceva ascuns, care nu se poate manifesta la exterior de- 
cît prin dureri şi alte afecţiuni: hea. 

Flea , în sensul propriu al cuvîntului, înseamnă că ceva 
rău a pătruns în organism. Aşadar, combinaţia raau fati hea 
va ajuta la eliminarea acestor „stări nocive". 

Ira este al treilea concept patologic polinezian. El este 
folosit înainte de toate pentru a denumi spasmul. De fapt, 
e întrebuinţat pentru orice disfuncţie nervoasă de origine 
invizibilă. Febră, convulsii, sincope, paralizie sau pur şi sim¬ 
plu coşmarurile copilului sînt tot atîtea simptome asocia¬ 
te acestui termen. El poate fi deci foarte uşor asociat cu fati, 
care defineşte atunci o dereglare mai veche de natură ner- 

1 F. şi M. Grepin, La Medicine tahitienne traditionnelle, fiditions du 
Pacifique. 

voasă, sau cu bea. Starea de bea ira este una frecventă, ea 
denumind o infecţie purulentă însoţită de febră. 

Cu ocazia sejurului nostru în Polinezia, am întîlnit o ado¬ 
lescentă de doisprezece ani care avea, de la vîrsta de şapte 
ani, crize de epilepsie, marele rău al Evului Mediu. Anali¬ 
zele şi radiografiile efectuate la spitalul din Papeete nu au 
descoperit nici o tulburare organică. Polinezienii vorbeau 
deci de hea-ira. Analiza corpului eteric al bolnavei a relevat 
un substrat violent. Structura psihologică a fetiţei era lo¬ 
cuită de o sub-personalitate invizibilă care declanşa crize¬ 
le de epilepsie. 

Explicaţiile prietenilor mei polinezieni m-au făcut să mă 
gîndesc la medicina tibetană. Aceasta se caracterizează prin- 
tr-o abordare specifică a bolii. în această tradiţie există trei 
umori: gazele interne, bila şi flegma. Problemele fizice şi 
mentale sînt interpretate în manieră simbolică şi anume ca 
fiind provocate de intervenţia demonilor, care reprezintă 
vastul evantai de forţe şi emoţii ce scapă în mod normal con¬ 
trolului conştient şi împiedică echilibrul şi dezvoltarea spi¬ 
rituală. Acest evantai merge de la tendinţele subtile înnăs¬ 
cute, la pulsiunile irezistibile care reprezintă dorinţele şi 
nevoile refulate ale fiinţei. Astfel, sursa bolii sau a stării de 
dezechilibru este localizată în plan spiritual. Cele trei con¬ 
cepte patologice polineziene sînt apropiate de umorile ti- 
betane, concepte extrem de îndepărtate de medicina noas¬ 
tră occidentală. 

Medicină faraonică 
şi şamanism tradiţional 

Stabilirea, în această lucrare, a unei paralele între şama¬ 
nism şi medicina faraonică este un act de curaj. Cu toate 
acestea, lectura textelor egiptene antice precum Cartea ca¬ 
vernelor şi celebra Carte a morţilor relevă faptul că amerin¬ 
dienii, polinezienii şi aborigenii se înscriu în aceeaşi direc¬ 
ţie terapeutică. Lumea magică a Egiptului antic centrează 
totul pe noţiunea de Maât, zeiţa adevărului şi dreptăţii, sim- 

bolizată printr-o pană. Ea aminteşte faptul că universul este 
un tot coerent. Elementele acestei construcţii imense — zei, 
spirite, stele, planete, oameni, dar şi animale, plante şi mi¬ 
nerale — sînt în simbioză. Această imensă frescă se scaldă 
în permanenţă în nişte curenţi invizibili de energie pe care 
egiptenii o numesc fluidul vieţii. Dacă acesta este impalpa¬ 
bil, el nu este mai puţin real şi se manifestă prin forţa ape¬ 
lor şi a vînturilor, prin seva care urcă în plante, prin căldu¬ 
ra care face ca bobul de grîu să încolţească şi pietrele din 
pămînt să se cristalizeze. 

Răul şi boala sînt, de fapt, consecinţele unei rupturi în 
fluidul vieţii, o erupţie a dezordinii. Cînd fluxul este între¬ 
rupt, se deschid porţile în faţa suferinţei şi a distrugerii. Ce¬ 
remoniile şamanice nu au de fapt alt scop decît acela de a 
capta Forţa, de a o atrage aici, printre noi, pentru ca ea să-şi 
iradieze puterea în unde concentrice în jurul marnelor, al 
colibelor în care se desfăşoară ritualurile de vindecare sau 
al templelor. Textele sarcofagelor fac aluzie în mod expli¬ 
cit la aceasta, spunînd: „O, Thot! eu sînt cel care trăieşte din 
fluidul ochilor tăi." Este vorba despre acelaşi fluid pe care 
Thot şi Horus îl varsă asupra preotului-rege, înainte de in¬ 
trarea lui în sanctuar. Ankh, mana sau wakan, reactivate 
în permanenţă sau reînnoite, materializează astfel fluidul vi¬ 
tal. Cît despre originea bolii, egiptenii afirmă că aceasta zace 
în tenebrele spiritului, devenit incapabil să mai discearnă 
binele şi scufundat în minciună. 

Asemeni unui wayonta sau unui tabua, preotul din Va¬ 
lea Nilului este un iniţiat, un adept al marii ştiinţe sacerdo¬ 
tale puse în slujba păstrării ordinii acestei lumi. El respec¬ 
tă consemnele: „A şti, a dori, a îndrăzni şi a păstra tăcerea." 
Şamanul este întotdeauna o fiinţă ieşită din comun, aleasă 
la naştere sau ca urmare a unei revelaţii, îndeosebi a unui 
vis. în gîndirea antică de pe malurile Nilului, pasivitatea este 
sinonimă cu moartea, egipteanul respingînd-o din toate pu¬ 
terile. Astfel, preotul iniţiat este un războinic care comba¬ 
te boala şi răul. Or, războinicul este cel care vrea să învingă, 
cel căruia Dumnezeu i-a dat învăţătura mistică drept armă 
de luptă împotriva anumitor evenimente. 

în criptele din Egipt, iniţiatul luptă împotriva acelei pu¬ 
teri care perturbă organismul, urmărind să trateze cauza, 
şi nu efectul. în fine, el păstrează tăcerea, deoarece ritua¬ 
lurile i-au fost dezvăluite în cadrul secret al iniţierii. Dacă 
el dispune de puteri eficiente şi redutabile, acestea nu tre¬ 
buie dezvăluite lumii profane. Cavalerul nu-şi abandonea¬ 
ză sabia în drum, iniţiatul nu-şi divulgă ştiinţa. Scopul secre¬ 
tului nu este acela de a ascunde. Etimologia cuvîntului este 
semnificativă: „secret" vine din latinescul cemo, a pune la adă¬ 
post, dar şi a tria, a separa, a trece prin sită. Adevărata na¬ 
tură a secretului se învaţă în cursul probelor de iniţiere, în- 
tr-o sală închisă privirilor profane. 

în decursul secolelor, secretele vechii medicini tradiţio¬ 
nale au fost pe punctul de a se pierde, cu toate acestea ele 
au supravieţuit meandrelor Istoriei. 

Ritual şamanic în spitalele americane 

Vraciul oglala Wallace Black Elk ne relatează un exem¬ 
plu frapant al pătrunderii şamanismului în spitalele ameri¬ 
cane. în timpul şederii mele la Red Lodge Inn din Crowley 
Lake, instalaţi confortabil, îl ascultam pe bătrîn depănîn- 
du-şi povestea. Afară bătea vîntul, începuse să se facă ră¬ 
coare iar din cămin răzbătea cîntecul monoton al focului. 
Ca de obicei, Black Elk era îmbrăcat în blue jeans, o căma¬ 
şă în carouri, cizme de cowboy şi eternul său bolo 1 . 

— Drumul meu, spuse el, este calea pipei sacre chanun- 
pa. Ea ne permite să ajutăm mulţi oameni. Am avut ocazia 
să folosesc ceremonia yuwipi pentru a îngriji un copil in¬ 
ternat la centrul medical Fitzsimmons din Denver, Colo¬ 
rado. Acesta nu mai putea nici să bea, nici să plîngă, nici 
măcar să stea jos sau să umble. Era internat de mai bine de 
patru ani şi medicii erau total depăşiţi de cazul lui. Ei îl in- 

1 Accesoriu vestimentar care, în partea de sud-vest a Americii de 
Nord, se poartă în loc de cravată. Bolo este o plăcuţă de argint legată în 
jurul gîtului cu o curea de piele. 

tubaseră pentru a-1 hrăni, căci singur nu mai reuşea să se 
hrănească. Nimeni nu mai ştia ce să facă. 

Ne-am hotărît să vorbim cu medicul, dar echipa medi¬ 
cală nici nu voia să audă — erau nişte cetăţeni care respec¬ 
tau legile şi regulamentele în vigoare. în cele din urmă, con- 
statîndu-şi neputinţa, ei i-au cerut directorului spitalului 
permisiunea de a-i administra bolnavului tratamentul meu 
chanunpa. Primind consimţămîntul, echipa mea şi cu mine 
am organizat un ritual. O infirmieră ne-a cerut voie să asis¬ 
te şi ea. „M-am săturat de acest stil, ne-a mărturisit ea. Mulţi 
copii şi adulţi suferă, fără ca noi să putem face ceva pentru 
ei. Poate că, de data aceasta, lucrurile se vor schimba." Per¬ 
sonalul spitalului ne-a pus la dispoziţie o cameră ale cărei 
ferestre le-am acoperit, pentru ca ceremonia noastră să se 
desfăşoare într-un întuneric absolut. Au fost şi alţi bolnavi 
care au vrut să asiste. Degeaba le-au cerut medicii să rămînă 
în paturile lor; mulţi au ţinut morţiş să vadă cum procedăm. 

Izbucnind într-un hohot zgomotos de rîs, Wallace adăugă: 

— Spitalul ne-a acordat două ore pentru ceremonie, care 
a trebuit să se desfăşoare între şapte şi nouă seara, oră la care 
fiecare pacient trebuia să se întoarcă în patul lui. Anumiţi 
bolnavi aveau dureri mari. Băieţelul era culcat. Amenaja¬ 
serăm un altar, ne aduseserăm tobele şi acoperiserăm toa¬ 
te sursele de lumină. Totul era gata. Pentru început, am in¬ 
tonat nişte cîntece de întîmpinare, cîntecul celor patru vînturi 
şi cîntece de chemare. Pe neaşteptate, am auzit tunetul! Apoi 
încăperea a fost străbătută de o străfulgerare, asemănătoa¬ 
re unei forme umane, unei fantome, care a întrebat: „De 
ce am fost chemat aici ?“ 

„Tunkashila, i-am spus eu, avem aici un băiat care sufe¬ 
ră de ani de zile, fără ca cineva să înţeleagă ce se întîmplă 
cu el. Avem nevoie de ajutorul tău." Atunci fantoma s-a apro¬ 
piat de băiat. Infirmiera era lîngă pat, iar medicul, aşezat în 
spatele altarului. Forma aceea fantomatică îl examină pe bă¬ 
iat, apoi declară că o pînză de păianjen se înfăşurase în ju¬ 
rul creierului şi a doi nervi care duc de la ceafă la gît. Acest 
nod se contracta atunci cînd băiatul înghiţea sau vorbea. De 

aceea se comporta ca un bebeluş, cînd el avea deja cinci ani. 
Ştiinţa nu putea descoperi originea bolii, deoarece pînza nu 
era vizibilă nici la microscop, nici în radiografii. Apoi, du¬ 
hul ne-a spus că, pentru a-1 vindeca pe copii, trebuie să che¬ 
măm în ajutor un duh păianjen, un Iktomi. Am intonat de 
îndată cîntecul lui Iktomi , păianjenul roşu, şeful tuturor pă¬ 
ianjenilor. Acesta a apărut şi el, la rîndul lui, şi ne-a între¬ 
bat: „Ce vreţi de la mine ? “ 

„O putere necunoscută îţi foloseşte pînza pentru a-1 ţine 
prizonier pe acest copil, i-am spus eu. Suferă cumplit şi me¬ 
dicina albilor nu poate să-l vindece, deoarece nu ştie ce se 
întîmplă“. 

Păianjenul roşu a înţeles ce i-am spus. Am intonat un alt 
cîntec, iar el s-a apropiat de băiat pentru a desface pînza. Sin¬ 
gur Iktomi putea să facă acest lucru, deoarece pînza era o par¬ 
te din el însuşi. El spuse: „Am desfăcut pînza, copilul aces¬ 
ta poate din nou să-şi folosească muşchii şi să scoată sunete. 
Acum o să-i auziţi vocea pentru prima oară." Cineva a aprins 
o luminiţă şi, de îndată, copilul a emis un sunet şi a început 
să se mişte. Duhul păianjen a mai spus: „Nu va mai fi o pro¬ 
blemă să se hrănească. Lăsaţi-1 să bea şi să mănînce ce do¬ 
reşte, se va opri el singur. Mărginiţi-vă la a-i reeduca muş¬ 
chii, asta e tot." Le-am mulţumit, atît lui, cît şi lui Tunkashila, 
şi le-am oferit drept ofrandă săculeţii pregătiţi pentru ru¬ 
găciune, după care am intonat cîntecul pipei sacre. Am tre¬ 
cut apoi la cîntecul de plecare şi spiritele au plecat. 

Cînd am aprins lumina, copilul stătea în capul oaselor 
şi bea o cană cu lapte. Se ridică şi începu să umble de co- 
lo-colo, rîzînd şi scoţînd mici sunete fără înţeles. Am uitat 
să vă spun un lucru. Cînd am aprins lumina, hrana sacră, 
bucăţile de stofă colorată şi săculeţii de rugăciune, toate afla¬ 
te pe altar, dispăruseră. Duhul le luase cu el. Medicul care 
era de faţă ne-a privit ciudat şi ne-a întrebat dacă nu cum¬ 
va le aruncaserăm noi pe fereastră. Pe altar mai era doar sfo¬ 
ricică cu care legaserăm ofrandele. Medicul, complet aiu¬ 
rit, notă toate aceste detalii într-un caieţel. 

Wallace roşi de plăcere adăugînd: 

— Problema cu acest medic alb era următoarea. El îşi lua 
notiţe pentru a întocmi un raport, dar cum ar fi putut de¬ 
scrie el ceea ce trăise, modul în care intonaserăm cîntecele 
sacre, sosirea fantomei păianjen şi tot restul ? Cum putea 
el să explice că un Iktomi pusese diagnosticul, spunînd că 
nervii copilului erau încorsetaţi de o pînză de păianjen ? Da, 
cred că îi era foarte greu să-şi alcătuiască raportul! 

Bătrînul şaman îşi continuă povestirea: 

— Cînd am deschis uşa camerei, toţi pacienţii erau aco¬ 
lo, pe culoar. Unii dintre ei nu se mai puteau ridica de zile 
sau chiar săptămîni întregi. Dar atunci cînd au auzit bătăi¬ 
le tobei, duhul s-a îndreptat şi spre ei pentru a-i purifica şi 
vindeca. Da, mai mulţi dintre ei se vindecaseră. Personalul 
spitalului era înnebunit. Infirmierele alergau spre pacienţi 
spunînd: „Ar trebui să fiţi în pat, ce căutaţi aici ?“ Ii auzeai 
pe cîte unii spunînd: „Ia te uită, mi-am uitat bastonul!“ sau 
alţii: „Nu mai am nevoie de scaunul cu rotile." 

Noi, indienii, stîrniserăm o agitaţie incredibilă în acel loc 
atît de ordonat, de aseptizat. Oamenii începuseră să uite că 
sînt bolnavi. în momentul acela, au mai venit nişte medici 
care l-au întrebat pe cel care era cu noi ce se întîmplă. El le-a 
mărturisit că nu înţelegea nimic. A încercat să le explice ce¬ 
remonia şi a fost nevoit să admită că băiatul mergea din nou, 
scotea sunete, auzea bine... Ceilalţi stăteau precum Toma 
necredinciosul şi nu voiau să creadă fără să aibă dovezi. 

De fapt, practicile şamanice tradiţionale rămîn de-a drep¬ 
tul misterioase pentru occidentali. Nu ştim în ce fel a reac¬ 
ţionat echipa medicală după această şedinţă de două ore. Dar 
povestea arată cum tradiţiile medicale şamanice sînt intro¬ 
duse puţin cîte puţin în spitale. 

Un raport din Arctic Medical Research 1 semnat de Young 
Ingram şi Schwartz abundă în exemple în acest sens. Ra¬ 
portul arată cum Russel Willier, un vraci cree din Alberta, 
încearcă să revitalizeze lumea cree şi să-i redea locul în so¬ 
cietatea canadiană. El a moştenit funcţia de la străbunicul 
lui şi încearcă să încorporeze practicile şamanice în tehni- 


1 Arctic Medical Research, voi. 47, supl. 1, 1988. 

cile moderne. Russel s-a lăsat filmat în timp ce opera — el îi 
primeşte cu plăcere pe medicii dornici să asiste la şedinţe¬ 
le sale de vindecare. Practica sa cuprinde un diagnostic sta¬ 
bilit cu ajutorul animalelor totemice şi un tratament pe bază 
de plante şi alifii conform instrucţiunilor primite de la spi¬ 
rite. Fiecare tratament este însoţit de o ofrandă constînd din 
tabac. Bolile pe care el le tratează sînt atît psihosomatice — 
în cea mai mare parte — cît şi organice, îndeosebi cancerul. 
In 1989, Russel Willier a creat un centru de sănătate în care 
lucrează şi alţi şamani indieni. Scopul lui este să colabore¬ 
ze cu medicii occidentali, însă aceştia refuză alianţa. Russel 
Willier continuă totuşi să creadă că o astfel de cooperare ar 
fi o sursă de progres şi ar putea ajuta la eradicarea proble¬ 
melor de nerezolvat pentru arsenalul tehnologic modern. 

Medicina şamanică tinde să se integreze în lumea multicul- 
turală din jurul ei. Unora le este totuşi teamă că ea va dispă¬ 
rea. Am văzut că, în Polinezia, hio hio au dispărut aproape în 
totalitate. Dezvoltarea învăţămîntului în şcoli riscă să atragă 
după sine pierderea unui sistem de îngrijire tradiţional, înde¬ 
osebi în societăţile dominate de albi. Cu toate acestea, medi¬ 
cina şamanică are o şansă de supravieţuire, deoarece răspun¬ 
de nevoilor celor care nu găsesc soluţii pentru problemele lor 
în cadrul medicinei occidentale convenţionale. 

Cazul lui Mary Louise Dow ilustrează grăitor potenţia¬ 
lul de vindecare al riturilor şamanice 1 . Cancerul ei de colon 
a fost diagnosticat în 14 februarie 1991. Primul chirurg con¬ 
sultat a recomandat o intervenţie chirurgicală. Cel de-al doi¬ 
lea a considerat că tumoarea era inoperabilă — aceasta era 
de mărimea unui ciorchine de struguri. Al treilea i-a reco¬ 
mandat un tratament chimioterapeutic în treizeci de şedin¬ 
ţe de radioterapie, pentru a reduce dimensiunile tumorii în 
vederea operaţiei. In paralel cu aceste demersuri, bolnava 
a recurs la un tratament pe bază de plante chinezeşti, şe¬ 
dinţe de acupunctură şi masaj, asociate cu practicile de vi¬ 
zualizare preconizate de dr Bernie Siegel. 


1 Mary Louise Dow, „My Encounter with a Medicine Man“, arti¬ 
col apărut în revista americană New Age Journal, iunie 1992. 

Unul din prietenii ei i-a vorbit de Godfrey Chips, şama¬ 
nul yuwipi, şi de vindecările miraculoase pe care acesta le 
obţinea prin intermediul ceremoniilor sale lakota. O feme¬ 
ie în scaun cu rotile, atinsă de scleroză în plăci, a reînceput 
să meargă a doua zi după ceremonia îndeplinită de acest 
vraci. Godfrey Chips descinde în linie directă din Horn Chips, 
rudă şi învăţător al lui Crazy Horse, unul din cei mai cu¬ 
noscuţi şefi lakota din secolul trecut. Cîntecele, practicile 
şi riturile sale s-au transmis din tată în fiu, în forma lor cea 
mai pură. 

în pofida stării sale de oboseală şi de slăbiciune şi con¬ 
trar avizului cancerologului ei, Mary Louise Dow a făcut 
lunga călătorie pînă în Dakota. Acolo, ea a participat la pa¬ 
tru ceremonii yuwipi. Cufundată în întuneric total pe par¬ 
cursul fiecărui ritual, ea â simţit pene de pasăre atingîndu-i 
uşor faţa în timp ce se intonau cîntecele şi un fel de ener¬ 
gie turbionară cuprinzînd-o. „Spiritele", s-a gîndit ea. A pa¬ 
tra zi a fost dedicată unei sweat lodge de vindecare, la sfîr- 
şitul căreia femeia s-a simţit refăcută. Mary Louise s-a întors 
acasă, pe coasta de est. Cancerologul ei nu a putut decît să 
accepte evidenţa: enorma tumoare se redusese, devenind de 
mărimea unei caise! O intervenţie chirurgicală a permis din 
acel moment înlăturarea ei. Astăzi, Mary Louise este con¬ 
vinsă că vindecarea ei se datorează unui ansamblu de mij¬ 
loace la care s-a recurs: medicina occidentală, tratamentele 
alternative şi sprijinul neîncetat primit din partea familiei 
şi a prietenilor. Dar punctul-cheie a fost reprezentat de ce¬ 
remoniile îndeplinite de şamanul yuwipi. în 1995, Godfrey 
Chips putea încă să fie contactat în casa lui din Pine Rid- 
ge, în Dakota de Sud. 

Lumea şamanică hopi 

între 1987 şi 1993, am vizitat cele trei mesa 1 ale indieni¬ 
lor hopi, unde m-am întreţinut cu Velma Talayumptewa, 

' Podiş, platou, în spaniolă. 

responsabil executiv al Consiliului tribal hopi din Kykots- 
movi, în Arizona. Legăturile care există între indienii din 
sud-estul american şi deşertul lor sînt mult mai complexe 
şi nu reprezintă o simplă chestiune de restituire de terito¬ 
rii. Platourile, munţii, canioanele sau falezele care alcătuiesc 
această regiune minunată sînt considerate sacre de către po¬ 
poarele deşertului. Veneraţia lor pentru pămîntul natal este 
inextricabil legată de modul de viaţă al tribului. 

In tradiţia indiană, tot ce ţine de pămînt este sacru — ni¬ 
sip, stînci, animale, plante, tunete. Absenţa ritualurilor ris¬ 
că să provoace o tragică ruptură de armonie între aceste ele¬ 
mente. Indienii cred că legăturile lor—atît fizice, cît şi mistice 
— cu pămîntul care le aparţine sînt vitale, nu numai pen¬ 
tru păstrarea practicilor lor religioase, ci şi pentru integri¬ 
tatea lor culturală. Pentru ei, acele locuri extraordinare, vi¬ 
zitate de turişti continuă să fie pămînturi sacre, unde spiritele 
supranaturale se reculeg. Altele sînt locuri în care s-a îm¬ 
plinit Facerea sau în care Intîiul Popor a apărut pe pămînt. 
Legendele ancestrale conferă acestor locuri puteri tămădui¬ 
toare. Locul în care se găseşte o sursă de apă, un izvor este 
întotdeauna sacru, căci apa este dătătoare de viaţă în acea 
lume aridă a deşertului. 

Indienii hopi trăiesc în vreo douăsprezece sate răspîn- 
dite pe platourile stîncoase numite mesa, din zona abrup¬ 
tă aflată la sud de Black Mesa , în Arizona. Aceste promon- 
torii sînt vizibile de la unul la celălalt. Intre primul şi al 
treilea, este o distanţă de doar douăzeci şi trei de kilometri. 
Pe cel dîntîi, se află satele Tewa (numit uneori Hano), Sit- 
chomovi şi Walpi. La picioarele platoului se află Polacca, 
cu un trading post, o şcoală aflată sub conducerea Agenţiei 
pentru problemele indienilor, cîteva clădiri guvernamenta¬ 
le pentru angajaţii agenţiei şi case hopi. Satele de pe cel de-al 
doilea platou sînt Shipaulovi, Mishongnovi şi Shongopovi. 
în Mishongnovi şi Shipaulovi, se găsesc cîteva case tribale 
şi o şcoală. Cel de-al treilea mesa găzduieşte satele Kykots- 
movi (New Oraibi) — în care se găsesc un trading post, un 
oficiu poştal şi biroul Consiliului tribal hopi — Old Oraibi, 

la cel mult patru kilometri de New Oraibi, Hotevilla şi Ba- 
cabi, care au şi ele cîte o şcoală şi un oficiu poştal. Mai exis¬ 
tă şi Monecopi, în apropiere de Tuba City, situat pe un te¬ 
ritoriu revendicat atît de indienii hopi, cît şi de cei navajo. 
întregul teritoriu hopi (aproximativ o mie de kilometri pă¬ 
traţi) este înconjurat de marea rezervaţie navajo. 

Old Oraibi, situat pe cel de-al treilea platou, a fost fon¬ 
dat în 1100 şi ar fi cea mai veche aşezare locuită fără între¬ 
rupere din Statele Unite. Spre jumătatea secolului al XlII-lea, 
comunităţile hopi erau mult mai dispersate ca astăzi dar, 
cîteva secole mai tîrziu, populaţia s-a concentrat în princi¬ 
pal pe culmile acestor mesa , în special pentru a se adăposti 
de raidurile indienilor navajo, apaşilor şi uţilor din Colo¬ 
rado. 

Dintre toţi indienii din partea de sud-vest, numiţi de ase¬ 
menea indieni pueblo, hopi au fost cel mai puţin afectaţi 
de cuceritorii spanioli. Coronado i-a vizitat în 1540, dar spa¬ 
niolii nu s-au apropiat de această ţară hopi decît patruzeci 
de ani mai tîrziu. Singurii albi întîlniţi de hopi în perioada 
spaniolă au fost misionarii, iar influenţa acestora a fost foar¬ 
te mică, mult mai mică decît în cazul altor indieni pueblo, 
îndeosebi al indienilor acoma, evanghelizaţi forţat. Hopi au 
manifestat un interes scăzut pentru creştinism, o atitudine 
motivată şi de izolarea lor, care a dus la păstrarea culturii lor 
tradiţionale într-o mai mare măsură decît în cazul tuturor 
celorlalţi indieni din America de Nord. 

Clanurile reprezintă însăşi textura societăţii hopi. Aceas¬ 
ta cuprinde peste douăzeci de clanuri, fiecare purtînd nu¬ 
mele unui animal, unei plante, unui fenomen natural sau su¬ 
pranatural, ca parteneri ancestrali sau ca surse ale puterilor 
speciale posedate de membrii clanului. în schema clanului, 
descendenţa se stabileşte pe linie matriarhală şi căsătoriile 
în interiorul clanului sînt strict interzise. Tradiţia hopi de¬ 
cretează că, atunci cînd un bărbat se însoară, el trebuie să 
se instaleze în casa soţiei lui, în care trăiesc numeroase alte 
persoane: părinţii nou-căsătoritei, străbunicii, surorile cu 
soţii lor şi fraţii încă necăsătoriţi. Soţul va continua să par- 

ticipe la activităţile propriului clan şi va menţine legătura 
cu casa mamei şi a surorilor lui, însă copiii lui vor fi recu¬ 
noscuţi ca membri ai clanului soţiei. Regăsim acest sistem 
matriarhal la indienii din zonele împădurite ale Canadei, în 
special la huroni. La treizeci de kilometri de Quebec, Wyan- 
dote este ultima aşezare huron unde am putut vizita acele 
case pline , în care matroanele, mamele clanului, sînt suve¬ 
rane. Atunci cînd un tînăr căsătorit nu se conforma vieţii 
din noua sa familie, el era trimis înapoi la mama lui şi, în 
cazul în care acesta avea copii, ei rămîneau în îngrijirea fa¬ 
miliei soţiei, care devenea astfel disponibilă pentru o nouă 
experienţă conjugală. 

Clanul mamei, după cum îmi spune Velma Talayump- 
tewa, este foarte important. Este un sistem matriarhal care 
păstrează bunurile sacre ale grupului, de la obiectele ritu¬ 
ale la veşmintele folosite în cadrul ceremoniilor kachina. 
Păstrîndu-şi tradiţiile, membrii clanului locuiesc în case con¬ 
struite în apropierea celei în care trăieşte matroana. Femei¬ 
le prepară hrana, aduc apă din fîntîna situată la poalele me¬ 
sei pînă sus, se ocupă de copii, fac oale de pămînt şi coşuri 
şi păstrează curăţenia în casă. Bărbaţii lucrează pămîntul, se 
ocupă de animale, adună lemne de foc şi ţes. Viaţa ceremo- 
nială în satele hopi este strîns legată de existenţa clanurilor 
matrilineare. Fiecare din ceremoniile desfăşurate pe parcursul 
anului este percepută ca aparţinând unui anumit clan şi a 
fost activată, în cadrul acestui grup specific, de către făp¬ 
turi supranaturale, după ce, potrivit cosmogoniei lor, po¬ 
porul hopi a ieşit la suprafaţă din lumea subterană. 

Ceremoniile se desfăşoară uneori în aşa-numitele kiva, 
care aparţin clanului. Numărul de kiva din fiecare sat va¬ 
riază între două şi şase. Acestea sînt construite parţial (şi, 
uneori, în totalitate) pe pămînt. încăperile sacre ale indie¬ 
nilor hopi sînt rectangulare, contrastînd cu acele kiva ova¬ 
le sau circulare întîlnite la majoritatea indienilor pueblo, şi 
sînt orientate pe axa nord-sud, atunci cînd terenul o permi¬ 
te. Din cînd în cînd, oamenii vin în kiva să se relaxeze, să 
flecârească sau să discute lucruri importante. Dar kiva este, 

totodată, un loc sfînt şi, în anumite zile, serveşte exclusiv 
desfăşurării ceremoniilor religioase: cîntecele, dansurile, tu¬ 
tunul (fumul este asociat norilor care aduc ploaia), rugă¬ 
ciunea, pregătirea costumelor pentru dansurile publice şi 
înălţarea altarelor pe care vor fi depuse imageriile caste. 

Ceremoniile kachina 

în cadrul ceremoniilor indienilor pueblo, în special hopi, 
nişte oameni mascaţi, kachina , joacă un rol important. Po¬ 
trivit legendelor hopi, un kachina este o fiinţă supranatu¬ 
rală — personificată de către un om mascat — care sălăşluieş¬ 
te în San Francisco Mountains, în apropiere de Flagstaff, în 
Arizona. 

Există trei aspecte importante legate de kachina: 

— fiinţa supranaturală, aşa cum se regăseşte ea în spiritul 
indienilor hopi; 

— dansatorul mascat care personifică această fiinţă şi care 
evoluează în kiva şi plazza; 

— micile păpuşi confecţionate după descrierile fiinţei su¬ 
pranaturale. 

Primele două aspecte sînt denumite kachina, ultimul, 
„păpuşa kachina 

Calendarul anual al ceremoniilor religioase hopi este îm¬ 
părţit în două perioade: prima ţine de la solstiţiul de iarnă 
pînă la jumătatea lunii iulie, cea de-a doua, de la jumătatea 
lunii iulie la solstiţiul de iarnă. Prima este marcată de o cere¬ 
monie kachina. Un grup de aproximativ treizeci de kachi¬ 
na, numiţi monj kachina, participă la cinci ceremonii ma¬ 
jore: 

— soyalang-eu: ceremonia solstiţiului de iarnă, se desfă¬ 
şoară în decembrie; 

—pamuya: în ianuarie, atunci cînd soarele pare să se de¬ 
plaseze din nou spre nord ? 

— powamuya: ceremonia sau dansul bobului de fasole, 
în februarie; 

— palolokonti : ceremonia şarpelui de apă, în februarie 
sau martie; 

— niman kachina: ceremonia dansului casei, în iulie, cînd 
soarele se deplasează spre sud. 

Aceste ceremonii importante durează nouă zile şi se des¬ 
făşoară, în principal, în kiva, unde numai cei iniţiaţi pot par¬ 
ticipa. Unele dintre ele, precum dansul bobului de fasole 
sau niman kachina, cuprind anumite părţi pe care poporul 
hopi le poate viziona, fie în kiva , fie în plazza. în această 
primă parte a anului hopi, se desfăşoară de asemenea cere¬ 
monii de o zi, denumite dansuri kachina regulate sau obiş¬ 
nuite, în timpul cărora oamenii kachina dansează în mijlo¬ 
cul satului. în cadrul acestor ceremonii, un grup de douăzeci 
pînă la treizeci de kachina, toţi mascaţi şi îmbrăcaţi la fel, 
execută ceea ce se numeşte un dans kachina amestecat. Aceste 
ceremonii, de una sau nouă zile, reprezintă tot atîtea oca¬ 
zii pentru prietenii şi familiile din satele vecine să vină şi 
să asiste la dans, să sărbătorească ori să se roage. 

în timpul celei de-a doua jumătăţi a anului (începînd din 
iulie, de la niman kachina şi pînă în decembrie), nici o altă 
ceremonie nu mai face apel la dansatorii mascaţi. Niman 
kachina este denumit dansul casei pentru că este ultima apa¬ 
riţie a duhurilor kachina, înainte de plecarea spre sălaşul lor 
din munţii San Francisco, dincolo de Flagstaff. 

Nu ezitaţi să vizitaţi aceste mesa hopi 1 . Vizitatorii pot 
încă asista la dansurile kachina — cele desfăşurate în cadru 
public — însă dansurile sacre, precum cel al şarpelui, nu au 
mai fost fotografiate din 1908, de pe vremea lui Ben Wit- 
tick, un fotograf din sud-vestul american al secolului trecut. 
Ceremoniile continuă după dispariţia duhurilor kachina, 
care s-au retras în adîncurile pămîntului sau pe înălţimile 
munţilor San Francisco. La sfîrşitul verii, se organizează ce¬ 
remonii menite să aducă ploaia necesară porumbului. Unul 
dintre aceste ritualuri — dansul şarpelui —, care are loc din 


1 Hopi Tribal Operations, P. O. Box 123, Kykotsmovi, Arizona 86039, 
Tel.: 00 1 602 734 2222. 

doi în doi ani, este închinat tuturor creaturilor cu formă si¬ 
nuoasă şi este asociat tunetului şi ploii. 

La începutul acestui kachina, clanurile ies din sat în pa¬ 
tru direcţii diferite şi petrec patru zile pentru a prinde şerpi, 
dintre care unii sînt veninoşi. Cei care au prins şerpi se ală¬ 
tură unui alt clan şi petrec împreună două zile şi două nopţi 
într-o kiva, într-un soi de schimb mitic. Apoi se organizea¬ 
ză o întrecere: cîştigătorul aduce în sat un bidon cu apă. Mai 
apoi, sosesc la faţa locului şi preoţii-dansatori, ţinînd şer¬ 
pii în gură, în timp ce ajutoarele lor iau reptilele în primire. 
Un al doilea grup, cel al preoţilor-antilope, se aşază în faţa 
celui dintîi şi se ajunge la punctul culminant al ceremoniei: 
spălarea şarpelui. 

Fotograful Wittick a asistat la cîteva astfel de dansuri. Prie¬ 
tenii lui hopi îl preveniseră că, nefiind un iniţiat, risca să pri¬ 
mească într-o bună zi o muşcătură fatală! într-adevăr, Ben 
Wittick a murit în 1903, muşcat de un şarpe în timpul unui 
snake dance. Cu el dispărea un martor unic al unei lumi hopi 
tradiţionale... 


Dinetah, lumea mistică 
a indienilor navajo 

Începînd din 1983, m-am dus de mai multe ori în imen¬ 
sa rezervaţie navajo, în zona cuprinsă între Tuba City şi 
Keams Canyon. Navajo este cea mai mare naţiune indiană 
din America de Nord, numărînd actualmente undeva în jur 
de două sute de mii de membri. Teritoriul lor tribal se în¬ 
tinde în patru state din sud-vestul ţării (Utah, Colorado, 
New-Mexico şi Arizona), fiind cel mai important terito¬ 
riu de acest fel din Statele Unite. Pe întreg parcursul seco¬ 
lului al XX-lea, comunitatea ştiinţifică s-a aplecat asupra 
acestui popor atît de deosebit. Antropologii au încercat să 
pătrundă misterul simbolurilor culturii şi religiei lor, psi¬ 
hiatrii au fost fascinaţi de structura personalităţii lor iar teo¬ 
logii s-au lovit de dificultatea de a le analiza riturile şi con¬ 
ceptele spirituale. 

în aprilie 1998, cu ocazia unei călătorii culturale pe care 
Liliane şi cu mine o organizaserăm cu plecare din Franţa 
pentru un număr de cincizeci de persoane, am putut admi¬ 
ra aşa-numitele hogan , ce stau alături de clădirile moder¬ 
ne. Ele sînt sălaşurile în care se desfăşoară ceremoniile care 
ocupă un loc important în viaţa indienilor navajo. Ceremo¬ 
nii ce sînt de fapt principalele forme de manifestare ale şa¬ 
manismului navajo. 

Acest teritoriu imens de peste patru mii de kilometri pă¬ 
traţi — suprafaţa Elveţiei — formează inima podişului Co¬ 
lorado. Acolo unde ochiul străin nu vede decît mari întin¬ 
deri de iarbă presărate cu pietre, navajo îşi recunosc sfintele 
pămînturi străbune. Canioane vaste, precum Chelly şi del 
Muerto (Canionul morţii), şerpuiesc pe sute de kilometri 
în mijlocul podişurilor. Formaţiuni stîncoase magnifice cu 
tentă portocalie sau albastru-cenuşie se înalţă acolo, asemeni 
unor monumente gigantice construite şi abandonate de o 
veche rasă de giganţi. La prima vedere, aceste ţinuturi par 
pustii şi inospitaliere. Totuşi cerul îţi atrage privirea în mod 
irezistibil; este un cer imens şi nord-americanii îl descriu 
folosind sintagma „spaţiul deschis". 

Mîna omului nu pare să fi atins vreodată aceste locuri. 
Cu toate acestea, privind mai atent, realizezi că aceste pă¬ 
mînturi găzduiesc o importantă populaţie navajo. Din loc 
în loc, zăreşti cîte un hogan adăpostit într-o vîlcea sau atîr- 
nînd pe coasta unui munte iar turme de oi pasc în deşert, 
ivite parcă de nu se ştie unde. Mai întîlneşti şi cîţiva nava¬ 
jo nemişcaţi, cu privirea aţintită în zare, aparent rătăcind 
fără nici o destinaţie, cînd de fapt hoganul lor, camuflat cu 
grijă, se ascunde în spatele colinei din apropiere. 

Acesta este Dinetah, pămîntul indienilor navajo, cei care 
se autointitulează Dineh, Poporul. în aceste hogan -uri pier¬ 
dute în adîncimile canioanelor sau cocoţate pe mesa trăiesc 
şi muncesc ultimii vraci navajo. Ei constituie cea mai im¬ 
portantă grupare de vraci indigeni din întreaga Americă de 
Nord. Unii dintre ei au modificat în mod considerabil ce¬ 
remonialul străvechi, dar cea mai mare parte continuă să 
practice religia lor tradiţională. 

Indienii navajo speră să trăiască mult şi să fie sănătoşi. 
Pentru aceasta, ei respectă legile universului. Orice încăl¬ 
care a acestora îi expune nu doar unei simple pedepse, ci la 
o eventuală degradare a stării lor de sănătate sau la scurta¬ 
rea vieţii. Atitudinea lor este raţională şi, spre deosebire de 
creştinism, lipsită de noţiunea de păcat sau de vinovăţie per¬ 
sonală. Individul nu-şi regretă faptele, dar tinde să-şi îndrep¬ 
te greşelile. în concepţia Dineh, fizicul şi mentalul sînt ne- 
disociabile. Cuvîntul, ca şi gîndirea, poate avea un anumit 
impact asupra lumii materiale şi energetice. Fiindcă aceste 
două concepte au o putere creatoare. în timpul ceremoni¬ 
ilor gîndirea reprezintă forma interioară a acestei creativi¬ 
tăţi, în vreme ce cuvîntul care o exprimă este forma ei ex¬ 
terioară. 

Există o diferenţă importantă între lumea conceptuală 
a indienilor navajo şi modul de gîndire occidental, îndeosebi 
în ceea ce priveşte principiul ordinii şi armoniei căci, pen¬ 
tru navajo, aderarea la echilibrul cosmic determină starea 
de sănătate şi durata vieţii unei fiinţe. Religia lor este o re¬ 
ligie a naturii. Toate elementele mediului natural se armoni¬ 
zează într-un vast ansamblu. Creaturile minuscule, aparent 
nesemnificative, se pot dovedi la fel de importante ca cele mai 
mari şi mai puternice. Toate forţele lumii invizibile, cu ex¬ 
cepţia unei entităţi spirituale numite Femeia Schimbătoare, 
sînt deopotrivă faste şi nefaste, în funcţie de maniera în care 
sînt abordate, dispoziţia lor de moment şi contextul în care 
operează. Prin folosirea corespunzătoare a facultăţilor omu¬ 
lui, o forţă neutră devine pozitivă, bunătatea devine sfin¬ 
ţenie. Răul este reziduul pe care nici o acţiune nu a putut 
să-l înlăture şi care exista înainte chiar de crearea lumii. 


Ceremoniile picturilor pe nisip 
ale indienilor navajo 

Indianul navajo se confruntă cu un univers în care di¬ 
vinul nu este perceput ca fiind neapărat îngăduitor. Zeii lui 
sînt ambivalenţi — răul, sub forma unei forţe ostile, se îm- 

pleteşte în mod inextricabil cu binele. Cele două se mani¬ 
festă potrivit naturii lor intrinseci şi omul trebuie să mize¬ 
ze pe propriile sale capacităţi spirituale. Dar, pentru aceas¬ 
ta, el trebuie să dispună de anumite tehnici. în consecinţă, 
dansatorii mascaţi, rugăciunile, melopeile şi picturile pe ni¬ 
sip îl ajută să descrie şi să personifice manifestările simbo¬ 
lice ale esenţei acestor forţe, cu care el se identifică. Este, de 
departe, cel mai important mijloc de vindecare folosit de na- 
vajo. Diagnosticarea, povestirile mitologice, dramaturgia ri¬ 
turilor şi chiar prescrierea plantelor ca remedii nu sînt de- 
cît mijloace prin care vraciul integrează arsenalul puterilor 
Creaţiei în scopul obţinerii vindecării dorite. 

Mandalele de vindecare 
— Drumul polenului 

Ritualurile şamanice de vindecare la indienii navajo 1,2 se 
articulează în jurul construcţiei unei lumi simbolice şi ima¬ 
ginare, al unui univers protector şi ordonat figurat prin 
aşa-numitele mandale. Mandala este înainte de toate o ima¬ 
gine a lumii, ea reprezintă un cosmos în miniatură şi, în ace¬ 
laşi timp, lumea zeilor, dar este totodată un catalizator al 
forţelor inconştiente ale sufletului. Elaborarea ei echivalea¬ 
ză cu re-crearea magică a lumii. Devenind în mod simbo¬ 
lic contemporan cu momentele Facerii — acel timp origi¬ 
nar — bolnavul este scufundat în plenitudinea originară a 
vieţii şi impregnat de forţele gigantice care au făcut posi¬ 
bilă crearea lumii. 

Aceste reprezentări ale ordinii cosmice sînt uneori pic¬ 
turi, eventual de nisip, alcătuite dintr-un motiv mai mult 
sau mai puţin schematic, ilustrînd echilibrul forţelor con¬ 
trare sau complementare în universul simbolic. 

1 Donald Sandner, Rituels de guerison ches Ies Navajos , fiditions du 
Rocher, Monaco. 

2 Paul G. Zolbrod, Le Livre des Indiens navajos , fîditions du Ro¬ 
cher, Monaco. 


232 





Tibetanii şi indienii din America de Nord au dezvoltat 
această artă pînă la un nivel neatins de nimeni în lume. Aceş¬ 
tia din urmă, nu numai că au folosit mandala în picturile 
lor de nisip, pe scuturile folosite în luptă sau în picturile ru¬ 
pestre, ci, în plus, au proiectat-o în timp şi spaţiu. 

Indienii navajo situează această mandală circulară pe două 
planuri diferite. Primul, ca şi în cazul cercului siouxilor ogla- 
la, se leagă de caracteristicile fizice ale teritoriilor lor tradi¬ 
ţionale şi de ciclul anual al vieţii şi al anotimpurilor. El atri¬ 
buie o semnificaţie simbolică fiecărei părţi a Patriei Străvechi, 
Dinetah, şi ancorează cu fermitate miturile originare şi epo¬ 
peile eroilor într-o realitate materială incontestabilă. El pune 
fiecare lucru în relaţie cu celelalte şi cu întregul pe care îl com¬ 
pun împreună: spaţiul, timpul şi diversele stadii ale vieţii uma¬ 
ne. Totul este parte a acestui întreg ordonat şi armonios. Este 
o mandală macrocosmică, diferită de cel de-al doilea nivel 
de simboluri întîlnit în picturile de nisip, care reflectă aceas¬ 
tă ordine universală în interiorul microcosmului uman. 

In mandala macrocosmică a indienilor navajo apar pa¬ 
tru figuri principale: cei patru munţi sacri ce trasează gra¬ 
niţele teritoriului navajo şi reprezintă o realitate fizică. Aceşti 
munţi sînt sălaşurile zeilor. Printre altele, şi în relaţie cu ideea 
de totalitate căreia i se subsumează, fiecare din aceşti pa¬ 
tru munţi, cu direcţia sa specifică, este încărcat de un mare 
număr de semnificaţii simbolice, printre care cea a culori¬ 
lor joacă un rol important. 

în ceremoniile navajo sînt implicaţi un ghicitor, specia¬ 
list al ritului, secondat uneori de un asistent, şi bolnavul, 
adică beneficiarul graţiei divine. Acolo unde, la alte popoa¬ 
re, ritul se exprimă prin dans, ceremoniile navajo iau for¬ 
ma cînturilor recitate şi a reprezentaţiilor teatrale. Regăsim 
aici principiul cosmodramei, dar aceasta se desfăşoară în- 
tr-un hogan, menit să simbolizeze universul. Focul din cen¬ 
trul lăcaşului reprezintă soarele. 

Drama Facerii lumii este astfel reinterpretată în micro¬ 
cosmul picturilor de nisip. Ceremonia simbolizează diver¬ 
sele etape ale Facerii şi istoria mitică a zeilor, a strămoşi- 

lor şi a omenirii. Aceste desene, de o stranie asemănare cu 
mandalele din India şi Tibet, reînvie succesiv, în ordinea lor 
iniţială, evenimentele vremurilor mitice. Ascultînd aceste 
povestiri ce prezintă mitul cosmogonic şi apoi pe cel al apa¬ 
riţiei vieţii, şi contemplînd picturile de nisip, pacientul este 
smuls din timpul profan şi proiectat în plenitudinea timpu¬ 
lui primordial. El este „purtat înapoi" spre originea lumii 
şi devine astfel martor al creării universului. Fiecare pictu¬ 
ră de nisip este un catalizator de energie psihică. în ea se 
concentrează o putere şi un punct din spaţiu iar vraciul, fo- 
losindu-se de suportul fizic al nisipului, transferă această 
putere asupra bolnavului. Acesta nu numai că primeşte pu¬ 
terea personajelor sacre pe care le priveşte sau atinge, ci 
devine chiar această putere. 

Cîntecele care acompaniază ceremoniile de vindecare sînt 
povestiri vizionare culese în timpul călătoriei şamanice în 
cele trei lumi. Ştim că unul din elementele cele mai impor¬ 
tante ale tehnicii şamanice este capacitatea şamanului de a 
trece dintr-o regiune cosmică într-alta — de pe pămînt în 
lumea celestă sau în cea subterană. Mitologia navajo se spri¬ 
jină pe o cosmogonie foarte asemănătoare. în miturile pre¬ 
zentate de cîntecele lor, eroii şi eroinele se mişcă printr-o 
lume celestă, ţara spiritelor, situată deasupra pămîntului, şi 
într-o lume subterană la care se poate ajunge doar plonjînd 
într-un lac sau trecînd printr-o deschizătură făcută în pă¬ 
mînt. Astfel, Omul Sfînt, eroul căii masculine a proiectilu¬ 
lui, este purtat fără voia lui pînă la sălaşul Poporului Tune¬ 
telor, unde i se transmite cîntecul. Scavenger, eroul căii perlei, 
este, la rîndul lui, dus în casa celestă a vulturilor. 

Obiectivul ultim al indienilor navajo — a merge pe calea 
frumuseţii — este foarte diferit de cel mărturisit de mito¬ 
logia creştină. Navajo nu este preocupat de o eventuală exis¬ 
tenţă a individului după moarte. El are o noţiune vagă de¬ 
spre o altă viaţă de după moarte, care s-ar derula într-o lume 
subterană aflată la nord, în care s-ar putea ajunge urmînd 
o cale ce coboară pe o faleză de nisip. în general, indienii na¬ 
vajo cred că acele laturi rele sau neîmplinite ale unui mort 

pot rătăci pe pămînt sub forma unor fantome sau să sufe¬ 
re o perioadă de chinuri într-o lume subterană murdară şi 
tenebroasă. Pentru ei, cel mai bun lucru pentru un om este 
să aibă o viaţă lungă, armonioasă, înainte de a se reintegra 
în natură ca parte a acestui tot indivizibil. 

Religia indienilor navajo este o meditaţie profundă asu¬ 
pra naturii şi a puterilor ei tămăduitoare, putînd fi compa¬ 
rată cu orice mare sistem de vindecare din lume. 

Tradiţia orală. Tahua oratori poiinezieni 

Nici o tradiţie orală nu ar trebui asociată folclorului, ter¬ 
men care ascunde o conotaţie condescendentă total nejus¬ 
tificată. Prejudecata occidentală favorabilă formei scrise plea¬ 
că din Renaştere şi se pare că primii exploratori ai insulelor 
din Pacificul de Sud au adus-o cu ei. Nu este mai puţin ade¬ 
vărat că memoria colectivă a poporului maori, care nu cu¬ 
noaşte scrisul, are o capacitate de înmagazinare superioa¬ 
ră faţă de tot ceea ce omul alb şi-ar fi putut imagina. Ueva 
Salmon este în stare să povestească istoria familiei sale pe 
firul a paisprezece generaţii iar marele preot, actualul de¬ 
ţinător al tradiţiei polineziene, merge pînă la a douăzecea 
generaţie, adică pînă în secolul al XV-lea. De asemenea, în¬ 
clinaţia spre creaţia artistică din povestirile orale ale cultu¬ 
rii polineziene este la fel de reală ca cea din poezia noastră 
scrisă. Prin urmare, reiese clar faptul că arta poetică nu este 
privilegiul formei scrise. Indivizii care nu ştiu să scrie sau 
să citească nu sînt neapărat lipsiţi de sensibilitate poetică. 

Un tahua orator posedă realmente o „artă de a spune" 
pe care noi nu o mai cunoaştem sau pe care nu o mai pu¬ 
tem reproduce în cultura noastră bazată prea mult pe for¬ 
ma scrisă. O mare parte din ceea ce dădea eficienţa poves¬ 
tirii sale ar putea fi aşternut pe pagina tipărită, dacă ne-am 
alege mijloacele tipografice cu aceeaşi grijă cti care orato¬ 
rul îşi alege intonaţia şi gesturile. 

Pe întreg parcursul Istoriei noastre, anumiţi oameni culţi 
au căutat să aştearnă în scris cînturi şi poveşti care pînă 

atunci circulaseră doar pe cale orală. în Occidentul creş¬ 
tin, legenda regelui Arthur trebuie privită din această per¬ 
spectivă. O primă transcriere fidelă, încă frustă, a cunos¬ 
cut o serie de modificări succesive, sfîrşind prin a căpăta o 
formă ce avea calităţile literare unanim recunoscute. Fap¬ 
tul este valabil şi în cazul Vechiului Testament, ca şi în ca¬ 
zul textelor vedice sacre din India, precum Mahăbhărata, 
a cărui origine este misterioasă, dar incontestabil orală. Am 
putea da o mulţime de alte exemple în acest sens. Să le ig¬ 
norăm ar însemna că ne privăm de un segment important 
al creaţiei poetice veritabile şi de ceea ce ea reprezintă pen¬ 
tru popoarele pe care sîntem prea uşor înclinaţi să le con¬ 
siderăm primitive doar pentru faptul că sînt analfabete. 

Istoria este mult mai complexă, dar ea reflectă în mod 
constant acelaşi sens dinamic al echilibrului. în vechea gîn- 
dire maori, viaţa se măsoară cu etalonul morţii iar teama 
poate deveni seninătate. Rostită de un aventurier sau navi¬ 
gator învestit cu mana , limba maori, asemănătoare legănă¬ 
rii unui catamaran, este capabilă să creeze senzaţia acestui 
balans ritmic, chiar şi în modul de frazare. Ascultînd un ta- 
hitian sau un maori care vorbeşte, te încearcă, la un alt ni¬ 
vel senzorial, sentimente asemănătoare celor suscitate de 
contemplarea mişcărilor ritmice ale dansurilor tahitiene, care 
exprimă perfect sensul frumuseţii proprii acestui popor. Tre¬ 
cerea de la tradiţiile orale la textele scrise nu este nicioda¬ 
tă simplă. De cîte ori nu am auzit spunîndu-se în Tahiti sau 
Moorea că bătrînii nu vor să transmită mai departe ceea ce 
ştiu. Atunci cînd o cultură moare, spun ei, tradiţiile ei tre¬ 
buie să moară o dată cu ea. Unii consideră că scrierea nu este 
un suport adecvat pentru nişte povestiri care trebuie înain¬ 
te de toate să fie ascultate. Neputînd să fie auzită, scrierea 
este lipsită de viaţă. 

Astfel, ritualurile de vindecare şamanică se articulează 
în jurul unui amestec de bătăi ritmate ale tobelor, rugăciuni, 
gesturi legate de întrebuinţarea unor obiecte ceremoniale, 
chemări adresate spiritelor din natură şi din lumile supe¬ 
rioare. Dar învăţătura orală, aşadar şi cîntecele de vindeca- 

re, este vehiculată prin intermediul memoriei colective a po¬ 
porului şi transmisă din generaţie în generaţie de către cei 
învestiţi. Aceştia sînt, de fapt, capabili să-şi înalţe conşti¬ 
inţa spre nivelul în care vieţuieşte Poporul cel dintîi, într-un 
timp situat în afara timpului. 

Recuperarea sufletului 

Metodele de recuperare a unui suflet care s-a detaşat de 
corp nu mai sînt decît rareori practicate în zilele noastre. 
Acestea implicau odinioară ca şamanul să intre el însuşi în- 
tr-o stare de veghe specială. Sufletul lui călătorea spre cealal¬ 
tă lume pentru a-1 intercepta pe cel fugar al pacientului lui. 
Şamanul îşi vindeca bolnavul aducîndu-i sufletul înapoi. 

Indienii shoshoni încă mai păstrau, prin anii ’50, amin¬ 
tirea unor astfel de tehnici. Ake Hultkrantz 1 , profesor la 
Universitatea din Oslo, Norvegia, care şi-a consacrat peste 
patruzeci de ani studiului lumii şamanice, relata că, în cursul 
acestor ceremonii, shoshonii adulţi le cereau copiilor să nu 
se joace în apropierea acelui ţipi în care se găsea bolnavul, 
pentru a nu se interpune între şaman şi sufletul rătăcitor, care 
plutea în apropierea cortului. 

Această recurgere la un spirit protector pentru a aduce 
înapoi sufletul unui bolnav aminteşte de anumite metode 
utilizate de indienii din Munţii Stîncoşi sau de anumite as¬ 
pecte ale ritualurilor din bazinul Amazonului. Aceste teh¬ 
nici demonstrează o dată în plus legăturile strînse dintre boa¬ 
lă şi spiritualitate, dintre căile terapeutice clasice şi sistemele 
mistice. 

In timpul întîlnirii cu bătrînul Wallace, la Crowley Lake, 
Jeffrey, un metis shoshon, îmi oferise un superb baston de 
vorbitor împodobit cu un cristal, căruia i-am adăugat două 
pene de fazan şi fire de lînă galbene şi roşii. Am profitat 
atunci de împrejurare şi l-am rugat să-mi vorbească despre 
miturile shoshone. 


1 Ake Hultkrantz, Skamanic Healing and Ritual Drama , Crossroad 
Publishing, Cie, New York. 

— La început, mi-a spus el, nu existau decît o singură lume 
şi un singur popor. în vremea aceea, oamenii nu aveau gură 
pentru a se hrăni; ei fierbeau lapte de elan pe care îl trăgeau 
pe nas şi îl aruncau. Ei comunicau doar prin semne. Apoi, 
Bătrînul Coiot le-a desenat o gură şi astfel a început viaţa 
umană pe care o ştim noi. 

Această istorie face parte integrantă din mitologia sho- 
shonă. Ea pare să fie foarte veche şi ne aminteşte de poves¬ 
tirile Indiei vedice, în care locuitorii de pe malurile rîului 
Gange, neavînd guri, se hrăneau cu aromele florilor. Sho- 
shonii au o concepţie interesantă despre viaţa de după moar¬ 
te, deoarece ei cred în reîncarnare |— lucru rar întîlnit la amer¬ 
indieni —, în existenţa fantomelor, în viaţa într-o altă lume 
aflată în ceruri sau undeva într-un ţinut situat la vest, din¬ 
colo de munţii strălucitori. 

Fiind în cele din urmă creştinate, toate naţiunile amer¬ 
indiene au asimilat conceptul unei existenţe fericite în ce¬ 
ruri. Vorbind cu Jeffrey despre stările de comă depăşită el 
mi-a povestit că anumiţi subiecţi ar fi trecut de cealaltă par¬ 
te a vălului, revenind de acolo cu descrierea unui ţinut bo¬ 
gat în terenuri de vînătoare pline de bizoni şi de cai iuţi, însă 
puţini sînt cei care dau credit acestor viziuni. Drumul spre 
cealaltă lume trece prin Calea Lactee, ceea ce sugerează că 
acel dincolo se găseşte în ceruri. Acest drum este simboli¬ 
zat, la shoshoni, de catargul central care apare în cadrul dan¬ 
sului soarelui — cele două ramuri ale acestuia înălţîndu-se 
spre cer reprezintă Calea Lactee. Acest exemplu demonstrea¬ 
ză încă o dată faptul că miturile reproduc, la o scară micro- 
cosmică, scena macrocosmică a universului. 

întruparea într-un animal totemic 

Cu ochii închişi, mă concentram asupra pacientei întin¬ 
se în faţa mea, în mijlocul unui număr de vreo sută de per¬ 
soane. Deodată, atunci cînd nu mă aşteptam cîtuşi de pu¬ 
ţin, am văzut o cîmpie acoperită cu iarbă. Dintr-o pădure 
aflată în vecinătate a ieşit un grizzli enorm, care avansa spre 

mine. Eram împărţit între exerciţiul al cărui principiu îl ex¬ 
puneam şi apariţia subită a ursului grizzli. Mi-am continuat 
explicaţiile despre frecvenţele emise de organul bolnav şi 
maniera de creare a unui sunet, a unei armonii, pentru a in¬ 
tra în rezonanţă cu acestea şi a aduce organul respectiv, pu¬ 
ţin cîte puţin, la nivelul frecvenţei de vindecare. Un minut 
mai tîrziu, ursul a pătruns în cîmpul meu de viziune eterică 
şi m-am simţit imediat încorporat de energia colosală a ani¬ 
malului. Braţele mi s-au ridicat, degetele mi s-au curbat ase¬ 
meni ghearelor de urs, spatele şi umerii mi s-au arcuit uşor, 
chipul mi s-a deformat, ca şi cînd muşchii mei faciali în¬ 
cercau să ia forma unui bot identic cu cel al animalului. După 
cîteva minute, eram complet încorporat în puterea ursului. 
Cel care lucra asupra pacientei mele nu mai eram eu, ci ener¬ 
gia ursului, care trecea prin mine şi se vărsa literalmente în 
fibrele ei energetice. 

Cealaltă conştiinţă a mea a înţeles atunci ceea ce expri¬ 
mă vechile mituri sioux, şi anume că animalele pot comu¬ 
nica cu fiinţa umană, dar că Marele Mister nu le permite să 
acţioneze în manieră directă. Omul trebuie să facă efortul 
principal pentru a reuşi să le înţeleagă. Am realizat de ase¬ 
menea că există un ansamblu de relaţii în sînul căruia toa¬ 
te elementele Creaţiei — omul, cultura, natura înconjurătoa¬ 
re — interacţionează şi se întrepătrund, fiecare cu energiile 
şi calităţile proprii. în felul acesta, percepţia universului vi¬ 
zibil şi invizibil, în viziunea tradiţională, implică o fluidita¬ 
te şi o transparenţă lipsite de contur absolut. Nu există gra¬ 
niţe între lumea animalelor şi cea a oamenilor şi a spiritelor. 
Entităţile spirituale venite din exterior sînt schimbătoare. 
Timpul însuşi este un continuum nefragmentat, total dife¬ 
rit de concepţia noastră lineară izvorîtă din emisfera stîngă 
a creierului. Lumea tradiţională nu este însă lipsită de struc¬ 
tură, nici haotică, căci această fluiditate reînchide linia de 
unire cu sacrul. Imensitatea universului interior include 
principiul unificării din Marele Mister şi nu pune în peri¬ 
col conceptul de unitate. Lumea tradiţională se prezintă ast¬ 
fel ca o lume spiritualizată, în care fenomenele supranatu¬ 
rale sînt recunoscute şi trăite ca atare. 

Animalele totemice 

Şamanii cred dintotdeauna că darurile lor deosebite pro¬ 
vin de la animale, plante, soare şi de la energiile fundamen¬ 
tale ale Creaţiei. Ei îşi asumă potenţialul care le este dat pen¬ 
tru a proteja clanul, tribul, comunitatea împotriva bolilor 
şi a morţii, pentru a oferi semenilor lor putere în viaţa co¬ 
tidiană şi a-i ajuta să trăiască în comuniune cu ceilalţi, să 
„păşească pe calea frumuseţii", potrivit expresiei navajo. 

Miturile amerindiene prezentau animalele sub o aparen¬ 
ţă esenţial umană, dar cu caracteristicile proprii speciei lor. 
Ca urmare a involuţiei conştiinţei, animalele şi fiinţele uma¬ 
ne s-au diferenţiat pînă ce au atins forma lor actuală şi, de 
atunci, le este imposibil să mai comunice între ele. Dacă te¬ 
ritoriul mitic al uniunii om-animal nu mai este accesibil în 
planul realităţii cotidiene, el rămîne accesibil în cel al rea¬ 
lităţii non-ordinarc a şamanului şi al celui aflat în căutarea 
viziunii. Acest lucru este valabil şi în cazul indigenilor ma¬ 
ori din Polinezia, cu noţiunea lor de timp nelinear. Ei se re¬ 
feră, de fapt, la un trecut mitologic care există în paralel cu 
timpul comun şi care este accesibil prin vis sau revelaţie. 

Şamanul, fiinţă învestită, este capabil să realizeze uniu¬ 
nea om-animal graţie stărilor de conştiinţă şamanică, ce îi 
permit să pătrundă în trecutul mitic. Mitologia tradiţiona¬ 
lă, în special cea din continentul nord-american, este plină 
de animale şi nu vorbeşte pur şi simplu despre aventurile unui 
coiot sau ale unui urs, ci despre Bătrînul Coiot sau despre 
Băiatul Urs. Aceste personaje se identifică cu o întreagă spe¬ 
cie. Astfel, atunci cînd un şaman este învestit cu puterea unui 
spirit protector, el nu asimilează puterea unui anumit urs 
sau a unui anumit vultur, ci puterea Ursului sau a Vulturu¬ 
lui, adică a întregii specii. Atunci cînd Liliane operează cu ja¬ 
guarul, nu este vorba de un oarecare exemplar ci de specia 
Stăpînul Jaguar care pătrunde în ea. 

Relaţia dintre fiinţele umane şi regnul animal este esen¬ 
ţială în viziunea şamanică tradiţională deoarece vraciul îşi 
foloseşte cunoştinţele şi tehnicile pentru a participa la po- 
tenţialităţile acestei lumi. 

Capacitatea animalelor de a se manifesta sub o formă 
umană nu este surprinzătoare pentru o cultură în care se 
consideră că, din punct de vedere biologic, oamenii şi ani¬ 
malele se înrudesc şi că, într-un trecut îndepărtat, ei comu¬ 
nicau. Animalele, sau cel puţin energia animală potenţială, 
păstrează capacitatea de a se manifesta sub o formă uma¬ 
nă în cazul persoanelor care, prin intermediul stărilor de 
conştiinţă şamanică, ridică vălul şi regăsesc astfel acel dar 
pierdut de a comunica cu regnul animal. 

La indienii din bazinul Amazonului, dacă îţi vorbeşte un 
animal, el este considerat de îndată spiritul tău protector. 
Capacitatea spiritelor protectoare animale de a comunica 
cu fiinţa umană este o indicaţie a forţei lor, pe care şi-o pot, 
de asemenea, demonstra evoluînd într-un element care nu 
le este propriu — astfel, un mamifer terestru sau un şarpe pot 
zbura, chiar dacă nu sînt înzestraţi cu aripi. Aceasta demon¬ 
strează că animalul nu este unul obişnuit, ci deţinător al unei 
forţe speciale şi posesor al capacităţii de a transcende limi¬ 
tele naturale. 

— La vest 1 , există foarte sus, în cer, un mic lăcaş. Stau 
înăuntrul lui cu atenţia trează. Nişte oameni vopsiţi în roşu 
sînt aşezaţi pe jos şi îmi arată un rănit cu gura plină de sîn- 
ge. Vorbind, ei îmi pun în mîini nişte leacuri: „Băiete, omu¬ 
le, aceste leacuri sfinte îţi vor fi de folos pentru a-i ajuta pe 
cei care suferă din poporul tău să se ridice." Fiinţele aces¬ 
tea sînt Urşii, chiar ei. Le repet cu umilinţă cuvintele. Vai, 
fără ei, eu nu valorez nimic. 

Aceasta a fost viziunea unui vraci Urs lakota. De fieca¬ 
re dată cînd este chemat să vindece pe cineva, el recită for¬ 
mulele sacre ale poporului său. Cu ajutorul unei gheare de 
urs, el curăţă rana şi o tratează cu plantele pe care, în viziu¬ 
nea sa, le-a primit de la Urşi. După aplicarea tratamentului, 
el rămîne lîngă pacientul lui pînă ce este sigur că acesta se 
va vindeca. La indienii lakota, ursul este considerat un ani¬ 
mal vindecător. 


1 Giving voice to Bear, E. Roberts & Rinehart, New York. 

în timpul sejurului nostru la Pueblo de Taos, la fron¬ 
tiera dintre Colorado şi New Mexico, Andrew Thunderdog 
mi-a vorbit de urs. 

— Unul dintre remediile cele mai puternice folosite de 
vindecătorii tao este o plantă pe care o numesc leacul sau ră¬ 
dăcina Ursului. Ei o prescriu pacienţilor lor fiindcă indu¬ 
ce o stare halucinogenă. Şamanii o consumau ei înşişi, îna¬ 
inte de a pune un diagnostic sau a identifica cauza bolii. 

în extremul nord scandinav *, şamanii laponi, asemeni ce¬ 
lor siberieni, se transformă în lup, în urs, în ren sau în peşte. 
La indienii yuki din California, un şaman Urs debutant se în- 
tîlnea cu urşii, mînca aceeaşi hrană şi trăia uneori împreună 
cu ei o vară întreagă. Pentru un şaman, este evident faptul că 
anumiţi occidentali posedă o mare energie şi o stare de sănă¬ 
tate robustă, încît au cu siguranţă un spirit protector. Este tra¬ 
gic faptul că nu cunoaştem sursa acestei energii şi că nu mai 
sîntem în stare să o folosim. Noi, occidentalii despiritualizaţi, 
am pierdut în mod evident spiritele protectoare care ne pă¬ 
zeau pe vremea copilăriei noastre. Mai mult, nici măcar nu 
mai ştim că există o metodă pentru a le regăsi. 

în iulie 1997, Jerry Dunson, un indian kiowa ponca, ne¬ 
pot al lui Bear Heart 1 2 , şeful ceremonial al naţiunii muskau- 
gee-creek, ne-a pus să lucrăm cu animale totemice provenind 
din fiecare roată a vieţii — cele şapte chakre. La nivelul ini¬ 
mii, am intrat în contact cu un păianjen care îşi ţesea pînza. 
Am fost surprins, deoarece mă aşteptam la animale mai re¬ 
prezentative. I-am cerut lui Jerry să-mi explice. Acesta, un dan¬ 
sator al soarelui format la cheyeni, în nordul statului Colo¬ 
rado, şi la rudele lor îndepărtate, indienii lakota, mi-a răspuns: 

— Black Elk spune că la început iktomi era un om ca toţi 
ceilalţi. El a fost primul care a ajuns la maturitate în lumea 
aceasta, pentru că era mai isteţ decît fiinţele umane. El este 
cel care a dat nume animalelor şi plantelor şi tot el este cel 
care a vorbit primul limba oamenilor. Atitudinea noastră 

1 Michael Harner, La Voie du chaman, fiditions Press Pocket, Paris. 

2 Inimă de Urs. 

faţă de păianjen este foarte ambiguă, el ocupă un loc cu to¬ 
tul special. 

Prin ingeniozitate, Păianjenul i-a învins pe monştrii su¬ 
pranaturali. Asumîndu-şi rolul de creator 1 , el a devenit un 
soi de erou cultural, pînă acolo încît indienii oglala credeau 
că el este cel care le face vîrfurile săgeţilor şi ghioagele de 
piatră folosite în luptă. Ei îl considerau deci mult prea pu¬ 
ternic pentru a fi omorît în mod direct. Pentru a-i veni de 
hac, trebuia să se recurgă la o strategie asemănătoare celor 
folosite de el. Cu atît mai mult cu cît el era cel care făcuse 
din moarte o condiţie necesară a existenţei — aceasta, pen¬ 
tru ca fiecare fiinţă să aibă un loc în care să vieţuiască pe 
pămînt. Indienii îi admiră capacitatea creatoare, cea care îi 
permite să urzească o pînză ieşită din propriul lui corp, abi¬ 
litatea lui de a se înălţa în aer la capătul unui fir adeseori 
invizibil, precum şi uşurinţa de a prinde insectele în cap¬ 
cană. Faptul că toate acestea se manifestă la un animal atît 
de mic a contribuit cu siguranţă la misterul cu care, în con¬ 
cepţia indienilor oglala, el este înconjurat. 

De-a lungul secolelor şi în pofida meandrelor istoriei, 
viziunea şamanică despre boală şi vindecare s-a transmis din 
generaţie în generaţie. Această învăţătură se articulează în 
jurul unui secret universal care leagă toate lucrurile — de la 
scheletul omului, pînă la destinul universului — într-un tot 
unitar în care se întreţes toate elementele, nefiind omis nici 
un fenomen, oricît ar fi de neînsemnat sau de însemnat. Fie¬ 
care individ are un rol semnificativ ce se manifestă pînă în 
clipa în care, prin disoluţia sa finală, el devine nu numai o 
componentă a armoniei originare, ci această armonie însăşi. 


1 John Epes Brown, Les Animaux de l’âme. Le Mail, Editions du Ro- 
cher, Monaco. 

Jocurile misticului. 
Gambitul stelelor 


Şamanul căpătase obiceiul de a se retrage pe platoul de 
sus, departe de tabără. Petrecea acolo zile întregi. în cău¬ 
tările sale, el îi mulţumea Marelui Părinte care veghea asu¬ 
pra sa cu atîta afecţiune. Uneori, el se oprea pe cîte o culme 
de unde privirea nu întîmpina nici un obstacol şi rămînea 
acolo ore întregi, contemplînd crestele împădurite. Cerul in¬ 
finit, cu variaţiile sale de tonuri şi stări de spirit, culmile mun¬ 
toase ondulîndu-se ca o mare minerală, vîntul, cînd furios, 
cînd liniştit, toate aceste forţe elementare îl îngrozeau şi îi 
dădeau o stare de siguranţă deopotrivă. 

Se gîndea la tatăl lui şi la tot ce îl învăţase acesta despre 
univers şi despre zeii care controlau forţele teribile ale na¬ 
turii. îşi amintea puţina geografie pe care acesta i-o trans¬ 
misese şi care, aşa inexactă cum era, i-a permis să-şi croias¬ 
că un drum prin ţinuturi încă virgine ale oricărei vieţi umane. 
Se gîndea la spectacolele grandioase la care asistase în timpul 
călătoriilor solitare pe care le întreprinsese şi la sensul vie¬ 
ţii sale. Aceste amintiri i-au stîrnit o puternică emoţie: 

Vorbind în şoaptă, el le spuse zeilor: 

— Arătaţi-mi ce trebuie să fac. 

Iar vîntul, care şuiera prin frunzişul copacilor, i-a răs¬ 
puns aşa: 

— Să faci în aşa fel încît ştiinţa care ţi-a fost transmisă 
să nu se piardă. 

A auzit foarte clar toate aceste vorbe; şoaptele vîntului 
nu-1 puteau înşela. 

— Dar cum pot face asta ? strigă el. 

Iar zeii i-au răspuns, căci ei erau cei care-i vorbiseră prin 
glasul vîntului, era sigur: 

— Ascultă. 

Faţa lui plină de riduri se lumină, scăldată într-o aură irea¬ 
lă, iar privirea i se pierdu în depărtare, cuprinzînd în raza ei 
lumea fizică şi mişcările abia perceptibile ale unor păsări din- 
tr-o altă dimensiune. Apoi îl cuprinse o stare greu de defi¬ 
nit, un frig interior covîrşitor, şi începu să tremure. 

Pe orizontul său vizual se profilară dintr-o dată nişte um¬ 
bre. Ca într-un ralenti cinematografic, el alunecă încet spre 
pămînt atunci cînd vîrful de obsidian al suliţei îl lovi în piept. 
Valea era inundată de o nouă viaţă iar rîul redevenea un to¬ 
rent tumultuos. Bărbatul cărunt şi uscăţiv era din nou un 
vînător aprig şi, puţin mai apoi, un copil jucîndu-se pe o 
mică ridicătură de pămînt care domina valea. însă locul ace¬ 
la nu-i mai stîrnea nici o bucurie, era din ce în ce mai frig. 

îşi desăvîrşise deja opera vieţii, lăsînd moştenire clanului 
marea comoară a cunoştinţelor sale. Folosise în acest scop 
cuvintele pe care i le transmisese vîntul. 

în seara aceea şi în toate cele care au urmat, el a ales cu¬ 
vinte simple pentru a reînvia trecutul, aşa încît acesta să fie 
păstrat şi după moartea lui. Le-a împărtăşit semenilor lui 
tot ce ştia: le-a vorbit despre zidul de gheaţă şi despre tun¬ 
dra din nord, despre mările imense din vest şi din sud, de¬ 
spre munţii şi pădurile îndepărtate din est. Le-a vorbit de¬ 
spre zei şi despre marea trecere peste apele întinse. Apoi le-a 
povestit istoria pe care i-o spusese vîntul şi care explica de 
ce îi izolase marea de restul pămînturilor. 

Spiritul său pătrunse în lance, simţindu-i consistenţa. Era 
o lance bună, din lemn de frasin, uşor de mînuit şi agilă în 
zbor. Vîrful de obsidian îi dezvălui secretele lumii mine¬ 
rale şi conştiinţa originii lucrurilor. Apoi, spiritul i se în¬ 
dreptă spre micul grup care se apropia de el. Omul care îl 
străpunsese cu lancea era mic, slab şi înfometat. Şamanul 
agonizînd descoperi un clan aflat într-o stare jalnică, care 
supravieţuia ghemuindu-se în grote efemere. El simţi dez¬ 
nădejdea acestor vînători primitivi şi realiză că bieţii oameni 
nu erau călăuziţi nici de ură, nici de furie, ci doar de nevo¬ 
ia de hrană, ceea ce era şi mai tragic. 

Astfel se întîmplă cu orice creatură vie: viaţa şi moar¬ 
tea sînt elementele aceluiaşi gambit. Cartea aceasta, de exem¬ 
plu, poate fi percepută la niveluri diferite: lectura, sentimen¬ 
tele stîrnite de aceasta, vibraţia autorului, spiritul autorului, 
inspiraţia care l-a călăuzit. Această abordare în cinci planuri 
de lectură este asemănătoare cu cea care constă în trecerea 
din lumea fizică în lumea eterică, apoi în lumea astrală, după 
aceea în lumea mentală, pentru a ajunge, în cele din urmă, 
în lumea cauzală, suflul spiritual care animă fiinţa umană. 

Planurile istoriei noastre, cea naturală, supranaturală şi 
spirituală, se întrepătrund într-o globalitate vibratorie, în 
maniera draperiilor holografice. Să luăm pentru început pri¬ 
mul nivel supranatural, cel mai simplu de pătruns cu ochii 
spiritului. Cele două lumi, eterică şi astrală, ne pun la dis¬ 
poziţie tehnicile energetice ale celui de-al treilea mileniu. 

Iată cîteva cazuri trăite. 

Charles, treizeci de ani, este lungit pe pat de vreo zece mi¬ 
nute. Cum eu ajunsesem deja la „cealaltă conştiinţă" a mea, 
corpul lui fizic îmi pare cu totul secundar, un simplu vehi¬ 
cul, un suport. 

Simt insinuîndu-se în mine premisele limbajului univer¬ 
sal: limbajul luminii. Mă aflu în priză directă cu corpul lui 
eteric. Dialogul dintre fiinţele umane este realmente rudi¬ 
mentar; pentru a ne înţelege, avem nevoie de un limbaj ale 
cărui elemente sînt cuvintele, frazele şi structura logică. Dia¬ 
logul dintre conştiinţa pură şi corpul eteric este mult mai 
bogat. Spectrul potenţialului uman se lărgeşte considera¬ 
bil. Percep aici o energie eterică inteligentă şi reuşesc să dia¬ 
loghez cu ea. Mă strecor între straturile energetice ale corpu¬ 
lui eteric al pacientului meu şi văd un tiki marchizean — o 
statuie polineziană din piatră — înaltă de aproximativ un 
metru, pe care sînt gravate semne, petroglife şi chipuri. Mă 
găsesc la treizeci de centimetri deasupra gîtului eteric al lui 
Charles, exact în locul în care, de doi ani, se face simţită o 
anumită durere. 

— Este curios, spun eu, aveţi un tiki imprimat aici. îl dis¬ 
ting cu greu, căci este noapte şi monumentul este învăluit 
într-o lumină palidă... 

Treptat, mi se dezvăluie adevărul. Statuia are o anumi¬ 
tă „încărcătură" iar vibraţia menită să o protejeze se des¬ 
carcă în corpul eteric al lui Charles. 

— Sînt fotograf, îmi explică acesta. Ceea ce îmi spuneţi 
este de-a dreptul uimitor. Cu mai bine de doi ani în urmă, 
am realizat un fotoreportaj într-o vale înaltă din insulele 
Marchize şi chiar am descoperit un tiki pe care erau petro- 
glife şi gravuri vizibile doar la lumina lunii, mai exact, atunci 
cînd este lună plină. Mi-am instalat aparatele pentru a re¬ 
produce artificial acest tip de luminozitate şi am tras mai 
multe clişee. 

Pentru mine, este important să obţin, în măsura în care 
este posibil, o confirmare a celor constatate. Aceasta favo¬ 
rizează justeţea lecturii mele energetice. 

— Ei bine, am spus eu, să vedem dacă reuşim să supri¬ 
măm această vibraţie care s-a lipit de dumneavoastră şi vă 
provoacă durerea în gît. 

Deodată, disting un chip superb de aborigen australian, 
acoperit de acele pete albe de pictură sacră. îi spun lui 
Charles că este vorba de imaginea unei vieţi anterioare, în¬ 
scrisă acolo, în corpul eteric. Acest lucru ar trebui să fie im¬ 
posibil, deoarece corpul eteric conţine exclusiv informaţii 
referitoare la viaţa prezentă, or aborigenul este evident acolo. 

— într-o altă viaţă aţi fost aborigen, am afirmat eu. 

Este pentru prima dată cînd, în timpul unei lecturi ener¬ 
getice, mă confrunt cu apariţia unui aborigen. Să precizăm 
totuşi că experienţa se desfăşoară în Tahiti şi amprentele kar- 
mice din Pacificul de Sud sînt foarte diferite de cele din emis¬ 
fera nordică. 

. — într-adevăr, sînt fascinat de Australia, precizează 
Charles. Am trăit acolo cîţiva ani şi, în ciuda rezervei lor 
faţă de albi, membrii unui clan australian m-au adoptat. Mi-au 
dat pînă şi un nume aborigen. 

Atunci îmi vine o idee: să mă folosesc de energia abori¬ 
genului pentru a o suprima pe cea care a produs fisura armo¬ 
nică. De îndată, imaginii aborigenului i se suprapune cea a 
unui şarpe curcubeu. îi mărturisesc lui Charles că nu înţe- 

leg ce se întîmplă iar el tresaltă. Şarpele acesta este un sim¬ 
bol primordial la aborigeni. Eram emoţionaţi deoarece pă¬ 
trundeam amîndoi în straturi de memorie uitate şi totuşi 
atît de prezente. 

— Şarpele curcubeu, îmi explică Charles, este un simbol 
de regenerare extrem de puternic, căci el reprezintă ciclul con¬ 
tinuu al naşterii şi al morţii. 

înţeleg de îndată cele trei niveluri ale visului aborigeni¬ 
lor şi modul în care se articulează civilizaţia lor, acolo sus, 
în aşa-numitul bougari sau dreamtime. 

Noi, occidentalii, evoluăm în manieră lineară, în vreme 
ce ei evoluează direct pe linia verticalităţii. De aceea pictu¬ 
rile lor sînt reprezentări văzute de sus. Un om aşezat va avea 
o formă alungită, în genul unui bumerang, şi nu va fi înfă¬ 
ţişat în plan orizontal ca la noi. 

Există, aşadar, trei niveluri onirice pe care structura ener¬ 
getică a lui Charles mi-a permis să le înţeleg. 

Primul, pe care îl vom denumi nivelul eteric, este foarte 
apropiat de realitate. Este zona în care inconştientul se poa¬ 
te regenera şi elibera de emoţiile refulate vreme de mai mul¬ 
te luni sau chiar de ani. 

Cel de-al doilea, nivelul astral, este mult mai profund. El 
produce întotdeauna vise în culori (lucru care, în cazul vi¬ 
selor ce ţin de primul nivel, se întîmplă doar cîteodată). 

Nivelul al treilea, cel cauzal, corespunde visului total. Aici 
sînt întîlnite miturile Genezei sau grota Strămoşilor ime¬ 
moriali. „O, Părinţi ai noştri pierduţi în negura timpuri¬ 
lor, ştiu că sînteţi vii întru eternitate. Povestiţi-mi Istoria cea 
adevărată, cea la care nici noi, cei slabi, nici profetul, crea¬ 
tor de religie, nu putem ajunge. Nu, mesajul vostru nu poa¬ 
te fi înţeles la acest nivel al existenţei terestre.” 

Aborigenul pe care îl percep în corpul eteric al lui Charles 
serveşte drept legătură între toate elementele structurii aces¬ 
tuia, de sus în jos. Sîntem, aşadar, cu toţii purtători, nu nu¬ 
mai ai biografiei noastre personale dar şi ai istoriei noastre 
colective, cu marile cicluri planetare din care facem parte, 
îl întreb deci pe Strămoşul care pluteşte în faţa ochilor mei 
închişi dacă pot să folosesc energia Bătrînului Şarpe pen- 

tru a suprima vibraţia acelui tiki care s-a fixat în gîtul lui 
Charles. încuviinţarea lui se rezumă la o luminescenţă al¬ 
băstrie. încetul cu încetul, simt energia dizarmonică risipin- 
du-se, lăsînd în urma ei doar un punct strălucitor, la vreo 
douăzeci de centimetri deasupra gîtului lui Charles. 

— De la întoarcerea mea din Marchize, după termina¬ 
rea fotoreportajului, am probleme cu prieteni vechi care se 
poartă cu mine într-un mod de neînţeles. 

— E normal, vibraţia care vi s-a înmagazinat în corpul sub¬ 
til provoacă reacţii inconştiente în anturajul dumneavoastră, 
mergînd pînă la a provoca respingerea fără nici un motiv. 

Fiecare fiinţă umană posedă un cîmp energetic care i se 
întrepătrunde cu trupul. Acest cîmp stă nu numai la baza 
stării sale generale de sănătate, dar şi a structurii sale psiho¬ 
logice. Cu alte cuvinte, corpul eteric cuprinde arborele psi¬ 
hologic al fiinţei umane. Misticii spun că universul lăuntric 
se manifestă în universul exterior. 

Cît despre viziunea eterică, ea constă în posibilitatea de 
a percepe acest corp eteric prin simţuri care nu sînt de na¬ 
tură fizică. Gama sa de frecvenţă permite recepţionarea unor 
elemente imperceptibile în starea normală de veghe, înde¬ 
osebi a unor imagini percepute direct de spirit, deci nu prin 
intermediul privirii — şi nu mă refer aici la imaginaţie. Fi¬ 
inţa percepe detalii precise referitoare la evenimente trăite 
sau la istoria unei persoane sau a familiei sale. De fapt, per¬ 
cepţia energetică revelează o lume de energii interactive, de 
cîmpuri energetice aflate într-o permanentă mişcare în ju¬ 
rul fiecărei creaturi vii. în plus, aceste cîmpuri conţin „bile“ 

— acumulări — de memorie, care plutesc şi integrează toa¬ 
te evenimentele existenţei prezente şi trecute. în consecin¬ 
ţă, această mantie vibratorie a unei persoane poate fi citită 

— experienţa aduce, într-o oarecare măsură, cu vizionarea 
unui film în trei dimensiuni. 

Structura energetică a fiinţei umane 

Fiecare organ fizic are o dublură luminoasă, o dublură 
energetică. Astfel, inima, ficatul, plămînii, rinichii, organe- 


249 



le genitale, toate îşi au amprenta vibratorie în corpul ete¬ 
ric. Acest pandant energetic permite adeseori o mai bună 
evaluare a stării reale a organelor respective decît un sca- 
ner; în plus, el oferă posibilitatea unor „intervenţii chirur¬ 
gicale" asemănătoare celor efectuate de un chirurg. Acestea 
să fie oare bazele unei chirurgii microvibratorii a viitorului ? 

Am întîlnit cîndva un comandant de bord pe o navă de 
cursă lungă. Ne aflam împreună la nişte prieteni comuni care 
mi-au expus problema lui. Suferea de zece ani de hepatită 
B şi avea un nivel foarte ridicat al transaminazelor. Medi¬ 
cii îl ţineau, în mod regulat, sub observaţie. 

Am încercat o experienţă, fără să ştiu foarte bine ce ar fi 
putut ieşi. Diferenţa dintre dimensiunea fizică şi cea eteri¬ 
că este, în special, o chestiune de frecvenţă. în consecinţă, 
de ce să nu încerc să „creez" un ficat eteric şi să încerc să-l 
aplic peste cel fizic. 

I-am cerut comandantului să se întindă şi mi-am solici¬ 
tat cealaltă conştiinţă să-i examineze ficatul. Acesta era lu¬ 
cios, umflat şi tresărea în permanenţă. Am prelevat din el 
materie eterică şi am început să „modelez" un ficat nou. 
Ochii mi se închideau şi deschideau cu repeziciune. Acea 
mostră de ficat energetic se rula în mîna mea dreaptă şi de¬ 
venea din ce în ce mai densă. Cinci minute mai tîrziu, 
corpul meu eteric a început să se golească de energie. După 
un sfert de oră, simţeam deja forma energetică a ficatului 
în mîini, dar în afara zonei spaţio-temporale comune, lip¬ 
sit de greutate, masă sau gravitate. 

încet, milimetru cu milimetru, am început să grefez aceas¬ 
tă formă pe organul bolnav al subiectului meu. în momen¬ 
tul în care ficatul luminos l-a atins pe cel fizic, acesta din urmă 
păru să se dezumfle. Am suspinat uşurat şi am continuat 
să suprapun cele două organe. Reuşise oare operaţia ? Co¬ 
mandantul s-a ridicat şi m-a întrebat ce-i făcusem. I-am ex¬ 
plicat că încercasem să-i reconstruiesc un ficat. Era tot ce 
puteam face pentru el. 

Trei săptămîni mai tîrziu, am primit veşti de la el. O vi¬ 
zită de rutină, făcută la două săptămîni după experienţa 

noastră, a relevat faptul că nivelul transaminazelor reveni¬ 
se la normal. Hepatita B, care îl chinuise zece ani de zile, 
dispăruse complet. 

Lecturile energetice şi terapiile vibratorii oferă posibili¬ 
tăţi care depăşesc orice închipuire, permiţînd, în primul rînd, 
intervenţia asupra structurii globale a unei fiinţe umane. 

Cel care nu mai reuşea să doarmă 

Iată şi cazul lui Paul, care nu mai putea să doarmă din 
1987. Fără să existe un anumit motiv, nici traumatism, nici 
boală, nici vreo schimbare în plan profesional, acest sexa¬ 
genar îşi pierduse treptat somnul în interval de două luni. 
Trecuseră mai bine de zece ani de cînd nu mai reuşea să 
doarmă decît rareori, şi atunci foarte puţin. Era asemeni unei 
baterii electrice supraîncărcate. 

La prima palpare energetică, am perceput un corp ete¬ 
ric supradimensionat. Zona de densificare a acestui cîmp, 
care are în mod normal vreo cincisprezece centimetri, de¬ 
păşea treizeci de centimetri, ceea ce este foarte mult. 

— Nu am mai văzut niciodată aşa ceva, i-am spus eu lui 
Paul, iar el a izbucnit în rîs. 

— Aud asta de zece ani. Am încercat totul, am consul¬ 
tat diverşi doctori, neurologi, psihologi, am servit drept co¬ 
bai într-un laborator specializat în studiul somnului, nimic 
nu m-a ajutat. Dosarul meu medical are o grosime de cel 
puţin cincizeci de centimetri! Am fost pînă şi la un magne- 
tician şi la un ghicitor care mi-au spus lucruri surprinză¬ 
toare, însă fără nici un rezultat. Tot nu reuşesc să dorm. 

Mi-am lăsat din nou cealaltă conştiinţă să dialogheze cu 
corpul lui eteric şi am văzut apărînd nişte planuri şi sche¬ 
me electrice. L-am întrebat: 

— Lucraţi în domeniul electricităţii ? Văd simbolul unui 
eclator de înaltă tensiune. 

— Exact, iar acum treizeci de ani am înaintat chiar un 
brevet pentru un eclator de înaltă tensiune. 

Confirmarea lui dîndu-mi încredere, mi-am croit în con¬ 
tinuare drum printre particulele sale energetice de memorie. 

— Lucraţi cu cîmpuri magnetice ? 

— Nu în mod special, dar există întotdeauna cîmpuri 
magnetice în mediul meu profesional. 

— Totuşi, am insistat eu, nu lucraţi cu cîmpuri magneti¬ 
ce pulsatile ? 

— Nici vorbă. 

— Simt totuşi în structura dumneavoastră energia cîm- 
purilor magnetice pulsatile..., ceva ce nu ar avea ce să caute 
acolo. 

Mi-am urmat lectura şi am văzut un bărbat făcîndu-şi sies¬ 
ta sub un copac, într-un peisaj campestru. Ceva mai depar¬ 
te, o ambarcaţiune era trasă la mal. 

— Sînteţi pescar ? l-am întrebat. 

— Da, mi-a răspuns el izbucnind în rîs, pescuitul este pa¬ 
siunea mea. 

Deodată, am văzut un fascicul luminos care străpungea 
cerul şi era îndreptat spre bărbatul adormit. Lumina pro¬ 
venea de la o formă lenticulară care m-a făcut să mă gîndesc 
la o farfurie zburătoare. Cum să-i spun omului acela: „In 
timp ce vă făceaţi siesta, aţi fost« citit» de un fascicul emis 
de către o navă extraterestră!" ? 

Am înaintat cu prudenţă. 

— Vă amintiţi să vă fi făcut cîndva, prin toamna lui 1987, 
siesta, după care să fi simţit o senzaţie ciudată ? 

— Nu, deloc. 

— Nu v-aţi simţit niciodată rău, ameţit după o siestă ? 

— Nu, repetă el. 

Nici o confirmare din acea direcţie. 

— Vă interesează fenomenul farfuriilor zburătoare? 

— Da, exclamă el, subiectul mă pasionează. 

M-am hotărît să-i spun ce văzusem. 

— în timpul unei sieste, într-o zi de pescuit, aţi fost prins 
într-un fascicul extraterestru. V-au citit fiinţa pînă la nive¬ 
lul cel mai profund, pentru a descifra istoria genomului dum¬ 
neavoastră. 

Paul m-a privit ciudat şi mi-a pus o întrebare foarte 
logică: 


252 


— Bun, şi cu ce mă ajută asta ? 

— Bună întrebare. Să vedem, de vreme ce sîntem în do¬ 
meniul electronic, adică spaţial, voi crea o reţea de deriva¬ 
ţie în corpul dumneavoastră eteric. Nu mai puteţi dormi, 
deoarece sînteţi supraalimentat de acest cîmp de energie aflat 
aici în remanenţă totală. 

Am închis ochii şi am construit, în plan eteric, un mic 
aparat, asemănător cu un motor, care ar fi urmat să absoar¬ 
bă o parte din energia colosală care îl împiedica de atîta timp 
pe acel om să doarmă. în cursul lunilor următoare, Paul şi-a 
regăsit somnul, dar ameliorarea a fost de scurtă durată. 

Prietenul meu Marc Cote, terapeut din Montreal, a avut 
atunci ideea de a-1 orienta pe pacientul meu spre un mod 
în care să-şi cheltuiască excesul de energie. în fond, de ce 
să nu fie aceasta folosită într-un anumit fel ? Paul a început 
prin a încerca să-şi ajute soţia, care suferea de migrene de 
douăzeci şi cinci de ani. Energoterapia lui s-a dovedit efi¬ 
cientă şi migrena a dispărut complet. 

Paul continuă să nu doarmă cu adevărat nici în ziua de 
azi, însă potenţialul lui de vindecare este absolut fabulos. 
I-a fost probabil transmis ceva dintr-o altă lume. Să fie vor¬ 
ba de hazard ? 

Pifao 

Jean-Franţois este ganez. El suferă de douăzeci de ani 
de dureri abdominale, uneori aproape insuportabile. A tre¬ 
cut prin două operaţii, însă durerile sînt la fel de vii. I s-a 
vorbit de spasme intestinale, de contracţii abdominale, dar 
nimic nu i-a fost de folos. Mai mult, el trezeşte în anturajul 
lui sentimente de agresivitate inexplicabile, în vreme ce ati¬ 
tudinea lui este perfect normală. 

în timpul şedinţei de lectură a abdomenului său eteric, 
văd un cocoş. 

— Ce caută aici animalul acesta ? l-am întrebat eu. Aţi 
trăit înconjurat de cocoşi ? 

El se uită la mine, încruntîndu-şi sprîncenele. Cred că 
se întreba dacă nu cumva îşi pierdea timpul cu mine. 

— Desigur, ştiţi doar, în toate satele africane cocoşii şi 
găinile se plimbă în libertate, ca şi alte animale, de altfel, aşa 
cum se întîmplă şi aici, a adăugat el maliţios. 

N-am spus nimic, concentrîndu-mă asupra acelei ema¬ 
naţii energetice. Cocoşul acesta avea un sens, dar care ? Apoi 
am văzut nişte girafe. 

— Există girafe acolo unde v-aţi născut ? 

— Nu, dar există în Nigeria. 

— Girafele şi respectiv Nigeria, au cele două vreo sem¬ 
nificaţie deosebită pentru dumneavoastră ? 

— Da, mi-a răspuns Jean-Franţois, am fost în Nigeria pe 
cînd eram în armată iar problemele mele au început puţin 
după aceea. 

Am resimţit o vibraţie ciudată care nu avea ce să caute 
acolo. 

— Cineva a încercat să vă facă rău, am zis eu cu prudenţă. 

— Nu mă miră, a admis el. 

Dimensiunea lui eterică mi-a furnizat o nouă informa¬ 
ţie. Eram în priză directă cu inconştientul lui şi descope¬ 
ream lucruri pe care fiinţa umană tinde să le uite pe măsu¬ 
ră ce trec anii. 

— Ce vi s-a întîmplat pe cînd aveaţi vreo şapte ani ? 

— Pe cînd aveam şapte ani, tata mi-a spus că fusese la un 
bătrîn care se pricepea la vrăji, deoarece cineva abătuse răul 
asupra mea şi a familiei mele. 

— în tahitiană, s-ar spune că aţi fost descîntaţi. 

în 1975, omul acesta fusese efectiv victima unei vrăji, a 
unui descîntec; de acolo proveneau durerile abdominale 
care îl torturau de atunci. Asupra lui fusese aruncat un bles¬ 
tem — un pifao, ca să folosim vechiul termen tahitian sim¬ 
bolizat de cocoş. Nu-mi rămînea decît să elimin vibraţii¬ 
le răspîndite de acesta, pentru ca durerile pacientului meu 
să dispară şi, o dată cu ele, şi reacţiile ostile ale celor din 
jurul lui. 

Terapiile vibratorii: 

tehnici energetice ale mileniului trei 

De la apariţia cărţii Guerison spirituelle et immortalite, 
în 1992, s-au făcut paşi importanţi în înţelegerea, citirea, de¬ 
codarea şi deprogramarea cîmpurilor energetice de care este 
înconjurată fiinţa umană. 

Am observat deja, cu ocazia experienţelor de expansiu¬ 
ne provocată a conştiinţei, că natura noastră veritabilă şi atem¬ 
porală este despărţită de condiţia noastră de moment doar 
printr-un văl fragil. Observarea cîmpurilor energetice ale 
corpului de lumină permite regăsirea unui limbaj străvechi, 
care este un mijloc de comunicare mult mai bun decît lim¬ 
ba noastră vorbită, deoarece el reprezintă o limbă univer¬ 
sală, cea a luminii. 

Am constatat că transferurile de informaţie dintre un strat 
de energie şi celălalt se prezintă precum o transmisie de co¬ 
duri, care sînt tot atîtea unităţii holografice vii, mai precise 
şi totodată mai cuprinzătoare decît limbajul nostru verbal 
curent. 

Potrivit vechilor tradiţii, fiinţa umană este un compus glo¬ 
bal ce reuneşte un agregat energetic format din şapte cor¬ 
puri sau din şapte straturi energetice, care vibrează pe nive¬ 
luri diferite de frecvenţă. Aceste corpuri coabitează în acelaşi 
spaţiu, or, un principiu recunoscut în fizică admite că frec¬ 
venţele diferite coexistă în acelaşi spaţiu, fără a se distruge 
reciproc. 

Corpul eteric şi inconştientul 

Corpul eteric este o veritabilă platformă holografică su¬ 
prapusă corpului fizic. El vibrează pe o frecvenţă apropia¬ 
tă de cea a materiei şi se mulează pe corpul fizic, îmbrăcîn- 
du-1 într-un strat exterior de o grosime cuprinsă între cincizeci 
şi şaizeci de centimetri. La o distanţă de aproximativ cinci¬ 
sprezece centimetri în interiorul acestui strat se află ceea ce 
eu am numit zona de densificare energetică. Aceasta este 

zona în care putem să palpăm corpul eteric, să-l „citim“ şi 
să facem un bilanţ energetic. Ochii noştri spirituali efec¬ 
tuează o lectură globală, plecînd din indiferent ce punct al 
hologramei eterice — proprietate specifică unei holograme, 
fiecare punct al acesteia cuprinzînd totalitatea punctelor 
componente. 

Această zonă de densificare răspunde unui anumit nu¬ 
măr de parametri care permit întocmirea unui bilanţ al stă¬ 
rii de sănătate, atît din punct de vedere fizic, cît şi din punct 
de vedere psihic. 

Primul parametru, care este probabil cel mai important, 
e grosimea stratului. Aceasta trebuie să fie de aproximativ 
cincisprezece centimetri. Totuşi în cazul bolilor, al proble¬ 
melor psihice, chiar şi al celor emoţionale, ea se micşorează 
treptat. La unele persoane atinse de boli grave sau aflate pe 
patul de moarte, am observat zone de densificare de cel mult 
doi sau trei centimetri. 

Tehnicile energetice permit refacerea grosimii unui strat 
eteric bolnav şi constau în redinamizarea acestuia plecînd 
din şase puncte situate în fruntea pacientului. Persoana în 
cauză se bucură astfel, pentru cîteva zile, de o ameliorare a 
stării de sănătate. 

Cei care lucrează cu puterile naturii, de exemplu şama¬ 
nii, au structuri eterice foarte ample, care ating uneori două¬ 
zeci şi cinci de centimetri şi dovedesc o forţă şi o vitalitate 
deosebite. 

Subţierea acestui cîmp de energie se poate datora unor 
factori emoţionali sau unor curenţi energetici inconştienţi 
care încetinesc fluxul de energie, acel prana , prin canalele 
din care este alcătuit cîmpul. 

Al doilea parametru este densitatea corpului eteric. Im¬ 
portanţa sa a fost descoperită în 1995. Emisesem ideea po¬ 
trivit căreia corpul eteric este comparabil cu stratul de ozon 
din jurul Terrei. Acesta filtrează razele ultraviolete prove¬ 
nind din spaţiu, protejîndu-ne astfel de radiaţii nocive. El 
are însă un rol şi mai important. 

Terra este bombardată în permanenţă de meteoriţi, care 
se dezintegrează însă, fiind arşi de atmosfera planetei. De- 

sigur, unii dintre ei cad pe Terra, dar numai într-o cantita¬ 
te infimă, dacă avem în vedere numărul total. 

Este un aspect valabil şi pentru corpul eteric, care filtrea¬ 
ză codajele, sau „chisturile memoriale*', susceptibile să ge¬ 
nereze tulburări emoţionale, chiar fiziologice, în corpul fi¬ 
zic. Dacă stratul eteric este dens, acestea sînt arse asemeni 
meteoriţilor şi nu mai afectează dimensiunea fizică. Este mo¬ 
tivul pentru care unii oameni au tot timpul probleme de să¬ 
nătate, în vreme ce alţii, niciodată. Corpul eteric al acesto¬ 
ra din urmă este dens şi îşi îndeplineşte bine rolul de barieră 
protectoare în faţa acestor tulburări energetice care se in¬ 
sinuează puţin cîte puţin în corpul fizic. 

Al treilea parametru priveşte alinierea şi poziţionarea. 
Intre 1985 şi 1993, am observat decalaje energetice uneori 
importante la subiecţii noştri 1 . Am repoziţionat şi reanco- 
rat în mod sistematic corpuri eterice perturbate ca urmare 
a unor traumatisme fizice sau afective, a unei anestezii ge¬ 
nerale sau chiar a unui defect de construcţie în momentul 
încarnării. Am observat că aceste intervenţii deveneau inu¬ 
tile din momentul în care densitatea corpului eteric era su¬ 
ficient de mare. Acesta se mula corespunzător în jurul corpu¬ 
lui fizic şi îşi îndeplinea perfect rolul. 

în schimb, existenţa unor decalaje energetice provoca 
uneori diverse manifestări precum stări de ameţeală sau grea¬ 
ţă, tulburări de percepţie, accese de angoasă şi chiar dez¬ 
ordini grave ca halucinaţiile vizuale şi auditive. 

Reacţia paipatorie 

Cînd zona de densificare este palpată, corpul eteric tre¬ 
buie să reacţioneze cu supleţe, asemeni unei pisici care este 
mîngîiată şi îşi arcuieşte spatele. Reacţia paipatorie deno¬ 
tă, în majoritatea cazurilor, o tendinţă psihologică. Persoa¬ 
nele închise în ele însele, cu o viziune rigidă asupra existen¬ 
ţei, au o reacţie paipatorie aproape inexistentă. Cele care au 


1 Cf. Patrick Drouot, Guerison spirituelle et immortalite, op. cit. 

o reacţie amplă demonstrează o bună adaptabilitate la con¬ 
diţiile generale ale existenţei. 


Textura 

La atingere, textura corpului eteric trebuie să fie suplă 
şi netedă. Această caracteristică este perceptibilă graţie ex¬ 
tensiei energetice a simţului nostru tactil. La atingere, stra¬ 
turile eterice pot fi mai mult sau mai puţin aspre, suple, mă¬ 
tăsoase etc. Aceste particularităţi sînt şi expresia unor aspecte 
privitoare la structura psihologică a individului. Un strat 
eteric aspru corespunde, în general, unei persoane cu carac¬ 
ter mai puţin agreabil. Unul neted, mătăsos corespunde unei 
persoane deschise. 

Mişcarea eterică primară 

Osteopaţii admit existenţa unei mişcări respiratorii pri¬ 
mare la nivel cranian, datorate circulaţiei lichidului cefalora¬ 
hidian care îi permite craniului să respire. Variaţiile infime 
ale acestei mişcări, pe care osteopaţii o detectează cu vîrfu- 
rile degetelor, le permit acestora să stabilească un diagnos¬ 
tic. Corpul eteric este animat de o mişcare respiratorie si¬ 
milară, numită uneori mişcare eterică primară. 

Corpul eteric nu este o structură fixă şi rigidă. Dimpo¬ 
trivă, el este animat de mişcări ondulatorii. Această respira¬ 
ţie exprimă, la rîndul ei, modul în care o persoană este diri¬ 
jată de cîmpurile semantice atemporale ale inconştientului ei. 

Parametrilor deja menţionaţi le putem adăuga încă unul: 
luminozitatea. Corpul eteric trebuie să fie strălucitor iar lu¬ 
minozitatea lui să fie distribuită în mod egal pe suprafaţa 
întregului cîmp. în anumite cazuri, aceasta este inegală şi anu¬ 
mite zone apar mai întunecate, ceea ce denotă o „deregla¬ 
re eterică" susceptibilă să provoace în timp o problemă psi¬ 
hică, dacă nu cumva a făcut-o deja. 

De fapt, am remarcat faptul că toate fenomenele care se 
manifestă la nivel psihic apar mai întîi în plan eteric. Am 

ajuns la această certitudine după cîteva sute de experienţe. 
Ştim că informaţiile care provin de pe „celălalt versant al re¬ 
alităţii" tranzitează straturi de energie din ce în ce mai den¬ 
se pentru a trece dintr-un univers într-altul, de la platfor¬ 
ma eterică holografică la corpul densificat. In cazul unor 
tulburări psihice, acestor amintiri sau chisturi memoriale 
le va trebui un interval de cîteva luni pînă la un an şi jumă¬ 
tate ca să „coboare". Cunoaştem de acum modul în care ele 
se activează şi trec de pe un versant pe celălalt. 

Arheologia psihică 

Dar cea mai importantă descoperire este, probabil, în¬ 
ţelegerea legăturii dintre corpul eteric şi inconştient. 

Psihicul fiinţei umane este, într-un anumit sens, alcătuit 
din mai multe straturi arheologice — motiv pentru care vor¬ 
bim uneori de arheologia psihică. Activitatea emisferei stîngi 
a creierului este legată de conştiinţa obişnuită, de memo¬ 
rie şi de experienţele trăite. în general, amintirile celor mai 
mulţi dintre noi nu merg mai departe de vîrsta de opt ani, 
cele legate de perioada anterioară acestei vîrste fiind foarte 
vagi. Acestea din urmă nu sînt amintiri personale, ci lucruri 
aflate de la părinţi şi de la alte persoane apropiate. 

Există, aşadar, o zonă a memoriei şi una a uitării. Zona 
memoriei este conştiinţa obişnuită, legată de lobul cerebral 
stîng, cel raţional şi analitic. Cît despre lobul cerebral drept, 
activitatea lui se leagă de inconştient. Cînd activitatea noas¬ 
tră mentală basculează spre emisfera dreaptă, accedem la acel 
imens rezervor de informaţii care este inconştientul. în aceas¬ 
ta constă avantajul stărilor de expansiune a conştiinţei, calea 
regală spre profunzimile nebănuite ale sufletului omenesc. 

Experienţele noastre ne-au permis să constatăm faptul 
că între corpul eteric şi inconştient există o legătură, cu alte 
cuvinte, amintirile de suprafaţă, proprii conştiinţei ordina¬ 
re, se situează în corpul eteric, la cîţiva centimetri de corpul 
fizic. Aceasta înseamnă că putem găsi aici memoria eveni¬ 
mentelor petrecute în anii din urmă: boli, intervenţii chi- 

rurgicale, schimbări neaşteptate, călătorii, întîmplări deose¬ 
bite — pe scurt, tot ce ţine de textura vieţilor noastre. 

în schimb, pe măsură ce pătrundem în profunzimea stra¬ 
tului eteric, coborîm tot mai adînc în inconştient. Este po¬ 
sibil să distingem, în acest strat subtil, graniţa dintre zona 
memoriei şi cea a uitării. Aşadar, efectuînd o lectură a corpu¬ 
lui eteric, vom face, de fapt, o lectură a inconştientului. Un 
sfert de oră va fi deci suficient pentru a interpreta structu¬ 
ra psihologică profundă a unui individ. 

în ianuarie 1997, am explicat acest mod de lucru în ca¬ 
drul unui grup de pregătire. Pentru a-mi ilustra afirmaţiile, 
am efectuat o demonstraţie pe unul dintre participanţi. La 
sfîrşitul şedinţei, un psihanalist a venit la mine şi mi-a spus: 

— în douăzeci de minute, aţi realizat echivalentul mai 
multor luni de analiză. 

Atunci am înţeles valoarea acestui tip de activitate. Nu 
am avut nici o clipă sentimentul că ceea ce fac se poate numi 
clarviziune. Este vorba realmente de o evoluţie pe un alt 
palier de înţelegere, care ia în calcul funcţionarea mai amplă 
a fiinţei umane. Un creier holografic descifrează o hologra¬ 
mă: corpul eteric. Acesta reprezintă, la drept vorbind, un 
„aparat" special al fiinţei umane. Este suficient să fie iden¬ 
tificat, pentru a permite apoi decodarea unui cîmp de ener¬ 
gie, pe care ochii noştri nu îl pot vedea şi care continuă să 
fie ignorat de tehnologia modernă. 

Să precizăm totuşi că lucrurile sînt pe cale să se schim¬ 
be. Astfel, în 1990, cu ocazia congresului ştiinţific de la 
Council Grove, în Kansas, l-am reîntîlnit pe profesorul Til- 
ler, despre care am vorbit în Guerison spirituelle et immor- 
talite. Acesta continua să conducă departamentul de ingine¬ 
rie al universităţii. El avusese iniţiativa ca, împreună cu foşti 
studenţi care îşi pregăteau tezele de doctorat, să constru¬ 
iască un aparat capabil să obiectiveze corpul eteric. Profe¬ 
sorul Tiller explica acest cîmp de energie în raport de ter¬ 
modinamica sistemelor de non-echilibru. Este o adevărată 
încîntare să îl asculţi, deoarece vorbeşte atît ca om de şti¬ 
inţă de mare calibru, cît şi ca mistic, trecînd de la dipoli la 
corpul eteric şi la cel astral fără cea mai mică ezitare. 

Să ne oprim acum la zona uitării pe care am menţionat-o 
mai devreme. Ea fluctuează în funcţie de structura psiho¬ 
logică a persoanei. Recent, am întîlnit un bărbat care nu avea 
nici o amintire anterioară vîrstei de doisprezece ani. Or, se 
ştie aproape sigur că el a fost victima unui incest sau a unor 
violenţe fizice. Structura psihică ţese o învelitoare de pro¬ 
tecţie, o mantie a uitării. 

Intr-un astfel de caz, este necesar să pătrunzi doar foar¬ 
te uşor în cîmpul de energie, pentru a începe să-l descifrezi. 
Observatorul va ajunge astfel să descrie un obiect, o încă¬ 
pere, un pat... Am observat adeseori că, în acel moment, 
amintirile care se găsesc la niveluri relativ ridicate ale corpu¬ 
lui eteric, adică în straturile profunde ale inconştientului, pă¬ 
reau să se electrizeze şi, trecînd dintr-un strat de energie în- 
tr-altul, urcau pe nesimţite înspre conştiinţa obişnuită. De 
aceea, nu rareori se întîmplă să auzi un subiect exclamînd: 

— A, da, acum îmi amintesc! Uitasem complet acest 
episod. 

Desigur, nu se pune problema emiterii unor opinii fal¬ 
se bazate pe interpretări pripite. Un astfel de demers nece¬ 
sită o rectitudine absolută. Pentru a reduce riscul comite¬ 
rii unor erori, mă străduiesc tot timpul să obţin mai multe 
confirmări. In acest scop, mă bazez pe experienţele trăite de 
persoana în cauză, pentru a stabili dacă există vreo legătu¬ 
ră între informaţia necunoscută şi aceste experienţe. 

Atunci cînd percep o imagine care revine în mod repe¬ 
tat timp de treizeci de secunde pînă la un minut, încep să 
întrevăd posibilitatea ca ea să corespundă unei realităţi. Cre¬ 
ierul meu lucrează atunci într-un regim supramultiplicat. 
Funcţionez simultan în două planuri — la nivelul lui aici şi 
acum şi, totodată, la nivelul celeilalte dimensiuni. 

Atunci cînd îmi apar anumite imagini, îmi întreb subiec¬ 
tul, înainte de a i le descrie, dacă un atare peisaj sau o atare 
situaţie îi amintesc de ceva anume. Dacă răspunsul este ne¬ 
gativ, stochez informaţia respectivă într-un colţ al memo¬ 
riei mele şi îmi continui lectura. Se întîmplă ca anumite in¬ 
formaţii succesive să nu aibă nici cap, nici coadă. Nu le refuz, 

ci le aranjez asemeni pieselor dintr-un puzzle, înainte de a 
încerca să le asamblez. 

Este important să nu te precipiţi şi să faci tot timpul ve¬ 
rificări multiple. O simplă senzaţie, precum senzaţia de frig 
intens, sau o imagine vagă, precum o floare, nu prezintă nici¬ 
odată elemente suficiente. 

Pentru a emite o anumită opinie, trebuie să dispui de opt, 
zece, cincisprezece informaţii care se completează şi se con¬ 
firmă reciproc. Trebuie să vezi cum jocul de puzzle se recon¬ 
stituie. In general, o astfel de lectură durează între cinci şi 
zece minute, ceea ce este extrem de rapid. 

în 1988 şi 1989, acceptasem rolul de cobai pentru labo¬ 
ratorul Institutului Monroe din Virginia. Mă simţeam în¬ 
crezător în acel mediu. Nu aveam impresia că sînt cîntărit 
de oameni increduli, cinici, lipsiţi de deschidere spirituală 
ci, dimpotrivă, de oameni de ştiinţă obiectivi şi dornici să 
înţeleagă modul de funcţionare al creierului în contextul 
unor stări de conştiinţă particulare. Aceasta este ocazia cu 
care am descoperit faptul că putem să mărim în mod deli¬ 
berat frecvenţa creierului nostru. în loc să funcţioneze în¬ 
tre douăzeci şi douăzeci şi cinci de hertzi — nivelul conşti¬ 
inţei obişnuite —, semnalele electrice pot ajunge pînă la 
cincizeci, chiar şaizeci de hertzi. 

Am un respect profund şi sincer pentru acest înalt po¬ 
tenţial spiritual al fiinţei umane. 

Corpul eteric înglobează întreaga experienţă a vieţii noas¬ 
tre prezente. Regăsim aici mediul familial şi profesional, eve¬ 
nimentele din adolescenţă şi copilărie şi chiar impactul vie¬ 
ţii intrauterine. Şi toate aceste elemente pot face obiectul unei 
lecturi. Se întîmplă uneori ca aceasta să fie imprecisă şi să 
am anumite îndoieli, situaţie în care nu formulez nici o opi¬ 
nie. în schimb, dacă imaginea care se conturează este preci¬ 
să, dacă diversele elemente se îmbină în manieră logică, in¬ 
formaţiile care trec astfel în nivelul conştient al fiinţei îi vor 
fi de foarte mare ajutor în drumul ei. Să fim bine înţeleşi, nu 
sînt nici terapeut, nici tămăduitor; mă străduiesc doar să în¬ 
ţeleg structura globală a omului ca specie. Or, viziunea care 

decurge de aici deschide perspective de-a dreptul fenome¬ 
nale. Sînt convins că intervenţiile pe corpul energetic con¬ 
stituie unul din aspectele fundamentale ale orientărilor te¬ 
rapeutice şi spirituale din următorul mileniu. 

Teoretic, nu găsim nici o urmă a vieţilor anterioare în 
corpul eteric. Acestea sînt de domeniul astralului. 

Corpul astral 

Corpul astral este cel de-al doilea cîmp de energie. Aces¬ 
ta este compus din particule tahionice, ca şi corpul eteric, dar 
vibrează cu o frecvenţă şi mai ridicată. 

Corpul astral are o grosime de aproximativ patruzeci de 
centimetri şi, în consecinţă, se întrepătrunde cu cel eteric. 
Există o zonă de coexistenţă nedistructivă a celor două. Am 
văzut că acest principiu este recunoscut în fizică, unde două 
energii de frecvenţe diferite pot coabita în acelaşi spaţiu, fără 
să se distrugă reciproc. 

Corpul astral este, potrivit tradiţiei, vehiculul emoţiilor 
şi al dorinţelor. Aici sînt înregistrate vieţile anterioare. Lec¬ 
tura lor dezvăluie istoria biografică, precum şi pe cea kar- 
mică a persoanei respective. Imagini medievale se suprapun 
cîteodată unor scene napoleoniene, chiar egiptene sau une¬ 
ori mai vechi. Pe acest palier al astralului, timpul nu există 
şi totul este posibil şi la îndemînă. 

Se întîmplă totuşi ca anumite amintiri numite karmice să 
se activeze şi să „coboare" în corpul eteric. Aşadar, atunci cînd, 
în timpul unei lecturi a corpului eteric, vedem apărând o ima¬ 
gine dintr-o viaţă anterioară, ştim că ne aflăm în faţa unei 
probleme de natură karmică. Vom vorbi atunci de trauma¬ 
tisme karmice sau de chisturi memoriale. 

Un traumatism este amintirea unui eveniment pe care 
s-a grefat o emoţie — spaimă, angoasă, furie, durere, temeri 
etc. El este reprezentat de un punct memorial înconjurat de 
un nor emoţional. Combinîndu-se, cele două provoacă trau¬ 
matismul. Prin pătrunderea în lumea energetică, este posi¬ 
bilă deprogramarea acelui nor şi, drept urmare, dezactiva- 

rea — neutralizarea — acelei amintiri. Astfel, o persoană care 
într-o viaţă anterioară a fost spînzurată păstrează aminti¬ 
rea acelui episod la nivelul cefei sale eterice şi suferă în mod 
repetat de dureri cervicale. De îndată ce acea secvenţă a me¬ 
moriei sale a fost deprogramată, durerile vor dispărea. Ex¬ 
perienţa a demonstrat-o adeseori. 

în 1996, întîlnirea cu o femeie din Roma, de profesie bio¬ 
log, mi-a permis să înţeleg importanţa zonei de densifica- 
re. Cu toate că această femeie de treizeci şi cinci de ani era 
foarte energică, viaţa ei fusese un lung şir de boli şi de ope¬ 
raţii. Dacă îmi amintesc bine, ea trebuie să fi petrecut prin 
spitale trei ani din viaţă. Corpul ei fizic era literalmente un 
cîmp de bătălie chirurgicală. 

Am întocmit un bilanţ energetic ca să pot înţelege acea 
stare de fapt. Corpul eteric prezenta perturbaţii energeti¬ 
ce extrem de mari. Am palpat zona de densificare şi am con¬ 
statat o năruire a corpului astral în cel eteric. Totuşi acesta 
din urmă avea o densitate solidă. în fapt, amintirile din vie¬ 
ţile anterioare pătrunseseră în zona eterică, unde introdu¬ 
seseră episoade de război, masacre şi diferite îndeletniciri. 
Or, corpul eteric corespunde inconştientului şi, prin urma¬ 
re, inconştientul acelei persoane conţinea încărcături kar- 
mice foarte puternice, care îi influenţau existenţa — fapt 
susţinut dintotdeauna de către mistici. Inconştientul, adică 
universul din interior, proiectează serii de evenimente spre 
lumea din afară şi le cristalizează. Subiectul meu îşi fabri¬ 
ca literalmente existenţa plecînd de la încărcăturile karmi- 
ce stocate în propriul inconştient. 

Putea fi oare relevată acea zonă ? M-am străduit să fac acest 
lucru, încercînd să refac echilibrul — deci şi graniţa — din¬ 
tre cele două cîmpuri. De atunci, tînăra femeie pare să fi do- 
bîndit o energie nouă, o mai mare disponibilitate şi un en¬ 
tuziasm deosebit. 

Cele trei corpuri — fizic, eteric şi astral — ar putea fi nu¬ 
mite corpurile încarnării. Ele sînt cele care generează con¬ 
diţiile existenţei noastre. Sîntem însă tributari unor forţe in¬ 
conştiente pe care nu le putem controla ? M-am gîndit adeseori 


264 


că măsura în care ne putem controla destinul este cu atît mai 
mare, cu cît gradul de deschidere al conştiinţei este mai im¬ 
portant. Am putea compara situaţia omului, în general, cu 
cea a unui individ aflat într-o barcă. Dacă acesta dispune 
de vîsle, se va putea deplasa în orice direcţie, dacă desigur 
curentul nu este prea puternic. însă dacă nu va şti să folo¬ 
sească corect vîslele sau dacă pur şi simplu nu le are, el nu 
va fi capabil să-şi controleze ambarcaţiunea iar curenţii îl 
vor purta după bunul lor plac. 

Cîmpurile superioare corespund corpului mental şi 
corpului cauzal. Acestea trec dincolo de istoria biografică 
şi chiar de cea karmică a individului. Nu mai există nici via¬ 
ţă prezentă, nici anterioară. Corpul cauzal reprezintă cîmpul 
de conştiinţă superioară unde s-ar situa bougari, acel dream- 
time al aborigenilor. Preocuparea lui este crearea şi trans¬ 
miterea gîndirii ideale. El se află în raport cu esenţa lu¬ 
crurilor şi cu resorturile cauzale reale ascunse în spatele 
aparenţelor. Corpul cauzal corespunde unei lumi pe care am 
putea-o numi a realităţii cauzelor esenţiale. 

La acest nivel, percepţiile mele se opresc aproape în tota¬ 
litate; rareori efectuez o lectură cauzală. Este o experienţă 
foarte obositoare dar, ah, cît de puternică! Limbajul nu mai 
este de tip analitic comprehensibil pentru emisfera cerebra¬ 
lă stîngă, ci devine metaforic. La acest nivel, sau la acest grad 
de frecvenţă, pătrundem în istoria lumii şi înţelegem la ce 
curent de gîndire planetară este conectat un individ. Este 
planul în care sînt întîlnite marile arhetipuri ale omenirii: 
Isus, Buda, Isis, Osiris, Quetzalcoatl, Ta’aroa, Odin... 

Anumite persoane sînt conectate la curente de gîndire 
din insula Paştelui, la vechile civilizaţii andine, la miturile 
greceşti, egiptene sau hinduse, la zeii Nordului, la mituri¬ 
le celtice etc. 

Sophie şi bătălia zeilor 

în cursul unui recent ciclu de formare, am întîlnit-o pe 
Sophie. în ciuda unui nivel semnificativ de dezvoltare în plan 

personal şi spiritual, ea nu reuşea să vadă corpul eteric. Nu¬ 
meroşi participanţi la seminariile mele sînt deseori surprinşi 
să constate, după două sau trei zile, că obţin capacităţi de per¬ 
cepţie remarcabile. Nu şi Sophie! în loc să optez pentru o 
lectură eterică sau astrală, i-am propus să încercăm o lec¬ 
tură cauzală. Iată care au fost rezultatele. 

încep, ca de obicei, prin efectuarea unui bilanţ eteric; 
cîmpul Sophiei avea o densitate şi o grosime normale. El 
prezenta mici striaţii la nivelul genunchiului sting şi al ochiu¬ 
lui. Cel de-al treilea ochi, centru al percepţiei energetice, emi¬ 
tea o pulsaţie lentă, scoţînd un zumzet grav, ca şi cea de-a 
doua chakră. 

La nivel astral, totul este în negativ, ca pe o peliculă fo¬ 
tografică. Se ne aflăm oare în prezenţa unui mecanism in¬ 
versat? Remarc alte cîteva imagini curioase: un bărbat pe 
o Harley Davidson iar în spatele lui, fără să se vadă prea 
bine, o persoană absorbită parcă într-un tub, după care apa¬ 
re un semn, o ideogramă japoneză. Recunosc semnul. Este 
Sepuku, sinuciderea rituală practicată în bushido, calea sa¬ 
murailor. O întreb pe Sophie: 

— Cunoaşteţi ideogramele japoneze ? 

— Cîtuşi de puţin. 

înaintez în zona astrală, urcîndu-mi percepţia la un grad 
mai ridicat de frecvenţă. Se ivesc noi anacronisme: pneuri 
de avion, un stup, nişte albine, cripte egiptene, plăci fune¬ 
rare medievale, statui ale unor zei morţi — cîtă confuzie vi- 
bratorie! —, pui care ciugulesc, o lutră cu două capete care 
mănîncă un peşte, o pasăre-liră cu penaj multicolor, păuni, 
fazani, o junglă tropicală, scene de război, un sat în flăcări, 
o junglă tropicală, peste tot numai morţi, un cavaler negru 
pe o străduţă, căutînd ceva. Cavalerul negru mă duce cu gîn- 
dul la Prinţul Negru din Anglia epocii cruciadelor. Două 
lăncii încrucişate pe un blazon... două lame de spadă între¬ 
pătrunse. Simbolul fabricanţilor de vitralii din Evul Mediu... 
Iată, cavalerul negru apare într-un vitraliu. 

Nu reuşesc să mă insinuez în nivelul cauzal. Simt că îna¬ 
intarea mea este împiedicată. Mă aflu în faţa unei entităţi 

închise în straturi energetice care nu comunică între ele. Sem¬ 
nalele sînt întrerupte, iar vibraţiile disonante. 

Noi, oamenii, ne mişcăm într-un cîmp energetic atem¬ 
poral, avînd la dispoziţie un ansamblu de echipamente, de 
tipul costumelor de scafandru, pentru a explora diferitele 
niveluri ale realităţii. Pentru a coborî pe fundul mărilor sau 
pentru a ajunge pe lună, trebuie să îmbrăcăm un astfel de 
costum ermetic. Tot astfel, pentru a explora universul fizic, 
sîntem dotaţi cu un alt tip de „echipament": corpul fizic, 
în principiu, diferitele corpuri energetice interacţionează, 
însă în cazul Sophiei comunicarea era întreruptă. 

Astralul superior nu emite nici o vibraţie. Energia din 
această zonă pare congelată. Totul este imobil, lipsit de cea 
mai mică respiraţie energetică. Deodată, îmi dau seama că 
acolo se află o conştiinţă condamnată la uitare. Ce fel de ui¬ 
tare ? — întreb eu. De sine ? Nu înregistrez nici o reacţie. în¬ 
treb atunci corpul cauzal dacă pot să urc la nivelul lui. For¬ 
mulez mental o nouă întrebare, sub formă luminoasă: cărui 
curent planetar îi aparţine fiinţa aceasta, la ce anume este 
ea conectată ? în acea zonă a astralului superior, văd o co¬ 
chilie luminoasă şi în ea, un licorn, o broască ţestoasă — ani¬ 
malul sacru —, un humanoid. Sînt aproape sigur că, în mai 
multe vieţi anterioare, Sophie a fost amnezică. 

Fără să deschidă ochii, ea îmi mărturiseşte că se simte une¬ 
ori ca anesteziată. Atunci cînd încearcă să se gîndească la 
anumite lucruri sau să aibă anumite percepţii, spiritul ei se 
gripează. Unde se află oare răspunsul la întrebările mele: la 
nivel cauzal, astral sau eteric ? 

Se apropie un obiect. O sferă care seamănă cu Jupiter. 
O luptă mitică îi opune pe Seth şi Horus..., Egiptul! Mi¬ 
tul îngerilor decăzuţi. Văd haosul şi reuşesc, în cele din 
urmă, să acced la nivel cauzal. De la începutul experienţei 
s-a scurs o jumătate de oră, ceea ce este nefiresc de mult. 

La începutul incursiunii mele în cauzal, totul este con¬ 
fuz. Simt că acest nivel de conştiinţă a fost aruncat în uita¬ 
re — într-o stare de congelare a vibraţiilor, să spunem, în lip¬ 
să de alţi termeni. Mă aflu pe un teritoriu necunoscut, în 

mijlocul unei bătălii a zeilor. Dacă aş judeca lucrurile la pri¬ 
ma vedere, aş spune că ne aflăm în prezenţa unui blestem 
proferat de entităţi eterice şi astrale ale unei încarnări an¬ 
terioare. După mine, este vorba însă de cu totul altceva: de 
o viziune cauzală din Mahăbhărata , faimoasa bătălie în care 
s-au înfruntat zeii din mitologia hindusă. însă mitologica 
Mahăbhârata nu este decît o copie palidă a ceea ce se pe¬ 
trece sub ochii mei. Văd arme vibratorii ce utilizează anti- 
gravitaţia pentru a arunca entitatea energetică într-o stare 
de congelare vibratorie şi în uitare. 

Există oare o interdicţie care să mă împiedice să avan¬ 
sez pentru a ajunge pînă la origini ? Simt cum urc în spira¬ 
lă într-un univers sumbru. Aici sînt descărcări de înaltă ten¬ 
siune, un strat energetic încărcat de electricitate neagră, furtuni 
magnetice. Mi se arată o bulă care are simultan dimensiuni 
diferite. Mă aflu într-un spaţiu riemannian, un spaţiu mai 
mare în interior decît în exterior. înăuntru se găsesc nişte 
obiecte de formă conică. Vibraţiile ţin prizonieră o parte a 
fiinţei, în mijlocul unei furtuni magnetice. 

— O parte a dumneavoastră, îi spun eu Sophiei, este re¬ 
ţinută într-o închisoare fără timp şi fără dimensiuni. Aţi fost, 
se pare, condamnată la uitare. Să uitaţi ce anume ? De ce ? 
Am nevoie să transcodez aceste informaţii în termeni ete¬ 
rici, căci nu mai înţeleg nimic. 

De fapt, transcodarea se face mai întîi dinspre cauzal spre 
astral, apoi dinspre cauzal spre eteric. După aceea, inter¬ 
pretarea devine mai simplă. 

— Este ca şi cum nişte civilizaţii viitoare ar fi inventat un 
fel de temniţe vibratorii, am continuat eu. O parte a con¬ 
ştiinţei dumneavoastră ar fi întemniţată în acea zonă. Să o 
lăsăm oare acolo sau să deschidem cutia Pandorei ? Şi, dacă 
o deschidem, ce se va întîmpla oare ? 

Cauzalul îmi răspunde, arătîndu-mi stropi de foc de for¬ 
ma unor lacrimi. 

La acest nivel cauzal, se desfăşoară o confruntare, ceva 
asemănător unei lupte între forţele solare şi cele lunare, în 
negativ. La nivel fizic, am vorbi despre lupta dintre buni şi 
răi, aici este însă cu totul altceva. 

— Bătălia nu s-a sfîrşit încă. Acea parte a fiinţei care vă 
este întemniţată e folosită, de fapt, ca monedă de schimb. 
Războiul a început într-o epocă străveche, pe vremea zei¬ 
lor, înainte ca omenirea să fie creată. Ce e de făcut ? Să dez¬ 
amorsăm bomba uitării ? Este inofensiv din punct de ve¬ 
dere spiritual, psihic sau psihologic ? 

Ajutorul va veni de jos şi se va ridica asemeni Antaka- 
ranei, un pod vibratoriu între conştiinţa încarnată şi cea a su¬ 
fletului. Crearea acestui pod poate rupe zăvoarele de jos în 
sus. 

De fapt, viziunea mea nu ţine nici de trecut, nici de vi¬ 
itor, ci de prezent. Pentru a ajunge la ea, trebuie să-mi con¬ 
tinui lectura. Este actualizarea unui joc de şah cauzal. Fi¬ 
inţa închisă acolo este ca un gambit al stelelor, un sacrificiu 
prin care se cîştigă timp 1 . 

Văd simbolul broaştei ţestoase — în Polinezia, aceasta 
este un animal sacru care nu se rătăceşte niciodată, căci re¬ 
vine de fiecare dată în propria-i casă. 

Astfel s-a desfăşurat această lectură cauzală. 

Este desigur dificil să redau aici forţa unor astfel de lec¬ 
turi. Ele sînt extrem de rare iar limbajul folosit în descrie¬ 
rea lor este uneori incomprehensibil. Dar ce potenţial as¬ 
cunde acest domeniu! 

Corpurile de energie oferă multe alte posibilităţi. Ele per¬ 
mit îndeosebi obţinerea unor informaţii despre o persoa¬ 
nă apropiată care nu este de faţă. Putem efectua o lectură 
foarte precisă a acestei informaţii hologramice. în Brazilia, 
am întreprins, împreună cu Liliane, o astfel de lectură pen¬ 
tru două mame care pierduseră una, un copil de unsprezece 
ani, cealaltă, unul de trei ani şi jumătate. Am reuşit să de¬ 
scriem cu precizie circumstanţele accidentului în care pie¬ 
riseră cei doi. A fost o experienţă deosebit de emoţionan¬ 
tă, deoarece simţeam prezenţa micilor dispăruţi în structura 
energetică a mamelor lor. 

1 La jocul de şah, gambitul este o mişcare înşelătoare constînd în sa¬ 
crificarea unei piese pentru a cîştiga partida. 

Prin urmare, la nivelul corpului cauzal, putem avea ac¬ 
ces la memoria colectivă, memoria omenirii. Este nivelul lu¬ 
mii şamanice superioare. De acum, legătura dintre şaman, 
fizician şi mistic a devenit posibilă. Este un joc care se des¬ 
făşoară într-o structură pluridimensională, într-un timp si¬ 
tuat în afara timpului, într-un spaţiu care există pretutin¬ 
deni şi nicăieri. 

în urmă cu doi ani, mă întrebam dacă este posibil să ac¬ 
ţionez asupra ADN-ului şi a genomului uman. Este posi¬ 
bil transferul de informaţii luminoase la nivelul genomu¬ 
lui ? Am avut imediat senzaţia că mă pîndeşte un pericol, 
că nu trebuie să mă aventurez atît de departe. Am riscat to¬ 
tuşi, făcînd două intervenţii în scopul eliminării unor chis¬ 
turi renale de dimensiuni semnificative. în ambele cazuri, 
subiecţii mi-au confirmat că acestea au dispărut cu desăvîr- 
şire. Pentru mine, faptul rămînc de neînţeles, dar, într-o bună 
zi, poate că nişte organizaţii puternice vor prelua iniţiati¬ 
va şi vor explora această cale atît de promiţătoare. 

în 1992, în timpul unui congres care a avut loc la Deca- 
tur, în Georgia, l-am întîlnit pe Ed Thames, preşedinte al Psy- 
tech, o societate americană foarte ciudată. Ea este alcătui¬ 
tă din şase oameni, toţi provenind din diverse comandouri 
speciale ale armatei — patru dintre ei fiind, de altfel, încă 
în activitate. Doar Ed Thames şi adjunctul lui s-au retras. 

Vreau să închei această carte cu o întîmplare care uno¬ 
ra li se va părea incredibilă şi pe care am ezitat îndelung să 
o reproduc, dar cum însuşi Ed Thames a povestit-o în pu¬ 
blic, o voi evoca şi eu pentru semnificaţia sa specială. 

Cei şase membri ai grupului au fost formaţi de către Ingo 
Swann, cel mai cunoscut remote viewer 1 din lume. Omul 
acesta este capabil să se proiecteze la distanţă în orice loc 
din lume şi să-l descrie în detaliu. 

în urma acestui stagiu de pregătire, echipa lui Ed Tha¬ 
mes a început să primească contracte importante din par¬ 
tea unor companii de înaltă tehnologie din Statele Unite. 

1 Literalmente: cel care vede la distanţă. 

Li s-a cerut să se proiecteze în viitor de unde să revină cu 
planurile maşinilor ce nu vor fi construite decît peste opt¬ 
zeci de ani. Nu ştiu ce s-a întîmplat cu aceste proiecte, dar 
ceea ce este sigur e faptul că echipa a fost folosită în timpul 
războiului din Golf. Se crede că membrii ei s-ar fi proiec¬ 
tat în sala care adăposteşte hărţile strategice ale lui Saddam 
Hussein. Această informaţie stupefiantă a fost dezvăluită 
de diverse ziare americane, care au luat în derîdere faptul 
că ONU a recurs la metode parapsihologice pentru a-i în¬ 
vinge pe irakieni. 

L-am întrebat pe Ed Thames: 

— Cum aţi reacţionat la aceste critici ? 

El m-a privit, surîzînd ironic, şi mi-a spus: 

— Este exact reacţia pe care mizaserăm. Ziariştii ne cro¬ 
iesc o anumită mască şi, în timpul acesta, noi facem ceea ce 
credem de cuviinţă. 

Generalul Bert Stubbelbine participa şi el la congres. As¬ 
tăzi pensionar, acest general, fost comandant al serviciilor 
de informaţii din cadrul forţelor aeriene ale Statelor Uni¬ 
te, este adevăratul suflet al grupului de la Psytech. El mi-a spus 
că societatea era angajată şi într-o serie de cercetări în di¬ 
recţia contactelor cu civilizaţiile venite din alte lumi sau din 
alte dimensiuni vibratorii. 

Sînt conştient de faptul că aceste chestiuni depăşesc ca¬ 
drul stricto sensu al cărţii mele, însă, relativ la potenţialul 
psihicului uman, ele sînt la fel de semnificative, cel puţin în 
ochii unor oficiali de rang înalt. Ele ilustrează totodată de¬ 
calajul dintre informaţia comunicată marelui public şi re¬ 
alitatea cercetărilor secrete din laboratoarele militare. 

în aceste ultime decenii, diferite laboratoare de cerceta¬ 
re şi diferiţi oameni de ştiinţă din întreaga lume au efectuat 
numeroase studii asupra modificărilor somatice şi bioelec- 
trice înregistrate la indivizi care au experimentat stările de 
conştiinţă şamanică. Potrivit acestor studii, capacitatea de 
deschidere a conştiinţei este proprie dotării spirituale a fie¬ 
cărei fiinţe umane. 

Aceste experienţe scot în evidenţă influenţa creierului şi 
singularitatea spiritului: acesta nu este un subprodus al cre- 

ierului ci, dimpotrivă, îl influenţează. Aşa s-ar putea expli¬ 
ca faptul că spiritul poate să pătrundă în organism, la nivel 
celular, şi să modifice mecanismele fiziologice. Acestea sînt 
realităţi care nu mai ţin de domeniul superstiţiilor sau al cre¬ 
dinţei omului de rînd, deoarece conexiunea dintre spirit şi 
creier, ca şi cea dintre corp şi spirit, nu este decît o prelun¬ 
gire a întrebărilor puse de fizica modernă. Evoluţia tehni¬ 
cilor de percepţie a cîmpurilor de energie în care este înfă¬ 
şurată fiinţa umană a cunoscut în anii din urmă un progres 
considerabil. 

Istoria prezentă şi trecută a unei fiinţe umane poate fi ci¬ 
tită cu mare exactitate. Cunoaşterea structurii sale psiholo¬ 
gice şi a motivelor care permit pătrunderea bolii în structu¬ 
ra sa fizică ne dau o speranţă imensă pentru dezvoltarea unei 
viziuni globale şi unificate asupra omului. Cîmpurile ener¬ 
getice în care este îmbrăcată fiinţa umană conţin „bule de 
memorie", coduri memoriale care plutesc şi stochează toa¬ 
te evenimentele existenţei, prezente şi trecute. în consecin¬ 
ţă, este posibil ca, prin crearea conştientă a unui mod de 
funcţionare cerebral adecvat, să ajungem să citim — literal¬ 
mente — aceste straturi vibratorii din jurul unei persoane, 
tot aşa cum ne uităm la un film sau la o casetă video. 

Mi-am dat seama că orice organ fizic pare să aibă o du¬ 
blură virtuală, o dublură energetică. Astfel, inima, ficatul, 
plămînii, rinichii, organele genitale ale unui subiect se regă¬ 
sesc înscrise, în manieră vibratorie, în corpul eteric. Graţie 
acestei dubluri energetice, se poate astfel obţine o imagine 
a stării reale a organelor, mult mai precisă decît cea dobîn- 
dită cu ajutorul unui scaner cu pozitroni. Rezultatul aces¬ 
tei descoperiri este chirurgia energetică: atunci cînd un or¬ 
gan este infectat, încărcat, dizarmonic, el poate fi deschis şi 
operat în maniera în care ar proceda şi un chirurg. Găsim 
aici bazele unei chirurgii microvibratorii a viitorului, dacă 
nu cumva o fi vorba despre redescoperirea bazelor unei şti¬ 
inţe energetice care, de mii de ani, a fost uitată cu desăvîr- 
şire. Este, în orice caz, una dintre speranţele noilor mode¬ 
le terapeutice ale mileniului trei. 

Dacă este vorba de un lucru real, este posibil oare ca, în- 
tr-o bună zi, el să facă parte din existenţa noastră cotidia¬ 
nă ? Putem oare să percepem în mod curent cîmpurile de ener¬ 
gie în care sîntem înfăşuraţi ? în mod cert, răspunsul este 
pozitiv. Sîntem totuşi capabili să acceptăm aceste fenome¬ 
ne, să le trăim şi să tragem din ele învăţăminte utile ? De răs¬ 
punsul la această provocare depinde, în parte, viziunea şti¬ 
inţifică şi spirituală ce se profilează pentru mileniul următor. 



încheiere 


De-a lungul istoriei, majoritatea popoarelor tradiţiona¬ 
le a acordat o importanţă considerabilă stărilor speciale de 
conştiinţă. Astfel, popoarele respective au elaborat o remar¬ 
cabilă cartografie a călătoriei interioare, în care nu este ne¬ 
glijat nici un detaliu referitor la potenţialul pozitiv al aces¬ 
tor stări deosebite. Astăzi, tradiţia şamanică reînfloreşte sub 
forma unei căi de transformare vii, incitante. Tot mai mulţi 
oameni explorează stările de conştiinţă şamanică pentru a 
culege de aici ştiinţa şi înţelepciunea acelei „lumi ascunse 
în spatele lumii". învăţăturile transmise prin intermediul vi¬ 
ziunii şamanice asupra existenţei sînt moştenirea comună 
a tuturor celor care văd în calea şamanică un drum ce duce 
spre înţelepciune interioară şi spre armonie între popoare 
şi naţiuni diferite. 

Şamanismul, cea mai veche disciplină spirituală a ome¬ 
nirii, stîrneşte o nouă atracţie legată, în mare parte, de fap¬ 
tul că toate religiile, care la origini erau nişte experienţe spi¬ 
rituale, s-au ierarhizat. în forma sa arhaică sau în cea modernă, 
şamanismul evocă aspectul democratic al vieţii spirituale: 
forţele subtile ale naturii se manifestă prin niveluri de ex¬ 
perienţe spirituale. Fiecare dimensiune a realităţii îi este dis¬ 
ponibilă celui care face efortul să deprindă diferitele mij¬ 
loace de a călători dintr-o lume într-alta şi le pune în practică. 
Astfel, calea şamanică ne permite să trăim o experienţă di¬ 
rectă fără intermedierea structurilor impuse de către o anu¬ 
mită Biserică sau doctrină. Această cale de explorare, pre¬ 
cum şi potenţialul propriu, îl ajută pe şaman să tămăduiască, 
să reanime şi să aducă în lumea profană, din spaţiul şi din 

timpul sacre, puterile transformatoare. Mai mult, capaci¬ 
tatea sa de a-şi autoorchestra diferitele stări de conştiinţă 
face din acestea un soi de punte între realitatea obişnuită şi 
planurile transpersonale. De fapt, calea şamanică îi cere ini¬ 
ţiatului să se angajeze într-un proces de disoluţie a fiinţei 
şi să pătrundă în haosul materiei conştiente. 

în timpul călătoriei şamanice, sufletul şi cosmosul se re¬ 
unesc; şamanul devine atunci calea de acces pentru forţe¬ 
le Creaţiei sau pentru forţele intrapsihice. Talentul şi dis¬ 
ciplina necesare pentru asumarea unor relaţii atît de speciale 
trebuie să fie imense, ceea ce explică respectul acordat şa¬ 
manului vreme de mii de ani. Astfel, sfidînd timpul şi fron¬ 
tierele culturale, adevărata tradiţie şamanică a rămas, pînă-n 
zilele noastre, vie şi surprinzător de egală cu ea însăşi, atît 
în metodă cît şi în imagine. 

Păstrăm cu toţii, în adîncurile fiinţelor noastre, aminti¬ 
rea unei traume colective care a dus la sciziunea dintre 
percepţiile noastre fizice şi cele spirituale. Cei din vechi¬ 
me atribuiau astrelor, ca şi forţelor naturii, o conştiinţă. Noi 
dezaprobăm această credinţă, calificînd-o drept superstiţie, 
animism sau, aceia dintre noi care sînt mai sofisticaţi, drept 
antropomorfism. Este posibil ca, în timpul catastrofei prim¬ 
ordiale, a cărei amintire este păstrată într-o formă sau alta 
de strămoşii noştri, să ne fi înstrăinat şi să fi pierdut orice 
sentiment de comuniune iu natura, cu planeta, cu „zeii“ şi 
cu ceilalţi. 

Psihologia modernă se dedică exclusiv tratării consecin¬ 
ţelor provocate de această identificare prea rigidă cu expe¬ 
rienţa trăită şi structurile ei alienante de gîndire. Dar, vai, 
aceste demersuri psihologice se mulţumesc, în mare parte, 
să-l facă pe individ mai fericit în închisoarea lui ori să-i cre¬ 
eze o alta mai veselă, în care poate fi învăţat cel mai bine 
să iubească statutul de prizonier. 

S-a produs totodată o sciziune între diferitele niveluri 
ale sinelui, fapt care a dus la pierderea capacităţii de comu¬ 
nicare, considerată pînă ătunci facilă, naturală, obişnuită. 
Comuniunea profundă a devenit din ce în ce mai rară iar 

căutarea ei a necesitat eforturi imense. Aceste speculaţii asu¬ 
pra mitului lumii, asupra consecinţelor şi importanţei lui 
în tradiţia şamanică justifică, în parte, calea şamanului şi ha¬ 
rul lui extraordinar, în măsura în care ele afirmă că puterea 
de comunicare le-a fost retrasă tuturor oamenilor în mod 
radical, mai puţin şamanilor şi misticilor, căci aceştia au ales 
să depună un efort fizic, spiritual şi psihic enorm prin aven¬ 
turarea dincolo de vălurile aruncate în vremuri imemoria¬ 
le asupra trupului, spiritului şi sufletului. 

Tot mai mulţi oameni şi tot mai multe popoare din lumea 
întreagă se deschid astăzi spre memoria colectivă a cultu¬ 
rilor lor, dar puţini sînt cei care cunosc tradiţia şamanică eu¬ 
ropeană, cu excepţia frăţiilor druidice. Practicile spirituale 
şi tămăduitoare ale popoarelor celtice, odinioară foarte răs- 
pîndite, au fost considerate ilegale timp de secole, încătu¬ 
şate de revoluţiile religioase, ştiinţifice, tehnologice. Brian 
Bates precizează că moştenirea europeană occidentală a ie¬ 
şit din conştiinţa noastră colectivă şi că marii şamani ai Eu¬ 
ropei nu mai pot fi regăsiţi decît sub măştile tenebroase ale 
unor personaje romantice ca Merlin sau Gandalf, Viviane 
sau Morgane. 

Europenii au ajuns astfel la convingerea că aceste tradi¬ 
ţii sînt proprii altor culturi. Puteam să învăţăm din înţelep¬ 
ciunea lor dar rădăcinile adînci, arhetipale, ale propriului 
nostru mod primordial de viaţă erau negate, ca de altfel şi 
memoria noastră colectivă. înţelepciunea imemorială a unui 
întreg continent se scufundase în uitare. Această tendinţă 
este pe cale să se inverseze. Avem impresia că forţa şi per¬ 
tinenţa modului şamanic de abordare a realităţii aşteptau 
dincolo de pragul conştiinţei noastre, refulate, dar gata să se 
exprime din nou atunci cînd se va ivi ocazia. O nouă mun¬ 
că de arheologie psihică ne aşteaptă. Această zestre de înţe¬ 
lepciune, cu totul specială, pe care o posedau strămoşii noştri 
în urmă cu mii de ani, pe cînd trăiau în comunităţi tribale, 
reprezintă astăzi pentru unii dintre noi, moştenitori ai unei 
mari tradiţii şamanice europene, o sursă de inspiraţie şi un 
început de redeşteptare spiriţuală. 

Picturile rupestre de la Lascaux ne-au ajutat să ne întoar¬ 
cem în timp cu cincisprezece mii de ani înainte de era noas¬ 
tră, grota Chauvet, cu cele trei sute de picturi ale sale, ne poar¬ 
tă mai departe în trecut, mai exact cu treizeci de mii de ani 
în urmă. Jean Clottes, preşedintele Comitetului internaţio¬ 
nal pentru arta rupestră şi fost director al Departamentului 
de antichităţi^ preistorice din Franţa, nu s-a înşelat în aceas¬ 
tă privinţă 1 . împreună cu el, pătrundem în lumea subtera¬ 
nă a acelui „dincolo“, în care şamanii se întîlneau cu ani¬ 
malele spirit. Legătura cu acestea se făcea prin contururile 
desenate pe pereţii grotelor şi prin anumite ritualuri. Şama¬ 
nii sînt cei care, prin memoria şi viziunea lor asupra acelei 
lumi sublimate, erau în contact direct cu forţele invizibile 
ale naturii. 

Memoria colectivă şi învăţăturile sacre despre originile 
noastre, astăzi dispărute, se situează la nivelul corpului ca¬ 
uzal care, potrivit Tradiţiei, este cel de-al cincilea corp sub¬ 
til. Am uitat o cantitate considerabilă de cunoştinţe, dar ve¬ 
chile căi de explorare a spiritului uman se deschid din nou 
pentru cei care vor să pornească în această călătorie. 

Ţelul ultim al vieţii indienilor navajo, „a urma pînă la 
adînci bătrâneţi calea frumuseţii", este net diferit de aspi¬ 
raţiile civilizaţiei noastre. Pentru ei, idealul vieţii este să tră¬ 
iască mult, să aibă o viaţă armonioasă şi, în final, să se re¬ 
integreze în natură, ca o părticică a unităţii sale indivizibile. 
Aceasta este soarta eroilor mitici din toate cînturile lor — 
soartă a cărei sfîşietoare descriere o găsim în melopeea căii 
spre piscul muntelui 2 . 

Religia poporului dineh — indienii navajo —, asemeni ce¬ 
lorlalte viziuni şamanice asupra lumii, este o meditaţie pro¬ 
fundă asupra naturii şi a puterilor ei tămăduitoare. 

O legendă dineh povesteşte că, înfruntînd o serie de pe¬ 
ricole, un erou a revenit pe pămînt pentru a-i transmite fra¬ 
telui său mai tînăr cunoaşterea sacră pe care o răpise de la 


1 Clottes Jean et Lewis Williams Davis, Les Chamans de la Prehis- 
toire, Editions du Seuil, Paris, 1996. 

2 Donald Sandner, op. cit. 

Fiinţele sacre — legendă care ne aminteşte de mitul căută¬ 
rii sfîntului Graal. 

într-o bună zi, mergînd el la vînătoare cu fratele lui, spi¬ 
ritele nerăbdătoare au venit să-l ducă înapoi în cealaltă lume. 
înainte de plecare, el şi-a luat rămas bun de fratele mai mic 
spunîndu-i: 

Rămîi cu bine, frate. 

Din înălţimi, din locurile sfinte, 

Zeii după mine au venit. 

Nu mă vei mai vedea niciodată. 

Dar când ploaia o să-ţi ude creştetul 
Şi cînd tunetul îţi va răsuna în urechi, 
îţi vei spune: este glasul fratelui meu. 

Şi cînd roadele câmpului coapte vor fi, 

Cînd glasul a mii de păsărele îl vei auzi. 

Şi ţîrîitul cosaşilor. 

Tu îţi vei spune: iată opera fratelui meu. 

Spiritul lui e în acestea toate. 

Aborigenii vorbesc de o epocă în care lumea tangibilă 
aparţinea unui timp denumit dreamtime. Ei afirmă că, în- 
tr-o zi, ea se va resorbi în timpul visării. învăţăturile şama- 
nice sugerează că universul fizic nu este decît o sclipire de 
o clipă într-un context mult mai vast, că realitatea se înte¬ 
meiază în mod fundamental pe un plan imaterial. Prin că¬ 
lătoria şamanului, putem să pătrundem într-un univers în 
care spiritul şi realul formează un tot continuu. 

După atîţia ani de studiu şi explorări ale psihicului uman, 
am simţit că fiinţa umană din noi începe să se dezvolte. Pe 
această fiinţă, încă adormită, se întemeiază marile mituri ale 
omenirii. Ea este cea care ne va ajuta să trecem de la o sta¬ 
re de ruptură la o nouă ordine, cea care ne va permite să 
redescoperim calea de mijloc şi să redevenim întregi, vii şi 
nemuritori. Acesta este mesajul pe care, detaşîndu-mă de 
condiţia mea umană, încerc să-l transmit în Şamanul, fizi¬ 
cianul şi misticul. 

Dacă doriţi să obţineţi informaţii cu privire la cercetă¬ 
rile, seminarele şi călătoriile organizate de Liliane şi Patrick 
Drouot, vă rugăm să scrieţi la adresa: 


Drouot Production 

17, rue Robert-Fleury 

75015 Paris 

Fax 01 40 61 00 33 

E-mail: drouot-prod@magic.fr 




Mulţumiri 

9 


Această carte este rodul experimentelor şi reflecţiilor mele 
din ultimii douăzeci de ani. Ţin să le adresez celor, foarte 
numeroşi, care m-au ajutat, susţinut şi urmărit în toată aceas¬ 
tă perioadă profunda mea recunoştinţă: 

— lui Paul Couturiau, pentru colaborare şi pentru aju¬ 
torul eficient şi imaginativ pe care mi l-a oferit; 

— lui Jean-Paul Bertrand, editorul meu, care a crezut în 
acest demers, încă de la primele lucrări pe care le-am pu¬ 
blicat; 

— reprezentanţilor diferitelor tradiţii, pe care i-am în- 
tîlnit în timpul călătoriilor mele prin lume; 

— lui Ueva Salmon, care ne-a introdus în vraja tradiţii¬ 
lor din Pacificul de Sud şi care ne-a deschis porţile insulei 
Paştelui, Rapa Nui; 

— prietenului şi fratelui meu Marc Cote, terapeut din 
Montreal, cel care a avut bunăvoinţa să revadă şi să recti¬ 
fice anumite aspecte din capitolul canadian; 

— lui Waldemar Falţao, editorul meu din Rio de Janeiro 
şi organizatorul acelei „saga“ braziliene; 

— prietenilor mei Anne-Marie şi Wim Ordelman de la 
conacul Tertre din Paimpont, Bretania, care mi-au stîrnit 
interesul faţă de vechea gîndire druidică; 

— celor trei prieteni, ale căror învăţături, cîntece şi rit¬ 
muri de tobă îmi răsună şi astăzi în urechi: Wallace Black 
Elk, Andrew Thunderdog şi Kim Pollis. 

în fine, gîndurile mele cele mai profunde se îndreaptă 
spre Liliane, care m-a însoţit în toate aceste călătorii şi m-a 
îndrumat, deschizîndu-mi porţile spre propria-i lume şa- 

manică. Demult, într-alte timpuri şi în alte locuri, ne dă¬ 
duserăm întîlnire şi, iată, drumurile noastre s-au întîlnit din 
nou în lumea cea de azi. 

Nu-i uit nici pe protectorii şi aliaţii mei, ursul şi lupul... 

Alte apariţii 

în aceeaşi colecţie 

> > 

PIERRE CARNAC 

ATLANTIDA. AUTOPSIA UNUI MIT 

Traducere de VALENTIN DumiTRESCU şi 
Dan Adrian Olaru 

în urmă cu două mii patru sute de ani, în dialogurile 
Timaios şi Critias, Platon a evocat fabuloasa istorie a Atlan- 
tidei. De atunci, acest subiect pasionant a fost abordat în 
peste zece mii de texte plasînd continentul pierdut în peste 
şaizeci de locuri de pe glob - din Oceanul Atlantic pînă în 
nisipurile Saharei şi la Poli. Partizanii teoriilor teozofice şi 
ezoterice au intrat şi ei în scenă, alimentînd rezervele şi sus¬ 
piciunile lumii ştiinţifice. 

Recurgînd la descoperirile recente ale geologiei, oceano- 
logiei şi vulcanologiei, făcînd apel la astronomie şi geofizică, 
Pierre Carnac (pseudonim al cercetătorului român D. Tode- 
riciu) îşi propune şi reuşeşte să facă, cu o incontestabilă eru¬ 
diţie, autopsia mitului Atlantidei, pentru a extrage adevărul 
ascuns în miezul legendei. Ilustrată cu numeroase desene şi 
hărţi, această pasionantă anchetă în spaţiu şi timp deschide 
surprinzătoare perspective celor seduşi de un mister milenar. 




CHARLES FORT 

CARTEA FENOMENELOR DAMNATE 
Traducere de Elena I. Burlacu 


Cu multe decenii înaintea unor autori de succes apăruţi 
în a doua jumătate a secolului XX, Charles Fort (1874-1932) 
a explorat zonele obscure ale istoriei scrise şi nescrise. încă 
din 1908, el renunţase la taxidermie şi jurnalism, consa- 
crîndu-se unei pasiuni tiranice care îl împingea către miste¬ 
rele lumii în care ne e dat să trăim. Aşa se face că, la Biblio¬ 
teca Municipală din New York sau la British Museum, el 
a parcurs un număr impresionant de volume şi publicaţii 
ştiinţifice, de ziare şi reviste, în căutarea unor fapte stranii 
sau de-a dreptul neverosimile. Dorinţa de a extrage din aceste 
publicaţii fapte, idei, teorii, ipoteze l-a determinat să acumu¬ 
leze, sistematic, cunoştinţe în domenii extrem de variate, de 
la astronomie şi meteorologie, la chimie, aeronautică, socio¬ 
logie sau magnetism. Extraordinarul său efort s-a concretizat 
în 40 000 de fişe, redactate cu abrevieri doar de el înţelese, 
în sfîrşit, în 1919 a apărut primul şi cel mai cunoscut dintre 
textele care înmănunchează întîmplările selectate, supuse 
unor interpretări surprinzătoare: Cartea, fenomenelor dam¬ 
nate. Erudiţia, bizareria aparentă a preocupărilor, contes¬ 
tarea uneori sarcastică a dogmelor ştiinţei tradiţionale au de¬ 
terminat reacţii contradictorii, de la negarea oricărui merit, 
pînă la elogierea fără rezerve a autorului. Aşa cum afirma un 
comentator al său în 1919, „a-1 citi pe Charles Fort înseamnă 
a călări o cometă". 



